
Notă asupra ediţiei 

? 


L a aproape un veac distanţă de la prima sa tipărire, 
Arimania sau Ţara Buneiînţelegeri, de altfel un text multă 
vreme uitat, este redată cititorilor într-o nouă ediţie. 
Reeditarea utopiei scrise de Iuliu Neagu-Negulescu face 
parte dintr-un demers mai cuprinzător început de colectivul 
„Pagini Libere” care-şi propune, printre altele, recuperarea şi 
republicarea textelor “clasice” aparţinând anarhiştilor români: 
de la traduceri, la povestiri, de la memorialistică, la poezii şi de 
la articolele teoretice, la scrierile utopice. Istoria anarhismului în 
România, foarte mult timp neglijată, este, contrar unei prejudecăţi 
destul de răspândite, surprinzător de bogată şi de diversă, însă 
aproape complet necunoscută. O demonstrează cu prisosinţă 
şi scrierea lui Neagu-Negulescu, unul dintre cei mai prolifici 
traducători, scriitori, publicişti şi militanţi libertari de la noi. 

Cu toate că Arimania nu a cunoscut vreo altă reeditare de la 
prima sa apariţie, ediţia de faţă conţine două versiuni ale textului. 
Una dintre versiuni este cea originală, aşa cum a fost ea publicată 
la Brăila, în 19Z3, la doi ani după ieşirea din închisoare a lui 
Neagu. De menţionat faptul că această variantă este redată telle 
quelle, adică aşa cum a apărut iniţial, fără vreo intervenţie din 
partea noastră. Cealaltă este o variantă relucrată şi revăzută, în 
sensul în care s-a urmărit, pe lângă aducerea la zi a punctuaţiei 
şi a ortografierii, aducerea textului într-o formă mai accesibilă 
cititorului de astăzi. Vorbim aici de chestiuni care ţin în primul 
rând de lexic - găsirea, de pildă, a unor echivalenţi actuali 
pentru termenii arhaici sau pentru regionalisme - dar şi de stil. 
S-a intervenit în cazul pasajelor prolixe, al repetiţiilor sau al 
formulărilor lipsite de supleţe, în încercarea de a simplifica 
exprimările şi de a le face astfel mai uşor de parcurs, fără a afecta, 
bineînţeles, sensul paragrafelor în chestiune. împărţirea frazelor 
în propoziţii mai scurte, modificarea topicii frazelor sau înlocuirea 

unor construcţii greoaie prin parafraze sau prin termeni mai simpli 
au fost principalele moduri de intervenţie asupra textului. 

Oportunitatea publicării, alături de varianta originală, a 
unei versiuni revizuite s-a conturat tot mai clar pe parcurs, când 
au devenit tot mai evidente câteva chestiuni care, mai ales în 
cazul Arimaniei, nu pot fi ocolite. în primul rând, utopia a fost 
în mare parte scrisă pe ascuns şi pe fugă, în timpul petrecut de 
Neagu-Negulescu în închisoare. Aspectul “literar” al textului, 
deci şi lizibilitatea lui în ansamblu, nu puteau rămâne, prin 
urmare, străine de condiţiile efective ale scrierii lui. Si nici nu 
au rămas. Răzbate printre rânduri o anumită febrilitate aproape 
palpabilă, o nerăbdare de a pune totul pe hârtie, iar impresia la 
o primă lectură este, pe alocuri, a unei scrieri asamblate în mare 
grabă, fragmentate şi “pestriţe”. Pentru cineva obişnuit cu stilul 
scrierilor lui Neagu-Negulescu-simplu, direct, expresiv-textul 
Arimaniei , cu toate calităţile lui evidente, poate părea destul de 
inegal ca reuşită literară şi, mai ales, neomogen stilistic. în plus, 
din motive care încă ne scapă, versiunea publicată în ipzj pare 
să fie chiar versiunea concepută cu doi ani înainte. Prin urmare, 
o scriere care nu avusese parte de o revizuire prea atentă înainte 
de a fi dată la tipar. Dincolo de autenticitatea pe care o capătă 
astfel textul şi de speculaţiile pe care le poate inspira publicarea 
lui în pripă, determinantă în cazul de faţă a fost tocmai ideea 
readucerii sale la viată, a redeschiderii si a reaccesibilizării lui 
în prezent. 

Pe de altă parte, revizuirea Arimaniei nu a pornit ca un 
demers restaurativ, care, prin urmare, şi-ar fi dorit doar 
refacerea vechiului text, asemeni refacerii unei exponate de 
muzeu. Farmecul şi autenticitatea utopiei lui Neagu-Negulescu 
vin în parte tocmai din impreciziile, din aspectul său fragmentar 
şi din impresia de “neîncheiere” pe care, voit sau nu, o lasă pe 
alocuri. Toate acestea invită efectiv participarea şi rescrierea sa, 
în aceeaşi măsură în care pot exaspera lectura obişnuită. 

De altfel, lectura prin scriere sau prin rescriere, fie ea 

individuală sau colectivă, rămâne unul dintre modurile cele mai 
autentice de a (re)aduce un text la viaţă, de a-1 face să circule, 
să (se) rătăcească, trecându -1 prin mai multe mâini. Ceea ce, de 
la un punct încolo, ne face mai degrabă complici, decât cititori, 
în cazul de faţă, postura de părtaşi a venit cumva de la sine, 
decurgând cumva firesc tocmai din istoria şi particularităţile 
textului, dar şi din accidentele parcurgerii şi redescoperirii 
lui. Prin urmare, am putea spune că ediţia actuală conţine 
atât versiunea originală a Arimaniei , cât şi urmele lecturii 
„devălmaşe”, cum i-ar spune probabil Neagu-Negulescu, care 
a stat la baza relucrării utopiei. Un gest în care admiraţia şi 
ireverenţa au fiecare partea lor de vină şi de contribuţie. 

Alături de textul Arimaniei si de varianta revăzută, ediţia 
de faţă conţine o cronologie şi un text inedit dedicat vieţii şi 
activităţii lui Iuliu Neagu-Negulescu. De asemenea, au fost 
incluse şi materiale dedicate Arimaniei ca atare, posibilelor 
semnificaţii ale titlului utopiei lui Neagu, dar şi contextului 
mai larg al apariţiei cărţii sau diverselor sale surse filosofice 
şi ideologice. Toate aceste informaţii şi texte de suport pot fi 
un bun punct de pornire pentru cei sau cele care şi-ar dori să 
descopere mai multe fie despre Neagu-Negulescu, fie despre 
opera sa literară, din car e. Arimania face parte, fie despre istoria 
frământată a curentelor revoluţionare sau anarhiste de la noi sau 
de aiurea. Tocmai pentru că este unpunct de convergenţă sau, mai 
degrabă, o ţesătură a tuturor acestor teme şi elemente - literare, 
filosofice, istorice, ideologice şi chiar personale - Arimania 
merită din plin să fie, după aproape un veac, recuperată, recitită, 
rediscutată, descusută. Ediţia de faţă va fi, sperăm, doar un prim 
pas în această direcţie. 

Trăiască utopia! Trăiască anarhia! 


Colectivul „ “Pagini Libere ” 

Repere cronologice''' 

' Această cronologie nu are pretenţia de a fi exhaustivă. Asupra 
vieţii şi activităţii lui Neagu-Negulescu încă se fac cercetări. 

1878 | Se naşte într-o familie de ţărani, în micul sat Meteleu 
(azi Scutelnici) din judeţul Buzău, Iuliu Neagu. 

l 8 p 5 " | î n această perioadă Iuliu Neagu va face cunoştinţă 
cu anarhistul şi publicistul Panait Muşoiu (1864.-194.4.). Cei doi 
se vor împrieteni şi, ulterior, vor lucra de multe ori împreună. 

La vârsta de 17 ani Iuliu Neagu este ales membru în 
Consiliul General al Partidul Social-Democrat al Muncitorilor 
din România (PSDMR). 

1897 I Apare la Bucureşti săptămânalul socialist-anarhist 
Mişcarea Socială. în afară de Panait Musoiu si de Panait Zosîn 

(1873-194.2,), printre redactori îl găsim şi pe Iuliu Neagu. 

Se înscrie şi este student la Universitatea Liberă din Bruxelles. 
Aici preda, printre alţii, geograful şi anarhistul Elise'e Redus 
(1830-1905-). 

1898 | Iuliu Neagu publică la Meteleu ziarul anarhist şi al 
luptei de clasă, Sociala. 

l 8 . 9.9 I î n casa părintească din Meteleu înfiinţează o 
bibliotecă anarhistă şi, împreună cu câţiva prieteni, lucrează 
la traduceri ale clasicilor anarhişti în limba română. Aceste 

activităţi nemulţumesc autorităţile. în octombrie jandarmii îi 
percheziţionează locuinţa. Unii dintre cei aflaţi acolo la acel 
moment şi câţiva membri ai familiei lui Neagu sunt răniţi. 
Sunt confiscate manuscrise. Autorităţile declară că locuinţa lui 

Neagu este „centrul mişcării anarhiste din România”. 

După ce majoritatea liderilor din conducerea PSDMR 
(„generoşii”) trec la naţional-liberali, mişcarea muncitorească 
organizată se destramă. 

împreună cu Ştefan Gheorghiu, Iuliu Neagu va începe 
reconstrucţia mişcării muncitoreşti. Ambii erau profund 
influenţaţi de sindicalismul revoluţionar anti-autoritar. 

9 9 9 

Apare în seria de broşuri scoasă de Mişcarea Socială textul 
fundamental al geografului şi anarhistului rus Piotr Kropotkin 
(i&pi-ipzi), Vremuri noi. Traducerea îi aparţine lui Iuliu Neagu. 

ipoo | Iuliu Neagu devine corespondent al săptămânalului 
anarhist francez Les Temps Nouveaux. Va trimite periodicului 
note despre situaţia din România şi despre mişcarea anarhistă 
din tară. 

9 

Panait Musoiu înfiinţează la Bucureşti publicaţia anarhistă 

lunară Revista Ideei. Aceasta rămâne până astăzi cea mai 
longevivă publicaţie anarhistă apărută în România. Iuliu Neagu 
face parte din redacţia revistei. 

ipoo — ipoi | Cam în această perioadă trebuie să fi avut 
loc si căsătoria lui cu femeia datorită căreia îsi va schimba 

numele în Iuliu Neagu-Negulescu. Este probabil vorba de 
Neli Negulescu din Ploieşti. 

ip O 2 , j Apare volumul său de povestiri Trudiţii. Icoane din norod. 

Colaborează la prima serie a săptămânalului socialist România 
Muncitoare (ipoz), care apărea la Bucureşti. Aici va trimite relatări 
de la întâlnirile sindicale si va contribui cu articole teoretice. 

9 

Cel târziu în această perioadă Iuliu Neagu-Negulescu o va cunoaşte 
pe Lucreţia Bălănescu. Cei doi vor forma un cuplu, vor avea mai mulţi 
copii şi vor lucra împreună în cadrul curentului anarho-sindicalist. 
Tot împreună vor face traduceri şi vor edita diverse publicaţii. 

1903 - IpIO | Activitate intensă de agitaţie dusă de 
Neagu-Negulescu în toată ţara în favoarea organizării sindicale 
şi pentru înfiinţarea de cooperative de către muncitori şi ţărani. 
Ca centru de greutate al activităţilor sale se conturează oraşele 
Ploieşti şi Câmpina. în Câmpina participă la înfiinţarea unei 
şcoli libere şi a unei cooperative de consum. Distribuie scrieri 
anarhiste şi sindicaliste. Autorităţile statului supraveghează 
activităţile lui Neagu-Negulescu. Ministerul de Interne şi 
serviciile de informaţii îl consideră drept „curierul întregii 
mişcări socialiste şi libertare din ţară”. Se dau ordine pentru 
stricta sa supraveghere. 

ipo'y | Răscoala ţărănească. Peste 11.000 de ţărani sunt 
masacraţi de armată şi sate întregi sunt complet distruse. 

Valul de represiune atinge şi mişcarea muncitorească. 

Pe baza „legii străinilor” sunt expulzaţi din ţară peste 880 
de socialişti si de anarhişti. 

9 9 9 

ipop | Apare în colecţia de cărţi şi broşuri a Revistei Ideei 
nuvela Flăcări ‘năbuşite de Neagu-Negulescu, în care este 
prezentată reprimarea răscoalei ţărăneşti din 1907. 

ipil | Marginalizarea şi încercarea de suprimare de către 
funcţionarii marxişti a tendinţelor sindicaliste si anarhiste de la 

România Muncitoare si din cadrul federaţiei sindicale Comisia 

Generală a Sindicatelor din România (CGSR) vor duce la o 
ruptură între anarhişti şi sindicalişti. O parte dintre cei aflaţi în 
jurul lui Ştefan Gheorghiu îşi va continua mai departe activitatea 
în cadrul CGSR, în timp ce o altă parte, adică cei apropiaţi de 
Iuliu Neagu-Negulescu, se va constitui ca tendinţă organizată 
separat. în martie, aceştia se vor asocia cu grupul naţionalist şi 
antisemit „Ginta Latină”, împreună cu care vor scoate ziarul 
Toporul Muncitor. 

Apariţia publicaţiei este întâmpinată cu ostilitate de către 
mişcarea muncitorească socialistă, iar Ştefan Gheorghiu 
respinge categoric încercarea celor de la Toporul Muncitor 
de a-1 înregimenta fără voia sa. însă aripa naţionalistă şi cea 
sindicalist-internaţionalistă de la Toporul Muncitor acţionează, 
de fapt, separat. Sindicaliştii reuşesc să înfiinţeze la Brăila şi 
Galaţi uniuni muncitoreşti internaţionaliste si sindicaliste. 
De asemenea, ei critică tactica şi structura CGSR, dominată de 
social-democraţi. Liderii marxişti de la România Muncitoare , ca 
I.C. Frimu (1871-1919) şi M.Gh. Bujor (1881-ipd^.) reacţionează 
cu ostilitate şi încearcă să-l discrediteze pe Neagu-Negulescu, 
pe care-1 acuză de trădare. 

Urmează în august dispariţia Toporul Muncitor. 

Pentru prima dată sindicaliştii se prezintă în mod independent 
în faţa publicului şi scot singuri un ziar anarho-sindicalist cu 
acoperire naţională, Mişcarea Socială. 

Iuliu Neagu-Negulescu se mută la Brăila. Aici şi la Galaţi va 
desfăşura o intensă activitate. 

Iuliu Neagu-Negulescu este delegatul oficial al sindicatului 
chelnerilor la congresul general al sindicatelor. Funcţionarii 
social-democraţi îi refuză participarea. 

1912, | Neagu-Negulescu se implică în editarea celei de-a 
doua serii a ziarului anarho-sindicalist/anarho-comunist 
Vremuri noi. Adresa redacţiei din Bucureşti este, de fapt, adresa 
lui Panait Muşoiu. O primă serie apăruse în 1908 la Ploieşti. 

în colecţia de cărţi si broşuri a Revistei Ideei apare 
textul edificator al fostului secretar al sindicatului francez 
CGT, Paul Louis, intitulat Sindicalismul francez. Cu un tiraj 
important şi o largă răspândire, textul va fi tradus în româneşte 
de Neagu-Negulescu. 

ipig | în cursul anului se împacă cu Ştefan Gheorghiu şi 

publică un articol în ziarul de orientare sindicalistă Tribuna 
Transporturilor , editat de Gheorghiu. 

I(}IŢ | La congresul CGSR şi al Partidului Social-Democrat, 
mai mulţi delegaţi se lansează într-o critică severă la adresa lui 
Neagu-Negulescu şi a poziţiilor sale. Din cauza rolului său la 
Toporul Muncitor şi a convingerilor sale sindicaliste, aceştia 
doresc să se distanţeze de el, considerându-1 „în afara mişcării 
muncitoreşti”. Alţi delegaţi îl susţin şi cer pluralism socialist în 
cadrul CGSR. 

La 9 martie este înmormântat Ştefan Gheorghiu. Câteva mii 
de muncitori îndoliaţi se adună în Bucureşti si Ploieşti. Iuliu 

Neagu-Negulescu este unul dintre cei care vor purta sicriul 
lui Gheorghiu. 

ipi_J- | La Şerbăneşti (Dorohoi) Iuliu Neagu publică 
împreună cu tovarăşa sa de viaţă, Lucreţia Bălănescu, revista 
sociologică lunară Documente omeneşti. 

I()l6 | România intră în Primul Război Mondial. Sunt 
interzise si cenzurate numeroase ziare critice la adresa 

guvernului. Printre acestea şi Revista Ideei. în multe oraşe 
izbucnesc proteste împotriva războiului şi împotriva creşterii 
costurilor de trai. 

ipip | Apare volumul Tovestiri cenzurate. 

Colaborează la ziarul Bunul tovarăş din Brăila. 

Iuliu Neagu-Negulescu devine editor al ziarului Muncitorul 
Socialist, publicaţie a Partidul Socialist din România. 

ipiO | Iuliu Neagu-Negulescu activează ca secretar sindical 
în Comisia Locală a Sindicatelor din Valea Prahovei. Din această 
poziţie va sprijini luptele muncitorilor. Ţine discursuri în timpul 

grevelor şi este unul dintre organizatorii grevei generale a 
muncitorilor petrolişti. 

Este membru fondator al Universităţii Populare Socialiste 
din Câmpina, unde va ţine prelegeri şi lecturi. 

Apare lucrarea sa teoretică fundamentală Factorii revoluţiei sociale. 

I<?2,I | în luna mai, Iuliu Neagu-Negulescu participă la 
Bucureşti ca delegat la congresul de constituire al Partidului 
Comunist din România. în luările sale de cuvânt vorbeşte în 
favoarea libertăţii presei şi pentru o educaţie emancipatoare. 

Atunci când, în cadrul congresului, se ia decizia aderării la 
Internaţionala Comunistă, autorităţile aprobă intervenţia în 
forţă a Poliţiei şi a Jandarmeriei. Z71 de delegaţi şi participanţi 
sunt arestaţi şi duşi la închisoarea Văcăreşti, printre ei aflându-se 
şi Neagu-Negulescu. Nu va fi eliberat decât în decembrie. 

192,3 | Apare la Brăila utopia anarho-sindicalistă^r/w2«»/« 
sau Ţara Bu n eiînţ elege ri, scrisă în închisoare. 

192,4. | Lucrarea programatică a sindicalistului francez 
Hubert Lagardelle (1874.-195-8), Sindicalismul , apare la editura 
„Cultura Socială” în traducerea lui Iuliu Neagu-Negulescu. 

1930 | Haiducii de Panait Istrati apare pentru prima oară 
în România în traducerea lui Iuliu Neagu-Negulescu. 

I93J- | Iuliu Neagu-Negulescu se mută la Braşov. Acolo va 
avea o tavernă şi va publica din nou un ziar cu titlul Vremuri noi. 

I94-O | Iuliu Neagu-Negulescu moare la vârsta de dz de 
ani la Braşov. 


Martin Veith 



Cuvânt înainte 


„Arimanii nu numai că nu-şi socotesc stingherită libertatea prin faptul că-n 
toate mişcările lor caută să ţină socoteală de fiinţa celuilalt , dar, dimpotrivă, 
fiecare-şi vede întregindu-i-se libertatea luiprin libertatea celuilalt. ” 


Iuliu Neagu-Negulescu 


S crierile utopice nu s-au bucurat niciodată la noi de prea 
multă atenţie sau simpatie. Atâtea câte sunt în literatura 
română - şi nu sunt foarte multe - utopiile nu par să fi avut 
alt loc în cabinetul de curiozităţi literare decât cel de exponate 
exotice. Predomină lectura expeditivă sau în cheie peiorativă a 
utopiilor, atunci când răfuiala cu utopia nu se face direct pe un 
ton intransigent şi de pe poziţii moralizatoare: imaginarea unei 
alte societăţi, aspiraţia către o lume radical diferită ar conţine 
negreşit germenii impietăţii şi ai crimei colective. Fie prea 
imaterială, bizară sau neserioasă pentru a fi luată în seamă, fie 
prea “suspectă” pentru a nu fi disciplinată, utopia pare mereu 
inoportună şi rămâne, de aceea, o formulă preferată tocmai de 
visători sau de răzvrătiţi. Este si cazul Arimaniei. 

Cine a fost Iuliu Neagu-Negulescu? 

A rimania sau Ţara Bu n eiinţ elege ri este una din utopiile 
noastre uitate, un text aparţinând unui autor el însuşi pierdut 
din vedere aproape cu totul azi: Iuliu Neagu-Negulescu. 
Scrisă în ipzi, pe când acesta se afla la închisoarea Văcăreşti, 
Arimania va fi publicată abia în ipz^ 1 şi, deşi nu a trezit mari 
i. Iuliu Neagu-Negulescu, Arimania sau Ţara Buneiînţelegeri , Tipografia Romînească, 
Brăila, 192,3. 




ecouri în epocă, rămâne până azi un document remarcabil. 

Apropiat şi vechi colaborator al publicistului anarhist Panait 
Muşoiu, Neagu-Negulescu este unul dintre cei mai activi şi prolifici 
militanţi, scriitori şi publicişti anarhişti de la noi. „Un fel de ţăran”, 
aşa cum a fost descris la un moment dat, Neagu, autodidact şi 
talentat scriitor, îşi va începe parcursul de militant cu traduceri 
din Kropotkin şi Johann Most, autori clasici ai anarhismului. 
Intră astfel destul de repede în vizorul autorităţilor care vor 
încerca, prin repetate percheziţii ale locuinţei sale, să „închidă 
centrul mişcării anarhiste din România”. Unul dintre incidente 
va fi relatat chiar de Neagu într-o corespondenţă trimisă în ipoo 
revistei anarhiste Les Temps Nouveaux din Paris. 1 

Activitatea sa nu va fi însă una predominant literară. în afara 
numeroaselor traduceri, articole şi nuvele publicate, Neagu va 
străbate ţara, ţinând numeroase prelegeri şi răspândind broşuri 
şi reviste anarhiste. îşi va câştiga astfel faima de „curier al 
întregii mişcări libertare”, după cum o dovedeşte un document 
al Siguranţei de la acea vreme. 3 La Brăila se va întâlni cu Panait 
Istrati, pe atunci activ în mişcările hamalilor din port, apropiat 
al lui Ştefan Gheorghiu şi publicist în presa socialistă a vremii. 
Cu toate neînţelegerile care-i vor despărţi pentru multă vreme 
pe cei doi, prima ediţie a Haiducilor 4 în limba română, apărută 
în 1930, îl va avea tocmai pe Neagu-Negulescu drept traducător. 

Atras tot mai mult în direcţia sindicalismului revoluţionar, 
Iuliu Neagu va încerca să popularizeze şi la noi ideile lui Hubert 
Lagardelle şi Georges Sorel, doi dintre teoreticienii importanţi 
ai tendinţei sindicaliste care, la începutul secolului trecut, îi 
atrăsese pe mulţi dintre militanţii anarhişti. 

2. J. Neagu, „Roumanie”, Les Temps Nouveaux, nr. 37, anul V, 1900, p. 3. 

3. Vezi infra Martin Veith, „Neobosit! Iuliu Neagu-Negulescu - o viaţă dedicată eliberării 
şi emancipării celor asupriţi”, pp. 37-38. 

zţ.. Panait Istrati, Haiducii, trad. Iuliu Neagu-Negulescu, Editura Cugetarea, Bucureşti, 1930. 



i7 


Text şi context 

A rimania va fi scrisă într-un moment de răscruce nu numai 
pentru Neagu-Negulescu, ci şi pentru întreaga mişcare 
anarhistă din Europa. Şocul războiului de curând încheiat, 
sentimentul neputinţei şi al eşecului în faţa crimei generalizate, 
nemulţumirea multora faţă de “eterna problemă a organizării”, 
îi vor face pe mulţi dintre anarhişti să privească cu speranţă către 
evenimentele revoluţionare din Rusia si să caute noi moduri 

9 9 

de asociere si de acţiune. Tot anarhiştii vor fi însă si cei care 

9 9 9 9 

vor denunţa printre primii autoritarismul şi despotismul noii 
“birocraţii roşii”, suportând pentru asta din plin represiunea 
statului bolşevic^. 

9 

Ideea unei organizări directe a lucrătorilor după principii 
anti-autoritare si non-ierarhice, ideea unor “sfaturi” sau 
“soviete” care să se asocieze liber în sindicate sau uniuni mai 
cuprinzătoare, fără ca acestea să poată fi atrase şi mistificate în 
jocul politicii partinice, de stat, nu era nouă pentru anarhişti. 
Tendinţa sindicalismului revoluţionar -pe care unii îl considerau 
o sinteză libertară a tuturor curentelor revoluţionare, iar alţii, 
asemeni lui Malatesta, îl criticau tocmai în numele principiilor 
anarhiste - se afirmase în anii de dinaintea Primului Război 
Mondial cu o deosebită forţă, mai ales în Franţa s . La răspândirea 

ş. O istorie şi o mărturie directă a confruntărilor dintre anarhişti şi bolşevici din timpul 
primilor ani ai Revoluţiei ruse - de la revolta din Kronstadt la insurecţia armată condusă 
de Nestor Makhno - a fost publicată în 194,7. Scrisă de Voline, important publicist şi 
militant anarhist şi apropiat al lui Makhno, cartea prezintă perspectiva anarhistă asupra 
evenimentelor şi rămâne până azi un document impresionant. Revoluţia necunoscută , 
aşa cum a fost intitulat volumul apărut iniţial în Franţa, vorbeşte tocmai despre vocile şi 
mişcările populare care, inspirate de idealurile revoluţionare anti-autoritare, s-au opus 
despotismului bolşevic şi i-au denunţat teroarea. A se vedea Voline, La Revolution inconnue 
( 1917-1921 ), „Les amis de Voline”, Paris, 19.4.7. 

6. Pentru o imagine mai detaliată a legăturilor dintre anarhism şi sindicalismul revoluţionar, 
a dezbaterilor şi polemicilor care i-au făcut pe unii anarhişti să îmbrăţişeze calea sindicalistă, 

printre anarhişti a ideii organizării sindicale revoluţionare au 
contribuit într-o mare măsură şi eşecul „propagandei prin fapte” 
şi al atentatelor individuale, pe care această tactică le inspirase 
la finalul secolului al XlX-lea. 

Pierre Monatte, unul dintre susţinătorii cei mai vocali ai 
acestei noi tendinţe, va exclama la finalul unui discurs rostit în 
1907: „Anarhia a murit! Trăiască anarhia!”. Viziunea pe care 
Monatte o împărtăşea cu mulţi alţi militanţi era tocmai cea a unui 
anarhism renăscut, coborât de pe culmile “intelectualismului” 
steril în care se complăcuse multă vreme, un anarhism revitalizat 
de suflul revoluţionar al organizării sindicale şi aflat oarecum în 
ruptură cu “vechea” mişcare. 

Noua orientare “uvrieră” însemna respingerea reformismului, 
a parlamentarismului, a politicii şi tutelei partinice şi afirmarea 
acţiunii directe şi a autonomiei muncitorilor organizaţi 
în sindicate, care astfel ar fi devenit „şcoli practice ale 
anarhismului”. Doctrina revoluţionară a sindicalismului era 

9 

animată de ideea grevei generale, al cărei scop nu mai era acela 
de a smulge concesii patronilor sau statului, ci chiar declanşarea 
revoluţiei sociale; adică abolirea orânduirii existente, a statului, 
a relaţiilor de muncă actuale, a proprietăţii private etc. 

Nu este de mirare, prin urmare, că o parte dintre vechii 
militanţi libertari, mai ales cei atraşi de “anarhismul uvrier”, 
se vor asocia, cel puţin în primii ani, eforturilor de organizare 
inspirate de Revoluţia rusă. Este şi cazul lui Neagu-Negulescu, 
arestat la congresul de constituire al Partidului Comunist din 
ipzi, anul în care va scrie în închisoare Arimania. 


iar pe alţii s-o denunţe ca autoritară şi restrictivă, a se vedea „Les anarchistes et Ies syndicats”, 
în Jean Maitron, Le mouvement anarchiste en France. TomelDes origines a /p/4, Gallimard, 
Paris, ipp2, pp. 2,63-330. 




Privire de ansamblu asupra Arimaniei 


D eşi hrănită deopotrivă de noile sale speranţe 
revoluţionare şi de vechile sale simpatii sindicaliste, 
Arimania rămâne, fundamental, o scriere anarhistă. 
Viziunea lui Neagu-Negulescu este aceea a unei societăţi 
organizate după principiile ajutorului reciproc şi ale asocierii 
afinitare şi voluntare a indivizilor; o lume prosperă din care 
au dispărut stăpânii, armata, banii, pedepsele, dominaţia şi 
exploatarea; o ţară fără graniţe şi fără proprietate, în care 
binele şi libertatea fiecăruia sunt singurele măsuri acceptate 
ale binelui şi libertăţii comune. Dacă „temeiul înţelepciunii” 
arimanilor este „bunaînţelegere”, nu trebuie să uităm, ne 
aminteşte Neagu-Negulescu, că această bună înţelegere dintre 
oameni nu este pur sentimentală, ci că ea izvorăşte dintr-o 
înţelegere mai largă a „firii”, ale cărei baze sunt în acelaşi 
timp etice şi ştiinţifice. Influenţa ideilor lui Kropotkin - autor 
tradus, de altfel, de Neagu-Negulescu 7 - este evidentă. Pentru 
Kropotkin, sociabilitatea, cooperarea şi solidaritatea sunt, de 
fapt, principiile esenţiale ale evoluţiei şi dezvoltării umane, atât 
sociale cât si individuale. 

Ţelul vieţii arimane nu este, pe de altă parte, vreun bine 
superior, abstract, ci tocmai descoperirea vieţii şi trăirea ei 
deplină de către fiecare în parte şi de către toţi împreună, pe 
măsura înzestrărilor şi a aspiraţiilor fiecăruia. Asemeni lui 
Proudhon, anarhist dar “amic al ordinii”, Neagu-Negulescu îşi 
imaginează organizarea Arimaniei sub forma unei complicate 
reţele de „sfaturi”, „cete” şi „frăţii”, privite nu ca entităţi 
superioare indivizilor care le compun, ci mai degrabă ca unelte de 
care aceştia se folosesc pentru a-şi coordona munca şi eforturile 
şi care, în afara bunei lor înţelegeri, nu au nicio realitate sau 


7. P. Kropotkine, Vremuri noi , în româneşte de I. Neagu, Tipografia Lucrătorilor Asociaţi 
Marinescu & Şerban, Bucureşti, i8pp. 

permanenţă. Armonia vieţii arimancelor şi arimanilor nu vine, 
prin urmare, din adoptarea unanimă a vreunui model exterior, 
uniform, imuabil sau din supunerea în faţa vreunei stăpâniri. 
Arimania nu este o utopie a perfecţiunii abstracte ci, tocmai, o 
ţară în care ordinea se construieşte pornind de la fiecare individ 
în parte, de la oamenii înşişi şi de la ceea ce pot ei pune şi face 
de fiecare dată împreună. în afara acestei înţelegeri şi a bunei 
lor voiri, nici tara nu există. Unitatea ei este doar cea a armoniei 

5 7 

multiplului, cea a an-arhiei. 

An-arhie, anarhie, anarhişti 

P ierre-Joseph Proudhon va fi primul care, în §lu’est-ce <ţue 
la propriete lucrare apărută în 18^.0, va asuma explicit 
termenul de “anarhist” pentru a-şi descrie poziţionarea 
filosofică şi politică. 8 însă cei care, asemeni lui Proudhon, 
contestau principiul autorităţii în societate, se vor numi rând 
pe rând anti-etatişti, anti-autoritari, federalişti, bakuninişti, 
libertari 5 etc. Denumirea de “anarhişti” nu a fost adoptată decât 
destul de târziu de aceştia, 10 termenul fiind folosit iniţial mai 
degrabă împotriva lor. Confuzia semantică între anarhie - în 
sensul de distrugere, violenţă, haos - şi “anarhie”, înţeleasă ca 

8. A se vedea Pierre-Joseph Proudhon, §(u*cst-ce que la propriete? (nouvelle edition ), 
A. Lacroix & Cr., Paris, 1873, p. 212. 

p. Termenul de „libertar” va fi născocit în 185-7 de Joseph Dejacque (utopist şi publicist 
contemporan cu Proudhon) şi este folosit în general ca denumire alternativă pentru „anarhist”. 
Dejacque va folosi termenul prima dată într-un articol adresat lui Pierre-Joseph Proudhon, 
„De l’etre-humain mâle et femeile. Lettre ă P.J. Proudhon”. în articol, Dejacque denunţa 
misoginismul acestuia, pe care-1 considera incompatibil cu anarhismul profesat chiar de filosoful 
francez. Tocmai de aceea, prin „libertar”, Dejacque reclama, de fapt, consecvenţa şi coerenţa 
deplină cu principiile emancipatoare ale anarhiei. în 18^8, Dejacque va scoate la New York şi 
publicaţia Le Libertaire. Autor al primei utopii anarhiste, L’Humanisphere , apărută în 185-8, 
Joseph Dejacque rămâne unul dintre cei mai interesanţi şi valoroşi precursori ai anarhismului. 
10. Data înaintată de James Guillaume, unul dintre apropiaţii lui Bakunin, este 1877. A se 
vedea pentru mai multe detalii Maitron ^Le mouvement anarchiste ..., p. 17. 

„negare a puterii şi a autorităţii sub orice formă ar fi ea” 11 nu putea 
decât să favorizeze etichetările rău-voitoare si instrumentarea 
lor împotriva anarhiştilor. Tocmai pentru a marca diferenţa, 
termenul preferat la un moment dat de libertari a fost cel de 
“an-arhie”; scriere la care în mare parte s-a renunţat însă destul 
de repede. Putem bănui că unul dintre motive, nu neapărat cel 
mai neînsemnat, a fost predispoziţia şi plăcerea anarhiştilor în 
general de a-şi scandaliza şi “epata” detractorii. „Anarhia”, 
constata Octave Mirbeau, „rabdă tot. Ca şi hârtia, ea rabdă 
orice.” 1 - Cu atât mai mult prin urmare, întreţinând voit confuzia 
şi deturnând ironic bogatul inventar de acuze, calomnii şi excese 
care le erau din toate părţile puse în cârcă, anarhiştii îmbrăţişau, 
sarcastic si sfidător, tocmai “anarhia”. 

Cuvântul “anarhie”, de origine elină, înseamnă, de fapt, 
„fără de putere, lipsă de putere, iar nu neorânduială” 1 *. Pe scurt, 
anarhia este o stare în care armonia socială nu e concepută ca 
obedienţă faţă de o autoritate exterioară sau prin coerciţie, ci 
prin înţelegerile libere între indivizii egali şi între grupurile 
formate pe baze afinitare şi voluntare. O astfel de societate n-ar 
reprezenta, de altfel, o stare imuabilă, fixă, închisă, ci tocmai 
contestarea oricărei poziţii care s-ar pretinde absolută sau 
definitivă, a oricărei puteri sau stăpâniri. în definitiv, înţelegerea 
ordinii (sociale), susţineau anarhiştii, nu poate fi redusă la 
obedienţa faţă de putere sau la ideea conformismului faţă de 
un model social dominant. Ordinea nu este unică, exterioară 
şi absolută, ci mereu dinamică, imanentă şi multiplă, viziune 

ii. Citatele sunt luate dintr-un articol publicat în 1886 în revista Viitorul^ condusă de 
C.A. Filitis. Articolul intitulat „Anarhia” este, de fapt, o adaptare a unui text scris de 
Piotr Kropotkin, „L’ordre”, care apăruse în 1885-, în volumul Taroles d’un revolte 
(C. Marpon & E. Flammarion, Paris, 188^). A se vedea „Anarhia”, în Viitorul , Bucureşti, 
an I, nr.3,15- ianuarie 1886, p. 5-. 

11. Octave Mirbeau, „Pour Jean Grave”, în P. Michel & J.-F. Nivet (ed.), Combatspolitiques, 
Seguier, Paris, ippo, p. 142.. 

13. „Anarhia”, p. y. 

pe care o găsim deopotrivă la Kropotkin şi, pe urmele lui, la 
Neagu-Negulescu. Sursa ordinii nu poate fi niciodată coerciţia, ci 
libertatea. în acest sens trebuie înţeleasă şi (aparent) paradoxala 
afirmaţie a lui Elisee Redus, care susţinea că „anarhia este cea 
mai înaltă expresie a ordinii”. 

Ţara Buneiînţelegeri : o Românie anarhistă? 

A rimania nu este însă, cel puţin pentru Neagu-Negulescu, 
un teritoriu pur fantastic sau un simplu exerciţiu de 
imaginaţie. Ţara descrisă este inspirată, fără îndoială, 
judecând după descrierea contururilor sale, chiar de România, 
cu teritoriul său de dinainte de 1918. 

Rezonanţa numelui ales pentru „Ţara Buneiînţelegeri”, 
„Arimania”, pare să mizeze tocmai pe uşoara modificare a 
pronunţiei unei anagrame: „România” - „armonia”. Am putea 
spune că ceea ce-şi imaginează Neagu-Negulescu este tocmai 
o viitoare sau o posibilă Românie anarhistă, având în vedere şi 
faptul că, înainte de a se numi “anarhişti” sau de a fi numiţi astfel, 
o parte dintre socialiştii anti-autoritari îşi spuneau “armonişti”, 
tocmai pentru a se diferenţia de cei pe care-i numeau, în sânul 
Primei Internationale, “autoritari” sau “marxişti”. De altfel, 
unul dintre cele mai cunoscute manifeste vizuale anarhiste din 
secolul al XlX-lea este lucrarea pictorului pointilist Paul Signac 
„în vremea anarhiei”, nume schimbat ulterior cu „în vremea 
armoniei” I+ . Nu ştim cu siguranţă dacă tabloul lui Signac îi 

14. Paul Signac (1863-1935-) a fost un pictor neo-impresionist francez şi simpatizant al ideilor 
libertare. „în vremea armoniei”, unul dintre cele mai cunoscute tablouri ale sale, va fi conceput 
la începutul ultimului deceniu al secolului al XlX-lea, în plină perioadă a atentatelor “anarhiste”. 
Acestea vor fi urmate de măsuri represive din partea autorităţilor franceze care-i vor viza în 
principal pe libertari. Schimbarea titlului tabloului şi înlocuirea „anarhiei” cu „armonia” nu este 
străină, se pare, de acest context frământat. Subtitlul tabloului i-a fost inspirat lui Signac de un citat 
găsit într-o revistă anarhistă: „Vârsta de aur nu este în trecut, ci în viitor”. în prezent lucrarea este 
expusă la primăria din Montreuil, Franţa, fiind donată acesteia de soţia artistului, în 1938. 

era cunoscut lui Neagu-Negulescu. Luând însă în considerare 
relaţiile strânse pe care acesta le avea cu anarhiştii francezi, 
putem să bănuim cu oarecare îndreptăţire că da. 

Cunoaştere, libertate, armonie, an-arhie 

S criindu-şi utopia, Neagu-Negulescu pare că încearcă 
să răspundă unei întrebări cu care, mai mult ca sigur, se 
întâlnise deseori în peregrinările sale prin ţară şi la care, 
pare-se, cugetase el însuşi multă vreme: cum ar putea arăta şi 
funcţiona, de fapt, o lume fără stăpâniţi şi fără stăpânitori, o 
lume în care libertatea fiecăruia si a tuturor să se afle la baza 
solidarităţii şi a grijii lor reciproce? Atunci când încearcă să 
schiţeze nişte posibile răspunsuri, Iuliu Neagu se foloseşte 
de convenţia literară a utopiei, însă privirea sa nu este cea a 
dogmaticului, ci mai degrabă aceea a exploratorului. Şi poate 
că tocmai de aici provine, de fapt, şi farmecul aparte al textului; 
din dimensiunea sa experimentală, prospectivă, dialogală, care 
subminează rigiditatea implicită a formulei utopice, de regulă 
asociată unei viziuni mai degrabă prescriptive. 

Important de notat aici este şi faptul că, în afara unor linii 
comune destul de generale, nu există, la drept vorbind, o 
singură viziune anarhistă “canonică”, unitatea anarhiei fiind, 
pentru a-i parafraza pe Deleuze şi Guattari 1 *, cea a multiplului. 
Prin urmare, Neagu-Negulescu propune, alături de imaginea 
unei posibile Românii anarhiste, şi propria perspectivă asupra 
“anarhiei”, puternic colorată, printre altele, de concepţiile 
sindicalismului revoluţionar şi de un scientism mai degrabă 
specific secolului al XlX-lea. România pe care şi-o închipuie 
el, cu toate maşinile zburătoare, trenurile rapide, laserele 


iy. „(...) anarhia şi unitatea sunt unul şi acelaşi lucru, nu unitatea Unului, ci o unitate mult mai 
ciudată, care nu se afirmă decât despre multiplu.”A se vedea Gilles Deleuze & Felix Guattari, 
Mii de platouri , trad. Bogdan Ghiu, Editura Art, Bucureşti, 2.013, P* 2I °* 



şi hologramele sale, nu este o ţară a viitorului sau, aşa cum se 
întâmplă adesea în literatura utopică, un tărâm îndepărtat, 
inaccesibil. Arimania este o ţară „departe şi nu prea” care, într-un 
fel, ar exista deja. Ea nu poate fi văzută şi descoperită decât 
„dând la o parte perdeaua prejudecăţilor”, prin cunoaşterea 
„faptelor fireşti”. Pentru Neagu-Negulescu, ca pentru atâţia alţi 
anarhişti, transformarea colectivă nu este inevitabilă şi nu poate fi 
întrevăzută în afara unei transformări radicale, prin cunoaştere, 
a conştiinţelor. Ceea ce ne separă de „Ţara Buneiînţelegeri” nu 
este, în definitiv, ne spune Neagu-Negulescu, o distanţă spaţială 
sau temporală, ci o treaptă a înţelegerii vieţii noastre comune 
şi a vieţii în general, treaptă care ţine deopotrivă de etică şi de 
cunoaştere şi pe care n-o putem parcurge decât împreună. 


Adrian Tâtâran 



Studii introductive 

NEOBOSIT! 

IULIU NeAGU-NeGULESCU - O VIAŢĂ DEDICATĂ 
ELIBERĂRII ŞI EMANCIPĂRII CELOR ASUPRIŢI 


C arismatic, idealist, cu o privire trează şi cu voinţă 
revoluţionară, îl întâlnim pe Iuliu Neagu încă din 
primii săi ani de tinereţe în mişcarea muncitorească 
din România. Va deveni un neobosit propagator şi organizator 
al anarhismului şi al sindicalismului revoluţionar. Pe lângă 
activitatea practică de înfiinţare a sindicatelor revoluţionare 
şi a cooperativelor muncitoreşti, ţărăneşti şi de consum, s-a 
dedicat, de asemenea, muncii de emancipare şi publicisticii. 
Conferinţele, articolele, broşurile şi numeroasele publicaţii 
pe care le-a scos sau la care a contribuit i-au definit întreaga 
existenţă. Cu slrimania sau Ţara Bu n eiînţ elege ri, apărută în 
ipzj, va zugrăvi pentru prima oară în România “utopia” anarho- 
sindicalistă a unei societăţi libere pentru toţi. 

Avem, prin urmare, destule motive întemeiate să-i acordăm 
acestui revoluţionar preţuirea cuvenită. Totuşi, anumite note 
critice nu pot fi nici ele evitate. Viaţa lui Neagu-Negulescu şi 
parcursul său de militant nu au fost liniare sau neproblematice. 
Astfel, de pildă, pentru o perioadă de timp a îndemnat către 
direcţii care ar fi putut duce la destrămarea unităţii celor care 
luptau împreună pentru justiţie socială. 

Ce mai ştim acum despre acest revoluţionar şi despre rolul 
său în mişcarea anarhistă si socialistă din România? Si, mai ales, 
mai pot viaţa şi activitatea lui să inspire o nouă înţelegere şi noi 
idei celor care astăzi luptă pentru eliberarea de exploatare şi 
dominaţie? 

Un fiu de ţăran devine anarhist 

I uliu Neagu se naşte într-o familie ţărănească numeroasă 
şi săracă din micul sat buzoian Meteleu (azi Scutelnici). 
Va fi astfel expus încă din copilărie nedreptăţilor inerente 
unei societăţi împărţite în clase. Atât dispreţul pentru oameni 
al preoţilor ortodocşi - care numeau bolile celor mulţi 
“pedepse dumnezeieşti”, primite pentru presupuse “păcate”, 
considerându-le, prin urmare, “juste”- cât şi condiţiile 
îngrozitoare de lucru şi de trai, orele nesfârşite de muncă grea 
necesare procurării hranei, l-au împins pe Iuliu Neagu încă de 
foarte tânăr să pună la îndoială acest sistem şi, totodată, să caute 
dreptate. I-a fost cunoscută, de asemenea, puterea autorităţilor 
statului şi a proprietarilor de pământ, boierii, care se îndreptau 
frecvent împotriva ţăranilor şi a familiilor lor. în timp ce recolta 
şi puţinii bani le erau luaţi de colectorii de taxe, de cămătari 
şi de jandarmi, ţăranii, rămaşi şi fără puţinul câştig al muncii 
lor, erau lăsaţi flămânzi şi înfriguraţi, trăind mereu cu grija 
zilei de mâine. Din punct de vedere al dreptului însă, teroarea 
“domnilor” era legitimă şi “în acord” cu legea. Iuliu Neagu nu a 
putut accepta aceste nedreptăţi. Mintea sa deschisă, solidaritatea 
şi dragostea sa pentru cei asupriţi îl vor îndrepta de foarte tânăr 

către socialişti. 

A ? 

în cadrul mişcării socialiste din anii 1890, curentul anarhist 
a format o parte însemnată şi activă, anarhiştii publicând în 
toată această perioadă propriile lor reviste şi broşuri 1 . Ei vor 
formula critici fundamentale la adresa religiei şi a statului, vor 
pleda pentru înfiinţarea de şcoli libere şi raţionale, vor răspândi 
ideea autoinstruirii şi a necesităţii emancipării celor oprimaţi 

i. A se vedea: „Wie wurden Anarchismus und Syndikalismus in Rumănien verbreitet?” [Cum 
au fost răspândite în România anarhismul şi sindicalismul?], în Martin Veith, Unbeugsam - ein 
Tionierdes rum 'dnischen Anarchismus - TanaitMuşoiu [Neclintit - un pionier al anarhismului 
românesc - Panait Muşoiu], Verlag Edition AV, Lich, 2013, p. 41 şi următoarele. 



prin dobândirea de cunoştinţe. Cel puţin parţial - de exemplu 
prin broşuri şi prin organizarea de cercuri de lectură - anarhiştii 
vor ilustra ei înşişi aceste practici, luând astfel lucrurile în 
propriile mâini. Anarhiştii s-au aflat, de asemenea, şi în fruntea 
apelului revoluţionar „pământ pentru ţărani!”. Ulterior, această 
revendicare publică a fost interzisă de către stat, iar grupurile şi 
cercurile socialiste şi anarhiste care pledau în favoarea împărţirii 
terenurilor către ţărani au fost persecutate brutal, unii dintre cei 
implicaţi fiind chiar expulzaţi din ţară’. 

Aproape de Buzău, la Focşani, exista pe atunci o grupare 
anarhistă destul de activă. La Focşani a apărut în 1884. pentru prima 
dată în limba română lucrarea lui Mihail Bakunin (1814.-1876), 
Dumnezeu şi statul , iar în 1891 va fi scos aici ziarul Răzvrătirea , 
de orientare anarho-comunistă si având la bază ideile 

9 

anarhistului rus Piotr Kropotkin (184.Z-19Z1). Toate acestea 
au contribuit într-o oarecare măsură la conturarea ideilor lui 
Iuliu Neagu. Tot în această perioadă îl va întâlni şi pe unul 
dintre cei aflaţi în prima linie a mişcării socialiste, publicistul 
Panait Muşoiu (1864.-194.4.), un anarhist idealist, popular în 
mediile muncitoreşti şi care susţinea lupta de clasă. Cei doi s-au 
împrietenit, iar în anii care au urmat au lucrat deseori împreună, 
constructiv şi statornic, susţinându-se reciproc. 

Situaţia din România la vremea respectivă a dus la 
organizarea comună a socialiştilor, marxiştilor şi anarhiştilor 
datorită slăbiciunii lor ca grupuri separate. în 1893 a luat 
flintă astfel Partidul Social Democrat al Muncitorilor din 

9 

România (PSDMR). Iuliu Neagu i se va alătura, devenind un 
membru activ. în 18957 la vârsta de numai 17 ani, va fi ales în 
Consiliul General al partidului. 

Iuliu Neagu a învăţat să citească şi să scrie în familie. în mod 

2. Pentru un rezumat, a se vedea Martin Veith, Militant! Ştefan Gheorghiu und die 
revoluţionare Arbeiterbewegung Rumdniens [Militant! Ştefan Gheorghiu şi mişcarea 
muncitorească revoluţionară din România], Verlag Edition AV, Lich, 2,015, p* 2,2,* 

clar însă, ideile anarhiste şi socialiste nu i-au fost potrivnice 
sau dăunătoare, căci va ajunge să amenajeze în modesta casă 
ţărănească a familiei sale o mică bibliotecă anarhistă. Va învăţa, 
de asemenea, limba franceză, din care va traduce ulterior o 
seamă de texte importante. De altfel, ziarele şi publicaţiile 
anarhiste franceze circulau pe atunci în număr mare în 
România, oferind informaţii despre subiectele importante ale 
zilei şi prezentând în ţară poziţiile de principiu ale anarhiştilor 
legate de teme esenţiale. De exemplu, scrierile lui Elisee Redus 
(1830-1905-), geograf, luptător al Comunei din Paris, scriitor şi 
anarhist, au fost larg difuzate şi citite în România. La fel a fost 
şi săptămânalul Les TempsNouveaux, care relata, printre altele, 
despre activităţile anarhiştilor din întreaga lume. Nu mai târziu 
de 1900, Iuliu Neagu va deveni corespondentul ziarului, unde va 
şi trimite ocazional note despre mişcarea anarhistă din România. 

Multiplele sale activităţi nu vor rămâne însă neobservate 
de autorităţile statului român. Politia si serviciile de 
informaţii, Siguranţa 3 , vor începe să-i supravegheze permanent 
corespondenţa şi activităţile*. De altfel, încă din 1898, România 
se alăturase unei alianţe internaţionale pentru „combaterea 
anarhismului”*. Autorităţile statului de atunci nu au avut, prin 

3. A se vedea pentru detalii capitolul „Staatliche Uberwachung und Repression” 
[Supravegherea şi represiunea din partea statului], care conţine o prezentare amănunţită a 
secţiilor Siguranţei, în Veith, Unbeugsam ..., pp. 2,07-2.12,. 

4.. Agenţii serviciilor secrete au deschis dosare pe numele lui în care au notat, de exemplu, 
conţinutul corespondenţei sale, numele corespondenţilor, informaţii despre ziarele la care 
colabora, detalii despre plăţile pe care le făcea dar şi despre activităţile sale politice şi private. 
Copii ale dosarului au fost mai apoi adăugate şi la dosarele altor anarhişti. A se vedea dosarul 
lui Panait Muşoiu în Fondul Direcţiei Poliţiei şi Siguranţei Generale, dosar 8/ipo_f. 

5% Alianţa era aparent motivată de numeroasele atentate care făcuseră vâlvă în Europa la acea 
vreme şi care erau atribuite anarhiştilor. A se vedea „Die Bekămpfung des Anarchismus durch 
den Staat” [Lupta statului împotriva anarhismului], în Veith, Unbeugsam ..., pp. 
în jurul anului 1877 au început discuţiile în sânul mişcării anarhiste europene cu privire 
la măsurile de ripostă împotriva violenţelor autorităţilor statului. Soldaţii erau trimişi în 
mod regulat împotriva muncitorilor aflaţi în grevă, asupra cărora de multe ori trăgeau şi 
pe care îi maltratau. Anarhişti cunoscuţi erau condamnaţi la moarte sau la ani lungi de 

urmare, mari rezerve în a se folosi de raiduri, devastări, violenţe, 
tortură si chiar de crimă împotriva mişcării muncitoreşti si 

j 1 y y y 

împotriva anarhiştilor^ 

„Centrul mişcării anarhiste din România” 

A 

I n octombrie i8pp, autorităţile vor “pune piciorul” şi în casa lui 
Iuliu Neagu. Acesta va relata întâmplarea într-o corespondenţă 
trimisă la Les TempsNouveaux în ianuarie 1900: 

Săptămâna trecută, tatăl meu, mama mea, două dintre surorile 
mele, tovarăşul Ştefănescu şi alţi şase bărbaţi din satul meu au 
fost chemaţi în faţa tribunalului din Buzău. Crima noastră? 
Faptul de a fi socialişti anarhişti şi de a-i fi ultragiat pe 
reprezentanţii autorităţii. Adevărul este că în luna octombrie 
autorităţile regionale şi comunale au dorit să-mi pătrundă în 
domiciliu pentru a descoperi, spuneau ei, „centrul mişcării 
anarhiste române”, şi că eu, cu întreaga mea familie, ajutaţi 
de câţiva bărbaţi din sat, am reuşit să-i împiedicăm pe aceşti 
ticăloşi să-şi îndeplinească planul de a-mi confisca biblioteca 
şi de a-1 aresta pe tovarăşul Ştefănescu, care stătea la mine de 
ceva vreme. Au reuşit totuşi sa ne fure Anarhia lui Kropotkin 
şi manuscrisul traducerii în româneşte, făcută de tovarăşul 


deportare pentru articolele şi discursurile lor sau pentru rolul avut în greve. Acelaşi lucru 
se întâmpla şi cu dezertorii. în consecinţă, o bună parte dintre anarhiştii din Franţa şi Italia 
s-au hotărât să urmeze o nouă strategie căreia i-au dat numele de „propaganda prin fapte” 
sau „tiranicidul”. Cei consideraţi responsabili pentru crimele împotriva muncitorilor şi a 
anarhiştilor trebuiau, credeau ei, traşi la răspundere şi pedepsiţi, inclusiv miniştri, generali 
şi chiar prinţi şi regi. Anarhiştii doreau astfel să-şi răzbune, pe de-o parte, tovarăşii ucişi, iar, 
pe de altă parte, să arate poporului că şi conducătorii sunt vulnerabili. Atentatele la adresa 
celor care ţineau frâiele puterii ar fi trebuit, de asemenea, să declanşeze o revoltă socială 
generală care să distrugă societatea bazată pe exploatare. Acest lucru nu s-a întâmplat. A 
se vedea „Der Tyrannenmord” [Tiranicidul], în Veith, ibid., pp. 132.-133. 

6 . Asta sugerează, de exemplu, “moartea inexplicabilă” a muncitorului Gheorghe Stoenescu-Jelea. 
Acesta fusese acuzat pe nedrept de atentatul din ipop împotriva ministrului de interne de 
atunci, Ion I.C. Brătianu. 

Ştefanescu. Brutele în albastru, jandarmii, s-au folosit de săbii 
şi au rănit-o pe mama mea şi pe una dintre mătuşile mele 

începând cu luna februarie a anului 1898, Neagu a început 
să scoată la Meteleu ziarul anarhist şi al luptei de clasă, Sociala. 
Publicaţia devenea astfel succesoarea directă a săptămânalului 
anarho-socialist Mişcarea socială , care-şi încetase apariţia la 
sfârşitul lui 1897 Ş* care, de altfel, ar merita citit şi astăzi 8 . 
La această “foaie” apărută în Bucureşti a contribuit statornic, 
alături de Panait Muşoiu şi de medicul Panait Zosîn (1873-194.2,), 
anarhist pe atunci, şi Neagu. Săptămânalul Mişcarea socială a 
fost, în plus, şi cel mai citit ziar socialist din România la acea 
vreme şi se adresa în principal muncitorilor, ţăranilor şi femeilor, 
în paginile sale era criticat parlamentarismul şi era popularizată 
„acţiunea directă”, adică afirmarea şi promovarea intereselor 
lucrătorilor în mod direct si fără intervenţia vreunei medieri 

9 9 

“din afară”. Ca instrumente ale acţiunii directe ar putea fi 
amintite greva, boicotul (de pildă al mărfurilor şi al produselor) 
sau sabotajul. Necesitatea revoluţiei sociale pentru crearea unei 
societăţi noi si libere, a unei societăţi socialist-anarhiste era o 
altă temă discutată îndelung în paginile Mişcării sociale. 

Sociala va avea aceeaşi orientare a conţinutului. în editorialul 

9 9 

primului număr, Iuliu Neagu formula deja viziunea anarhistă 
a unei viitoare societăţi libere, zugrăvite în detaliu doar peste 
2,3 de ani, în utopia sa, Arimania. Iată că încă de pe atunci el 
vorbea despre „o societate a bunei înţelegeri”. Revoluţia socială, 
în viziunea sa, trebuia sa aducă „iluminare” (cunoaştere) şi să 
distrugă lumea actuală, construită pe exploatare şi dominaţie: 
„Şi peste ruinele ei, din care nici o piatră peste piatră nu va 
rămâne, se va întemeia măreţ «cetatea bunei înţelegeri», unde 


7. J. Neagu, „Roumanie”, Les Temps Nouveaux, nr. 37, anul V, 1900, p. 3. 

8. A se vedea pentru detalii capitolul „Mişcarea socială”, în Veith, Unbeugsam ..., pp. 121-1^2. 

nu va fiinţa nici serv, nici stăpân, nici bărbat, nici femeie, ci va 
fiinţa omul în toată măreţia lui. Acesta ni-i idealul.” 5 

9 9 

Ziarul Sociala nu a avut viaţă lungă, astfel că după cinci 
numere, în iulie 1898, apariţia lui încetează. Cu siguranţă că 
la aceasta a contribuit şi represiunea din partea autorităţilor, 
îndeosebi arestările repetate ale lui Neagu din cauza articolelor 
“nepotrivite” pe care le scria. 

Pe de altă parte, mişcarea muncitorească din România se 
găsea în acel moment la un punct de cotitură. Partidul Social 
Democrat, care număra pe atunci câteva sute de membri, 
“va face implozie” în 1900. Familiile boiereşti şi conducerea 
marxist-burgheză, ademenite de promisiunile vechilor partide, 
national-conservatorii si mai ales national-liberalii, vor arunca 
totul în aer pentru funcţii, mandate şi sinecuri. Sfârşitul 
mişcării muncitoreşti „de primă generaţie”, numit şi „trădarea 
generoşilor”, a condus printre muncitorii dedicaţi cauzei 
revoluţionare la furie împotriva liderilor de partid şi la critica 
autorităţii centrale, iar, de cealaltă parte, la neîncrederea celor 
din eşaloanele superioare în propriii membri de partid. Declinul 
curentului social-democrat a avut ca urmare, de asemenea, 
sporirea influenţei anarhiste şi, în cele din urmă, răspândirea 
sindicalismului revoluţionar (o mişcare a muncitorilor şi a luptei 
de clasă, auto-organizată, federalistă şi organizată democratic, 
de la bază). Două dintre vocile cele mai importante ale acestei 
tendinţe au fost Ştefan Gheorghiu (1879-1914.) şi Iuliu Neagu. 

Experienţa amară a trădării îl va face pe Ştefan Gheorghiu 
să declare în repetate rânduri la întâlnirile muncitorilor: 
„Avem doar puterea noastră proprie, trebuie să avem încredere 
în munca noastră şi în puterea noastră de a ne educa.” 10 

p. Iuliu Neagu, „Transformarea socială”, în Sociala , nr. i, 15* februarie i8p8. 

10. Ştefan Gheorghiu şi-a păstrat până la sfârşitul vieţii această convingere fundamentală. O va 
exprima, de asemenea, la o întrunire a muncitorilor din Ploieşti, care a avut loc la 1 mai ipio. 

Publicistică anarhistă şi 

AGITAŢIE SINDICALISTĂ 

A 

Î ncă de dinainte de destrămarea PSDMR, partidul nu mai 
avea un ziar cu apariţii regulate. Anarhiştii din Bucureşti 
se vor folosi de “epilogul” social-democraţiei şi, pentru 
o scurtă perioadă de timp, în 1898, Panait Muşoiu va publica 
ziarul anarhist de orientare “uvrieră”, Munca. în acelaşi timp, 
se pregătea scoaterea unei publicaţii anarhiste regulate, care să 
apară lunar. Acest moment a venit în noiembrie 1900. La această 
dată a apărut primul număr din Revista Ideei , editată de Panait 
Muşoiu şi susţinută prin colaborarea fidelă a lui Iuliu Neagu. 
Rămâne, până azi, cea mai longevivă publicaţie anarhistă din 
România. Va apărea până în 1916. 

în această perioadă Iuliu Neagu trebuie să o fi cunoscut pe 
cea cu care s-a căsătorit si cu care si-a unit numele. Este vorba 
probabil de Neli Negulescu 11 din Ploieşti, oraş în care exista la 
acea vreme o însufleţită mişcare anarhistă muncitorească si unde 
Neagu a ţinut numeroase prelegeri. Relaţia lor nu a durat mult, 
iar motivul despărţirii lor ne-a rămas necunoscut. 

Timp de mulţi ani o vom găsi alături de el ca parteneră, soţie 
şi tovarăşă pe Lucreţia Bălănescu. Au avut mai mulţi copii 11 şi 
au lucrat împreună în cadrul mişcării muncitoreşti anarhiste/ 
sindicaliste. Lucreţia Bălănescu este autoarea unor traduceri 
din limba franceză şi a unor articole de sociologie. De altfel, 
ştiinţele sociale îi interesau pe amândoi. 15 

La sfârşitul anilor 1890, Iuliu Neagu s-a înscris la 
Universitatea Liberă din Bruxelles, având astfel un alt punct în 
comun cu Panait Muşoiu. La această universitate cosmopolită şi 

11. Asta arată şi o notă dintr-un dosar al serviciilor secrete. O găsim trecută acolo ca abonată 
la Revista Ideei pe o anumită Neli Negulescu. A se vedea FDPSG, dosar 8/ipo y, fişa 186. 
Adresa de domiciliu indicată este Strada Oilor. 

12. Copiii lor au fost Eugeniu, Narcis, Romulus şi Libertatea. O fată, Didonia, a murit în 
acelaşi an în care s-a născut, ipif. Vezi Documente Omeneşti , nr. 3-4., ipif, p. j-p. 

13. în ipij- vor scoate împreună revista sociologică lunară Documente omeneşti . 



pro-socialistă, Elisee Redus ţinea, de asemenea, prelegeri. 

Contribuţiile lui Iuliu Neagu-Negulescu pentru Revista Ideei 
au acoperit un larg spectru de subiecte, iar activitatea lui nu pare 
să fi cunoscut vreun răgaz. în timp ce scria şi edita neobosit texte, 
lua totodată parte la întâlniri, angajându-se activ în refacerea 
mişcării muncitoreşti. A sprijinit înfiinţarea sindicatelor în 
diferite oraşe şi regiuni, mai cu seamă în regiunea petroliferă 
din Prahova, la Câmpina şi Ploieşti, unde a dat dovadă de o 
perseverenţă deosebită. S-a numărat şi printre cofondatorii 
cercului „România Muncitoare”, cerc prin care s-au pus bazele 
unei noi uniuni sindicale si în cadrul căruia muncitoarele si 

7 7 

muncitorii se pregăteau practic şi teoretic pentru lupta de clasă 
şi socialism. Când, în ipoz, va apărea în cadrul acestui grup 
ziarul România Muncitoare , Neagu va deveni corespondentul 
publicaţiei, relatând despre întâlnirile de sindicat şi contribuind 
cu multe articole teoretice. împreună cu Panait Zosîn, va încerca 
să promoveze în paginile revistei sindicalismul revoluţionar, pe 
care marxiştii români îl respingeau şi la care se refereau peiorativ 
ca fiind „boala franţuzească”. Aceştia din urmă îsi doreau 
refacerea unui partid electoral social-democrat şi câştigarea 
de mandate parlamentare în vederea influenţării politicii de 
stat. I+ Pe de altă parte, opunându-se acestei viziuni, se afla 
sindicalismul revoluţionar cu bursele muncii şi cu cooperativele 
sale, cu ideea ajutorului reciproc şi, într-un final, cu aspiraţia 
către revoluţia socială. 

7 

Activităţile cuprinzătoare şi greu de reprezentat în totalitate 
ale lui Neagu-Negulescu au fost expuse în permanenţă 

14. în relatarea pe care o face despre a doua conferinţă a cercurilor socialiste - ţinută în 1907 
la Galaţi şi care va marca începutul unei noi perioade pentru mişcarea socialistă organizată 
din România - Constantin Titel-Petrescu rezumă astfel discuţiile avute de cei prezenţi 
în privinţa tacticii de urmat: „Lupta contra clasei conducătoare numai pe terenul 
economic - sindical - este inegală. Trebuie făcut mai mult; se impune ca salariaţii, toţi, să 
se grupeze în masă şi în partid politic - distinct - socialist, care să fie opus tuturor celorlalte 
partide politice de guvernământ, oricum s-ar denumi.” A se vedea Constantin Titel-Petrescu, 
Socialismul în România. 183f - 6septembrie 194.0 , Biblioteca socialistă, Bucureşti, 1946, p. 2,11. 



represiunii şi supravegherii din partea statului. Pedepsele 
cu închisoarea, arestările si nenumăratele şicane la care a 
fost supus nu l-au putut însă doborî. Traiul şi l-a câştigat din 
instalaţii electrice şi din repararea echipamentelor şi maşinilor 
agricole. Nu a fost niciodată plătit ca membru de sindicat 
sau ca funcţionar de partid. în acelaşi timp, s-a implicat în 
organizarea de cooperative artizanale şi alimentare. Intuia aici, 
se pare, posibilitatea ca ţăranii şi muncitorii să-şi construiască o 
existenţă independentă de exploatarea capitalistă a patronilor, 
în astfel de cooperative condiţiile de muncă şi salariile puteau 
fi în mare parte stabilite chiar de cei care lucrau. în plus, cei 
implicaţi deprindeau noi abilităţi care puteau fi folositoare, 
în cele din urmă, la edificarea unei societăţi libere (idee fidelă 
strategiei sindicalismului revoluţionar de a creşte „noua lume în 
cochilia celei vechi”). 

O puternică mişcare revoluţionară se va dezvolta în special la 
Câmpina, între figurile sale marcante regăsindu-se anarhişti şi 
sindicalişti. Printre aceştia se va remarca si militanta sindicalistă 
Maria Aricescu, tovarăşa de viaţă a lui Ştefan Gheorghiu. 
Respectată şi îndrăgită de muncitori şi de ţărani, putem spune că 
ea era “motorul” mişcării muncitoreşti locale. împreună cu Neagu 
va lucra la Câmpina în cooperativele alimentare şi se va implica, 
de asemenea, în înfiinţarea unei şcoli seculare şi raţionale pentru 
muncitori şi copiii lor. în felul acesta, lupta împotriva superstiţiilor 
şi a analfabetismului era luată de muncitori în propriile lor mâini. 
Şcoala se numea „Casa de citit a poporului”. Drept model le vor 
servi experienţele practice şi reflecţiile teoretice ale anarhistului 
spaniol Francisco Ferrer y Guardia (185-9-19op) 1 *, expuse mai 

15-. Ferrer a fost condamnat la moarte de o instanţă din Barcelona în ipop pe baza unor acuza¬ 
ţii inventate şi, ulterior, a fost împuşcat. Uciderea lui a dus la proteste de masă în Spania şi în 
întreaga lume, inclusiv în România. Ani de zile după aceea a fost amintit şi comemorat în presa 
progresistă şi muncitorească a vremii. Un exemplu în acest sens îl constituie articolul dedicat 
lui Francisco Ferrer şi semnat de Panait Istrati. Iniţial publicat în Calendarul Muncii din ipio, 
articolul poate fi, de asemenea, găsit în volumul Trei decenii de publicistică. Scăpare de condei 
(ipo6-ipi6), voi. I, Humanitas, Bucureşti, 2,004, PP-118-12,1. 

pe larg în lucrarea sa Şcoala modernă. 

în Revista Ideei, Iuliu Neagu a descris într-un mod 
impresionant viaţa şi condiţiile groaznice de muncă ale celor 
peste 30 000 de muncitori din industria ţiţeiului din Valea 
Prahovei şi ale familiilor lor. Articolul său „Sondării” 14 , de pildă, 
prezintă rutina nemiloasă a muncii zilnice, dar şi nenumăratele 
accidente de muncă de atunci. Deseori muncitorii ajungeau să 
ardă ca nişte “torţe vii”, din cauza lăcomiei capitaliştilor şi a 
acţionarilor câmpurilor petrolifere. Articolul este un veritabil 
document istoric care ilustrează necosmetizat realitatea clasei 
muncitoare româneşti de la acea vreme. 

Activitatea de agitaţie pentru înfiinţarea de cooperative 
muncitoreşti şi ţărăneşti îl va purta pe Neagu prin toată ţara. 
Va străbate astfel satele şi micile oraşe pentru a-şi promova 
ideile şi, totodată, pentru a răspândi scrieri anarhiste şi 
socialiste. Activitatea sa trebuie să fi avut succes, întrucât a 
reuşit să stârnească îngrijorarea guvernului, care va trimite o 
circulară prefecţilor din toate judeţele cerând „monitorizarea 
şi supravegherea strictă” a lui Neagu-Negulescu. Reproducem 
această circulară în întregime aici. 

Ministerul de Interne. Direcţiunea Toliţiei şi Siguranţei 
Generale /Numărul 14094. - 23 iunie 1910 

Confidenţial. 

Domnule prefect. 

Suntem informaţi că numitul Ion Neagu, zis Iuliu şi 
Ilie Negulescu, cunoscut luptător şi publicist anarhist şi 
conferenţiar la cercul „România Muncitoare”, colaborator al 
revistei anarhiste „Ideia”, dirijată de P. Muşoiu, în calitate de 
membru al societăţii cooperative „Poporul”, o instituţie privată 
înfiinţată de curând în capitală din iniţiativa lui Neagu, face 
dese călătorii prin oraşele şi comunele rurale din ţară, având 
abonament pe CFR, în scop de a înfiinţa, atât la oraşe cât şi 

16. Iuliu Neagu, „Sondării”, Revista Ideei , nr. ^8, ipo6 . 

la sate, secţiuni ale cooperativei „Poporul” şi sindicate de 
breaslă muncitoreşti. 

Negulescu/Neagu sub această calitate are posibilitatea şi 
chiar se dedă la cea mai largă propagandă a ideilor libertare, 
reuşind să intre astfel nebănuit printre muncitorii de toate 
categoriile, printre micii funcţionari, preoţi, învăţători etc., atât 
de la oraşe, cât şi de la sate şi cărora le împărtăşeşte ideile lui. 

Susnumitul are în prezent însărcinarea de curier a întregii 
mişcări socialiste şi libertare din ţară şi şi-a luat asupra-şi 
organizarea de cluburi, cercuri şi cooperative în toate localităţile 
în care există un proletariat cât de [ilizibil din cauza unei pete de 
cerneală - nota mea] condiţiuni favorabile unei astfel de mişcări. 

Pentru a se putea pune stavilă acestei periculoase 
propagande, aveam onoarea de a vă ruga. Domnule Prefect, 
să binevoiţi să luaţi măsuri ca ori de câte ori Negulescu îşi va 
face apariţia prin vreo localitate din judeţul d-voastră, să fie de 
aproape supravegheat, raportându-se Ministerului. 

Semnalmentele lui Negulescu sunt: etatea circa 3 jT- 3() ani, 
statura aproape înaltă, corpolenţa subţire, sveltă, obrazul 
oacheş, prelung, fruntea lată, ochii negri, sprâncenele negre, 
părul negru mare, dat peste cap, poartă barbă / barbă neagră, 
rară, are pe faţă semne de vărsat bine pronunţate. 

Semnat Ministru: M.N. Săveanu 11 


Odată cu dezvoltarea si creşterea mişcării muncitoreşti iau 
amploare şi conflictele interne dintre diferitele curente 
socialiste. Nu mai târziu de ipio-ipn, poziţiile anarhiste şi 
sindicaliste nu vor mai avea o platformă deschisă în revista 
România Muncitoare , publicată de Partidul Social-Democrat şi 
de Comisia Generală a Sindicatelor din România. 

17. A se vedea dosarul 66ip/ipio, fişele 15* şi 16 din Arhiva CC al PMR (Arhiva Comitetului 
Central al Partidului Muncitoresc Român). Fondul se găseşte în Arhivele Naţionale din 
Bucureşti. Dosarul original purta titlul „Prevenirea mişcărilor şi grevelor revoluţionare”. 



Teoriile marxiste, ideea centralizării si a ierarhizării 
organizaţiilor muncitoreşti au câştigat prim-planul faţă 
de ideile auto-organizării şi federalismului. Pentru a reuşi 
acest lucru marxiştii s-au folosit, pe de-o parte, de jumătăţi 
de adevăruri (ca, de exemplu, de afirmaţia că anarhiştii erau 
împotriva organizării sau că se lăsau conduşi doar de emoţii şi 
impulsivitate). Pe de altă parte, cei mai cunoscuţi anarhişti, 
militanţi deja dovediţi ai mişcării muncitoreşti, erau acuzaţi 
cum că ar fi fost „informatori ai poliţiei” sau „terorişti” 18 . 
Cu mare aplomb a fost răspândită şi afirmaţia că o societate 
anarhistă ar fi utopică şi, prin urmare, nerealizabilă. 15 La toate 
acestea se adaugă ostracizarea publicaţiilor anarhiste (cum ar fi 
Revista Ideei ) şi disciplina organizaţională îndreptată împotriva 
unor întregi grupuri sindicale, care, aşa cum s-a întâmplat la 
Ploieşti, formaseră „cercuri de propagandă sindicalistă”.- 0 
O luptă corectă de idei şi argumente nu a fost dorită de marxiştii 
de la PSD şi de la CGSR, aceştia fiind mai degrabă preocupaţi 
de propria lor putere şi autoritate asupra mişcării muncitoreşti. 
Această situaţie a dus, printre altele, la o ruptură organizaţională 
între adepţii tendinţelor anarhiste şi cei ai curentului sindicalist, 
datorată şi faptului că posibilităţile de dezvoltare şi de exprimare 
liberă, de agitaţie liberă erau strict restricţionate în cadrul 
„centralei sindicatelor”. O parte a anarhiştilor şi a sindicaliştilor, 
cei grupaţi în jurul lui Ştefan Gheorghiu, au rămas în CGSR şi 

18. A se vedea, de exemplu, campania de calomniere dusă de România Muncitoare împotriva 
anarhistului bucureştean Adolph Reichmann. Vezi Veith, Unbeugsam ..., pp. 147-iyi. 
ip. în epoca modernă, ideile anarhiste s-au materializat pentru câteva luni în timpul 
revoluţiei sociale din Spania anului 1936. Din ipi8 şi până în ipzi a existat un teritoriu 
organizat şi administrat conform ideilor anarhiste în Ucraina. Ambele societăţi anarhiste 
s-au bazat pe sprijinul majorităţii populaţiei şi au fost, în cele din urmă, învinse militar de 
comunişti (Rusia/Ucraina) sau de comunişti/social-democraţi (Spania). în neolitic ar fi 
existat pentru câteva mii de ani o societate egalitară, fără autoritate, care ar fi luat fiinţă 
în urma unei revoluţii sociale. Vezi şi http://www.urkommunismus.de/catalhueyuek.html, 
accesat la 3 ianuarie 2,018. 

2,0. Pentru mai multe detalii, a se consulta Veith, Unbeugsam ..., p. py şi urm. 



au continuat să acţioneze de acolo. Cealaltă parte a încercat să-şi 
construiască propriile structuri sindicale şi o reţea “federalistă” 
de sindicate. Purtător de cuvânt şi organizator al acestei din urmă 
tendinţe era Iuliu Neagu-Negulescu. 


Atacul reacţionar împotriva 

MIŞCĂRII MUNCITOREŞTI 


A 

I n martie ipn a apărut pe scena publică o nouă organizaţie 
care promova înfiinţarea „sindicatelor naţionale”. Deşi mai 
existaseră încercări anterioare din partea naţionalistă de a 
înfiinţa „sindicate galbene”, potrivnice luptei de clasă, acestea 
nu au reprezentat decât rareori o ameninţare sau o provocare 
la adresa sindicatelor socialiste. Lucrurile au stat însă diferit 
cu această nouă organizaţie. Şi asta pentru că, de această dată, 
dintre sindicaliştii activi de la „România Muncitoare”, cei de 

tendinţă sindicalist-anarhistă se alăturaseră naţionaliştilor de la 

? A ? ? 

Toporul şi de la asociaţia „Ginta Latină”. împreună au publicat 
săptămânalul Toporul Muncitor , în coloanele căruia va fi 
puternic atacată mişcarea sindicalistă internaţionalistă dinjurul 
României Muncitoare. Dintre liderii noii asociaţii, care ar putea 
fi mai degrabă descrisă drept o alianţă hibridă, îi putem numi pe 
avocatul şi politologul Mihail M. Paraschivescu, fost susţinător 
al Partidului Conservator, pe medicul generalist Anton Ionescu 
şi pe propagandistul anarho-sindicalist Iuliu Neagu-Negulescu. 
Printre susţinători s-au numărat si cunoscuţi informatori ai 
serviciilor secrete. 

Toporul Muncitor făcea impresia unui amestec necizelat de 
sindicalism, naţionalism etnic, de elogii monarhiste şi articole 
antisemite. Deşi unul dintre primele articole publicate se intitula 
„Moartea sindicatelor anarhiste” si deşi toate elementele indicau 
contrariul, asociaţia a fost poreclită “anarhistă”. încă de la 



primul număr comun, România Muncitoare era atacată de pe 
poziţii reacţionare si naţionaliste. Atât activitatea României 
Muncitoare , cât si cea a mişcării muncitoreşti si sindicaliste 
internaţionaliste era acuzată ca fiind „anti-românească”, 
„indecentă” şi, mai mult, „controlată dinafară”. Se făcea apel 
la „o nouă clasă muncitoare”, care să lupte „pentru o viaţă 
mai bună” sub „steagul românesc” şi care să aibă „un veritabil 
caracter românesc”. 11 Intr-o deplină ignorare a realităţii şi, în 
plus, supraestimându-şi propria însemnătate, era proclamat 
„sfârşitul mişcării anarho-socialiste”: „Ştiam că mişcarea 

77 9 9 77 9 9 

socialistă anarhistă de la noi si-a trăit traiul, a murit lovită de 
suliţa biruitoare a Sfântului Gheorghe al muncitorimii”. 11 

Articolele antisemite şi relatările pompoase despre larga 
popularitate a „sindicatelor naţionale”, de altfel inventată, au 
transformat ziarul într-o “foaie” plină de otravă şi de minciuni. 
Uimitor a fost şi faptul că în Toporul Muncitor au fost publicate 
articole care se găseau pe poziţii ideologice direct antagonice, 
lucru posibil din pricina diferitelor aripi politice active atât în 
interiorul „sindicatului naţional”, cât si al redacţiei ziarului, 
în timp ce sindicaliştii ca Neagu-Negulescu solicitau o 
organizare şi o administraţie descentralizată, dorind în mod 
explicit ca noţiunea de „naţiune” să fie înţeleasă doar ca marcă 
de „diferenţiere” faţă de sindicatele social-democrate, „Ginta 
Latină”, prin vocile sale, solicita „naţionalizarea” industriei, 
îi aclama pe Rege şi familia regală, elogia Biserica Ortodoxă 
si acţiona fătis în direcţii antisemite. Toate acestea erau poziţii 

9 9 9 9 9 1 9 

criticate şi respinse hotărât de anarho-sindicalişti. 1! Rămâne 
greu de explicat până azi cum şi de ce două grupuri atât de 
fundamental opuse au putut face parte din aceeaşi organizaţie. 

2.1. Vezi Toporul , nr. p (i) din 20 martie ipn. 

22. Ibidem. 

23. De pildă, A. Glotaşu din Brăila, membru al „sindicatelor naţionale”, vorbeşte 
împotriva antisemitismului într-o scrisoare trimisă redacţiei în 1 ş mai ipn. A se vedea 
Toporul Muncitor, nr.p din 22 mai ipn. 



Pe de altă parte, abia dacă au existat acţiuni comune la care cele 
două grupuri să fi participat împreună. 

Sindicaliştii dinjurulluiNeagu-Negulescu se vor concentrape 
lupta de clasă şi pe construirea uniunilor sindicale revoluţionare. 
La iniţiativa lui Neagu-Negulescu, în iulie ipn, s-au constituit 
la Brăila şi Galaţi grupuri sindicale active formate din chelneri 
şi docheri. Articolele prin care acesta relatează luptele colective 
purtate în acea vreme nu conţin viziuni naţionaliste, ci redau 
realităţile sociale, fiind astfel documente istorice valoroase. 

în lupta împotriva aducerii de macarale de mărfuri grele 
în portul Brăila, sindicaliştii revoluţionari din jurul lui Neagu 
şi cei organizaţi în cadrul Comisiei Sindicatelor au luat poziţie 
împreună. Ştefan Gheorghiu a făcut chiar şi donaţii fondului 
de solidaritate pentru docheri deschis de Toporul Muncitor 
la Galaţi. 2 * Aparent, gestul i-a încurajat pe aceştia din urmă 
să insinueze că Ştefan Gheorghiu ar fi fost, de fapt, de partea 
lor. Pe pagina de titlu a ziarului au publicat o fotografie a lui 
Gheorghiu, personalitate profund admirată de muncitori, cu 
titlul „Galeria luptătorilor noştri”. 2 * Doreau astfel să sugereze 
că Gheorghiu li se alăturase. încercarea stângace de “racolare” 
a fost respinsă hotărât şi în mod public de Gheorghiu în România 
Muncitoare. în acelaşi timp, el a declarat încheiată şi prietenia cu 
Neagu-Negulescu. 2S Acesta a răspuns la rândul său în următorul 
număr al Toporului Muncitor , susţinând că nu era responsabil 
pentru reproducerea fotografiei şi că nu ştia de publicarea 
articolului. în replica sa, Neagu sublinia acordul dintre el 
şi Gheorghiu în chestiunile politice şi sociale fundamentale. 
Ambii susţineau „transformarea socială”, diferenţa făcând-o 
doar tactica. Neagu discuta, de asemenea, situaţia tensionată 
dintre „sindicatele naţionale” şi membrii CGSR de la „România 


2.4.. Vezi Toporul Muncitor, nr. 14. din 2p iunie ipn. 
25-. Ibidem. 

2 6. Vezi România Muncitoare, nr. 34. din 3 iulie ipn. 

Muncitoare”. în unele oraşe se ajunsese chiar şi la atacuri 
violente ale sindicaliştilor internaţionalişti împotriva celor de 
la „sindicatele naţionale”, iar în România Muncitoare voci ale 
conducătorilor social-democrati si socialişti exprimau intenţii 
de asasinat la adresa lui Neagu. Cunoscutul redactor marxist 
M.Gh.Bujor (1881-1954.) cerea, de pildă, ca Neagu „să fie vizitat 
cu un revolver”/ 7 Referitor la această situaţie acesta din urmă 

f 

scria: „Iată de ce socot toate nimicurile, suspectările şi injuriile 
ce ni le adresăm reciproc, ca pe nişte zădărnicii, ce sunt menite 
să ne slăbească înaintea duşmanului comun, ce ne râde cu dispreţ 
în faţă.” 18 Cu câteva numere înainte, Neagu relatase deja despre 
cum, încă de la început, membrii marxişti/social-democraţi de 
la „România Muncitoare” încercaseră să-i pună beţe în roate: 

E foarte adevărat, însă, că atitudinea mea în mişcarea aceasta 
pururea a fost pusă la index de “şefi”, întrucât reprezentam în 
faţă-le sindicalismul curat şi revoluţionar şi vecinie am căutat 
sa le temperez avântul politic, ce vedeam că târăşte mişcarea pe 
urmele decăderii trecute / 5 

în plus, România Muncitoare aţâţa şi mai mult această atmosferă 
deja otrăvită. într-unul dintre articolele scrise de Maria Aricescu, 
de exemplu, va fi manipulată o propoziţie, în aşa fel încât, în nota 
despre Neagu-Negulescu, „autorul” broşurii Flăcări ‘năbuşite, 
redacţia ziarului să-l treacă drept „trădătorul” Neagu-Negulescu. 3 ’ 
într-un final, în august 1911, se va încheia cu „sindicatele 

27. Pentru o prezentare mai detaliată a conflictelor din jurul Toporului Muncitor, a se vedea 
capitolul „ Toporul Muncitor - Spaltung der syndikalistischen und Arbeiterbewegung im 
Regierungsinteresse?” [ Toporul Muncitor - divizarea mişcării sindicaliste şi a mişcării 
muncitoreşti, în folosul guvernului?], în Veith, Militant..., pp. i^-iyp. 

28. A se vedea articolul „Zădărnicii”, în Toporul Muncitor, nr. iy din io iulie ipn. 

2p. A se vedea Toporul Muncitor, nr. 8 din iy mai ipn. 

30. în Flăcări 'năbuşite, apărută iniţial la Editura Revistei Ideei, Bucureşti, ipop, 
Neagu-Negulescu scria despre răscoala ţărănească de la 1P07. 

31. Vezi Toporul Muncitor, nr. 11 din $ iunie ipn. 



naţionale”. Toporul Muncitor şi, împreună cu el, naţionaliştii 
şi antisemiţii, vor dispărea repede şi fără zgomot din peisaj. 
Curentul sindicalist, care până atunci fusese co-organizat, va 
păşi de acum independent pe scena publică. Obiectivul urmărit 
din acest moment era constituirea în România a unei federaţii 

7 

sindicale anarho-sindicaliste. Cu toate acestea, această iniţiativă 
a fost pornită fără a se face o evaluare publică a daunelor cauzate 
de „sindicatele naţionale” sindicalismului si mişcării “libere” 
muncitoreşti (adică mişcarea liberă de influenţa partidelor şi a 
social-democraţiei). 

Cele cinci luni la Toporul Muncitor îi vor fi reproşate de 
către adversari lui Neagu-Negulescu ani la rând după aceea. 
Prin urmare, o privire detaliată asupra acestei perioade este 
importantă tocmai pentru a putea să ne apropiem mai mult de 
motivele şi de intenţiile sale şi pentru a le înţelege mai bine. 

Lumină, Unire, Libertate 

A ceşti trei mari termeni simbolizează perfect aspiraţiile 
şi ţelurile lui Neagu-Negulescu pe tot parcursul vieţii 
sale. împreună cu tovarăşii săi, îi va alege ca subtitlu 
al primului săptămânal anarho-sindicalist din România, 
Mişcarea Socială , apărut în ipn. Ziarul va face campanie 
pentru înfiinţarea în România a unei federaţii sindicale explicit 
anarho-sindicaliste, care să reunească grupuri sindicale din 
Bucureşti, Galaţi si Brăila. Redacţia îi includea pe Lucretia 
Bălănescu şi pe alţi anarhişti cunoscuţi ca, de exemplu, pe 
A. Gălăţeanu. Prieten cu Neagu-Negulescu şi Panait-Muşoiu, 
acesta a activat ca publicist anarhist, scriind literatură de 
popularizare, articole şi eseuri pentru presa muncitorească. 31 
în Mişcarea Socială au fost publicate articole şi relatări 


32. Printre altele, a publicat revista literară Tagini Libere , a fost unul dintre colaboratorii 
RevisteiIdeei şi a corespondat cu anarhiştii din Europa şi SUA. 



despre mişcarea anarho-sindicalistă internaţională, dar 
şi contribuţii teoretice consistente, precum şi materiale 
despre lupta de clasă din România. Un alt punct important 
a fost si controversa cu social-democratii de la „România 
Muncitoare”. Aceştia îi atacau pe anarho-sindicalişti pe mai 
multe direcţii, încercând să le compromită influenţa şi să 
le saboteze dezvoltarea organizaţională. Printre altele, lui 
Neagu-Negulescu i-a fost refuzată participarea la conferinţa 
sindicatelor, deşi venea ca delegat oficial din partea uniunii 
sindicale a chelnerilor. La sfârşitul anului ipn revista a 
fost nevoită să-şi înceteze apariţia. 33 Este de presupus că şi 
statul român, care în general a procedat brutal şi a cenzurat 
publicaţiile anarhiste, a avut un rol în asta. 3 + 

Mulţumită hotărârii anarhiştilor si sindicaliştilor revoluţionari, 
printre care se afla şi Neagu-Negulescu, un nou ziar anarho- 
sindicalist va fi publicat curând după aceea. Numele acestuia 
era Vremuri noi. încă din i8pp apăruse o traducere făcută de 
Neagu-Negulescu după unul dintre textele fundamentale ale 
lui Kropotkin, purtând acelaşi titlu. De asemenea, o primă 
serie din Vremuri noi apăruse în ipo8. Ziarul promova poziţii 
anarho-comuniste şi sindicaliste, iar printre colaboratori 
se numărau Panait Musoiu si A. Gălăteanu. Si această 

7 7 7 7 

publicaţie a trebuit să-şi înceteze apariţia peste puţină vreme. 

Astfel lovit, sindicalismul va prinde totuşi rădăcini la 
Galaţi şi Brăila. Neagu-Negulescu se va muta la Brăila în jurul 
anului ipiz şi va ajuta la înfiinţarea uniunilor sindicaliste şi a 
cooperativelor muncitoreşti. Va ţine, de asemenea, conferinţe 

33. Pentru mai multe detalii, a se vedea „Mişcarea Socială”, în Veith, Unbeugsam ..., 
pp. 2,78-2^9; precum şi lista tuturor articolelor din ziar din anexa de la p. 316. 

34. Autorităţile statului i-au combătut pe anarhişti prin percheziţii, confiscări, distrugerea 
utilajelor tipografice şi prin maltratarea celor care munceau pentru publicaţiile anarhiste. 
Toate acestea au putut fi văzute în cazul Revistei Ideei sau la Vremuri noi (1908), dar şi în 
cazul ziarului Taine si Libertate (1909). “Libertatea de expresie”, trecută şi în Constituţie, 
nu era, se pare, recunoscută şi anarhiştilor. 

despre istoria mişcării muncitoreşti, despre scopurile şi mijloacele 
sindicalismului revoluţionar şi prelegeri de sociologie. 

Spre deosebire de mulţi dintre anarhiştii şi sindicaliştii epocii 
sale, Iuliu Neagu a fost într-o mai mică măsură un devotat al 
teoriilor. Eforturile sale teoretice au avut întotdeauna un scop 
practic. Acest aspect constituie, de altfel, un alt punct pe care -1 
avea în comun cu Ştefan Gheorghiu. Mutat şi el la Brăila, acesta 
din urmă însufleţea aici o puternică mişcare muncitorească, 
profund influenţată de sindicalismul revoluţionar. împotriva 
voinţei declarate a federaţiei sindicale „România Muncitoare”, 
Gheorghiu a înfiinţat în 1913 împreună cu lucrătorii din oraşele 
portuare, Uniunea Lucrătorilor de Transport pe Apă şi pe Uscat 
din România, care va aduna peste 4.5-00 de membri. 

Condiţiile proaste de muncă şi reducerea operaţiunilor 
de descărcare din port, datorită introducerii macaralelor de 
mărfuri grele, au condus la declanşarea unei mişcări de masă a 
muncitorilor si la o situaţie revoluţionară la Brăila. Ministrul 

de interne de atunci, Take Ionescu, va comunica unei delegaţii 
a muncitorilor că mai degrabă ar lăsa oraşul să ardă din temelii 
decât să răspundă cerinţelor greviştilor. Va fi trimisă în oraş 
armata şi se va declara starea de asediu, iar muncitorii grevişti, 
socialiştii si sindicaliştii vor fi persecutaţi si terorizaţi . v 

A 9 7 9 1 9 9 9 

într-un târziu, cam în această perioadă trebuie să se fi ajuns la 
o reconciliere între Ştefan Gheorghiu şi Iuliu Neagu-Negulescu. 
în ziarul sindicatului lucrătorilor din transporturi, Tribuna 
Transporturilor (de care se ocupa Ştefan Gheorghiu), va apărea 
un lung articol analitic pe tema sociologiei, semnat de Neagu. 
Acesta îsi va continua la Brăila si la Galaţi activităţile inspirate 
de viziunea sindicalist-anarhistă, chiar şi după 1914, anul morţii 
lui Gheorghiu. împreună cu tovarăşii săi, va iniţia acţiuni de 
agitaţie împotriva războaielor balcanice şi împotriva Primului 


1$. Vezi M.Gh. Bujor, Ştefan Gheorghiu şi epoca sa , Editura Politică, Bucureşti, 1968, p. 219. 
36. Vezi Tribuna Transporturilor , nr. 7-8 din 11 decembrie 1913. 

Război Mondial, afirmând în acest sens o viziune antimilitaristă 
de principiu. Va susţine, de asemenea, solidaritatea internaţională 
a muncitorilor împotriva celor care instigau la război. 

Protestele împotriva războiului şi a creşterii costurilor de 
trai care au avut loc în diverse oraşe vor fi oprite de autorităţi 
într-un mod brutal, violent. în ipi 6 , anul intrării României în 
război, vor fi interzise ziarele critice si cele socialiste. Va fi si 
cazul Revistei Ideei. 

în octombrie 1917, în Imperiul Rus, muncitorii, ţăranii şi 
soldaţii s-au ridicat într-o veritabilă revoluţie socială împotriva 
conducătorilor şi exploatatorilor lor. Evenimentele revoluţionare 
au pus în mişcare întreaga lume şi au fost întâmpinate cu entuziasm 
de către marea parte a clasei muncitoare internaţionale. Un rol 
important în revoluţia socială care se petrecea în Imperiul Ţarist 
l-au avut grupurile şi organizaţiile anarhiste şi sindicaliste care 
au initiat, în cadrul consiliilor muncitorilor si soldaţilor sau 
al comitetelor locale, transformarea societăţii de jos în sus şi 
edificarea unei lumi noi, mai echitabile. 

într-o mare parte a Ucrainei erau majoritari anarhiştii 
revoluţionari din jurul lui Nestor Makhno, iar între 1917 
şi ipzz aceştia au putut să consolideze acolo structurile unei 
societăţi libere, anarhiste. Despre suprimarea sângeroasă de 
către bolşevici a forţelor anarhiste si sindicaliste, muncitorii 
din celelalte ţări vor afla însă doar încetul cu încetul. Revoluţia 
rusă va fi sprijinită de grupurile anarhiste şi sindicaliste din 
întreaga Europă, care vor ajunge să conştientizeze doar treptat 
politica dictatorială a Partidului Comunist şi a lui Lenin 
(ajunşi la putere printr-o tactică pucistă). Prin termenul de 
„dictatură a proletariatului”, muncitorii, ţăranii şi nu puţini 
anarhişti/sindicalişti revoluţionari înţelegeau o perioadă de 
tranziţie în care contra-revoluţia capitaliştilor, monarhiştilor 
şi a naţionaliştilor să fie suprimată şi combătută, timp în 
care trebuia să se pregătească şi trecerea către societatea fără 

clase. Si în România, Revoluţia din Rusia a fost salutată de 
toate cercurile socialiste. Este şi cazul lui Neagu-Negulescu. 

Membru fondator al Partidului Comunist 

L a sfârşitul Primului Război Mondial, marea câştigătoare 
în România a fost clasa conducătoare. Teritoriul 
statului s-a dublat. Transilvania, Banatul, Bucovina şi 
Basarabia aparţineau acum României Mari. însă nou-apăruta 
Uniune Sovietică, cu înfăţişarea sa anticapitalistă şi socialistă, 
era percepută de către statul român ca o permanentă ameninţare. 
La urma urmei, prin revoluţie, muncitorii şi ţăranii puseseră 
capăt despotismului de secole al statului ţarist şi exploatării 
nemiloase la care erau supuşi de conducătorii şi susţinătorii săi. 

Autorităţile române vor intensifica persecuţia şi supravegherea 
socialiştilor, aceştia pornind la rândul lor un proces de 
reorganizare. Unii dintre sindicalişti, entuziasmaţi de Revoluţia 
rusă şi de sloganurile sale (niciodată însă aduse la viaţă), de ideea 
consiliilor (sovietelor) şi a controlului dat lucrătorilor, se vor 
orienta către organizarea într-un partid. Acest lucru ar fi trebui să 
contribuie si la aducerea laolaltă a forţelor revoluţionare, mai ales 
după eşecul înfiinţării unei organizaţii sindicaliste revoluţionare. 

Iuliu Neagu-Negulescu va deveni membru al Partidului 
Socialist din România şi, în 1919, redactor la Muncitorul 
Socialist. în 192,0 va avea funcţia de secretar al Comisiei Locale 
a Sindicatelor din Valea Prahovei. în această calitate va formula 
plângeri împotriva obstrucţionării activităţii sindicale la 
compania petrolieră „Steaua Română” din Câmpina. în cele din 
urmă, desfăşurarea evenimentelor în acest caz va conduce la o 
grevă generală, la care Neagu-Negulescu va participa ţinând 



discursuri în timpul adunărilor.* 7 în acelaşi an va organiza lecturi 
şi prelegeri la nou-înfiinţata Universitate Populară Socialistă 
din Câmpina şi va publica în seria de broşuri a acestei şcoli 
muncitoreşti un text fundamental. Factorii revoluţiei sociale * 8 . 
în acest text îl citează pe teoreticianul sindicalist francez 
George Sorel (18^.7-ipzz) şi prezintă, prin exemple practice, 
organizarea în sindicate şi „sfaturi” a unei societăţi eliberate 
după o revoluţie socială victorioasă. Tot aici face o analiză 
a situaţiei economice a României, a industriei si a resurselor 
naturale si le cere muncitorilor să-si conştientizeze situaţia, 
făcând apel, în cele din urmă, la revoluţia socială. Va critica, 
de asemenea, presupusa „ştiinţă” a marxismului (pe care o 
numea „fără suflet”) şi va încearcă să clarifice ceea ce înţelegea 
prin termenul de „dictatură a proletariatului”: „o uşă deschisă 
pentru distrugerea burgheziei”. 

Neagu-Negulescu va participa şi la pregătirile pentru 
înfiinţarea în România a unui partid comunist. La data de 
8 mai ipzi, când partidul a fost lansat la Bucureşti, îl vom 
găsi printre membrii săi fondatori. La conferinţa care a 
urmat, Neagu-Negulescu şi-a asumat munca organizatorică şi 
de protocol şi a făcut apel la unitatea muncitorilor în Partidul 
Comunist.» Din procesele-verbale ale congresului fondator care 
au fost publicate reiese că-şi imaginase o republică socialistă a 
„sfaturilor”, la care spera să se ajungă prin organizarea într-un 
partid comunist. Această viziune însă excludea tocmai regimurile 
autoritare şi centraliste, pe care, în cele din urmă, partidele 
comuniste ajunse la putere le vor instaura. Alte intervenţii 
documentate ale lui Neagu-Negulescu de la congresul fondator 

37. Vezi „Crearea Partidul Comunist Român - Mai ipzi”, Bucureşti, ip7i, p. 27 6 şi urm. 
38.1. Neagu-Negulescu, Factorii Revoluţiei Sociale, Editura Universităţii Populare Socialiste, 
Câmpina, ipzo. 

3p. Vezi „Crearea Partidului... ”, p. 4.1 şi urm. şi p. 4.3?. 



abordează zone ca, de pildă, „creştere şi educaţie”, precum şi 
„libertatea cuvântului şi a presei”. Tocmai aceasta din urmă era 
în mod repetat refuzată în România curentelor socialiste, iar 
promovarea unei orânduiri sociale socialist-anarhiste era aspru 
prigonită la acea vreme. Tot la congresul fondator, delegaţii 
vor hotărî să se alăture Internaţionalei a Treia Comuniste. 
Autorităţile vor profita imediat de această ocazie, iar soldaţii şi 
jandarmii deja pregătiţi vor lua cu asalt adunarea şi îi vor aresta 
pe toţi delegaţii prezenţi. Z71 de socialişti au fost aruncaţi în 
temniţă, majoritatea ajungând în infama închisoare de tortură 
Văcăreşti din Bucureşti. Cea mai mare parte dintre ei au fost 
ţinuţi închişi timp de peste un an, iar mulţi au fost torturaţi şi 
terorizaţi în mod repetat. Guvernul i-a declarat „trădători”, 
„spioni ruşi” şi i-a acuzat de „lipsă de patriotism”. Cu toate că 
pedeapsa cu moartea fusese oficial abolită, membri ai guvernului, 
dar şi voci aparţinând mişcării ortodoxo-fasciste, aflată 
atunci în plină ascensiune^ 0 , cereau executarea socialiştilor. 
Ca urmare, sub pretextul că ar fi încercat să evadeze, unii 
dintre revoluţionari au fost „împuşcaţi în timpul evadării”. 

Publicistică neobosită pentru eliberare 

ŞI AUTODETERMINARE 

P rintre deţinuţii din Văcăreşti s-a numărat şi Iuliu Neagu. Cu 
ajutorul unor prieteni, acesta a reuşit să strecoare în închisoare 
hârtie si creioane si să scrie în celula sa slrimania sau Tara 

y ) > 

Buneiînţelegeri: orînda întocmirilor omeneşti dupăpotriva faptelor fireşti. 

40. în perioada respectivă aceste voci încep să se organizeze şi să aibă o influenţă politică 
şi socială tot mai mare. Corneliu Zelea-Codreanu va înfiinţa, de exemplu, în 192.2. la Iaşi 
Asociaţia Studenţilor Creştini, iar mai apoi, în 192.3, alături de profesorul A.C. Cuza, 
Liga Apărării Naţional-Creştine. în 192,7, separându-se de LANC, va înfiinţa Legiunea 
„Arhanghelul Mihail”, iar în 1933 Partidul „Totul pentru Ţară”. în 1935- va apărea un alt 
partid cu tendinţe antisemite şi de extremă dreaptă, Partidul Naţional Creştin, condus de 
A.C. Cuza şi de Octavian Goga. 



în decembrie ipzi va fi eliberat din închisoare şi se va 
întoarce la Brăila, unde-si va continua munca în mişcarea 
muncitorească. Va duce cu el şi Arimania, care va apărea în 
19Z3, în Biblioteca Sociologică, colecţie editată de Neagu. 
Vânzarea şi distribuirea lucrării vor fi organizate prin librăria 
„Casa Poporului” din Galaţi. 

Neagu-Negulescu, consecvent cu convingerile sale 
sindicaliste, va publica în 19Z4 - de această dată la Bucureşti — 
textul fundamental al sindicalistului revoluţionar francez Hubert 

Lagardelle (1874.-195-8), Sindicalismul , pe care tot el îl tradusese 
în româneşte.* 1 Pagina de titlu poartă următoarea declaraţie: 
„Nici corporatism, nici parlamentarism, nici anarhism, nici 
bolşevism”.* 1 Condusă de Neagu-Negulescu împreună cu soţia 
sa Lucreţia, editura la care a apărut volumul se numea „Cultura 
Socială”. împotriva pseudo-culturii patriarhale, reacţionare şi 
opresive, promovată de biserică şi predominantă în şcolile de stat 
şi în presa burgheză, cei doi vor publica texte de emancipare în 
favoarea autodeterminării femeilor, precum şi scrieri destinate 
trezirii ţăranilor la lupta de clasă. Astfel, printre altele, vor 
apărea textele ^Dragostea liberă , aparţinând profesoarei şi 
anarhistei Madeleine Vernet (1878-1949) şi o dramă socială 
ţărănească cu titlul Moş Andrei , scrisă de Neagu-Negulescu. 

Se pare că familia Neagu locuia împreună cu la Şerbăneşti, 
în Moldova, la aproximativ zo de kilometri de oraşul Suceava. 
Aici se născuse si crescuse Lucreţia Bălănescu. în această casă 

vor înfiinţa o bibliotecă şi vor organiza distribuţia materialelor 
tipărite. 

Eforturile şi mişcările de emancipare din ţară vor deveni însă 
tot mai dificil de susţinut. După încercarea eşuată de rebeliune 
revoluţionară din oraşul basarabean Tatarbunar din 19Z4, 


41. Lagardelle a fost activ în federaţia sindicală CGT. Pe la mijlocul anilor *2,0 va trece însă 
în tabăra fascistă şi va deveni ministru al muncii în guvernul pro-fascist de la Vichy. 

42,. A se vedea Hubert Lagardelle, Sindicalismul , Tipografia „Cultura”, Bucureşti, 192,4. 



guvernul român va interzice Partidul Comunist. Membrii de 
partid aflaţi la conducere vor pleca în exil, în timp ce activiştii 
vor continua munca în ilegalitate. Au urmat represalii împotriva 
întregii stângi. în acest timp fasciştii naţionalişti şi creştini 
luaseră avânt pentru a ajunge, mai târziu, o mişcare teroristă 
de masă, căreia i se vor alătura inclusiv intelectuali renumiţi. 
Guvernele naţionaliste se vor succeda unul altuia. 

9 

Panait Istrati & Iuliu Neagu-Negulescu 

A 

Î nainte de perioada sa din Franţa, Panait Istrati (1884.-1935-), 
care crescuse într-o mahala a Brăilei, a fost activ în mişcarea 
socialistă din România. Căile lui Neagu-Negulescu şi ale lui 
Istrati se vor intersecta de multe ori. Acesta din urmă nu a făcut 
niciodată un secret din antipatia sa faţă de Neagu-Negulescu, 
luând poziţie publică împotriva lui, atât în cadrul luptelor 
militante ale docherilor din Brăila, cât şi în disputa dintre Ştefan 
Gheorghiu şi Toporul Muncitor. în plus, Istrati a părăsit deseori 
terenul criticii factuale în polemicile sale cu Neagu-Negulescu, 
pentru a-1 ataca pe un ton de multe ori dispreţuitor. 

La sfârşitul anilor ’zo, Istrati a călătorit de două ori în 
Uniunea Sovietică. La cea de-a doua vizită, de această dată 
neanunţată, a parcurs locuri şi regiuni mai îndepărtate şi 
astfel a putut constata asuprirea muncitorilor, a ţăranilor şi a 
oamenilor obişnuiţi. Nemulţumirea faţă de supravegherea şi 
arestările revoluţionarilor si ale socialiştilor de către politia 
secretă sovietică şi-a exprimat-o în scris, prezentându-şi 
publicului internaţional impresiile în volumul apărut în ipzp, 
Spovedanie pentru învinşi. Stânga internaţională pro-sovietică 
se va întoarce împotriva lui Istrati. în România, comuniştii 
ilegalişti îl vor declara „proscris” şi-l vor ameninţa cu violenţa 
fizică. îl vor numi, de asemenea, „fascist” şi „trădător”. 

Istrati şi-a scris cărţile şi povestirile în franceză. Va atinge 
faima mondială cu “ceata” Haiducilor , în 192,5-. Pentru a face 
accesibilă acestă carte si cititorilor din România, Istrati si 
Neagu-Negulescu vor intra în legătură, iar acesta din urmă îi 
va traduce romanul. Prima ediţie românească va apărea, într-un 
final, în 1930 la editura „Cugetarea” din Bucureşti. Acest fapt 
este şi o mărturie a generozităţii lui Neagu-Negulescu, care 
lăsase la o parte neînţelegerile cu Istrati din trecut. Desigur, 
traducerea “renegatului” nu a fost pe placul stângii pro-sovietice 
din România. 

Ultimii ani 

L a mijlocul anilor 1930, Iuliu Neagu-Negulescu se va 
muta în Transilvania, la Braşov. Aici va ţine un mic 
restaurant, taverna „Dealul Zorilor”, care se pare 
că devenise un loc de întâlnire pentru ţărani şi pentru stânga 
radicală.Tot aici va publica în 1935-, pentru ultima dată, 
ziarul care purta titlul atât de definitoriu pentru el, Vremuri 
noi. Pe cele opt pagini erau discutate Revoluţia din Rusia, 
cooperativele şi proprietatea comună asupra pământului 
(„devălmăşia”), mişcarea liberei cugetări şi importanţa 
libertăţii presei. De asemenea, ziarul va promova şi colecţia 
tuturor numerelor Revistei Ideei, copertate împreună, revistă 
atât de legată de vechiul său prieten şi tovarăş de luptă din 
Bucureşti, Panait Musoiu. 44 

Iuliu Neagu-Negulescu va muri în 194.0 la vârsta de 6 z 
de ani. 


43. A se vedea Ştefan Baciu, Traful de pe tobă: memorii ipi8-ip^.6, Editura Mele, Honolulu, 
1980, p. 10. 

4^. Vezi Vremuri noi , nr. 2, Braşov, decembrie 1935-. 

O VIAŢĂ DE LUPTĂ PRIN CUVÂNT ŞI PRIN FAPTĂ 

A 

Î ntreaga sa viaţă, Iuliu Neagu-Negulescu s-a dedicat 
luptei pentru o societate liberă, solidară şi fără dominaţie. 
Sindicalismul revoluţionar, lupta de clasă, anarhismul şi 
cooperativele definesc liniile politico-sociale de care a fost 
constant atras din tinereţe şi până la capătul vieţii. Prin activitatea 
sa scriitoricească — de la multitudinea de drame si nuvele 
inspirate din viaţa de zi cu zi, la contribuţiile ştiinţifice, la 
articolele despre luptele sociale ale muncitorilor şi ţăranilor 
împotriva exploatatorilor lor şi a statului şi până la textele sale 
teoretice şi analitice - a urmărit mereu cel puţin două obiective: 
să formuleze un răspuns privitor la cauzele nedreptăţilor cu care 
se confruntau cei exploataţi şi asupriţi şi, mai ales, să răspundă 
întrebării, cum ar putea aceştia să se elibereze şi să lupte pentru 
a crea „Ţara Buneiînţelegeri”? 

în scrierile şi în discursurile sale, Neagu-Negulescu folosea 
un limbaj simplu, pentru a putea fi înţeles de toată lumea, lucru 
pe care îl face orice bun agitator. Mesajul lui Neagu-Negulescu 
a fost mereu încrederea că oamenii se pot elibera de apăsarea 
traiului cotidian şi că-şi pot îmbunătăţi purtarea şi viaţa. Aceasta 
pentru că procesul de conştientizare şi de emancipare presupune, 
de asemenea, lucrul la propriile slăbiciuni. 

Neagu-Negulescu a fost un revoluţionar complet. Prin urmare, 
el nu putea să-şi ia nimic din gândirea marxistă autoritară, rigidă 
şi, în cele din urmă, ostilă libertăţii. Personalitate pătimaşă şi 
rebelă, Neagu ştia că nu „dezvoltarea forţelor de producţie”, 
reclamată de marxism, va duce lucrurile către o direcţie 
revoluţionară, ci conştiinţa revoluţionară (de clasă) a oamenilor, 
pentru că istoria socială nu este irevocabil predeterminată. 
Ea poate fi schimbată de către oameni atunci când aceştia se 
adună îndeajuns de mulţi laolaltă pentru a merge într-o direcţie 
diferită, pledând în acest sens într-un mod activ. 



Trebuie să subliniem şi relaţia de zeci de ani pe care a 
avut-o cu partenera sa de viaţă şi tovarăşa sa de luptă, Lucreţia 
Bălănescu. Despre ea se cunosc încă destul de puţine lucruri. 
Totuşi, i-a fost statornic alături de-a lungul vieţii, iar prietenia 
şi iubirea care i-au unit au fost într-atât de puternice încât să-i 
poată trece împreună de toate greutăţile. Aşa cum am văzut, 
niciunul dintre ei nu a avut o viaţă uşoară. Ce femeie puternică 
trebuie să fi fost Lucreţia Bălănescu! 

A 7 

în timpul vieţii sale, Iuliu Neagu a fost foarte cunoscut 
în mişcarea muncitorească din România, la a cărei formare a 
luat parte în mod activ. Scrierile sale le erau cunoscute tuturor 
muncitorilor revoluţionari. Pânăîmpn,le vomputeagăsiperiodic 
chiar şi în calendarele sindicale anuale (Calendarul Muncii ) ale 
Comisiei Sindicatelor, dominată de social-democrati. Găsirea 
tuturor lucrărilor, traducerilor şi publicaţiilor lui este însă un 
demers foarte dificil. în primul rând, sunt destul de numeroase; 
mai apoi, au apărut în locuri diferite şi, în parte, sub diferite 
pseudonime. Un studiu al literaturii asociate istoriei mişcărilor 
de emancipare ar putea să-şi găsească aici o temă importantă şi 
extrem de generoasă. 

Scriitor vădit revoluţionar, dar care n-a avut alături voci care 
să-i popularizeze scrierile, Neagu-Negulescu a fost dat uitării. 
Scrierile lui Neagu se disting, în general, printr-o mare empatie 
faţă de realitatea vieţii celor asupriţi. în parte, textele sale sunt 
poetice şi idealiste, însă totdeauna pline de forţă şi centrate pe 
ideea eliberării oamenilor. în nuvelele şi povestirile sale, Neagu 
se bazează adesea pe dialogurile dintre ţărani şi muncitori pentru 
a ilustra astfel numeroasele probleme sociale, sărăcia şi condiţiile 
degradante de viaţă ale acestora, menţinute prin autoritatea şi 
birocraţia statului. Opera sa literară dezvăluie astfel nu numai 
realitatea socială, ci şi afecţiunea sa profundă şi dragostea sa 
faţă de oamenii oprimaţi. Această dragoste însemna în cazul 
său şi capacitatea de a înţelege şi de a putea transmite ceea ce 



realitatea socială face unui singur om sau unui grup, cum îi poate 
“rândui” sau condiţiona şi cum îi poate priva de bucuria de a trăi. 
Iuliu Neagu a luat mereu atitudine în scrierile sale, încercând 
să-i călăuzească pe oameni către conştientizarea cauzelor 
nedreptăţii şi către transformarea acestora în fundamente pentru 
acţiunea revoluţionară. Din păcate, în lungii ani de întuneric ai 
fascismului, iar mai apoi ai dictaturii partidului-stat, Neagu va fi 
dat uitării. El rămâne însă, fără îndoială, unul dintre marii autori 
emancipatori români. înţelegerea sa profundă şi concluziile 
sale anti-autoritare nu s-au potrivit tendinţelor autoritare din 
mişcarea muncitorească şi, prin urmare, nu au fost niciodată 
îmbrăţişate. Spre deosebire de Neagu-Negulescu, altul a fost, 
de exemplu, cazul lui Panait Istrati. La început, atât social- 
democratii cât si comuniştii au fost entuziasmaţi de povestirile 
sale de critică socială, contribuind astfel la popularizarea lor. 
De la Neagu-Negulescu, însă, nici măcar “burghezia educată” 
nu putea să se aleagă cu mare lucru. Pentru că aceştia iubeau 
doar drama, nu şi soluţia. Ca scrierile sale să fi fost răspândite 
a lipsit din ţară, prin urmare, o mişcare sindicalist-anarhistă 
activă neîntrerupt. Acest lucru nu a fost posibil, atât din cauza 
represiunii autorităţilor şi a nenumăratelor calomnii îndreptate 
împotriva sa, cât şi datorită propriilor greşeli (Poporul 
Muncitor) atunci când a încercat să întemeieze, fără succes, o 
mişcare vizibilă şi puternică la nivel naţional. 

O parte dintre scrierile şi studiile lui Neagu-Negulescu ar 
putea fi folosite ca valoroase documente “neînfrumuseţate” ale 
acelei epoci şi chiar introduse în manualele şcolare, pentru ca 
astfel tinerele generaţii să aibă acces la istoria poporului asuprit 
şi exploatat din propria ţară. însă, de vreme ce o parte dintre 
aceste texte reflectă, de asemenea, rezistenţa, lupta şi în parte 
reuşitele celor oprimaţi, cu siguranţă că acest lucru nu se va 
întâmpla prea curând. 

Incapacitatea capitalismului de a eradica sărăcia, corupţia, 



nedreptatea şi mizeria şi neputinţa lui de a permite tuturor 
oamenilor să ducă o viaţă demnă şi liberă, pot să inspire căutarea 
unor alternative emancipatoare şi eliberatoare. Prin urmare, 
sunt convins că articolele, experienţele, scrierile şi ideile lui 
Neagu-Negulescu ne-ar putea fi de folos pentru a răspunde 
problemelor lumii actuale. 


Fără solidaritatea şi sprijinul lui Adrian Tătăran, Mareike 
Katchourovskaja, Maria-Lidia şi Mihai Codreanu, textul 
de faţă nu ar fi fost posibil. Vă mulţumesc pentru asta! 

Martin Feith 


Martin Veith (n. IP72.) este muncitor, cercetător şi publicist în presa anarho- 
sindicalistă şi anarhistă. Studiile şi articolele sale privesc mişcarea anarho-sindicalistă 
din Germania, istoria anarhismului şi a sindicalismului din România dar şi mişcările 
anarhiste împotriva războiului. A publicat în Germania două volume despre anarhiştii 
români şi despre mişcarea muncitorească revoluţionară, unul dedicat lui Panait Muşoiu 
şi celălalt lui Ştefan Gheorghiu. Este, de asemenea, membru activ al „Institut fur 
Syndikalismusforschung” [Institutul pentru studierea sindicalismului]: www.syfo.info. 





Arimania, arimani şi arimance 
Trei ipoteze cu privire la 
originea termenilor 


A 

I n unul dintre cele mai influente eseuri ale sale, Oscar Wilde 
scria că „spre o hartă a lumii care nu include Utopia nici măcar 
nu merită să-ţi întorci privirea, întrucât ea lasă pe dinafară 
unica ţară spre care Umanitatea debarcă mereu. Iar când ajunge 
acolo, îşi aruncă privirea înspre larg şi, văzând o ţară mai bună, 
porneşte la drum. Realizarea Utopiilor este Progresul.” 1 Aceeaşi 
idee o găsim rezumată de enigmaticul Jonathan Feldman astfel: 
„Basically, if you’re not a utopianist, you’re a schmuck.” 2 

în acestă linie de gândire se înscrie şi Arimania, un text care 
rămâne actual nu atât prin orânduirea pe care o propune - întrucât 
ideile concrete de organizare pe care le înaintează îi pot părea 
ciudate unui cititor modern -, cât prin idealurile de solidaritate 
şi echitate socială. Acestea reprezintă esenţa tare a demersului lui 
Iuliu Neagu-Negulescu. 

Ruptă din contextul local şi personal în care a fost creată, 
opera lui Iuliu Neagu-Negulescu iese în evidenţă în primul 
şi în primul rând prin încăpăţânarea de a rămâne indiferentă 

la mai toate curentele si tendinţele literare si culturale 

A ? ? ? 

contemporane. într-o epocă în care libertarii şi naţionaliştii îşi 
dispută moştenirea ideilor nietzscheene, în care teoriile în vogă 
ale lui Freud nu găsesc un punct comun cu evoluţionismul lui 
Darwin, în care social-democratii diluează ideile marxiste cu 
retorica naţionalistă, şi poate cel mai important, într-o epocă 
devastată uman, material si intelectual de trauma Marelui 
Război, Arimania rămâne ancorată ideologic în pozitivismul şi 
optimismul secolului al XlX-lea. Literar, Negulescu pare să fie 
încă un epigon al lui Morus, însă nota sa personală începe să se 


i. Oscar Wilde, „The Soul of Man under Socialism”, în Fortnightly Review , Februarie 1891, pp. 303-304. 
1. David Graeber, Fragments ofanAnarchistAnthropology , Prickly Paradigm Press, Chicago, 2004, p. 1. 

facă simtită în momentul în care devine evident că îi citeşte ideile 
printr-o lentilă socialistă. în ultimă instanţă, toată literatura 
utopică îi este tributară umanistului britanic (şi indirect Republicii 
lui Platon), dar Neagu pare să emuleze stilul lui Morus - de la care 
preia şi cadrul narativ sub forma unei relatări de “călătorie” - mai 
mult decât oricare dintre scrierile contemporane, fie că e vorba de 
Altruria, Nequa , sau de slModern Utopia a lui H.G. Wells. ! 

Atunci când parcurgem opera diversă a lui Negulescu, 
împrăştiată în numeroase volume şi publicaţii astăzi cvasi-uitate, 
ne putem întreba „ce înseamnă Arimania?” Cum textul propriu -zis 
ne oferă destul de puţine indicii în această direcţie, în următoarele 
pagini propun un studiu critic, pornit de la o scurtă notă explicativă 
care nu şi-a mai găsit locul în volum, pentru a risipi cât de cât ceaţa 
care acoperă în continuare etimologia acestui cuvânt. 

Câteva observaţii preliminare 

însemnările despre viaţa şi rânduielile arimanilor%\ arimancelor 
au apărut într-un deceniu în care textele utopice încă mai puteau 
purta greutatea unui manifest social. La puţin timp după, ele au 
fost pe deplin deconstruite şi întoarse cu susul înjos pentru a pune 
sub lumină tendinţele autoritare ascunse printre rânduri.+ Neagu 
a avut norocul să fie scutit de asemenea nuanţe. Pentru el trebuie 
să fi fost clar cum aveau să îi eticheteze textul atât rivalii cât si 
prietenii: idealist şi pervers, naiv şi terorist, marginal deziluzionat 
şi duşman al status quo- ului. Până la urmă, orice discuţie despre 

3. Chiar dacă principalele convenţii ale literaturii utopice rămân cele trasate de Morus, opera sa este 
profund îndatorată scrierilor şi tradiţiilor literare care au precedat şi conturat gândirea umanistă, cu 
precădere Republica lui Platon. Pentru o privire de ansamblu asupra genului literar, vezi Gregory Claeys 
(ed.), The Cambridge Companion to Utopian Literature, Cambridge University Press, Cambridge, 2010. 

Literatura distopică s-a definit recent ca un gen de sine stătător. Există însă o lungă 
tradiţie intelectuală a împotrivirii faţă de demersurile filosofice sau literare care încearcă 
să stabilească o ordine socială rigidă. Una dintre cele mai fine satire rămâne opera lui 
Aldous Huxley. Vezi Matthew Franck, „Brave “New World”, Plato’s “Republic”, and Our 
Scientific Regime”, în The Nevo Atlantis, Nr. 4.0, toamna 2013, pp. 73-88. 

utopie riscă să devină o discuţie a contradicţiilor, iar Arimania 
are partea sa de contradicţii interne. 

Negulescu a fost, fără îndoială, un autor subversiv, a cărui 
proză s-a conturat ca o extensie firească a activismului său. 
înainte de toate, stilul este acela al unui propagandist dur, cu 
fineţuri şi subtilităţi puţine. Arimania nu are pretenţia să fie 
un text extins peste mai multe planuri ideatice întretăiate, cu o 
ambiguitate intenţionată a limbajului, inter şi metatextualitate, 
sau niveluri diferite de interpretare. Metaforele şi alegoriile 
sunt descifrabile în cheia cea mai simplistă. Cu toate acestea, 
este departe de a fi un text naiv, iar semnificaţia conceptului 
de ariman şi motivul pentru care el a fost ales de Neagu nu 
trebuie trecute cu vederea, întrucât astfel s-ar putea pierde 
lungul şir evolutiv al ideilor utopice ale autorului, de la primele 
sale gânduri, continuând cu ciornele scrise în închisoare şi în 
libertate, până la textul ajuns sub tipar. Iar cele trei ipoteze pe 
care le voi discuta par să-şi găsească un punct comun, chiar dacă 
unul destul de neaşteptat. 

Fireşte, la tot pasul pândeşte pericolul supra-interpretării, 
al izolării şi despicării unor variante de lectură. Orice 
interpretare trebuie să pornească de la programul social pe 
care Neagu-Negulescu îl introducea atunci când trasa o linie 
directoare coerentă încă din pasajul introductiv: ,yArimania 
nu-i o plăsmuire răsărită din mintea noastră. Dimpotrivă, 
flinta acestei ţări provine din îndrumările tuturor ştiinţelor si a 

9 9 1 9 9 9 

cunoştinţelor ce zilnic se nasc din lumina gândirii omeneşti.”* 

i. Armonie şi catharsis 

înainte de a căuta semnificaţii ezoterice în spatele textului 
lui Neagu-Negulescu, poate că nu ar strica să luăm în calcul 
explicaţia cea mai la îndemână, şi anume că alegerea titlului 


S. Fragmentul se regăseşte în text la p. 80 pentru versiunea adaptată şi modernizată, 
respectiv la p. 194. pentru paragraful original. 





nu are neapărat o dimensiune simbolică proprie, ci este doar o 
figură de stil care reflectă evoluţia firească a procesului prin care 
lucrarea a fost concepută şi alcătuită. Iar atunci când vorbim 
despre Arimania este poate mult mai bine să vorbim despre un 
text neunitar, deoarece diversele straturi ale redactării si editării 
grăbite sunt încă foarte evidente. 

Grosul lucrării a fost pus pe hârtie în perioada detenţiei lui 
Negulescu, dar textul a fost publicat la doi ani după ce acesta 
a fost eliberat/ Chiar dacă acceptăm (şi de ce nu am accepta?!) 
că germenii Arimaniei au încolţit în mintea sa cu mult înaintea 
momentului în care a înşirat în scris primele idei şi chiar dacă 
eşafodajul ideologic ar fi fost gândit în perioada de libertate, 
textul final, cel tipărit, este unul haotic, grăbit, fără intervenţii 
editoriale si fără o revizuire finală. Fie că i-au fost confiscate mai 
multe ciorne, atât în timpul încarcerării, cât şi în timpul raziilor 
din anii de libertate, 6 7 fie că Neagu a dorit să păstreze forma dată 
textului într-un moment de răscruce al vieţii sale, rezultatul 
final se prezintă ca un text straniu. Pe de o parte, straturile 
succesive lasă să se întrevadă că textul nu a fost scris dintr-un 
foc şi publicat la voia întâmplării; pe de altă parte, numeroasele 
fragmente necizelate ne demonstrează clar că el nu a fost lucrat 
pe îndelete. Să comparăm două paragrafe: 

De-asupra şopronului fdfîiau molatec, legănate de adierea 
domoal’a dimineţii, steagurile roşii ale ţării, pe care strălucia 
aurul unui soare, ce lumina secera şi ciocanul, la picioarele 
unii perechi îmbrăţişate ’n clipa de beţie a dragostei. 


6. Vezi, în acest volum, textul lui Martin Veith, „Neobosit! Iuliu Neagu-Negulescu - o viaţă 
dedicată eliberării şi emancipării celor asupriţi”, precum şi reperele cronologice, pp. 5-0-5-1, 
respectiv p. 14.. 

7. Percheziţiile locuinţelor anarhiştilor se sfârşeau adesea cu confiscarea manuscriselor 
sau a materialelor propagandistice. Compară, în acest volum, Veith, „Neobosit! Iuliu 
Neagu-Negulescu...”, pp. 31-32. cu incidentul povestit în prefaţa lui Panait Muşoiu la 
traducerea lui Neagu-Negulescu după lucrarea lui Pyotr Kropotkin, Vremuri noi , 
Tipografia Lucrătorilor Asociaţi Marinescu & Şerban, Bucureşti, i8pp. 



pajur’acestii ţări, înfăţişînd împreunarea muncilor, ‘ntru 
buna înţelegere a oamenilor. 8 

Câteva pagini mai târziu fragmentul se repetă, redundant şi 
stângaci: 

în lumina unui soare de aur, un bărbat voinic şi-o femee 
frumoasă, îmbrăţişindu-se’n clipa ’nălţătoare-a dragostii, 
încununaţi într’o ghirlandă de spice şi lauri, astfel se înfăţişează 
această pajură arimană, oglindind strălucirea buneiînţelegeri 
dintre oameni. 3 

Poate că procedeul de alcătuire al operei poate fi cel mai bine 
descris ca o “cârpeală sistematică”. Faptul că Negulescu şi 
tovarăşii săi şi-au dorit cu tot dinadinsul să publice textul mă 
duce cu gândul, dincolo de impactul propagandistic urmărit, la 
un fel de efect cathartic sau terapeutic, de eliberare personală 
şi de grup. Un asemenea sentiment transcendent de consolare 
seamănă cu cel trăit în cadrul unui ritual sau al unei experienţe 
religioase, iar până la un punct efectul său aminteşte de cel din 
timpul unei şedinţe de terapie psihologică. Cu toate acestea, nu 
trebuie să confundăm efectul purificator pe care l-ar fi putut 
căuta Neagu-Negulescu atunci când îşi înşira pe foaie speranţele 
într-o lume în care oamenii „îşi vor oglindi înţelepciunea bunei 
lor înţelegeri în imaginea unui aceluiaşi Sfat al Omenmi > ' > cu 
“catarismul” contemporanilor săi, vegetarianiştii radicali adunaţi 
în jurul lui şi Ion Ionescu-Căpăţână şi al ziarului Fegetarismul . IO 

Această ipoteză despre conceperea textului nu vine în 
contradicţie cu punctele pe care le voi dezvolta mai târziu, 
însă ea reflectă poate cel mai bine teoria cea mai simplă cu 
privire la etimologia Aritnaniei, anume că este vorba de un joc 

8. P. pp, respectiv p. 213 pentru textul original, 
p. P. 124, respectiv p. 238. 

10. Vlad Brătuleanu, „Anarhismul în România”, în Studia Tolitica: Romanian Tolitical 
Science Review, 11, 2011, 2, pp. 280-284. 

de cuvinte. Amestecând literele României, sau de ce nu pe ale 
Armeniei 11 sau ale comunităţii aromânilor, numiţi rramani sau 
armâni până aproape de finalul secolului al XIX-lea’% obţinem 
cuvinte cu o sonoritate apropiată de numele tărâmului bunei 
înţelegeri. Lăsând numele de state şi naţiuni la o parte însă, 
originea termenului poate fi intuită din subtitlul lucrării, Ţara 
Buneiînţelegeri; ori, conceptul de bună înţelegere este redat 
întru totul de cuvântul “armonie”, un termen comun în epocă, 1 * 
dar total absent din textul lui Neagu. Astfel, alăturându-i 
elegantului armonie/anarhie/România lArimania bolovănosul 
bunâînţelegere , el reuşeşte să creeze un calambur (englezescul 
pun ) sau joc de cuvinte. 

Vedem, aşadar, că tărâmul Arimaniei s-ar fi putut numi la 
început Armonia. în loc de arimani şi arimance , el ar fi fost 
locuit de armoni si armonce. Rămân câteva îndoieli si semne de 

9 9 

întrebare cu privire la această etimologie, întrucât numele este 
aplicat de sus în jos, impunând o autoritare asupra locuitorilor, 
în loc să reflecte felul în care aleg chiar ei şi ele să îşi spună 
unul celuilalt. Poate că o altă etimologie, mai puţin abstractă, 
se întrezăreşte dacă pornim de această dată de la numele pe care 
şi-l asumă populaţia şi doar apoi continuând înspre denumirea 
dată întregului tărâm. 


11. Ideile libertare au circulat adesea în cadrul grupurilor minoritare şi marginale care 
au reuşit să îşi creeze canale paralele sistemului oficial. Asemeni evreilor, în spaţiul 
românesc se întâlneau numeroase comunităţi armene, iar în lipsa unui stat naţional 
până în ipi8 trebuie să fi existat, în rândul lor, un puternic freamăt anarhist şi socialist. 
Aceste mişcări sunt mult mai bine documentate în spaţiul fostelor regate armene; vezi 
Ronald Grigor Suny, „Marxism, Naţionalism and the Armenian Labor Movement in 
Transcaucasia, i8po-ipo8”, în Armenian Revievo^ 33, ip8o, 1, pp. 30-.4/7. 

12. Cei din interiorul comunităţii îşi spun rrâmân sau armân. Aromân este un exonim 
popularizat spre finalul secolului al XlX-lea prin lucrarea lui Gustav Weigand, Die 
Aromunen \Aromânii\ Johann Ambrosius Barth (Arthur Meiner), Leipzig, i8py. 

13. în dicţionarul lui Lazăr Şăineanu găsim următoarea definiţie: unire, bună-înţelegere: 

a trăi în armonie .” Vezi „armonie”, în Lazăr Şăineanu (ed.), T)icţionar universal al limbei 
române , Editura „Scrisul Românesc”, Craiova, ip2p, p. 3 6. 



2. Bandiţi, haiduci şi soldaţi: ha ram ini şi harami ,, 
ARI-MANNI şi arimanii 

O mostră de folclor, culeasă şi publicată de Vasile Alecsandri 
cu titlul „Mihu Copilu” surprinde poate cea mai veche apariţie 
atestată a unui termen care i-ar fi putut servi lui Negulescu 
drept inspiraţie. Balada îl are în prim plan pe voinicul eponim 
Mihu Copilu, care îi înfruntă de unul singur pe cei patruzeci şi 
cinci de haiduci conduşi de un anume Ianuş Ungurean, evident 
o căpetenie maghiară din Transilvania. 

Momentele cheie ale confruntării viteazului singuratic cu 
briganzii, clipele de dinaintea întâlnirii dintre combatanţi, 
harţa ce precede lupta, pasajele marţiale, dar şi deznodământul 
încăierării sunt punctate, aproape ritmic, prin, repetarea unor 
adresări directe, când ale lui Mihu, când ale lui Ianuş, către 
cei patruzeci şi cinci de haiduci. Ianuş îşi adună oamenii, 
strigându-le „Voi, vitejilor, /Haraminilor! /Ian staţi ş-ascultaţi 
/ Ş-armele-apucaţi,” pentru ca apoi Mihu să îi dojenească 
„Voi, voinicilor, / Haraminilor, / Cine v-a mânat / Capul v-a 
mâncat!”. în momentele finale ale baladei, Ianus si banda sa 
sunt puşi pe fugă, iar Mihu le strigă batjocoritor: 

Voi, mişeilor, / Haraminilor! / Codrul mi-1 lăsaţi, / Jugul 
apucaţi / 

Că nu sunteţi voi, / Nu sunteţi ca noi / Oameni de mândrie, / 
Buni de vitejie. 

Ci oameni de gloată, / Buni de sapă lată.‘+ 

înainte de a trece mai departe, trebuie să observăm că Mihu 
nu este tocmai cel mai lăudabil erou de baladă; el este cel 
care se năpusteşte peste tabăra haiducilor, apoi încearcă să îi 
domolească cu şiretlicuri verbale, iar când retorica diplomatică 
eşuează sare la luptă, pentru ca mai apoi să îi trimită pe haiduci 
la muncile câmpului. în cazul în care o ipotetică răscoală ar fi 


14.. Vasile Alecsandri, Toesii populare ale românilor. Tipografia Lucrătorilor Asociaţi, 
Bucureşti, pp. 64.-69. 

precedat formarea Arimaniei , este destul de clar că Mihu va fi 
fost de partea reacţiunii şi nu a clasei muncitoare. Să lăsăm însă 
judecăţile de valoare şi să continuăm analiza. 

Dubletele viteaz-Atrawz/» si voinic -haramin ridică o 
serie de probleme lingvistice. Primul termen este, în ambele 
cazuri, cunoscut şi bine atestat, întrucât voinicii şi vitejii sunt 
vechi categorii de ostaşi, cu denumiri de provenienţă slavonă, 
răspândite într-o mare parte a spaţiului balcanic. Cele două 
cuvinte desemnează, aşadar, două vechi instituţii, nu atât în 
sensul unor entităţi monolitice, palpabile, ca acelea care dirijează 
guvernarea, serviciul religios, sau funcţionarea sistemului 
judecătoresc, ci conceptual, adică în înţelegerea amplă pe care 
o reliefează Emile Benveniste atunci când vorbeşte despre un 
vocabular al instituţiilor indo-europene. în această categorie 
intră şi acelea care doar se întrevăd în cadrul raporturilor 
sociale şi modului de viaţă, sau în limbaj şi în gândire, fără a fi 
la fel de clar conturate. 1 * Ori, fără cadrul instituţional definit 
- indiferent cât de primitiv în perioada de dinaintea apariţiei 
formaţiunilor statale medievale din spaţiul românesc -, atunci 
când sunt folosite în limbajul curent (cel mai adesea pentru a 
sublinia o trăsătură de caracter), atât viteaz cât şi voinic rămân 
încărcate cu atributele definitorii pentru cei iniţiaţi si intrati în 
rândurile acestor instituţii militare arhaice. 

Nu ne este cunoscută, însă, nicio instituţie a haraminului. 
Termenul este atât de rar atestat încât nu există niciun fel de 
consens privind înţelesul său. Lui Alecsandri îi este opac; lS el 
reapare doar de două ori, la Creangă şi la Odobescu, în proză, 
respectiv teatru. 17 Ambii autori par să fie obişnuiţi cu el din uzul 

15-. Emile Benveniste, Le Vocabulaire des institutions indo-europeennes , Voi. I „Economie, 
parente, societe [ Economie\ relaţii, societate Editions de Minuit, Paris, ip6p, pp. p-io. 

16. Alecsandri menţionează că sensul cuvântului nu este cunoscut, dar nu explică dacă 
termenul îi este străin doar lui sau dacă nici cel de la care a cules balada nu îi putea explica 
semnificaţia acestuia. Alecsandri, Toesiipopulare ale românilor..., p. 6 y n.p. 

17. „Ne-au călcat hoţii! Sunt la poartă o mie şi mai bine de haramini levinţi, cu săneţele gata de foc 
şi cu paloşele goale... Zic că sunt ai lui Neagoe Basarab”, în Alexandru Odobescu, Mihnea Vodă cel 



colocvial, şi poate că sub influenţa lor este pus de Lazăr Şăineanu 
în legătură cu un cuvânt cu o sonoritate asemănătoare, havanii , lS 
o identitate pe baza căreia cei doi termeni apar împreună în 
dicţionar si astăzi. 

Cine sunt, însă, aceşti haramini sau harami şi cum pot fi ei legaţi 
de arimanii lui Neagu-Negulescu? Cuvântul baram provine 
din limba turcă (la rândul său un împrumut din arăbescul 
baram, un adjectiv care denotă ceva interzis, ilegal, sau 
nelegitim), unde se referea la o încălcare a legii sau normelor. 
Extinzându-se, el devine o denumire dată nelegiuţilor în 
general, iar cu acest sens a fost preluat în spaţiul balcanic 
(termenul apare ca xcipaţiHQ * n neogreacă, haramija în bulgară, 
haramija sau aramija în sârbă şi aram în albaneză) ajungând 
până în Ungaria ( haramia). 15 Până într-un punct, baramul se 
confundă cu eroul baladelor populare prin excelenţă, haiducul. 
Dacă haiducului i se îngăduie o mare versatilitate, de la erou de 
basm la erou tragic, de la vrăjmaş mişel la anti-erou onorabil 
- precum în cazul vitejilor pe care îi înfruntă Mihu -, baramul 
rămâne un personaj conotat negativ. 

Posibilitatea de a vedea în bandiţi, în nelegiuţi şi în marginali, 
cu alte cuvinte în lumpenproletariatul atât de dispreţuit de 
marxişti, fermentul revoluţiei sociale libertare pare să se alinieze 
principiilor lui Neagu-Negulescu din anii conceperii Arimaniei, 
principii care l-au făcut atât de detestat în ochii multora dintre 
foştii săi colegi, tovarăşi şi prieteni. 10 Cunoaştem încă destul de 

Rău, în Alexandru Odobescu, Opere, Voi. I, ed. Gheorghe Pienescu, Editura Academiei Republicii 
Socialiste România, Bucureşti, 1965-, p. 78. La Creangă apare ca haramnin : „Noroc din ceri pînă-n 
pămînt că nu m-a prins melianul şi haramninul de Trăsnea, căci avea mare ciudă pe mine.”, în Ion 
Creangă, Amintiri din copilărie , Editura tineretului şi sportului, Bucureşti, 195-9, p. 83. 

18. Lazăr Şăineanu , Influenţa orientală asupra limbeisi culturei române , voi. II „Vocabularul”, 
Editura Librăriei Socecu, Bucureşti, 1900, p. 2,08. 

19. Etimologiile termenilor sunt discutate în Nicolae A. Constantinescu, „Chestiunea celei 
mai vechi organizaţii ostăşeşti la români - vitejii şi arimanii”, în Revista Istorică , Voi. 31, 
1 9+T, Nr. 1-12,1945-, p. 95-, n.n. 

20. Veith, „Neobosit! Iuliu Neagu-Negulescu...”, pp. 42-45-. 

puţine despre locul lumpenproletariatului în dezbaterile teoretice 
şi în cadrul acţiunilor directe din spaţiul românesc contemporan 
lui Neagu. Cursul propriei sale vieţi l-a adus adesea în compania 
unor asemenea oameni, iar stilul de viaţă al marginalilor este 
descris în câteva dintre povestirile sale. 11 Nu ştim în ce măsură 
chiar el ar fi cunoscut experienţa vagabondajului, dar în timpul 
lungilor sale călătorii prin ţară l-a cunoscut pe unul dintre 
rătăcitorii notorii ai vremurilor sale, Panait Istrati. 11 

Mult mai puţin controversată este problema socio-lingvistică 
a dispariţiei literei H iniţiale în cadrul tranziţiei de la haramini 
la arimani. Fenomenul este unul uşor de înţeles prin prisma 
deceniilor de (re)latinizare şi modernizare a limbii, procedeu 
desfăşurat în paralel cu, şi parţial ca urmare a importării unui 
discurs Orientalizant. Consoana fricativă iniţială aduce cu sine 
o conotaţie “levantină”, aşadar desuetă. Un exemplu grăitor 
în acest sens este pseudonimul celebrului avangardist Urmuz, 
provenit cel mai probabil de la numele propriu “Hurmuz”, 
atunci ca şi acum un nume de familie răspândit, de origine 
turcească. 1 * 

înainte de a putea pune un semn de egalitate între aramini 
şi arimani , rămâne problema literelor inversate. Dacă în cazul 
“armoniei” jocul de cuvinte întărea figura de stil, aici aruncă 
mai degrabă o umbră de îndoială asupra întregii interpretări. 
Există o cale de mijloc în această dilemă, iar interesantă în acest 
sens este ipoteza lui Nicolae A. Constantinescu, care porneşte de 
la o critică adusă lui Şăineanu pentru interpretarea prin care îi 
suprapune pe harami şi haramini. El atrage atenţia că, întrucât 
studiul nu este unul exhaustiv, ignoră evoluţia multor denumiri 
date diverşilor briganzi şi mercenari vlahi activi în Balcani 

21. Vezi povestirile „Iamandescu” şi „Acelaş”, în Iuliu Neagu-Negulescu, Flăcări ‘ năbuşite , 
Editura “Revistei Ideei”, Bucureşti, ipop, pp. 7p-p6, respectiv pp.p7-102. 

22. Relaţia dintre cei doi a fost una tensionată. Vezi Veith, „Neobosit! Iuliu Neagu-Negulescu...”, 
pp.5-2-5-3. 

23. „Hurmuz” în Iorgu Iordan (ed.), T)icţionar al numelor de familie româneşti , Editura 
Ştiinţifică şi Enciclopedică, Bucureşti, p. 25-0. 



de-a lungul Evului Mediu şi la începutul perioadei Moderne. 
Propune apoi o dinamică lingvistică diferită şi leagă numele 
acestor bande militare de albanezul aram (presupusa formă a lui 
baram ) pentru a face mai apoi un salt geografic, conectându-le 
cu arimanniile longobarde din Peninsula Italică. 1 * 

în contextul feudalismului timpuriu, arimanniile sunt grupări 
militare pe care regii longobarzi le aşează în zonele de graniţă. 
Ele apar târziu în cronici, începând cu secolul al VTII-lea, pe 
fondul scăderii puterii germanice în peninsulă în detrimentul 
bizantinilor, dar mai ales al forţelor papale sprijinite de Carol 
cel Mare. 15, E de presupus că ele existau încă de dinainte, deşi 
ar fi exagerat să căutam o continuitate cu presupusele (şi, în 
spaţiul german, controversatele) Mdnnerbund- uri sau frăţii 
războinice initiatice din antichitate. Arimanniile nu au nimic 
din dimensiunea secretă a acestora din urmă, ci sunt simple 
grupări militare ale oamenilor liberi, dar obligaţi în schimbul 
acestei libertăţi să se înarmeze în slujba seniorului. Mai târziu 
îşi pierd statutul de oameni liberi, devenind şerbi, dar 
încearcă să se folosească de vechile privilegii asociate titlului. 
Etimologic, arimann este forma provenită din latina vulgară 
a germanicului heermann , unde heer denotă oaste iar mann , 
fireşte, bărbat. 17 Se ştiu puţine lucruri despre soarta acestor 

24. Constantinescu, „Chestiunea celei mai vechi organizaţii ostăşeşti...”, pp. 95--96. Nu 
este clar dacă autorul propune o corupţie între cele două forme sau dacă preferă această 
etimologie în detrimentul originii orientale a termenului. 

25-. Pentru a înţelege mai bine creşterea, structura şi decăderea puterii longobarde, vezi Walter Goffart, 
„The Technique of Barbarian Setdement in the Fifth Century: A Personal, Streamlined Account with 
Ten Additional Comments”, în Journal of Late Antiquity, voL 3, nr. 1, 2010, pp. 65--112. Cf Patrick 
G&sy,Mitul naţiunilor: Originile medievale ale Europei, Cetatea de Scaun, Târgovişte, 2007. 

26. Vezi Stig Wikander, DerarischeMănnerbund: Studien zurindo-iranischen Sprach- undRe- 
ligionsgeschichte [Frăţia războinică ariană: Studii asupra istoriei limbii si religiei indo-iraniene~\, 
Ohlsson, Lund, 1938. 

27. Heinrich Beck, Reinhard Wenskus, „arimanni”, în Reallexikon der Germanischen 
Altertumshunde {RGA), 2. Auflage, Bând 1 [ Lexicon al antichităţii germanice, A doua ediţie. 
Voi. I], de Gruyter, Berlin / New York 1973, pp. 405—406. Termenul nu se regăseşte în 
germana modernă. Deşi o logică socială asemănătoare poate fi întâlnită uneori în spatele 
englezescului man-at-arms, acesta provine de fapt din franceză, homme d’armes. 

grupări după prăbuşirea puterii longobarde, iar Constantinescu 
sugerează că o parte a acestora ar fi putut trece ca mercenari sau 
nelegiuţi în Balcani. 18 

Dimensiunea ostenească a acestor formaţiuni este evidentă; 
fără conexiunile lui Constantinescu, cea banditească nu se 
întrezăreşte. Din punct de vedere istoric, moştenirea arimaniilor 
germanice este una săracă; la câteva secole după scăderea puterii 
longobarde, o altă forţă va deveni echivalentă în mentalul 
colectiv cu briganderia pe coasta dalmată: vlahii morlaci, cei care 
s-ar putea afla în spatele morlockilor lui H.G. Wells, personaje 
devenite un topos al literaturii Fantasy şi SF.^ 

Este tentant să vedem o suprapunere între arimanniile 
medievale timpurii şi tărâmul utopic al arimanilor şi arimancelor. 
Nişa poate mult prea specializată a termenului şi rolul său 
istoric specific îl fac să piardă fix avantajele care îi recomandau 
pe (mult mai îndepărtaţii lingvistic) haramini sau harami. Poate 
că nu în istorie, ci într-un cadru mitologic citit într-o cheie 
emancipatoare trebuie căutat modelul lui Neagu-Negulescu. 

3. Ubermensch şi geniul cel rău 

în rigurosul Dicţionar universal al limbii române , realizat de 
acelaşi Lazăr Şăineanu, îl întâlnim la secţia de nume proprii pe 
Ariman, „geniul cel rău la Perşii cei vechi, totdeauna în luptă 
cu Ormudz , personificarea binelui.” înaintea de a vedea cine 
este acest Ariman, trebuie spus că adversarul său, Ormudz , 
este acelaşi Urmuz sau Hurmuz despre care am discutat 
anterior. Aceasta din urmă este forma turceasă a numelui persan 
Hormizd, nume purtat de cel puţin şase împăraţi sasanizi, care 
la rândul său s-a format printr-o metateză a numelui Ohrmuzd, 

2.8. Constantinescu, „Chestiunea celei mai vechi organizaţii ostăşeşti...”, p. 97. 

2.9. Larry Wolff, Fenice and the Slavs: The Discovery of Dalmaţia in theAge ofEnlightenment , 
Stanford University Press, Stanford California, 2001, p. 34.8. 

forma medio-persană a numelui divinităţii supreme în Iranul 
pre-musulman. ! ° Ohrmazd sau Ortnudz despre care vorbeşte 
Şăineanu este principiul suprem în religia lui Zoroastru, pe 
numele său iranic Zarathushtra. 51 

Numele original al lui Ohrmazd poate fi întâlnit în limba 
avestică - limba lui Zarathushtra si a comunităţii sale, cea 
mai veche dintre limbile iranice atestate, înrudită îndeaproape 
cu sanscrita vedică. Acesta este Ahura Mazdâ, în traducere 
aproximativă Stăpânul înţelepciune. De aici zoroastrenii sunt 
numiţi şi mazdeeni, în timp ce ei înşişi îşi spun tnazdayasneni, sau 
închinători la Mazdâ. în inscripţiile persane vechi ale regilor 
ahemenizi - aceeaşi monarhi perşi care i-au înfruntat pe grecii 
lui Leonida, pentru a fi mai apoi cuceriţi de Alexandru Macedon 
- deja se poate observa transformarea acestui nume, devenit 
Auramazda. Chiar dacă răul şi separaţia sa categorică de bine 
sunt teme omniprezente în imnurile religioase atribuite direct lui 
Zarathushtra, spiritul ce sălăşluieşte în întuneric, adversarul lui 
Ahura Mazdă, nu este numit. După moartea profetului, în noile 
texte avestice compuse sau adaptate mesajului noii religii, acest 
principiu coetern negativ îşi face apariţia; el este Angra Mainyu, 
care în avestică înseamnă Mentalitatea Distructivă. Prin aceleaşi 

7 

transformări lingvistice, în limba medio-persană numele său 
devine Ahriman, iar el este cel mai probabil cel căruia grecii şi 
romanii din vechime îi spuneau Apsipavioq sau Arimanius. 51 

30. Vezi „Ariman”, în Şăineanu (ed.), ^Dicţionar universal...^ p. 72,3. 

31. Lunga tradiţie a studiilor iranice nu poate fi uşor rezumată, iar în privinţa multora dintre 
punctele cele mai delicate ale istoriei religiei lui Zoroastru există în continuare numeroase 
divergenţe. Pentru o privire de ansamblu asupra vieţii profetului, limba acestuia şi modul în 
care religia a evoluat şi s-a transformat până în prezent, vezi Mary Boyce, Zoroastrians: Their 
Religious Beliefs and Tractices , Routledge & Kegan Paul, London/Boston, 1979 şi Jenny Rose, 
Zoroastrianism: An Introduction, I. B. Tauris, New York/London, zoii. 

32. întrucât problema originii şi numelui celor două principii sau mentalităţi este una foarte 
spinoasă, o familiarizare cu subiectul poate începe cu articolele lui Mary Boyce, „Ahura Mazda”, 
în Encyclopeedia Iranica, Voi. I, Fasc. 7,1984, pp. 684-687 şi Duchesne-Guillemin, „Ahriman”, 
în Encyclopadia Iranica , Voi. I, Fasc. 6-7,1984, pp. 670-673, ambele disponibile şi extinse pe 
site-ul accesibil la liber al enciclopediei, http:/Avww.iranicaonline.org, accesat la 1 mai 2.018. 

Saltul de la o zeitate venită din negurile istorice şi până la 
România în care trăia şi scria Negulescu nu poate sfida Briciul 
lui Occam, aşadar etapele receptării vor fi inspectate individual 
şi analizate pas cu pas, căci altfel briciul va spumega nervos. 
Importul mitologiei iraniene nu a avut niciodată în spaţiul 
românesc acelaşi impact precum textele vedice, spiritismul 
indian, sau învăţăturile budiste. Cu toate acestea, legendele 
Iranului erau cunoscute în Occident, deşi foarte distorsionat, 
cu mult înaintea receptării tradiţiilor indiene sau chinezeşti. 
Zoroastru apare sporadic în literatura (vest) europeană încă 
din antichitate, ca vrăjitor, înţelept, sau impostor, dar arareori 
în calitate de exponent al unei tradiţii religioase. Un cunoscut 
exemplu literar este romanul lui Voltaire, Zadig, o reinvenţie 
satirică a genului literar al “oglinzilor pentru principi”. 
Personajul său eponim este un discipol al lui Zoroastru şi un 
închinător la Oromasdes, aşadar Ohrmazd. 53 Nu ştim în ce 
măsură Neagu-Negulescu, un francofon, va fi cunoscut scrierile 
lui Voltaire, dar întreaga tradiţie filologică iranistă a pătruns 
în spaţiul românesc pe o filieră franceză, iar în inventarul 
Bibliotecii Universitare din Bucureşti se găsesc lucrări pe care 
el le-ar fi putut consulta. Pe lângă o copie a importantei lucrări 
Ohrtnazdet Ahriman, întâlnim şi o traducere integrală, în limba 
franceză, a Avestei, culegerea textelor sacre ale mazdeenilor. î+ 

Lucrarea care a aruncat în aer toate locurile comune pe 
care profetul iranian le ocupa în mentalul colectiv nu este o 
investigaţie propriu-zisă a vieţii şi învăţăturilor acestora, ci un 
manifest filosofic: Also sprach Zarathustra , textul în care Nietzsche 

33. Voltaire, Zadig ou la Destine'e {Zadig sau {Destinul"], Libraire Minard,Paris, 195-6, pp. 12,, 

14., 17-ip. Romanul apare în 174.7, iar la acea data textele antice zoroastrene nu erau încă 
descifrate. Ca atare, Voltaire se inspiră din surse greco-romane şi din puţinele texte târzii 
care fuseseră receptate până în acel moment. 

34.. Charles-Joseph de Harlez (trad.), Avesta: livre sacre du zoroastrisme , Maisonneuve, 
Paris, 1881 şi James Darmesteter, Ohrmazd et Ahriman: leurs origines et leur histoire, 
F. Vieweg, Paris, 1877, ambele volume se găsesc la Biblioteca Centrală Universitară, Filiala 
Bucureşti, Unitatea Centrală, sub cotele ipp73, respectiv 2180. Ştampilele încă descifrabile 
pe paginile lor demonstrează că în ipo7 cele două volume erau deja accesibile cititorilor. 

îl preschimbă pe Zoroastru în prototipul (Jbermensch-u\m şi 
purtătorul concepţiilor sale despre moralitate. Este greu de 
contestat popularitatea acestei opere pentru Europa primelor 
două decenii ale secolului al XX-lea. îf Receptarea ideilor în 
rândul cercurilor anarhiste din Occident are loc rapid; în 1903 
se joacă pentru prima dată tragi-comedia Man and Superman , 
în care personajul John Tanner este modelat de dramaturgul 
Bernard Shaw ca un revoluţionar neobosit, inspirat de ideile 
nietzscheene. !<5 Prima traducere, chiar dacă numai parţială, în 
limba română este semnată de Eugen Relgis, n un apropiat al lui 
Panait Muşoiu, perenul colaborator al lui Neagu şi susţinător 
al tuturor mişcărilor libertare. în ciuda popularităţii lucrării 
lui Nietzsche, trebuie spus că nici Ohrmazd, nici Ahriman nu 
apar în opera sa, deşi îi erau cunoscuţi filosofului şi filologului 
german. 38 Cei doi vor găsi un sol fertil în gândirea ezoterică, 
cum este cazul lui Rudolf Steiner, care va adapta multe dintre 
concepţiilor nietzscheene la sistemul său teosofic. 

Steiner, care în timpul războiului locuia în Elveţia neutră, 
porneşte într-un turneu de conferinţe şi lecturi care îl poartă 
prin Viena, Praga şi Linz, unde vorbeşte despre Lucifer şi 

1$. Rădulescu-Motru pare să fie primul filosof român interesat de ideile lui Nietzsche, cărora 
le dedică o serie de articole în i8pj\ Pentru o scurtă analiză a acestei receptări timpurii, vezi 
studiul „Nietzsche în România: cazul lui Lucian Blaga”, cules în volumul Keith Hitchins, Mit si 
realitate în istoriografia românească , Editura Enciclopedică, Bucureşti, 1992, pp. 296-297. 

36. Bernard Shaw, Man and Superman. A Comedy and a Thilosophy, Westminster: Archibald 
Constable & Co., London, 1903. Shaw scrie şi două anexe spre a fi folosite pentru punerea în scenă, 
Cărticica revoluţionarului^ Maxime pentru revoluţionari (pp. 177-22^, respectiv pp. 22^-244). 

37. Friedrich Nietzsche, ...Aşa vorbit-a Zarathustra: despre războiu şi luptători, trad. Eugen 
Relgis, Editura Bibliotecei „Luceafărul”, Bucureşti, 191^. 

38. Jenny Rose, The Image of Zoroaster, The Tersian Mage through European Eyes, 
Bibliotheca Persica Press, New York, 2000, pp. 173-194; alegerea lui Zarathushtra drept 
purtătorul mesajului său i-a adus o neaşteptată simpatie din partea unor refugiaţi zoroastreni. 
Nietzsche filologul este întotdeauna eclipsat de Nietzsche filosoful; se pare însă că acesta 
era familiarizat într-o mai mare măsură cu filologia avestică decât ne-am fi aşteptat. Vezi 
Alberto Cantera, „d'Pero hablo Zaratustra? Breve historia de un mito continuamente 
reinventado [Grăit-a Zaratustra? Scurtă istorie a unui mit continuu reinventat.]” în Sileno. 
Eariaciones de artey pensamiento [ Silenus. Pariaţii de artă şi gândire], 17, 2004, pp. 65--64.. 

Ahriman, principiile distructive între care omul trebuie să 
îşi găsească un echilibru. Dacă pentru el Lucifer reprezintă 
gnoza, superstiţia şi tradiţiile păgâne, Ahriman este simbolul 
cunoaşterii prin simţuri, al materialismului şi al progresului 
tehnologic. îs Steiner se identifică ca fiind un discipol al eticii lui 
Max Stirner 40 şi se pare că scrierile sale au avut un oarecare ecou 
în rândul anarhiştilor încă din timpul vieţii sale, după cum reiese 
din corespondenţa cu Joseph Henry Mackay. 4 ’ Nici anarhiştii 
nu s-au ferit să folosească simbolic figuri demonice; pentru 
Bakunin, Satan reprezenta întâiul rebel,+ 1 iar la cumpăna dintre 
veacuri, unul din ziarele redactate sub îndrumarea lui Moses 
Harman se intitula, provocător, Lucifer, the Light Bearer.^ 

Ideea inversării principiilor religioase, acceptarea unui 
Lucifer sau Ahriman care să îi faciliteze omului accesul la o 
cunoaştere de tip superior, în contra unei cenzuri divine impuse 
de demiurg, precum şi conceptul unui supra-om care îşi croieşte 
o moralitate nouă sunt receptate şi în spaţiul românesc. Steiner 
conferenţiase la Sibiu în 1889, 44 acelaşi an în care a descoperit 
operele lui Nietzsche 43 '. Nu este tocmai clar în ce măsură cei doi 
sunt receptaţi împreună în mediile româneşti, deşi cunoaştem cu 
certitudine un autor căruia îi era cunoscută opera amândurora: 
Lucian Blaga, mai tânărul contemporan al lui Neagu. Deşi aflat 

39. Rudolf Steiner, Thelnfuence of Lucifer and Ahriman, Steiner Book Center, North Vancouver, 
1 şy^passim. Conferinţele au fost culese, traduse şi publicate în mai multe limbi, dar, luând în 
calcul numărul ediţiilor, par să se fi bucurat de cea mai mare popularitate în spaţiul anglofon. 
4.0. Vezi Karl Ballmer, Max Stirner und Rudolf Steiner: Vier Aufsătze [Max Stirner si 
Rudolf Steiner: patru studii ], Edition LGC, Siegen, 1995-. 

4.1. Corespondenţa dintre cei doi a fost publicată în Magazinfur Literatur [Jurnal Literar] 
la 30 Septembrie 1898. O traducere a celor două scrisori poate fi accesată online http:// 
wn.rsarchive.org/Articles/Anarcy_index.html, accesat la 2.0 aprilie 2,018. 

4.2,. Michel Bakounine, Dieu etVEtat , L’Altiplano, Paris, 2,008, pp. 18, 2,1. 

^3. Julie Herrada, Harman, Moses , în Richard Dawkins (ed.), The New Enciclopedia of 
Unhelief Prometheus Books, New York, 2,007, PP* 37 ^~ 37 P* 

44. Rudolf Steiner, From the Course ofMy Life, Rudolf Steiner Press, East Sussex, 2,013, p «P 2 -* n * 68. 

Idem, Friedrich Nietzsche: ein Kdmpfergegen seine Zeit [Friedrich Nietzsche: un luptător 
împotriva epocii sale], Rudolf Steiner Gesamtausgabe, Dornach, 2,000. Vezi Introducerea. 

încă la începutul carierei literare, drama sa Zamolxe, Mister 
Tâgân, în ultimă instanţă o pastişă a Zarathushtra lui Nietzsche, 
are premiera şi este publicată în ipzi, în aceeaşi perioadă când 
Negulescu este întemniţat în închisoarea Văcăreşti.+ S 

Evident, spiritualismul lui Steiner nu avea cum să îi pară 
altfel decât prostesc celui care scria că „în privinţa preoţilor, 
arimanii spun că nimic nu le este rămas necunoscut din tainele 
puterilor naturii ca să-i mai înspăimânte necunoscutul şi să 
aibă nevoie de vrăjitori care să-l descânte spre a-1 îndupleca”. 
Pare de asemenea puţin probabil ca Negulescu să fi nutrit vreun 
fel de atracţie pentru individualismul nietzschean. Pasajul de 
mai sus relevă, însă, dincolo de lipsa de interes pentru gândirea 
religioasă, o clară tendinţă anticlericală, în sprijinul căreia ar 
fi putut extrage şi mobiliza multe dintre argumentele acestor 
scrieri, ironizându-le în acelaşi timp excesele prin trimiterea la 
mentalitatea malefică din credinţa zoroastrenilor. 

Întretăiere 

însă numele etnic al Arimilor ne dispăru cu ruina lor politică. 

[...] Typhon este de naţionalitate un Arim sau Ariman, şi 
elementul dominant în imperiul său erau Arimii. Sub numele de 
Ariman, Typhon este înfăţişat ca părintele sau principiul reului 
şi în religiunea naţională a vechiului Iran. [...] Armonia este un 
nume familiar de etnie întocmai ca şi Histra mater. [...] Aram 
şi Arim, numele unui erou naţional în poesia poporală română 
[...] în aceleaşi cântece vechi, voinicii, cari luptă sub ordinele 
eroului, sunt numiţi Haramini. [...] O parte din Bastarni [...] 


^ 6 . Lucian Blaga, Zamolxe: Mister Păgân , „Ardealul” institut de arte grafice Cluj, Cluj, 
19ai. Influenţa lui Nietzsche asupra filosofului sibian este discutată pe larg în Hitchins, 
„Nietzsche în România: cazul lui Lucian Blaga”. Lui Blaga îi este de asemenea cunoscută 
opera lui Steiner, despre care scria „în lumea gânditorilor, alături de Einstein, e poate cea 
mai discutată personalitate”, Lucian Blaga, „Un iniţiat”, în Voinţa, 2,9 ianuarie, 192,1. La 
moartea teosofului austriac scrie un necrolog în care deplânge „moartea ultimului dintre 
marii iniţiaţi”, idem , „Rudolf Steiner”, în Cuvântul , an II, no.171, $ iunie 192,5. 

4.7. P. 95, respectiv p. 210. 



purtau numele de Atmoni, probabil o formă coruptă în loc 
de Armoni; [...] locuitorii din delta Dunării, sunt numiţi în 
tradiţiunile române Armâni. [...] +s 

Rândurile de mai sus sunt culese dintr-un text apărut cu aproape 
un deceniu înaintea Arimaniei. Este vorba despre “opusul” 
postum al lui Nicolae Densuşianu, cele peste o mie de pagini de 
delir aproape religios care alcătuiesc Dacia Preistorică, piatra 
de temelie a dacopatiei. Prin şiruri interminabile de etimologii 
fanteziste, profetul dacismului încearcă să creeze o narativă din 
datele schizoid selectate, pe care le leagă printr-o închipuită 
vocabulă “pelasgă”.+ s 

Ideea că Neagu-Negulescu ar fi putut cocheta cu ideile lui 
Nicolae Densuşianu i-ar putea descuraja pe mulţi dintre cei care 
poate că îşi doresc să afle mai multe despre neobositul sindicalist. 
Şi cine ar putea să îi învinovăţească, întrucât dacopatia e boală 
grea, cu complicaţii naţionaliste. Dovezile în acest sens sunt 
încă firave, dar toate corespondenţele de mai sus ar sugera că 
Neagu, dacă nu şi alţi tovarăşi sau colaboratori de-ai săi, erau 
familiarizaţi cu unele dintre argumentele protocroniste, fie 
din simplă curiozitate, sau poate dintr-o dorinţă de a căuta 
argumente împotriva discursului istoric naţionalist oficial în 
cele mai neaşteptate locuri. Asemeni lui Georges Sorel, căruia îi 
rămâne tributar pe întregul vieţii sale, Neagu ar fi căutat nu atât 
adevăruri istorice sau ştiinţifice în Dacia Preistorică, sau chiar 
în oricare dintre operele discutate mai sus, cât mituri sociale/ 0 

4.8. Nicolae Densuşianu, T)acia Preistorică , Institutul de arte Grafice „Carol Gobl”, 
Bucureşti, 1913, pp. 14.0-14.1,74.1 n. 3, 7 66. 

4.9. O serie de deconstrucţii ale argumentelor istorice şi lingvistice folosite de protocronişti 
în Dan Alexe, "Dacopatia şi alte rătăciri româneşti , Humanitas, Bucureşti, 2,015. Gu privire la 
incoerenţa lui Densuşianu, vezi mai ales pp. 94.-9 6. 

50. Teoria sa despre mit se conturează cel mai clar în lucrarea sa definitorie, publicată în 1908: 
Georges Sorel, Refiexions sur la violence , Marcel Riviere et Cie, Paris, 1910, passim. Cu puţin 
timp înaintea încarcerării, Neagu-Negulescu ţine prelegeri şi citează din teoriile sindicalistului 
francez în cadrul cursurilor şi broşurilor publicate pentru universitatea populară pe care a 

Întoarcere în Arimania 

încheiem acest demers, cu armonie si anarhie, haramini si 
heermanni. sau Ahrimani si Luciferi si ne întoarcem la textul 

5 7 ? 

lui Neagu-Negulescu. Chiar dacă Arimania ocupă un loc 
unic în rândul scrierilor sale, ea nu face o notă discordantă ci, 
dimpotrivă, dă o coeziune textelor sale împrăştiată prin paginile 
diverselor publicaţii muncitoreşti efemere şi ale volumelor cu 
o circulaţie limitată, devenite din ce în ce mai greu accesibile. 
Aparentul exotism al acestei opere, faptul că proza şi teatrul 
său au puţine în comun cu tendinţele literare ale epocii, este 
consecinţa separaţiei artificiale între literatura produsă de nişte 
asa-numite elite culturale si restul materialelor, adesea inedite si 
necunoscute unui public larg. Arimania, asemeni vernacularelor 
medievale şi moderne timpurii, aparţine unui tip de literatură 
adesea neglijată şi desconsiderată, dar pe care cercetarea 
ultimelor câteva decenii începe să o valorizeze. Sperăm că şi 
acest volum a dat un imbold înspre recuperarea unei literaturi 
care mai are, încă, multe de oferit. 

Călătorind prin Arimania, chiar dacă doar pe foile textului 
său, Neagu pare să răspundă peste ani îndemnului bunului său 
prieten, Panait Muşoiu, cel care scria cu melancolie: „Trăieşte 
şi tu o zi, un ceas, o clipă chiar, cum am putea trăi, cum vom 
trăi cândva.” 5 ’ 1 


Ionuţ Valentin Cucu 


înfiinţat-o la Câmpina. Vezi Veith, „Neobosit! Iuliu Neagu-Negulescu...”, p. 49. 

?i. Panait Muşoiu, „îndemn la luptă”, în Mişcarea socială , nr. 4, 9 martie 1897, p. 3. 





ARIMANIA 

sau 

Ţara Buneiînţelegeri 

Cititorule, 

Arimania nu-i o plăsmuire răsărită din mintea noastră. 
Dimpotrivă, fiinţa acestei ţări provine din îndrumările tuturor 
ştiinţelor şi a cunoştinţelor care zilnic se nasc în lumina gândirii 
omeneşti\ prin tot mai profunda cunoaştere a faptelor fireşti. 
Dându-ţi la o parte perdeaua prejudecăţilorsub vălul cărora 
ai crescut', punându-te în acord cu progresele inteligenţei 
omeneşti', vei putea şi tu pricepe, iute şi curând, calea ce duce 
către Ţara Buneiînţelegeri. 

Am scris cartea de faţă nădăjduind că, prin transformările 
vremurilor, şi în ţara ta totul este pregătit pentru realizareafericitei 
ordini pe care-o vei descoperi în ţara arimanilor; că, în sfârşit, ţine 
numai de tine să ai puterea de a te smulge din mrejele prejudecăţilor 
care te încătuşează. Tentru ca aceste lucruri să se întâmple şi într-o 
astfel de nădejde am scris cartea de faţă. 


Iuliu Neagu-Negulescu 

mai-decembrie, 1921 
închisoarea Văcăreşti 

9 

i. Privire de ansamblu 

ASUPRA ARIMANIEI 


D eparte şi nu prea departe, spre soare răsare, se întinde o 
ţară pe cât de binecuvântată prin frumuseţile şi bogăţiile 
ei naturale, pe atât de minunată prin obiceiurile 
poporului său. 

Scăldată în părţile ei dinspre miazăzi de una dintre cele 
mai mari ape curgătoare din câte se cunosc pe faţa pământului, 
către apus şi miazănoapte o încunună şiruri de munţi fermecaţi. 
Dinspre răsărit o închide un râu vijelios ce-şi aruncă necăjit 
apele într-o lacomă gură de mare. în sfârşit, nu-i lipsită nici 
de priveliştea mării care-i scaldă o bună parte din ţărmuri, 
întinzându-şi largul zărilor către răsărit. 

Aceasta-i Ţara Buneiînţelegeri sau, cum i-am zis noi potrivit 
obiceiului locuitorilor săi, Arimania, numită aşa după o veche 
denumire a strămoşilor lor. 

A 9 

între munţii care-i încununăpărţile de miazănoapte şi de apus 
şi între cele două râuri şi marea care-o mărginesc dinspre răsărit 
şi miazăzi, se desfăşoară ţinuturi largi, când netede şi întinse 
ca suprafaţa unei mări liniştite, când mlădiindu-se în dealuri 
şi văi, ca nişte valuri uriaşe înmărmurite în mijlocul furtunii. 
Pe deasupra ţării, în vraja nopţilor, văzduhul îşi desfăşoară 
nemărginirea unui cer vioriu, presărat de mărgăritarele stelelor 
zglobii; un văzduh scăldat în lumina soarelui strălucitor în 
miezul zilei, însă nelipsit, la vremea potrivită, de tăvălugul 
norilor, care se abat din codrii munţilor şi din largul mării ca 
să-şi scuture, în tremur de fulgere, mana îmbelşugată a ploilor. 
Nenumăratele sate presărate pe tot cuprinsul ţării par primăvara 
ostroavele unor grădini în mijlocul lanurilor verde-aurii; şi 
cuiburi de odihnă în miezul iernilor albe. Codrii munţilor si 

9 9 

pădurile şesurilor răsună de nesfârşitul cântec al păsărilor, care 
zboară, stoluri după stoluri, către zările luminate ale văzduhului, 
învăluindu-se cu norii. Multe râuri, pâraie şi gârle se încolăcesc 
şi se unesc prin şesurile ţării, sclipindu-şi apele argintii, care 
curg la vale voioase că au scăpat din strâmtorile munţilor. Şi ţara 
are bălţi întinse, îndestulând cherhanalele din jurul lor cu fel 
de fel de peşti, vânaţi de pescari îndemânatici, care le cutreieră 
stufărişurile şi întinderile limpezi în luntrile lor negre, ce par în 
largul apelor nişte lişiţe uriaşe. 

Acestea, precum şi nenumărate alte daruri, împodobesc 
această ţară binecuvântată de bogăţia naturii şi fericită prin 
înţelepciunea locuitorilor ei. 

Iarna, când aşternutul alb al zăpezii adună hărnicia oamenilor 
de pe câmpuri şi dealuri la adăpostul satelor, acestea răsună de 
freamătul muncii din fabrici si ateliere, amestecat cu muzica 
petrecerilor vesele. în această vreme de odihnă a lanurilor, 
a codrilor si a livezilor, mai mult ca oricând, se înaltă fuiorul 
fumului din hornurile înalte ale fabricilor, ca nişte arderi de 
mulţumire aduse omagiu puterilor necunoscute ale Naturii, care 
par că îndrumă în taină înţelepciunea acestor oameni. 

Ceea ce se vede mai cu seamă la oamenii aceştia de cum le 
păşeşti pragul ţării, care, de altfel, nu-i supravegheat de nicio 
pază, este că pe feţele tuturora se zugrăveşte o veşnică pornire 
de pace şi bunăvoie obştească. îmbrăcămintea le este parcă toată 
de sărbătoare. Fără să le fie înzorzonată cu lucruri de prisos, 
le străluceşte de curăţenie şi frumos, precum frumuseţea şi 
curăţenia sufletească le zâmbesc din adâncul ochilor lor mari si 
blânzi. Nu treci pe lângă nimeni, tânăr sau bătrân, femeie sau 
bărbat, fără să nu-ţi dea cu bună ziua, gata să-ţi întindă o mână 
bucuroasă. Dacă te adresezi cuiva, primeşti imediat răspunsul 
cuvenit, iar dacă te sileşte vremea să mergi pe jos, nu se poate să 
treacă pe lângă tine careva, să nu-şi oprească caii sau maşina şi 
să nu te poftească cu dânsul. 

Nu se află să te prindă inseratul străin pe uliţă fără să fii 
primit, ospătat şi găzduit de către oricine i-ai bate la uşă, dacă 
e târziu sau eşti departe de „casa de popas şi ospătare” pentru 
trecători, nelipsită din nicio comună. 

Mare ne-a fost mirarea când ne-am dat seama că arimanii nu 
numai că nu aşteaptă vreo răsplată pentru ajutorul oferit, dar 
nici măcar nu pricep înţelesul cuvintelor de mulţumire. Sprijinul 
şi buna lor voinţă vin din pornirea firească a grijii omului faţă 
de om. Am rămas, fireşte, ruşinaţi când, potrivit obiceiurilor 
societăţilor noastre, am vrut să dăm o plată în bani unor tinere 
care ne-au făcut primirea la o casă de popas. Neînţelegând ce 
dorim şi explicându-le voinţa noastră, au făcut mult haz pe 
seama stângăciei noastre. 

în tara arimanilor, de multă vreme s-a sfârsit folosirea 

banului. Totul la dânşii porneşte de la principiul ajutorului 
reciproc sau al schimbului de îndatoriri. Odată ce eşti om, 
arimanii te consideră, împreună cu ei şi fără nici cea mai mică 
deosebire, drept bun tovarăş la toate bucuriile şi lipsurile vieţii. 
Asta pentru simplul motiv că în Arimania nu mai există nicio 
deosebire de treaptă, de stare sau de neam. Oamenii sunt egali 
între ei. Om si om si nimic mai mult. 

7 7 

Sfială prefăcută si deosebire între bărbaţi si femei iarăşi nu 

există. Bărbatul si femeia sunt consideraţi în Arimania două fete 

nedespărţite şi la fel de preţuite ale uneia şi aceleiaşi fiinţe, care 
este omul. 

însă nu există fiinţă omenească prin părţile acestea care să 
nu facă o anumită treabă de folos obstesc. Dar toate treburile 

7 

acestea, de la cele mai uşoare şi până la cele mai grele, 
săvârşindu-se cu ajutorul diferitelor maşini, munca omului 
se îndeplineşte într-o adevărată bucurie. Tot din acest motiv, 
vremea de muncă zilnică a fiecărui ins liber nu depăşeşte limita 
de trei sau patru ore, în funcţie de muncă. Restul timpului, 
arimanii si-1 petrec desăvârsindu-si viata în bucuriile ştiinţelor, 

7 1 7 7 7 7 7 7 

teatrelor, plimbărilor şi ale cântărilor lor neîntrecute. 

Arimanii sunt foarte împătimiţi mai ales de tainele şi de 
frumuseţile Naturii. Petrecerile şi le fac mereu în mijlocul 
minunatelor lor grădini şi păduri care le împrejmuiesc satele 
brăzdate şi răcorite de izvoare şi pâraie zburdalnice. 

în timpul iernii, aceste petreceri se desfăşoară în săli uriaşe, 
care alcătuiesc grădini în toată puterea cuvântului. Şi pretutindeni 
şi tot timpul răsună văzduhul, alintat de duioşia cântecelor 
care plutesc ca o vrajă tainică peste tot cuprinsul acestei ţări. 
S-ar părea că însuşi graiul arimanilor se naşte din gingăşia 
muzicii. Larma fabricilor, zgomot îngrozitor la noi, arimanii 
au preschimbat-o în cântec. Ciocanele atelierelor bat într-o 
măsură de muzică, iar urletele maşinilor par sunete tainice de 
hohote şi plângeri, de durere şi împăcare. Cât despre odihna 
acestor oameni, ea e veşnic legănată în liniştea împlinirii şi a 
celor mai curate cugete. 

O dată pe an, fiecare ariman şi arimană se bucură de o lună 
de scutire de la orice muncă de folos obstesc. în această vreme, 
în mod obişnuit arimanii fac călătorii de la unii la alţii ca să-si 
poată cunoaşte mai bine ţara şi pe semenii lor. 

Călătoriile în Arimania se fac pe cele mai întinse drumuri, 
pietruite sau ferate, umbrite de rânduri şi rânduri de copaci, printre 
trunchiurile cărora răsar statui purtătoare de lumină în timpul 
nopţilor şi mai totdeauna înzestrate cu izvoare de apă cristalină. 

Trenurile arimanilor sunt tot ce s-ar putea visa mai 
desăvârşit din acest punct de vedere. Vagoanele lor par palate 
zburătoare. în ele se găsesc aceleaşi avantaje pentru toţi, fără 
deosebire. Liniile ferate sunt tot câte două, unele lângă altele, 
astfel că la arimani nu se pomenesc aşteptări şi întârzieri în 
mersul trenurilor. 

De regulă, toate trenurile sunt puse în mişcare în Arimania 
de electricitate, la fel fiind si în cazul trăsurilor si maşinilor lor 
zburătoare. 



De altfel, totul este pus în mişcare în ţara arimanilor prin 
cele mai desăvârşite maşini, mai toate electrice, asa că animalele 
sunt înlăturate de la orice soi de muncă. Caii sunt obişnuiţi 

numai la petreceri. 

în privinţa electricităţii, putem zice că arimanii au întrecut 
toate închipuirile. întreaga ţară este presărată, din loc în loc, 
cu uzine şi staţii de acumulare şi de păstrare a curentului, care 
este trimis obştii de la centralele de electricitate, puse în mişcare 
de minunatele cursuri de apă ale ţării. Toate cursurile de apă 
din Arimania sunt amenajate în albii măiestrite şi îndreptate 
de priceperea acestui popor, astfel încât să nu se scurgă niciun 
strop de apă fără să nu aducă un folos ţării. Pe de altă parte, 
îndreptarea albiilor face ca râurile Arimaniei să nu mai înfrunte 
nicio primejdie de revărsări. 

Nu numai clădirile instituţiilor publice, ci şi toate 
locuinţele arimanilor sunt prevăzute cu puterea curentului 
electric. în timpul iernii, arimanii au chiar şi căldură graţie 
puterii sobelor electrice, iar bucătăriile lor comunale, ca şi cele 
din casele de locuit, funcţionează numai cu electricitate. 

Oraşele şi târgurile, aşa cum ne sunt nouă cunoscute, cu 
pieţele lor murdare, cu agitaţia lor de înşelătorie negustorească, 
cu magazinele urâte, care-şi expun tentaţiile prin geamurile 
unor vitrine exagerat de mari, nu mai există în ţara arimanilor. 
De fapt, oraşele arimane nu se deosebesc de satele acestei ţări 
decât prin întinderea şi prin numărul mai mare al locuitorilor, 
în altă privinţă, arimanii nu înţeleg să nu aibă, atât unii, cât şi 
ceilalţi, prin toate satele şi oraşele lor, aceleaşi condiţii de viaţă. 

Fiecare sat alcătuieşte o comună, iar oraşele se alcătuiesc din 
mai multe comune, federate între ele. 

Clădirile caselor de locuit ale arimanilor sunt adevăraţi stupi 
omeneşti. Cu trei, cel mult patru etaje, locuinţele arimanilor 
sunt împărţite în apartamente, potrivit numărului de locatari, 
în afară de acestea, fiecare astfel de locuinţă comună cuprinde 

săli de bibliotecă, de teatru, de baie, spălătorie şi bucătărie, ca şi 
altele de felul acesta, pentru folosul comun al celor care locuiesc 
acolo. De jur împrejurul clădirilor de locuit sunt grădini de flori 
şi livezi de pomi fructiferi. în felul acesta, ţara arimanilor ni 
se dezvăluie şi în oglinda locuinţelor lor: adevărate aşezări de 
palate din poveşti, fiecare casă răsărind ca un cuib din mijlocul 
grădinilor fermecătoare. 

Aceia dintre arimani care doresc să fie cât mai nestingheriţi 
îşi găsesc cuiburi pentru a locui singuri, de obicei la etajele de 
sub acoperişurile clădirilor comune. 

Printre aceste clădiri fiecare comună are, după întinderea 
şi numărul locuitorilor ei, cel puţin câte o clădire uriaşă în care 
se află biblioteca comunală, teatrul, băile, sălile de întruniri şi 
grădinile de iarnă, muzeele şi altele de felul acesta. Urmează apoi 
clădirile restaurantelor comunale, deasupra cărora se găsesc casele 
de popas pentru oaspeţii care trec prin comună. De obicei, sub 
acelaşi acoperiş se află şi sala unde sunt expuse toate produsele şi 
meşteşugurile cu care se ocupă locuitorii comunei. 

Nu sunt mai prejos nici clădirile aşezămintelor: „cuibul 
mamelor”, „grădinile copiilor” şi „şcolile”, care ni se arată 
deosebit de frumoase şi despre care vom mai vorbi în paginile 
următoare. 

Instituţiile însărcinate cu păstrarea şi împărţirea produselor 
muncii în funcţie de nevoile fiecăruia poartă la arimani 
denumirea de cooperative. Totuşi, această denumire s-a 
transmis din vremuri trecute, când arimanii încă trăiau în starea 
civilizaţiilor noastre. însă nu mai există, de fapt, nici cea mai 
mică asemănare între cooperativele lor şi ceea ce cunoaştem noi 
sub această denumire. 

Fiecare comună îşi are cooperativa sa. Prin acestă instituţie, 
arimanul fiecărei comune este asigurat cu toate cele necesare 
vieţii sale. Toate acestea şi le capătă numai dovedind că este 
locuitor al comunei, întrucât îndestularea călătorilor se face 



87 


prin intermediul caselor de popas şi de ospătare. 

în privinţa călătoriilor prin ţară cu trenurile sau cu 
aeroplanele, arimanului îi este destul să poarte la el permisiunea 
scrisă a sfatului comunei sale în această privinţă. în ceea ce 
priveşte însă călătoriile zilnice cu tramvaiele şi trăsurile care 
merg singure, cele care fac legătura între comune, oricine este 
liber să călătorească de la o localitate la alta în orele de repaos, 
fără nicio restricţie. 

9 

Toată grija bunei rânduieli o au în ţara arimanilor 
diferitele sfaturi care întruchipează în ele înţelepciunea şi 
voinţa oamenilor fiecărei comune în parte. Fiecare comună 
îsi are sfatul ei obstesc, care reuneşte năzuinţele tuturor 
locuitorilor aceleiaşi comune. Mai multe comune alcătuiesc 

9 

o regiune cu propriul ei sfat, care reuneşte în sine ansamblul 
locuitorilor acestor comune. Mai multe regiuni alcătuiesc o 
provincie, având la rândul ei un sfat propriu, în care se îmbină 
unitatea locuitorilor regiunilor care-1 alcătuiesc. în sfârşit, 
unitatea şi înţelegerea privind bunul mers al tuturor treburilor 
din Arimania se realizează în Marele Sfat al Tării, alcătuit din 
adunarea delegaţilor tuturor comunelor, atâtea câte cuprinde 
ţara. Organizarea acestor sfaturi - ca şi a altora, deosebite, dar 
legate de viaţa şi de activităţile poporului ariman - porneşte de 
la acelaşi fundament al bunei înţelegeri, care pare să fie însăşi 
sursa înţelepciunii arimanilor. 

Cunoscând aceasta, vom putea pricepe care este motivul 
pentru care în ţara arimanilor nu se simte nevoia nici de poliţie, 
nici de jandarmerie sau de alte asemenea invenţii născocite 
pentru asuprirea oamenilor. Fiecare ariman ştie că-i este 
asigurată trăirea deplină a vieţii şi înţelege că această garanţie 
nu i-o poate da şi nici păstra nimeni altcineva decât el însuşi, 
prin respectarea celor din jurul său în aceeaşi măsură în care 
doreşte să fie la rândul său respectat. Fiind cu toţii egali în 
faţa tuturor greutăţilor şi-a satisfacţiilor vieţii, fiecare ariman 

veghează direct la organizarea şi la mersul vieţii comune prin 
munca înţeleaptă a sfaturilor. în afară de sine, arimanul nu poate 
pricepe ori accepta nici călăuză, nicijudecător. Odată ce nu există 
niciun soi de asuprire, să nu ne mirăm dacă nu există nici nevoia 
înfiinţării unei armate, sub orice denumire s-ar ascunde aceasta. 
Nimeni nu se teme de răscoala cuiva, ca să vrea s-o oprească 
prin puterea armelor. Cât priveşte paza graniţelor, cu toate că 
arimanii au fost foarte mult hărţuiţi de forţele cotropitoare ale 
unor năvălitori lacomi, care râvneau să trăiască pe seama trudei 
altora, totuşi, paza graniţelor ţării nu-i preocupă prea mult. 
Cunoscând toate tainele puterii electricităţii, orice cotropitor 
care, lipsit de judecată, ar cuteza să le păşească pragul ţării cu 
gânduri duşmane, ar fi fulgerat şi nimicit într-o clipită. 



i. Ocupaţiile arimanilor 

j 


O latură deosebită a vieţii arimanilor este aceea că nu se află 
nimeni printre ei, bărbat ori femeie care, începând de la 
o anumită vârstă şi voinic fiind, să nu se simtă dator să 
facă o anumită treabă de folos comun. De obicei, până la vârsta 
de zo de ani, arimanul îsi termină învăţătura si ucenicia ramurii 
de meşteşug pe care a ales-o. De la această vârstă şi până la 5-0 
de ani împliniţi, arimanii nu se simt scutiţi de obligaţiile faţă de 
treburile comune, oricare ar fi ele. După yo de ani, arimanul şi 
arimana trăiesc scutiti de orice îndatoriri de muncă obştească, 
trecând în rândul fericiţilor care se bucură netulburaţi de lipsa 
grijilor, de frumuseţile şi de toate bucuriile vieţii. Trecând 
pragul acestei vârste, bătrânii arimani se organizează în 
asociaţii deosebite, avându-şi sfatul în legătură cu sfatul obştesc 
al comunei de care aparţin, la fel ca oricare altă asociaţie din 
comună. Cu toate acestea, datorită obişnuinţei, bătrânii arimani 
nu se mulţumesc numai cu traiul fără de griji care li se cuvine, 
ci continuă să contribuie cu hărnicia lor, îndeplinind, fireşte, 
treburi potrivite vârstei lor. Mai exact, se dedică cercetărilor 
ştiinţifice şi îngrijitului grădinilor. Cei mai mulţi însă se întorc 
să-şi retrăiască aducerile aminte ale copilăriei, ajutând munca 
celor care cresc copiii. Totodată, funcţionarii sfaturilor, despre 
care vom vorbi mai departe, sunt mai mereu aleşi dintre bătrâni. 

în general, întreaga organizare a ocupaţiilor arimanilor se 
desfăşoară în cadrul următoarelor ramuri de muncă: 

7 

a) Creşterea copiilor; 

b) Educaţia şi învăţământul celor tineri; 

c) Plugăritul şi grădinăritul, cu toate ramurile lor; 

d) Creşterea vitelor şi a păsărilor, cu ramurile lor; 

e) îngrijitul pădurilor, al râurilor şi al bălţilor, cu ramurile lor; 

f) Meşteşugurile industriale de tot felul; 

g) Experimentele şi cercetările ştiinţifice; 

h) Socotirea, îngrijitul şi împărţirea produselor; 

i) Sănătatea; 

j) Teatrul şi muzica. 

Oricine se simte chemat să facă parte dintr-una din ramurile 
acestor ocupaţii poate să îndeplinească munca respectivă 
potrivit hotărârilor sfaturilor competente. Timpul care i se cere 
unui ariman să şi-l dedice zilnic, din proprie voinţă, muncilor de 
folos obştesc este de cel mult patru ore şi de cel puţin două ore, 
în cazul unor meserii prea primejdioase vieţii. 

Două mari motive îi fac pe arimani să poată avea un trai 
cu desăvârşire îmbelşugat, întrebuinţând doar atât de puţină 
vreme fiecare. Mai întâi, perfecţionarea maşinilor i-a făcut pe 
arimani să ajungă la uşurarea muncii care face din lucrat, în 
locul trudelor obositoare cunoscute în societăţile noastre, o 
adevărată petrecere, munca făcându-se cu mult mai repede şi 
mai bine faţă de cum ştim noi. Pe de altă parte, nu mai există 
nimeni în Arimania care să trăiască de prisos pe seama muncii 
colective. Cum între ei nu mai există nicio deosebire de clasă, 
nu mai e nimeni care numai să stea şi să poruncească. Clasa 
stăpânitorilor nu se găseşte în Arimania. Aici toată lumea 
trebuie să participe, după putere şi pricepere, într-un fel sau 
altul, la crearea belşugului comun. Lipsind clasa stăpânitoare, 
firesc este să lipsească şi instituţiile fără de care ea n-ar putea 
dura: armata, poliţia, jandarmeria, închisorile şi servitorimea. 
înţelegem, aşadar, că în Arimania nu mai există braţe de muncă 
care să putrezească în zadar prin închisori şi cazărmi, nici alte 
asemenea braţe muncitoare care să-şi irosească vremea spionând 
gândurile poporului, ca nu cumva acesta să cugete la răsturnarea 
stăpânilor. La fel, turma de slugi care trăia pe spatele muncii 



colective, alături de stăpânii cărora le purtau toate grijile, prin 
urmare oamenii aflaţi în slujba clasei stăpânitoare, nu-şi mai 
au niciun rost în Arimania, unde fiecare caută să se îngrijească 
singur de sine. 

Iată, aşadar, pentru ce în această minunată ţară sunt destule 
braţe de muncă libere să se pună de acord, muncind puţin şi 
totuşi realizând o bunăstare la care nu pot ajunge nici cei mai 
îmbuibaţi bogătaşi din ţările noastre. îndeplinindu-şi orele 
muncii în folosul tuturor, oricine este liber să se ocupe cu ceea 
ce-i place mai mult, numai să nu aducă vreo atingere muncii şi 
flintei altuia. 

Astfel, arimanii se pot bucura de mult timp, pe care pot să-l 
dedice cercetărilor, desăvârşindu-şi cunoştinţele şi gândirea 
în vraja artelor frumoase, literaturii, muzicii şi a teatrului. 
Petrecerile arimanilor rămân neîntrecute prin frumuseţea, 
agerimea şi inteligenţa jocurilor lor, prin inventivitatea 
fermecătoare a desfătărilor lor. 

Fiecare ramură de muncă alcătuieşte la arimani câte-o frăţie 
sau federaţie pe întreaga ţară, având în fiecare localitate în care 
se găsesc oameni care cunosc meseria respectivă câte o grupare 
deosebită. Astfel, după ramurile de muncă arătate mai sus, nu se 
poate să existe ariman care să nu fie asociat unui grup aparţinând 
de una dintre frăţiile arătate mai jos. Fiecare dintre acestea 
corespunde câte unei ramuri de muncă, dintre cele deja numite. 
Ca atare, sunt: 

a) Frăţia educatoarelor şi educatorilor de copii; 

b) Frăţia învăţătorilor şi a profesorilor; 

c) Frăţia diferitelor ramuri de lucrători ai pământului; 

d) Frăţia crescătorilor de vite şi păsări; 

e) Frăţia îngrijitorilor de râuri, bălţi şi păduri; 

f) Frăţiile deosebitelor meşteşuguri industriale, cum ar fi: 

frăţia zidarilor, a lemnarilor, a metalurgiştilor, a minerilor, a 



păcurarilor, a marinarilor, a transportatorilor, a electricienilor 

şi aşa mai departe; 

g) Frăţia inventatorilor şi a descoperitorilor sau a înţelepţilor; 

h) Frăţia contabililor sau a gospodarilor; 

i) Frăţia vindecătorilor şi a îngrijitorilor sănătăţii; 

j) Frăţia muzicanţilor şi a actorilor; 

Aceste frăţii au mai cu seamă în vedere perfecţionarea 
cunoştinţelor şi-a învăţământului meseriei lor, supraveghind 
îndeaproape pregătirea ucenicilor care-o deprind. Tot în 
sarcina lor cade grija ca cei ajunşi la vârsta de repaos să fie 
înlocuiţi la vreme de alţii, ca să nu se simtă niciodată lipsa 
braţelor lor în întreprinderi. Tot frăţiile veghează ca tovărăşiile 
de bătrâni să nu aibă niciun neajuns. Fiecare frăţie este călăuzită 
de un sfat obştesc de provincie. Adică toate grupările aceleiaşi 
meserii dintr-o provincie sunt organizate într-un sfat separat, 
iar sfaturile de provincie ale frăţiilor alcătuiesc sfatul comun 
al frăţiilor pe ţară. Aceste sfaturi au delegaţii lor în sfaturile 
obşteşti ale provinciilor şi în Marele Sfat al Ţării, despre care 
vom vorbi mai încolo. 

Organizarea frăţiilor la arimani ar corespunde cu organizarea 
sindicală profesională din stările noastre. 

Oamenii care iau parte la munca unei aceleiaşi întreprinderi, 
oricare le-ar fi meseria, alcătuiesc între dânşii o tovărăşie 
industrială sau de întreprindere. De pildă, lucrătorii câmpului, 
mecanicii, fierarii şi alţii atât de necesari la munca câmpului, 
alcătuiesc între ei, în comuna din care fac parte, o tovărăşie 
agricolă. Lucrătorii unei fabrici, de orice meserie ar fi, alcătuiesc 
împreună tovărăşia de muncă din acea fabrică. Mai apoi, toţi cei 
care iau parte la creşterea copiilor dintr-o comună alcătuiesc 
între dânşii tovărăşia educatorilor (sau a crescătorilor de copii) din 
acea comună, şi aşa mai departe. 

Toate tovărăşiile de acest fel, adică tovărăşiile întreprinderilor 



de folos obştesc, sunt fiecare călăuzite de propriul sfat, 
care reuneşte atât voinţa celor întovărăşiţi, cât si nevoile 
întreprinderii. Toate sfaturile întreprinderilor dintr-o comună, 
de orice fel ar fi, alcătuiesc împreună Marele Sfat al Comunei , 
despre care vom vorbi la capitolul „Sfaturilor”. 

Din cele spuse mai sus, se poate înţelege, credem, că orice 
ariman trebuie să facă neapărat parte dintr-o frăţie a breslei sau 
a meseriei sale şi totodată din tovărăşia întreprinderii în care 
lucrează. 

Din diferite motive, fie la cerinţa lui sau din nevoia 
comunităţii, arimanul îşi poate schimba comuna unde locuieşte. 
Cu prilejul acesta el îşi schimbă şi tovărăşia de întreprindere şi 
orice altă tovărăşie din care ar mai face parte în timpul său liber 
în comuna de unde pleacă. Nu-şi poate schimba niciodată frăţia 
meseriei sale pe motiv că, oriunde s-ar duce, el nu-şi poate părăsi 
meseria pe care a învăţat-o ca ucenic. 

în afară de cele arătate până aici, arimanii dintr-o comună, 
cei din comunele unei regiuni sau cei din întreaga ţară se pot 
asocia în câte feluri de întovărăşiri li se par lor mai potrivite şi 
mai bune pentru a-şi putea desăvârşi şi împlini existenţa. Astfel 
de însoţiri se fac si se desfac în funcţie de dorinţa si de voinţa 

membrilor, alcătuindu-se întocmai ca norii cerului care se adună 
şi se risipesc în taina văzduhului. 

Atunci când se organizează şi-şi întocmesc propriul sfat, 
aceste asocieri voluntare se pun mereu şi imediat în legătură cu 
sfatul comunei în raza căreia se află, astfel ca totul să fie făcut 
în înţelegere şi cu buna ştiinţă a tuturor, ocolindu-se orice 
nemulţumire sau supărare. 

într-un cuvânt, oamenii din Arimania sunt întocmai ca nişte 
furnici sau albine harnice care nu pot trăi despărţite în toate 
activităţile vieţii lor. 

9 9 

Odată, poposind mai multă vreme într-o comună de munte, în 
care munca oamenilor se împărţea între câteva fabrici de hârtie, 



de cherestea, de postav, brânzeturi, sticlărie, de ciment şi mobile 
de lemn, ni s-a întâmplat să fim martori la următoarele. Deasupra 
comunei, către apus, se ridica un munte prăpăstios, turnat numai 
din stâncă. Urcuşul acestui munte, de altfel destul de anevoios, 
se putea face cu greu, ocolind prin păduri râpoase şi pline de 
primejdie. Totuşi, toţi cei care veneau prin partea locului îşi 
doreau să urce pe munte şi să respire aerul sănătos al codrilor de 
brazi de la poalele lui. Alături de urmele unor săpături în stâncă, 
aflate pe creastă - săpături păstrate din adâncul vremurilor şi 
lăsate de vechii strămoşi ai arimanilor - de pe culmile muntelui 
se desfăşurau în zare cele mai minunate privelişti. Pentru a 
uşura această plăcere a oaspeţilor lor, locuitorii comunei despre 
care vorbim s-au înţeles şi, organizându-se într-o tovărăşie de 
muncă, au început să construiască un ascensor electric pe coasta 
muntelui. Fireşte, toată această muncă era făcută în orele lor 
libere, după ieşirea oamenilor din fabrici. 

Intr-un alt loc, am văzut organizându-se o tovărăşie de 
muncă între locuitorii a două comune despărţite printr-o vale 
adâncă, cu scopul de a ridica un pod şi de a face mai apropiată 
trecerea între ele. 

Iarna, de exemplu, se organizează grupuri vesele pentru 
curăţarea străzilor de zăpadă, aşa cum primăvara se alcătuiesc 
grupuri pentru curăţarea grădinilor şi a crângurilor de omizi. 
La fel se întâmplă toamna pentru a ajuta la sădirea copacilor şi 
altele de felul acesta. 

în general, creşterea viermilor de mătase, îngrijitul prisăcilor 
şi al grădinilor de flori — din care se scot parfumurile cele mai 
plăcute - se fac numai prin astfel de asocieri între tineri şi tinere. 

Altă dată, trecând prin ţinuturile agricole ale acestei 
minunate ţări, am rămas încântat de felul în care se făceau cositul 
şi strânsul fânului de primăvară. Cete de flăcăi şi fete, răspândite 
în verdeaţa pajiştei ca pâlcurile de flori în luncă, îngânându-şi 
cântecele ca ciocârliile care-si tremurau versul în seninul zării, 

trebăluiau cu hărnicie. într-o parte, maşinile de cosit tăiau iarba 
verde în pale lungi, care rămâneau în urmă ca nişte vălurele 
verzi. De altă parte urmau întorcătoarele, lovindu-şi coarnele 
ca nişte sălbăticiuni, printre palele cosite în ajun. Cam la două 
aruncături de băţ mai încolo, greblele strângeau iarba uscată, pe 
care hărnicia unor braţe vânjoase şi suflecate de fete şi neveste, 
o purtau în furci, la căpiţe. în urma lor, veneau să ridice fânul 
carele automate care, ieşind la drum, zburau pe rând la fânăria 
crescătorilor de vite din comună. 

Asemenea grupuri voioase lucrau la plivitul holdelor, la 
curăţatul ariilor, la meliţatul inului şi-al cânepii, la înălbitul 
pânzelor şi la alesul scoarţelor. Arimancele, cu tot ajutorul dat 
de fabrici, nu numai că nu se lipsesc de frumuseţea ţesăturilor 
şi a cusăturilor de mână, dar, dimpotrivă, au putut chiar 
duce meşteşugul la o desăvârşire impresionantă şi asta tocmai 
mulţumită faptului că ştiu să colaboreze, asociindu-se în diferite 
tovărăşii de gospodărie şi de muncă liberă. 

De remarcat este însă faptul că femeile se adună pentru a 
face astfel de podoabe nu ca să-şi facă lor bogăţie, ci ca să le dea 
în dar prietenelor lor, mai ales acelora care trec în plimbare pe 
la dânsele sau pe la care merg ele. Asemenea daruri se mai fac 
între femei si în zilele de sărbătoare, la nunti, naşteri si când se 
prăznuieşte, între prieteni, amintirea morţilor. 

Arimanii sunt un popor harnic. Nicio clipă din viaţa lor nu 
şi-o prăpădesc în zadar, aşa cum se întâmplă în stările noastre 
cu atâţia care-şi pierd vremea prin cafenele şi cârciumi. Când nu 
sunt la munca necesară folosului obstesc sau când nu-si fac de 

lucru prin biblioteci şi muzee pentru a-şi înmulţi şi desăvârşi 
cunoştinţele, arimanii caută să născocească prin agerimea 
minţii lor alte treburi, împletind mereu utilul cu frumosul, 
munca şi petrecerile. 

Am putea zice că arimanii moştenesc hărnicia de la părinţii 
lor. însăşi creşterea le e făcută pe temeiul acestei hărnicii, aşa 



cum vom vedea. Intr-adevăr, ocupaţia care se bucură de cel 
mai mult respect şi de cea mai mare consideraţie la arimani este 
creşterea şi îndrumarea copiilor şi a tinerilor. Niciun popor până 
la ei nu a dat importanţa cuvenită înţelepciunii că „ce deprinzi 
la tinereţe, te poartă la bătrâneţe”; căci, de când e lumea, ce 
semeni aceea culegi. 

Lipsesc însă din ţara arimanilor unele ocupaţii foarte 
respectate şi mult râvnite în societăţile cunoscute de noi, cum ar 
fi: ostăşia, preoţia, avocatura şi proxenetismul sau precupeţirea 
femeilor. 

Am arătat deja din ce motiv nu se mai simte nevoia armatei 
în Arimania. în ceea ce priveşte avocatura, morala arimană nu 
îngăduie interpuşi între om şi apărarea dreptăţii sale, după cum 
vom vedea atunci când vom vorbi despre judecăţi. în privinţa 
preoţilor, arimanii susţin că nu le-a rămas nimic neştiut din 
tainele naturii, astfel că necunoscutul nu-i mai înspăimântă 
şi nu mai au nevoie de vrăjitori care să-l descânte pentru a-1 
îndupleca. Fiind înlăturate şi toate greutăţile care împiedică 
aproprierea - atunci când nevoia şi plăcerea o cer - dintre 
bărbaţi şi femei, tot aşa, nu-şi mai poate avea loc la ei nici 
ruşinoasa târguială a dragostei, care coboară femeia la treapta 
de vită de vânzare, aşa cum se întâmplă la noi. 

1 . Lucrarea pământului 

LA ARIMANI 


D eosebita pricepere care-i călăuzeşte în toate pe arimani 
era firesc să-i călăuzească şi în privinţa lucrării 
pământului, în aşa fel încât să le dea cea mai mare 
recoltă printr-un cât mai puţin şi uşor efort, spre mulţumirea 
tuturor. Şi de această dată, arimanii pornesc de la temeiul bunei 
înţelegeri, sprijinit pe îndemnul întrajutorării prieteneşti. 

Orice comună ale cărei locuri dimprejur sunt bune de lucrări 
agricole este înzestrată cu o anumită suprafaţă de pământ, 
după numărul braţelor din comună. Moşiile comunelor sunt 
împărţite în tarlale sau parcele, frumos despărţite prin rânduri 
de pomi fructiferi. Pe la capetele tarlalelor se întind drumuri 
umbrite, bine pietruite, dând cu uşurinţă în drumul ce duce la 
hambarele comunei. 

Ogrăzile sau curţile unde se strâng roadele moşiei comunale 
sunt aşezate în părţile cele mai uşor accesibile, fiind prevăzute 
cu magazii, şure pentru cereale şi şoproane pentru păstrarea 
maşinilor de tot felul. împrejmuirea ogrăzilor este făcută tot 
prin rânduri de copaci, care împart şi în interior ograda în ocoale 
diferite pentru fiecare tip de recoltă, păstrându-se astfel buna 
organizare şi, totodată, ferindu-se recoltele de primejdia focului. 

Oamenii apţi de muncă dintr-o astfel de comună, femei şi bărbaţi, 
sunt împărţiţi pe cete sau grupe. Toate aceste cete, care au drept scop 
lucrarea pământului, alcătuiesc între ele tovărăşia agricultorilor 
din comună cu sfatul ei aparte. în mod normal, prin sfat, cetele 
se organizează două câte două pentru acelaşi fel de muncă, unele 
muncind dimineaţa, altele după-masa. Fiecare rând de cete îşi 
face datoria muncii vreme de patru ore într-o zi. Mersul la câmp şi 
întoarcerea înapoi în comună se fac cu trăsurile automate. 





De fapt, făcându-se munca câmpului numai cu ajutorul 
maşinilor - de la plugul de sine mergător, până la prăşitoarea 
şi culegătoarea mecanică - se poate uşor pricepe că efortul 
omului se mărgineşte la condusul maşinilor şi la îndreptarea şi 
strângerea lucrului făcut de ele. Vitele dejug se folosesc cel mult 
la micile lucrări din curţile unde se strânge recolta. 

Se înţelege că în Arimania nu se mai pomeneşte ca muncile 
agricole să se facă separat, fiecare om sau fiecare casă. întocmai 
cum într-o fabrică lucrul este împărţit pe ateliere, iar cetele 
nedespărţite de lucrători muncesc în fiecare atelier în parte, tot 
aşa se organizează şi munca pe moşiile arimanilor. 

Pe fiecare tarla sau lan muncesc anumite cete de lucrători 
cu maşinile lor. Aceştia urmăresc să termine cât mai bine si mai 

repede cu lucrul, întrecându-şi toate silinţele în devălmăşia 
lucrului tuturor. De pildă, pe când unele cete de muncitori se 
vor îngriji de prăşitul porumbului, al fasolei sau al cartofilor, 
alt rând munceşte la seceratul, strânsul şi treieratul rapiţei şi 
al orzurilor de toamnă. Când aceştia din urmă vor continua 

cu secerarea şi strânsul grâului, ceilalţi vor trece la întorsul 
ogoarelor de toamnă, la semănatul rapiţei şi-al grânelor. 

Tot astfel, adică printr-o organizare înţeleaptă şi frăţească, 
se procedează în toate muncile şi treburile moşiei: de la arat, la 
treierat şi până la pusul în magazie al tuturor roadelor. în felul 
acesta, toate muncile arimanilor sunt făcute ca după ceasornic, 
fără pierderi de vreme în zadar, fără întârziere şi fără ca cineva 
să-şi obosească trupul şi sufletul în poveri şi trude nechibzuite. 

Eram odată într-o comună de câmpie la începutul secerişului. 

în ziua hotărâtă ieşirii la secerat, abia mijeau zorile dimineţii 
şi întreaga comună era în picioare. Fiecare casă îşi revărsa 
locuitorii precum îşi revarsă stupii la răsăritul soarelui albinele. 
Fiecare se grăbea să alerge la locul de adunare al cetei sale, 
în grădinile ospătăriilor comunale. Luând câte o gustare, se 
grăbeau să zboare la tarlalele lor în trăsurile automate, care-şi 

tremurau parcă nerăbdarea să plece la intrarea acestor grădini. 

Ne-am furişat pe lângă o ceată - voioasă şi zburdalnică ca 
toate celelalte - şi nu am apucat bine să ne urcăm în trăsura care 
ne aştepta, că aceasta şi-a şi luat zborul cu noi către locul hotărât. 

Suntem ajunşi. Sărim, prinzându-ne unii pe alţii în braţe. 
Ne-am făcut horă în faţa unui şopron în care străluceau 
alămurile si curăţenia maşinilor de strâns si de secerat. Deasupra 
şopronului fâlfâiau molatec, legănate de adierea domoală a 
dimineţii, steagurile roşii ale ţării. Un soare auriu strălucea pe 
flamuri, luminând secera şi ciocanul, la picioarele unei perechi 
îmbrăţişate în clipa de beţie a dragostei. Aceasta era stema ţării, 
înfăţişând unirea muncilor întru buna înţelegere a oamenilor, 
în faţă, peste răzor de şopronul maşinilor, lanul grânelor îşi 
mlădia valurile spicelor, scuturându-şi din mustăţi mărgăritarele 
de rouă. Deodată răsună o muzică însoţită de cântecul tuturor 
celor de faţă, ca un fel de rugă şi laudă închinată Soarelui dătător 
de viaţă, ce-şi desprindea cununa înflăcărată de raze de după 
sprânceana unui nor aburos, învăluind zarea răsăritului. 

Cântecul încetă. Câteva ciocârlii şi prepeliţe somnoroase 
înştiinţau cuprinsul despre hărnicia oamenilor. 

Maşinile fură de îndată aduse lângă lan. Uralele lucrătorilor 
vestiră începerea secerişului. 

în urma secerătoarelor purtate de motoare, strângătorii nu 
lăsau vreme snopilor să stea prea mult nestrânşi în clăi; nu lăsau 
nici fire risipite de grâu sau colţuri de lan scăpate netăiate în 
ocolul maşinilor. 

Trecând patru ceasuri de muncă, secerătoarele au fost scoase 
la marginea locului, şterse şi duse în şopron. Lucrătorii s-au 
adunat treptat şi, urcându-se în trăsurile care-i aşteptau cuminţi 
la drum, am pornit cu toţii cântând către sat, tocmai când arşiţa 
începea să-şi elibereze toate puterile. 

Cu toate acestea, după câte ne-am dat seama, lucrul făcut în 
cele patru ceasuri depăşea cu mult munca unui număr cel puţin 

dublu de secerători şi strângători care-ar fi lucrat o zi întreagă 
împrăştiaţi fiecare pe ogoarele lor, aşa cum se întâmplă în 
societăţile străine Arimaniei. 

Spre seară, când arşiţa începea să-şi potolească puterea, 
alt rând de cete zburau spre lanuri ca să continue treaba de 
unde fusese lăsată de cele de dimineaţă. Acestea se întorseseră 
în sat tocmai seara, în amurg, oprindu-se şi cântând în faţa 
grădinilor unde se aflau băile de vară. Aici îi aşteptau apele 
răcoritoare ale lacurilor curgătoare străvezii, cu albiile lucrate 
în piatră. în vremea îngânării amurgului cu întunericul nopţii, 
aceste băi păreau mirajele unor imagini din basmele în care se 
povesteşte dragostea zânelor şi a feţilor frumoşi ai apelor din 
pădurile fermecate. în puterea întunericului, care se adâncea 
parcă să acopere taina vrăjilor acestor ape din poveşti, se revărsă 
fulgerător un val de lumină aurie din numeroasele lămpi electrice 
presărate în cuprinsul grădinii. Tainele multor îmbrăţişări 
aprinse de dragoste fură descoperite în ierburile culcate de sub 
copaci, spre hazul celor care întârziaseră în îmbrăţişarea apelor. 

De la băi, lucrătorii răcoriţi şi împrospătaţi trecură în 
grădinile restaurantelor publice. Acolo cinară în cântecele unor 
muzici nevăzute, întrerupte doar de cântecele celor de faţă, 
care-şi povesteau astfel dragostea de viaţă între două feluri de 
mâncare. Servirea meselor se făcea mecanic, asa că la arimani 
am văzut cu ochii noştri înfăptuirea vorbei: „întinde-te masă, 
strânge-te masă”. 

După cină, o parte dintre arimani au trecut în grădinile de 
flori şi trandafiri ca să se plimbe, iar alţii s-au dus să privească 
imaginile şi mirajele vorbitoare ale cinematografelor, pe când cei 
mai mulţi s-au îndreptat către locuinţele de odihnă, gândindu-se 
că a doua zi în zori le va veni rândul muncii de dimineaţă. 

Ceea ce-am văzut că făceau cetele de lucrători care-si 
sfârşiseră rândul lucrului spre seară, făceau şi celelalte cete, 
oricând si-ar fi sfârsit ceasurile muncii lor. 

9 9 

Adesea, când sunt prea de nesuferite căldurile verii, secerişul 
orzului, căratul si mai totdeauna treieratul se fac în vremea 
nopţii, organizându-se cetele după obişnuinţa lor, ca şi ziua. 

Nu-i deloc surprinzătoare o asemenea organizare a muncii la 
arimani, câtă vreme au la îndemână puterile şi binefacerile curentului 
electric, putându-le da oricând lumina şi mişcările gândului. 

în toate activităţile lor de muncă şi petrecere, nu se 
pomeneşte între arimani niciun soi de constrângere ori abuz. 
Fiecare, cunoscându-si treaba si rândul său de muncă, nu ezită 

niciodată să se lase întrecut de altul în îndeplinirea datoriei 
pe care si-o recunoaşte fată de comunitate, ca si fată de sine. 
Din acest motiv, la arimani, ţinându-se seama că îndestularea 
fiecăruia tine de starea de îndestulare a tuturor, nimeni nu se 
gândeşte să acumuleze şi să adune avere numai pentru propria 
persoană. Cu toţii muncesc în vederea bunăstării comune. 

Arimanii îşi fac următoarea socoteală: dacă, de exemplu, 
plugarii ar avea prin sate destulă pâine şi vite şi n-ar mai vrea să 
lucreze ca să fie pâine şi pentru lucrătorii fabricilor, ai minelor şi 
ai puţurilor de păcură, nici aceştia, la rândul lor, nu vor putea să 
le trimită în schimb mărfurile produse de ei. Cu toată întinderea 
moşiilor lor, ţăranii n-ar avea pluguri, nici unelte şi maşini cu 
care să le lucreze, n-ar avea nici bumbacul pentru cămăşi, nici 
aţa şi acul de cârpit, nici sarea de pus în bucate şi nici lumina din 
lampă. Pe urmă, fără circulaţia trenurilor, sătenii ar putea rămâne 
îngropaţi în grămada grânelor lor, fiindcă nu şi le-ar putea urni 
din sate şi nu ar putea să le trimită la schimb cu alte mărfuri, fără 
de care, după cum am arătat, viaţa lor ar fi astăzi cu neputinţă. 
Dacă ţăranii, adică lucrătorii pământului, n-ar vrea să facă 
schimb cu lucrătorii fabricilor, mulţumindu-se, în loc de marfă 
pentru marfă, cu bani negustoreşti, atunci ar cădea iarăşi victime 
jafului intermediarilor, care s-ar pune între ei şi muncitorii de 
fabrică, speculându-le nevoile pe preţuri ruinătoare. Ar însemna 
să cadă iarăşi sub talpa înrobitoare a negustorilor care, interpuşi 

între oraşe şi sate, le-ar stoarce toată vlaga, secătuindu-i şi 
exploatându-i. Ori arimanii s-au eliberat de multă vreme de 
această robie, tocmai prin faptul că au înţeles să nu mai permită 
între dânşii niciun soi de interpuşi, schimbându-şi direct 
produsele, roadele şi mărfurile între ei şi conducându-şi viaţa 
prin propriile sfaturi, fără nicio altă mijlocire străină lor. 

Sfaturile tovărăşiilor de agricultori dintr-o comună sunt 
alcătuite din delegaţii cetelor de lucrători care le alcătuiesc. 
Astfel întocmit, sfatul agricultorilor se întruneşte săptămânal 
să facă planul treburilor pentru săptămâna următoare. El stă în 
legătură directă cu sfatul obştesc al comunei de care aparţine şi, 
prin acesta, cu sfaturile regionale şi provinciale, ca şi cu Sfatul 
Ţării, în aşa fel încât toate muncile şi păsurile agricultorilor 
dintr-o comună să fie într-o cât mai strânsă legătură cu 
activităţile şi nevoile ţării întregi. 

Roadele adunate după treierat sunt date în primirea 
cooperativelor din fiecare comună agricolă. Cooperativele 
acestea, stând în strânsă legătură cu toate cooperativele din ţară, 
opresc în magaziile lor atâtea grâne câte se cer pentru nevoile 
comunelor lor, iar restul le trimit altor cooperative, oriunde 
ar fi nevoie. Pe de altă parte, fiecare cooperativă se îngrijeşte 
să aducă de pretutindeni din ţară mărfurile şi roadele necesare 
localnicilor, mărfuri care nu se fac în comuna în care se află. 

Locurile joase, în special cele din jurul apelor, arimanii le-au 
preschimbat în întregime în grădini nesfârşite, unde cresc tot soiul 
de roade - îndeosebi legume, seminţe şi flori - cărora asemenea 
locuri le priesc. 

Pe sub coastele munţilor locurile sunt sădite cu tot soiul 

de pomi fructiferi, iar pe dealuri se găsesc podgoriile cele mai 
bogate în viţa de vie cea mai aleasă. 

Grădinile de tot felul, livezile de pomi şi viile sunt lucrate, 



de asemenea, prin tovărăşii anume alcătuite de oamenii din 
comunele aflate în acele părţi. 

Ca şi roadele câmpului, şi roadele acestora sunt puse la 
dispoziţia obştei din toată ţara prin intermediul cooperativelor 
aparţinând fiecărei comune. 

Locurile cu povârnişuri, mai ales din partea munţilor, sunt 
destinate creşterii vitelor. Comunele aşezate prin aceste părţi îşi 
împart braţele de muncă între îndeletnicirea creşterii vitelor şi 
îngrijitul pădurilor şi-al izvoarelor de apă. 

în sfârşit, nu se află părticică de loc în toată Arimania care să 
nu fie înflorită de munca omenească, iar toată această muncă se 
face în vederea bunăstării comune, singura ocrotire la adăpostul 
căreia se poate desfăşura pe deplin viaţa fiecărui ariman. 

Să nu uităm să notăm şi faptul că toate tovărăşiile de 
agricultori din comunele agricole ale Arimaniei alcătuiesc o 
Mare Federaţie a Plugarilor, care are sfatul ei aparte şi căreia 
îi revine importanta responsabilitate a lucrării şi gospodăririi 
pământului din punct de vedere agricol. Alături de această 
federaţie, ca două aripi ale ei, stau Federaţia Grădinarilor şi cea a 
Crescătorilor de vite şi păsări. 



4- Industriile sau prefacerea 

ROADELOR PĂMÂNTULUI 


A ceste tipuri de industrii sunt reprezentate şi-n Arimania, 
ca pretutindeni, prin ateliere şi fabrici. însă deosebirea 
este că în această tară fabricile si atelierele lucrează 

în vederea îmbelşugării întregii colectivităţi a locuitorilor 
săi, nicidecum în vederea îmbogăţirii unor stăpâni pe spatele 
poporului, aşa cum se întâmplă în părţile noastre. Fabricile 
şi atelierele Arimaniei sunt stăpânite şi îngrijite de tovărăşiile 
de lucrători, aşa cum pământurile sunt îngrijite şi stăpânite de 
diferitele tovărăşii ale agricultorilor. 

Atelierele de reparaţii si de întreţinut maşinile aflate în comunele 
agricole fac parte nedespărţită din tovărăşiile agricultorilor, pe 
când morile şi cuptoarele de pâine din aceleaşi comune alcătuiesc 
tovărăşii separate. Tot aşa, electricienii sau tehnicienii de pe raza 
unei comune alcătuiesc separat o tovărăşie, la fel ca orice altă 
ramură de industrie care se găseşte într-o comună. 

în fiecare regiune de comune agricole şi în fiecare comună de 
munte care se ocupă cu creşterea animalelor se află câte o fabrică 
de pregătit şi păstrat cărnurile, de lăptărie şi brânzeturi, iar în 
comunele cu podgorii există fabrici pentru pregătirea a tot soiul 
de bunătăţuri din fructe şi struguri. 

Este timpul să spunem că în Arimania nu se obişnuiesc 
băuturile spirtoase, aşa încât din roadele viţei de vie şi ale 
pomilor se fac nenumărate feluri de dulciuri sau se pregătesc 
fructe uscate, fără să se mai folosească la fabricatul vinului, al 
ţuicii sau altui rachiu. Nu se află popor pe lume care să folosească 
mai mult decât arimanii la masa lui fructele si dulceturile. 

Fabricarea spirtului se face numai în vederea folosirii lui 
în diferitele ramuri ale industriei, ca şi pentru necesităţile 





cercetărilor ştiinţifice si ale medicinei. 

în regiunile grădinilor de legume şi flori se găsesc măreţe 
şi numeroase fabrici de tot soiul de bunătăţuri pregătite din 
zarzavaturi şi legume, cât şi fabrici de parfumuri extrase din flori. 

în aproprierea bălţilor şi-a mării, alte fabrici pregătesc 
păstrarea peştelui. 

Peste tot în Arimania munca industrială şi munca pământului 
sunt unite, în măsura în care una îi pune la îndemână celeilalte 
produsele necesare industriei sale. 

Tot astfel, în partea muntoasă, în preajma pădurilor lucrează 
gaterele, după cum, alături de puţurile de păcură, lucrează 
fabricile de gaz, benzină şi toate câte se fac din bogăţiile ascunse 
în acest minunat aur negru căruia îi zicem păcură. Nenumărate 
oţelării lucrează în preajma minelor de cărbuni şi fier, iar alături 
de regiunile agricole şi comunele de munte lucrează fabricile de 
postav, tăbăcăriile şi altele, cărora li se dau pentru prelucrare 
resturile animalelor sacrificate în fabricile de pregătit cărnurile 
spre păstrare. Să nu uităm să spunem că fructele pomilor şi 
strugurii sunt folosiţi şi la fabricarea zahărului şi că în regiunile 
agricole lucrează multe alte fabrici de ţesut in şi cânepă, fabrici 
de uleiuri din seminţe, aşa cum în porturi lucrează fabrici de 
prelucrare a bumbacului şi altele, care folosesc materii aduse din 
alte ţări în schimbul produselor din Arimania. 

Dar nu acestea fac mare deosebirea dintre ţările cunoscute de 

noi si Arimania. Ceea ce face această deosebire este felul în care 

9 

se lucrează în fabricile Arimaniei şi modul în care sunt împărţite 
bunurile produse aici. 

După cum am arătat la început, fiecare fabrică din Arimania 
îsi are o tovărăşie a ei deosebită, alcătuită din toti lucrătorii 
care lucrează acolo. La rându-i, tovărăşia fiecărei fabrici este 
alcătuită din cetele sau grupele de lucrători care muncesc în 
toate ramurile sau atelierele fabricii. 

într-o asemenea ceată de atelier lucrătorii îşi aleg săptămânal 



dintre ei un supraveghetor şi, ori de câte ori nevoia o cere, îşi 
trimit pe unul dintre ei ca să-i reprezinte în Sfatul Obştesc al 
Fabricii. Acest sfat, alcătuit din delegaţii grupelor de ateliere, 
este de fapt stăpânul, conducătorul şi administratorul fabricii 
din toate punctele de vedere. Sfatul fabricii alege sau numeşte 
un număr de doi, trei administratori sau îngrijitori, de obicei 
dintre bătrânii care-au lucrat în fabrică. Aceşti administratori 

au sarcina să ducă la îndeplinire hotărârile unui sfat, păstrând 
totodată şi înţelegerile în perioadele dintre sfaturi. Acestea 
nu sunt formate mereu din aceiaşi oameni, deoarece trimişii 
grupelor de atelier în Sfatul Obştesc al Fabricii nu sunt tot unii 
şi aceiaşi. Aceşti trimişi nu au dreptul să reprezinte ceata lor 
în sfatul fabricii decât pentru o anumită dată şi într-o anumită 
privinţă. întorcându-se de la sfat, alesul cetei, după ce le prezintă 
tovarăşilor săi tot ce s-a pus la cale acolo, intră iar în rândul 
lor, fără nicio deosebire. Când vine vremea ţinerii unui nou sfat, 
cetele de atelier îsi trimit alţi aleşi, stabilind mereu să-i trimită 
pe cei mai pricepuţi în înţelegerea lucrurilor care-ar urma să fie 
discutate la sfat. 

Astfel, hotărârile sfatului fabricii nu numai că reprezintă 
însăşi voinţa tuturor lucrătorilor, ci ele reflectă şi priceperea cea 
mai temeinică în tot ceea ce se se pune la cale, hotărârile fiind 
mereu luate de oameni pe deplin informaţi cu privire la ceea ce 
se discută. 

Delegaţii sfatului de fabrică sunt înlocuiţi oricând se 
consideră că nu sunt la înălţimea mandatului lor. 

Toate aşezămintele industriale care au ca scop prelucrarea 
aceloraşi materiale alcătuiesc pe întreaga ţară câte-o frăţie 
numită federaţie. Astfel, fabricile de gaz şi benzină, la un loc 
cu schelele puţurilor de păcură, alcătuiesc împreună Federaţia 
Tăcurii. Aceasta are un sfat al ei separat, alcătuit din delegaţii 
sfaturilor tuturor aşezămintelor care tin de această federaţie. 

La fel, toate aşezămintele căilor ferate - ateliere, uzine 

electrice proprii, lucrătorii din gări, conductorii de trenuri şi 
alţii - alcătuiesc împreună Federaţia ‘Drumurilor de Fier şi aşa 
mai departe. 

O atare organizare a industriilor în federaţii pe ţară face ca 
mersul treburilor din interiorul fiecărei industrii să fie făcut 
cu ştiinţă şi gândit chiar după priceperea celor care cunosc 
domeniul. Totodată, aceste federaţii industriale, fiind în legătură 
directă cu Federaţia Cooperativelor , ştiu să organizeze producţia 
de mărfuri conform informaţiilor primite şi pot, prin urmare, să 
lucreze în funcţie de nevoile si cerinţele comunităţilor. 

9 9 9 9 

Cu o asemenea gospodărire, în Arimania nu se întâmplă 
niciodată să se producă mai multe mărfuri decât ar fi nevoie. 

Pe de altă parte, sfaturile fabricilor, ale tuturor 
întreprinderilor de muncă dintr-o anumită comună, alături 
de sfaturile tuturor instituţiilor publice alcătuiesc împreună 
Marele Sfat al Comunei. Aşadar, prin sfatul său, orice tovărăşie 
de muncă din Arimania se află în legătură stabilă şi permanentă 
cu toate întreprinderile de acelaşi fel din ţară, ca şi cu toate 
celelalte ramuri de viată ale tării. 

9 9 

Munca în fabricile arimanilor se face vreme de p (nouă) 
ceasuri pe zi şi e împărţită în trei schimburi de lucrători, 
fiecare schimb lucrând câte trei ceasuri. Lucrul de noapte în 
întreprinderile Arimaniei nu se pomeneşte, decât numai în 
anumite împrejurări urgente, dar niciodată timpul de muncă al 
unui schimb de lucrători nu trece peste trei ceasuri. 

Ca şi în cazul muncii pământului, arimanii care lucrează în 
întreprinderi urmăresc prin munca lor nu îndestularea fiecăruia 
în parte, ci satisfacerea cerinţelor colective. Căci doar la 
adăpostul acestei bunăstări comune îşi poate găsi oricine partea 
care i se cuvine nevoilor lui. 

Toate mărfurile produse în fabricile arimane sunt trecute 
imediat în gestiunea cooperativelor din comunele în care se 
află fiecare fabrică sau întreprindere. De altfel, aşa cum am mai 

arătat, în Arimania mărfurile sunt produse de fabrici şi de toate 
celelalte întreprinderi numai după comunicarea primită din 
partea cooperativelor, care ştiu în orice moment cât şi ce anume 
trebuie să fie produs. Nimic, prin urmare, nu se face în zadar sau 
la voia întâmplării, aşa cum se petrec lucrurile în stările noastre. 
Din acest motiv, în societăţile în care fabricile nu lucrează având 
în vedere satisfacerea cerinţelor obşteşti, ci îmbogăţirea unor 
anume stăpâni, se produc mărfuri doar atâta timp cât se oferă 
preţuri mari în schimb. De îndată ce aceste preţuri vor scădea şi 
nu vor mai aduce câştigurile dorite în punga stăpânilor, aceştia 
vor închide fabricile, aruncând pe drumuri o mulţime de mii şi 
milioane de muncitori, lăsând totodată restul omenirii pradă 
afaceriştilor, care vor specula mărfurile fabricilor închise pentru 
propriul câştig şi spre ruina celorlalţi. 

Să nu uităm să menţionăm că în Arimania nu lipsesc 
nicidecum lucrurile cunoscute la noi sub denumirea de “obiecte 
de lux”. Dimpotrivă, întrucât arimanii înţeleg să-şi trăiască 
viaţa gustându-i toate gingăşiile, este firesc ca ei să nu se 
lipsească nici de toate podoabele prin care ar considera că şi-o 
pot înfrumuseţa. Deosebirea este însă că la arimani toţi oamenii, 
fără excepţie, se pot bucura de aceste podoabe. O altă deosebire 
si mai mare stă în aceea că făurirea “obiectelor de lux” cade în 
sarcina oamenilor care sunt înzestraţi în mod special cu înclinaţii 
artistice şi cărora li se face creşterea din acest punct de vedere, 
în felul acesta, în Arimania, lucrările de lux şi podoabele de tot 
felul sunt lucrări de artă în toată puterea cuvântului. Nu într-o 
mai mică măsură, celelalte lucrări ieşite din mâinile arimanilor 
poartă toate pecetea unei desăvârşite pasiuni în făurirea lor. Fără 
îndoială, aceşti oameni, lucrând pentru dânşii în mijlocul tuturor 
belşugurilor, nemaipreocupându-se de teama zilei de mâine, îşi 
îndreaptă întreaga lor pricepere către ceea ce au de făcut. 

în general există o neobosită întrecere între oamenii acestei 



ţări, fiecare căutând să dovedească că-i mai desăvârşit decât 
ceilalţi în alegerea frumosului, în priceperea şi, mai ales, în 
crearea acestui frumos. Din acest motiv, fiecare regiune are 
o expoziţie permanentă a tuturor lucrărilor realizate prin 
munca locuitorilor săi. Anual se pregătesc premii pentru 
răsplătirea celor mai buni lucrători, aleşi din diferitele ramuri 
de muncă. Dar premiile acestea sunt cu atât mai dorite, cu cât au 
însemnătatea unei recunoaşterii morale a celor care le primesc. 

Şi totuşi, mai trebuie să insistăm în acestă parte a cărţii 
noastre asupra industriei care a întrecut toate aşteptările în 
Arimania. Este vorba despre electricitate, despre producerea şi 
întrebuinţarea ei. 

y 

După cum am mai spus, toate activităţile vieţii arimane 
sunt mereu şi pretutindeni însoţite şi uşurate de ingeniozitatea 
acestei puteri minunate. Am putea zice că electricitatea stă la 
îndemâna vieţii arimanilor, precum le stă însuşi aerul. Casele, 
străzile, drumurile, curţile unde se strâng recoltele, crângurile 
şi grădinile, potecile munţilor, ca şi cursurile apelor, totul şi 
toate sunt luminate noaptea cu electricitate. Uneltele şi maşinile 
de arat, toate sunt puse în mişcare de acestă minunată putere. 
Trenurile, tramvaiele si toate trăsurile si carele arimanilor sunt 
purtate de electricitate, la fel ca vasele plutitoare de pe râuri şi 
maşinile lor zburătoare. Apoi, aşa cum am mai amintit, hotarele 
ţării sunt şi ele încredinţate acestei puteri, pe cât de blândă şi 
folositoare, pe-atât de primejdioasă şi necruţătoare când i s-ar 
dezlănţui puterile pentru zdrobirea vreunor cotropitori nestăpâniţi. 

Ei bine, de unde-şi dobândesc arimanii atâtea puteri electrice? 

Fireşte, răspunsul îl primim uşor, dacă vom ţine seama 
de faptul că toată agerimea gândirii şi toată hărnicia acestor 
oameni n-au mai fost risipite de câteva zeci de ani nici în grija 
sărăciei umilitoare, dar nici în calea desfrâului. Dimpotrivă, 
aceste înalte însuşiri omeneşti arimanii le-au folosit pentru a-şi 
găsi calea şi mijloacele unui trai care să le asigure o desfăşurare 

neîngrădită şi deplină a vieţii lor. 

Cu asemenea năzuinţe, arimanii şi-au îndreptat privirile 
asupra puterilor naturii, ca să şi le apropie cât mai mult în 
folosul vieţii lor. Astfel, au început să folosească puterea apelor 
la centralele electrice şi după puţin timp au ridicat uzine de felul 
acesta pe toate cursurile apelor. 

De la aceste uzine, puse în mişcare de goana apelor, arimanii 
îşi trag toată bogăţia care le alcătuieşte însuşi sufletul vieţii ţării 
lor, electricitatea. 

întregul teritoriu al Arimaniei este împărţit în ocoale sau 
sectoare. Fiecare sector este înzestrat cu o mare statie de curent, 
transmis de la uzinele din apropiere şi care acoperă toate nevoile 
de electricitate din raza sa. 

Munca în toate domeniile electricităţii se face iarăşi pe temeiul 
obişnuit al vieţii arimane, adică pe temeiul asocierilor de tot felul. 
Lucrătorii tuturor uzinelor si ai staţiilor electrice alcătuiesc în 
Arimania Marea Federaţie a Electricităţii, care se află în legătură 
cu toate federaţiile tuturor întreprinderilor arimane. 

Dacă vei merge, cititorule, în fabrici, ateliere, puţuri de păcură, 
mine, porturi şi oriunde în Arimania în vremea când se schimbă 
muncitorii, ţi se va înfăţişa pretutindeni următoarea privelişte. 

Lucrătorii sosesc întotdeauna cu câteva minute înaintea 
începerii schimbului - cu tramvaiele, cu trăsurile automate 
sau pe jos - trecând care cum vin în sala de schimbat hainele, 
unde şi le iau pe cele de lucru. Lucrătorii care ies din schimb, 
lăsându-şi hainele de lucru, trec la spălătoare şi la baie, de unde 
ies împrospătaţi şi curaţi şi, luându-şi îmbrăcămintea obişnuită, 
pleacă fiecare pe unde îşi are treaba. Dacă vei trece în plimbare 
prin atelierele şi birourile întreprinderilor, vei găsi pe fiecare la 
locul său, muncind cu atâta sârguinţă încât ţi se va părea că omul 
e turnat cu maşina lui sau că el singur este o maşină. Nicio şoaptă 
străină de muncă nu se aude, niciun fum de ţigară nu se vede şi 

nimeni nu-şi pierde nici măcar o clipă inutil. Cel mult dacă-1 
vei întâlni pe administratorul atelierului, care să te îndrume sau 
să-ţi ceară iertare că supravegherea sau altă treabă pe care o are 
de făcut nu-i permit să-ţi fie mai mult de folos. 

ţ. Păstrarea şi împărţirea 

BUNURILOR 


A 

Î ntreaga ordine şi organizare a treburilor şi a oamenilor din 
Arimania se vădeşte, în toate amănuntele, călăuzită de un 
singur scop: să asigure desfăşurarea deplină a vieţii fiecăruia, 
printr-o cât mai uşoară trudă din partea tuturor. 

Pe această bază şi-au pus toate întreprinderile muncii lor şi 
tot pe acest principiu este întocmit şi modul de păstrare, felul 
schimbului şi al împărţirii roadelor muncii între toţi locuitorii 
ţării. în privinţa asta, lozinca lor este: T)e la fiecare după putinţă, 
fiecăruia după trebuinţă. 

Am mai vorbit deja despre instituţia cooperativelor 
arimane. Am arătat că aşezământul acesta se mai potriveşte 
numai cu numele cu ceea ce cunoaştem în stările noastre drept 
cooperative. într-adevăr, privind îndeaproape viaţa Arimaniei, 
ea ni se înfăţişează ca o desăvârşită realizare a principiului 
sau a scopului cooperaţiei, care este: schimbul nemijlocit între 
producători. Aşadar, întreaga ordine socială arimană alcătuieşte 
o desăvârşită cooperaţie sau frăţie de muncă, în mijlocul căreia 
lucrătorii schimbă unii cu alţii roadele muncii lor, fără mijlocirea 
negustorească ştiută de noi. Adică, după câte se vede, cooperaţia 
nu se poate realiza decât numai într-o lume de lucrători, unde 
toţi, muncind, trăiesc prin schimbul produselor între dânşii; 
unde nimeni nu speculează acest schimb, ci acesta se face, ca în 
Arimania, în mod direct, marfă pentru marfă. Cu alte cuvinte, 
instituţia cunoscută în Arimania sub nume de cooperativă nu-i 
altceva decât locul unde se adună produsele obţinute prin 
muncă, spre păstrare şi pentru a fi împărţite oamenilor, fiecăruia 
după trebuinţă. 

Cooperativele arimane nu au doar menirea să păstreze şi să 





facă schimbul roadelor muncii în tară sau numai sarcina de a se 

9 

asigura că fiecare primeşte de ajuns din aceste roade, atât cât îi cere 
nevoia. Tot cooperativele au îndatorirea să ţină socotelile tuturor 
cerinţelor si nevoilor locuitorilor arimani, în asa fel încât să nu 
ducă nimeni lipsă în traiul lor de toate zilele. în scopul acesta, 
cooperativele alcătuiesc federaţii regionale care se organizează 
împreună într-o federaţie pe ţară, cunoscută sub numele de 
Marea Federaţie a Cooperativelor. Fiecare federaţie regională 
de cooperative, cu ajutorul cooperativelor comunale ce-o 
alcătuiesc, ştie oricând în amănunt toată averea pe care-o pot 
produce locuitorii regiunii sale, după cum cunoaşte şi toată 
bogăţia naturală care se poate găsi pe teritoriul şi în pământul 
regiunii; bogăţie care poate fi folosită la fabricarea diferitelor 
mărfuri şi produse pentru îndestularea nevoilor omeneşti. 
Din acest motiv, înţelegem de ce la arimani toate cooperativele 
sunt însărcinate să ţină socoteala mişcărilor populaţiei, întrucât 
cererea şi producţia de mărfuri urmează a fi planificate tocmai 
pe baza acestora. în sfârşit, cheia tuturor calculelor necesare 
însăşi existenţei orânduirii arimane - atât de bine gândită, încât 
nimic nu se face cu risipă, dar nici cu zgârcenie, spre deplina 
mulţumire a tuturor - această desăvârşită cheie o reprezintă 
aşezămintele lor cooperative. 

Cum lucrează aceste cooperative? 

Am arătat că toate întreprinderile din ţară, atât cele agricole, 
cât si cele industriale, de îndată ce îsi încheie munca, transferă 
produsele cooperativelor din localitatea de care ţin. Pe de altă 
parte, în fiecare localitate cooperativele au magazine în care 
se face distribuţia roadelor si mărfurilor necesare localnicilor. 

Aşadar, orice cooperativă comunală are două ramuri, una de 
primire şi alta de desfacere. 

Iată, de pildă, cum lucrează o cooperativă într-o comună 
agricolă. Sfatul agricultorilor din această comună va preda 
treptat sfatului cooperativei, pe măsură ce le vor strânge, curăţa 



şi treiera, toate grânele, seminţele, rădăcinile, fânul şi paiele, 
care vor fi lucrate pe moşia comunei. Odată producţia luată în 
primire de cooperativă, ea se va îngriji s-o păstreze în bună stare, 
ţinând-o gata să facă faţă atât nevoilor obşteşti din ţară, cât şi 
trebuinţelor localnicilor din comună. 

După un plan făcut dinainte de Marea Federaţie a 
Cooperativelor şi revăzut de Marele Sfat al Ţării - despre care 
vom mai vorbi - cooperativa din comuna agricolă, înainte de-a 
împărţi producţia primită de la sfatul agricultorilor în funcţie de 
nevoile localnicilor din comună şi de nevoile din ţară, pune la o 
parte sămânţa pentru viitoarea cultură. 

Dar chibzuinţă arimanilor i - a îndemnat să fie mereu prevăzători, 
astfel încât au păstrat mereu un surplus din recolte, care poate să 
suplinească cu folos lipsurile anilor de restrişte. Acest surplus este 
înlocuit în fiecare an, astfel încât să fie mereu împrospătat. 

Cooperativa, primind şi împărţindu-şi totalul producţiei 
primite, după cum am arătat mai sus, trebuie să înştiinţeze 
imediat federaţia regională din care face parte de toate mărfurile 
pe care le are înmagazinate. La rândul ei, aceasta îi aduce acest 
lucru la cunoştinţă Marii Federaţii a Cooperativelor. 

Marea Federaţie a Cooperativelor se află în legătură directă 
cu toate federaţiile de muncă din ţară, astfel că acestea pot primi 
oricând şi fără întârziere materiile de care ar avea nevoie pentru 
a-şi continua neîntrerupt lucrul. 

La cererea Marii Federaţii a Cooperativelor, cooperativele 
trimit oriunde li s-ar spune mărfurile care depăşesc nevoile 
locale, mărfuri primite în păstrare de la toate întreprinderile de 
muncă din localităţile lor. în scopul acesta, cooperativele sunt 
ajutate mult de minunatele căi ferate care unesc toate comunele 
tării într-o reţea uriaşă. 

Aşa cum lucrează o cooperativă cu produsele agricole, aşa va 
lucra şi cu roadele şi mărfurile produse de orice întreprindere 
care s-ar afla în raza comunei din care face parte cooperativa. 



Grădinile, cu uscătoriile lor; crescătoriile de vite şi pasări, cu 
lăptăriile şi fabricile lor de cărnuri; pescăriile, morile, fabricile 
de uleiuri, de ţesătorie, de gaz şi benzină, de zahăr şi dulceţuri, 
izvoarele minerale, fabricile de obiecte de lux si atelierele 
lucrărilor de artă, tipografiile, fabricile de maşini de tot felul, 
toate îşi dau spre păstrare cooperativelor din comunele lor 
mărfurile făurite de ele, care sunt mai apoi împărţite cu multă 
pricepere pretutindeni, după cerere şi necesitate. în felul acesta, 
o cooperativă dintr-o comună, oricare ar fi ea, îşi are înzestrate 
în orice clipă magazinele de desfacere cu tot soiul de mărfuri 
pentru îndestularea trebuinţelor locuitorilor comunei. 

îndestularea locuitorilor dintr-o comună arimană se face 
de cooperativă pe două căi: pe cale individuală, venind fiecare 
ins la magazinele cooperativei ca să-şi ia ceea ce-i trebuie, mai 
ales în ceea ce priveşte îmbrăcămintea, împodobirea şi alte mici 
amănunte ale vieţii omeneşti. în privinţa mâncării, arimanii nu se 
mai îngrijesc fiecare în parte de masa lor, fiindcă le stau tuturor 
la îndemână restaurantele comunale, unde găsesc oricând la 
vremea mesei cea mai îmbelşugată hrană. De asemenea, grija 
spălatului n-o mai poartă fiecare casă în parte, întrucât tot ce-i 
de spălat şi cârpit se dă la spălătoriile obşteşti. 

Cu toate acestea, sunt unii arimani care găsesc că e mai bine 
să mănânce şi să-şi spele singuri sau în tovărăşia celor cu care 
locuiesc învecinaţi prin casele lor. Aceştia îşi iau partea lor de 
hrană, fie gătită gata de la cantinele comunale, fie direct de la 
cooperative, ca să şi-o gătească în casă. în sfârşit, la fel ca în 
toate, şi în această privinţă arimanii sunt cu totul liberi să-şi 
aleagă, aşa cum vor crede mai bine şi cum vor considera că le 
este mai uşor şi plăcut să trăiască. 

E locul să pomenim şi despre marea cumpătare de care 
dau dovadă arimanii în toate aspectele vieţii lor. într-adevăr, 
deşi nu se ţine seamă de nimeni pentru a se păstra ordinea la 
magazinele cooperativelor, la restaurantele comunale ori la 



teatre sau celelalte locuri de petreceri, arimanii se organizează 
singuri, la fel de firesc cum s-ar organiza la noi cei care merg 
să-şi ia apă de la o fântână, făcându-şi rând unul după altul, fără 
nicio supărare, dimpotrivă, găsind tocmai atunci ocazia de glume 
şi poveşti. Pentru a nu se întâmpla însă pierderi de vreme inutile, 
locuitorii dintr-o comună sunt împărţiţi pe zile ca să vină fiecare 
la magazinul cooperativei din satul sau mahalaua lui, să-şi ia cele 
necesare. Pe lângă asta, magazinele cooperativelor sunt înzestrate 
cu săli retrase în care cei care vin pot să-şi petreacă câteva clipe 
în mod plăcut. Se înţelege că nimeni în Arimania nu suferă de 
neplăcerile vreunei înghesuieli sau de tristeţea pierderilor de 
vreme. Asemenea săli stau la îndemâna arimanilor atât pe lângă 
cantinele lor, cât şi pe lângă teatrele sau celelalte spaţii publice, 
unde altfel s-ar da ocazia unor aşteptări supărătoare. 

Pe de altă parte, cu toate că nimănui nu i se socoteşte nici cât 
mănâncă, nici cât ia de la cooperativă spre îndestularea traiului 
şi plăcerii sale, totuşi, poporul acesta nu are nici măcar un soi 
rău printre rândurile lui, unul care să-şi însuşească mai mult 
decât îi cere nevoia. Dimpotrivă, de s-ar întâmpla ca vreunul să 
ia mai mult decât ar avea nevoie sau dacă ar avea în plus din cele 
necesare, ar duce fără ezitare înapoi cooperativei surplusul. 

Arimanii se poartă faţă de belşugul lor întocmai cum ne 
purtăm noi, fără să vrem, faţă de aerul văzduhului din care, deşi 
avem din abundenţă în jurul nostru, totuşi nu ne luăm decât atât 
cât ne trebuie, nici mai mult, nici mai puţin. 

Arimanul îşi dă prea bine seama că în ţara lui totul este 
cumpănit, aşa cum în însuşi sânul naturii totul se află într-o 
cumpănă atât de dreaptă încât, dacă s-ar lua sau mişca un 
firicel dintr-o parte, neapărat i se va simţi lipsa sau pornirea 
lui într-alta. Aşadar, dacă unul ar strica mai multe roade decât 
trebuinţa îi cere, altuia nu i-ar ajunge nici să-şi împlinească 
nevoile. Lucrul acesta se observă zilnic în stările noastre în care, 
cu cât stăpânitorii risipesc în destrăbălarea traiului lor roadele 



muncii tuturor, cu atât lucrătorii si ţăranii muncitori suferă 

lipsurile şi umilinţele sărăciei. 

Am mai pomenit şi în altă parte despre „ casele de popas şi 
ospătare”pentru călătorii aflaţi în trecere prin comunele arimane. 
Intr-adevăr, orice comună din Arimania este înzestrată cu o 
atare casă, iar prin comunele căutate mai mult pentru aerul şi 
peisajele lor frumoase sunt şi mai multe asemenea case. în casele 
acestea, oricărui călător îi sunt împlinite toate nevoile traiului, 
din toate punctele de vedere. Negreşit, toate cele necesare 
acestor case sunt date de cooperativele comunale. Ţinând însă 
socoteala trecătorilor, care de pe unde sunt, cooperativele îşi cer 
înapoierea mărfurilor folosite pentru întreţinerea oaspeţilor de 
la cooperativele comunelor din care vin aceştia. 

Călătorii arimani niciodată nu-si cer lucrurile de care au 

nevoie pe drum de la cooperativele comunelor pe unde trec sau 
unde petrec vremea repaosului lor, decât numai prin aceste case 
de popas şi ospătare ale trecătorilor , tocmai spre a se putea păstra 
dreapta măsură în socoteli, aşa cum am spus mai sus. Aceste case 
mai sunt înzestrate cu săli de expoziţie a tuturor roadelor şi 
mărfurilor care se produc în fiecare comună. în mod obişnuit, 
în aceste săli sau magazine se găsesc mici daruri pentru călători, 
lucrate în ceasurile libere de către localnici, dar si lucrări de artă 
de tot felul. 

Trenurile şi vasele plutitoare sunt aprovizionate pentru 
ospătarea călătorilor prin federaţiile de cooperative regionale, 
în ceea ce priveşte schimbul cu mărfurile din alte ţări, mărfuri 
care nu se pot găsi în Arimania, acesta este gestionat numai prin 
Marea Federaţie a Cooperativelor din ţară. 

Din cele arătate în această parte a cărţii credem, cititorule, 
că-ţi vei putea face măcar o cât de mică părere despre modul 
înţelept în care au ştiut arimanii să-şi însuşească gospodărirea 
deplinei lor bunăstări, în toate cele necesare vieţii lor desăvârşite. 
Punând faţă în faţă slaba imagine pe care am putut să ţi-o 

zugrăvim până aici despre viaţa arimanilor şi viaţa nesăbuită din 
ţara ta, judecă şi alege. 

Socotim că-i potrivit să mai adăugăm aici câteva cuvinte 
despre formidabila curăţenie care există peste tot în Arimania. 
Intr-adevăr, atât cât am călătorit prin toate ţinuturile, n-am 
putut găsi nici cel mai mic colţ de stradă unde să se pomenească 
vreo urmă de murdărie. Fiecare grupă a caselor de locuit îşi 
are singură responsabilitatea păstrării curăţeniei în preajma 
caselor şi pe străzile dimprejur. Chiar dacă sălile de ospăţ şi de 
petrecere obştească sunt date în îngrijirea unor tovărăşii anume 
de lucrători, totuşi, în ospeţiile şi petrecerile lor, arimanii 
păstrează o curăţenie într-adevăr pe măsura înţelepciunii care-i 
distinge. în privinţa curăţeniei, arimanii spun că este singurul 
semn prin care omul poate dovedi că nu-şi mai poartă cu sine 
dobitocul, a cărui fire îl face să nu se poată îngriji singur. 

Fără îndoială, având în vedere că sănătatea oamenilor tine 
chiar de igienă, arimanii au ajuns, prin desăvârşirea acesteia, 
să înlăture şi să stingă toate relele bolilor, mai ales că acestea 
nu-şi mai găsesc aici nici mediul nimicitor al sărăciei, în care, în 
societăţile noastre, cresc tot soiul de molime ucigătoare. 

6. Lucrări de artă, clădiri 

SI MONUMENTE 

y 


D acă în societăţile noastre prin “lucrări de artă” se înţeleg 
lucrările de inginerie şi arhitectură mai deosebit făcute, 
atunci în Arimania toate lucrările si lucrurile ieşite din 
munca omenească se pot numi, fără deosebire, lucrări de artă. 
Toate clădirile, fie ele locuinţe omeneşti, grajduri pentru vite, 
fabrici şi magazii, teatre şi şcoli, apoi podurile şi gările, porturile 
si drumurile, într-un cuvânt toate, ca si toate uneltele si maşinile 
arimanilor, sunt lucrate şi împodobite în aşa fel încât par făcute 
mai mult să le înveselească viaţa decât să le slujească trebuinţelor. 

Am mai vorbit despre clădirile de locuit ale arimanilor. Am 
arătat că fiecare dintre ele alcătuieşte câte-o adevărată prisacă, 
în care-şi adăpostesc tihna şi odihna mănunchiurile de stupi 
omeneşti. Interioarele lor sunt în asemenea fel alcătuite si 
înzestrate, încât nimic nu poate lipsi şi nimic nu le poate tulbura 
liniştea şi mulţumirea perechilor care locuiesc acolo sau a celor 
care aleg că e mai potrivit să-şi petreacă odihna în singurătate. 

Pe dinafară, casele de locuit au înfăţişări de mândre palate, 
răsărind din mijlocul grădinilor ce le înconjoară, la fel cum la noi 
se povesteşte în basme că răsăreau palatele feţilor-frumoşi din 
miezul pădurilor fermecate. Felul şi măiestria cu care sunt lucrate 
aceste case se deosebesc de la o comună la alta aşa de plăcut, 
încât prin înfăţişarea lor, trecând prin comunele arimanilor, ai 
impresia că străbaţi tot alte lumi. Şi cu toate acestea, deşi în orice 
comună se păstrează acelaşi fel de construire a clădirilor, totuşi, 
fiecare clădire redă în amănuntele lucrării ei atâtea feluri de 
rafinament încât, trecând de la una la alta, găseşti mereu altceva 
care să-ţi uimească privirile şi să-ţi răsfeţe gustul frumosului. 
Nu într-o mai mică măsură, clădirile fabricilor si ale tuturor 

instituţiilor publice - cum ar fi şcolile şi teatrele, ospătăriile 
comunale, casele de popas pentru călători, magaziile şi sediile 
cooperativelor, până şi coteţele păsărilor, ca şi grajdurile vitelor 
- au înfăţişări aşa de mândre şi svelte încât transpare, privindu-le, 
fericirea şi mulţumirea unui popor harnic şi stăpân pe toată soarta 
lui. Câtă deosebire există între aceste podoabe, care par să înalţe, să 
uşureze şi să încânte viaţa vrednicului popor ariman şi posomorâtele 
fabrici şi clădiri publice de pe la noi, care apar ca nişte morminte 
uriaşe şi posace, anume construite ca să înăbuşe şi să strivească sub 
greutatea zidurilor lor nesăbuite munca şi viaţa celor care lucrează 
în ele, storcându-le sudorile. 

Printre ornamentele zidăriei, din pereţii clădirilor arimane 
răsar chipurile celor care s-aujertfit sau care au luptat odinioară 
zeci de ani la rând pentru a-i trezi pe strămoşii arimanilor şi a-i 
smulge din starea coruptă în care se aflau şi care pare să fi fost, 
după aducerile lor aminte, leită cu starea în care trăim noi astăzi. 

Toate zidurile clădirilor sunt lucrate numai în ciment si 
fier, astfel încât par nişte lespezi de piatră crescute din pământ. 
Acoperişurile lor sunt mai toate făcute din olane şi ţiglă, dar 
sunt lucrate cu totul altfel decât pe la noi. Adică nu sunt făcute 
numai din pământ, ci dintr-o amestecătură de clisă şi tocătură de 
paie şi trestie. în felul acesta, acoperişurile arimane sunt foarte 
uşoare şi totodată astfel se dă o bună întrebuinţare paielor din 
regiunile lor agricole şi trestiei din bălţi. 

Cu toate acestea, acoperişurile celor mai multe clădiri ale 
aşezămintelor obşteşti - cum sunt şcolile, „cuibul mamelor”, 
restaurantele, multe fabrici si altele de-o anumită înălţime - sunt 
late, prevăzute împrejur cu galerii, alcătuind grădini suspendate 
unde-şi petrec mulţi arimani ceasurile de linişte, bucurându-se 
de priveliştea înălţimii. 

Clădirile staţiilor de cale ferată sunt lucrate astfel încât toate 

? 

semnalele să funcţioneze la depărtare de pe acoperişurile lor, motiv 
pentru care acestea sunt prevăzute şi cu instalaţii de telegrafie fără 

fir. Nu se pomeneşte ca lucrătorii staţiilor să locuiască, ca la noi, 
în clădirile acestora. în apropierea lor se întind sate minunate de 
palate, unde locuiesc lucrătorii căilor ferate din toate sectoarele de 
activitate. Aceste sate, atunci când nu alcătuiesc comune de sine 
stătătoare, tin de comunele învecinate. 

Dacă-i vorba de clădirile staţiilor electrice, acestea par 
mai mult ca nişte altare, înălţate la distante anumite în cinstea 
Soarelui, dătătorul de lumină şi viaţă. în afară de faptul că 
trupul acestor clădiri este construit din stâlpi de piatră săpată, 
încununaţi cu împletituri de marmură sau de sticlă turnată în 
formă de flori de lămâiţă şi trandafiri, acoperişul li se sfârşeşte 
într-o turlă uriaşă, deasupra căreia strălucesc ziua şi noaptea 
globuri de cristal. Strălucirea acestor globuri alcătuieşte brâuri 
de lumină în lungul şi în latul ţării, iar maşinile zburătoare îşi 
ghidează după ele zborul. 

Maşinile zburătoare se folosesc în Arimania pentru poşta 
ţării. în scopul acesta, ele îşi au staţiile chiar pe acoperişurile 
clădirilor de poştă de prin comune. în afară de zburătoarele 
poştale, alte maşini sunt folosite la ducerea şi aducerea delegaţilor 
de la unele sfaturi la altele, în perioadele în care se ţin adunările 
diferitelor sfaturi. Fireşte, în Arimania se folosesc foarte mult 
maşinile zburătoare în zilele de sărbătoare şi de petreceri; de 
asemenea, la orice treburi la care se simte nevoia grabei. 

Să nu scăpăm din vedere însă că zburătoarele arimane sunt tot 
ce poate fi mai desăvârşit în această privinţă. Din toate punctele 
de vedere ele se aseamănă unor păsări uriaşe: nu numai că plutesc 
în văzduh fără niciun zgomot, dar, întocmai ca păsările, au 
toată siguranţa zborului. Aceste maşinării zburătoare nu mai 
prezintă grozava primejdie a zburătoarelor noastre, care poartă 
cu ele veşnica ameninţare a celei mai teribile morţi prin foc si 

prăbuşire. într-adevăr, arimanii îşi poartă zburătoarele printr-o 
ingenioasă folosire a unor ondulări de aripi, aşa că nici n-au 
nevoie de motoare grele pe benzină. 

Despre trenurile şi tramvaiele arimane am vorbit că sunt 
mişcate tot prin puterea electricităţii. La fel sunt purtate pe 
toate râurile şi bălţile lor navigabile vasele de tot felul. Ele îşi 
primesc curentul de la ţărm, printr-o minunată întrebuinţare 
a undelor unor maşinării care lucrează cam în felul telegrafiei 
noastre fără fir. 

Drumurile Arimaniei, fie cele ferate, fie cele pietruite, 
se aseamănă unor mari bulevarde, aşa cum găsim în cele mai 
înaintate şi dezvoltate ţări de pe la noi. în afara neîntrecutei lor 
îndemânări - toată piatra lor pare bine socotită şi bine fixată la 
locul ei -, în afară de nespusa lor curăţenie, fie că e senin, pe 
ploaie sau pe ninsori, pe deasupra rândurilor de copaci, pe sub 
umbra cărora ele şerpuiesc, drumurile sunt înzestrate, după cum 
am mai pomenit, cu pietre kilometrice care înfăţişează fiecare un 
chip omenesc. Aceste imagini sunt chipurile oamenilor care au 
trăit prin partea locului şi care s-au remarcat prin anumite fapte, 
a căror amintire este astfel preţuită. Mai întotdeauna din piatra 
acestor chipuri ţâşnesc izvoare răcoritoare de apă, din care se 
preling pârâiaşe ce-şi licăresc apele printre ierburile crescute 
de-a lungul drumurilor. 

O altă măiestrie, care întrece si mai mult în tara arimanilor 
toate progresele şi realizările altor ţări din societăţile noastre, 
este uriaşa amenajare a râurilor şi lacurilor ei, în aşa fel încât nu 
numai să le oprească revărsările distrugătoare, ci, dimpotrivă, să 
le folosească pentru irigarea tuturor lanurilor din ţară pe timp 
de secetă. Iată de ce în Arimania nu se mai pomeneşte nici de 
revărsările distrugătoare ale apelor, nici de distrugerile secetelor 
pustiitoare. Cât despre bălţi, mlaştini şi sărături, adevărate 
focare de boli pentru animale şi oameni, aşa cum sunt ele prin 
părţile noastre, nici despre acestea nu se mai ştie în Arimania. 

Văile prin care râurile Arimaniei îşi gonesc apele au de-a 
lungul cursurilor lor brâie întinse de grădini şi crânguri, care 
se întrec în zestrea podoabei lor de avuţie, la fel ca celelalte 

lucruri înfăptuite de înţelepciunea şi hărnicia acestui popor 
destoinic. Pe locurile care nu sunt prea prielnice nici florilor, 
nici legumelor, nici fructelor, se întind fâneţe, pepiniere de 
copaci şi seminţe, iar prin părţile de miazăzi locurile joase sunt 
folosite ca păşuni întinse pentru vite. în sfârşit, nici din aceste 

locuri nu se lasă nici măcar o brazdă neîntrebuintată fără folos. 

? 

Cu toate acestea, arimanii, dovedindu-şi alături de priceperea 
lor neîntrecută şi gândirea lor prevăzătoare, nu s-au lăsat nici 
de această dată purtaţi de voia întâmplării în ceea ce priveşte 
preîntâmpinarea secetelor. De aceea ei nu se bazează numai pe 
cursul apelor, care şi ele, în astfel de condiţii, scad şi n-ar putea 
face faţă nevoilor simţite la câmp din cauza secetei. în scopul 
acesta, arimanii au construit în creierii munţilor baraje uriaşe, 
închizând izvoarele pâraielor printre văile celor mai abrupte culmi. 
Aceste opriri de apă folosesc totodată pentru a pune în mişcare 
nenumăratele centrale electrice despre care am vorbit mai sus. 

Păstrarea şi mânuirea puterii apelor, cu care au ţinut arimanii 
să-şi înzestreze ţara, cade în grija Marii Federaţii a Apelor din 
Arimania, alcătuită din aceleaşi asocieri de sfaturi si întovărăşiri 
ale lucrătorilor anume pregătiţi, la fel ca toate celelalte federaţii 
de muncă din această tară. 

7 

Aşa cum în Arimania au fost înlocuite de mult timp cazărmile, 
închisorile şi alte asemenea instituţii de risipă şi de asuprire a vieţii 
omeneşti cu diferitele alte aşezări de înfrumuseţare si preamărire 
a vieţii, tot aşa au fost preschimbate mănăstirile şi bisericile. Fără 
a li se aduce vreo stricăciune, dimpotrivă, fiind îngrjite ca nişte 
rămăşiţe întru cunoaşterea trecutului, arimanii au înzestrat zidurile 
goale ale acestor lăcaşuri cu bogăţia unor muzee desăvârşite, în 
care se oglindesc evoluţiile ştiinţelor din cele mai vechi timpuri 
sau evoluţia vieţii pământeşti, ilustrată prin tot felul de fragmente 
din trecut, găsite prin scormonirea scoarţei Pământului. 

Fireşte, arimanii au ajuns cu toţii, fără deosebire, prin 
larga dezvoltare a tuturor cunoştinţelor ştiinţifice si datorită 

minunatelor lor şcoli, despre care vom vorbi, au ajuns să priceapă 
profunzimea tainelor fenomenelor naturale. Prin urmare, 
conştiinţa nu li se mai umbreşte de nicio teamă sau îndoială, pe 
care să aibă nevoie să şi-o ascundă în spatele unor idoli, cărora să 
le aducă jertfe de umilinţă şi rugi de îndurare. Din acest motiv, 
ei nu mai găsesc potrivit niciun soi de vrăjitorie sau de preoţie, 
care să rătăcească minţile oamenilor din calea adevăratei 

cunoaşteri a curatului Adevăr, care străluceşte numai în lumina 
tuturor ştiinţelor omeneşti, izvorâte din cunoaşterea deplină a 
faptelor naturale. Altarele de jertfă ale arimanilor sunt chiar 
asezămintele muncii lor, unde fiecare vine zilnic să contribuie cu 
eforturile sale la asigurarea vieţii lui alături de-a semenilor săi. 
Casele de cântări şi de laudă - nu în deşert, ci pentru celebrarea 
însăsi a vieţii - sunt asezămintele lor de îndestulare, desfătări si 
petreceri înălţătoare, prin care arimanii pricep să se ridice până 
la cel mai adânc înţeles al tuturor tainelor Naturii. 

9 

Monumentele lor, clădirile, cât şi toate uneltele şi steagurile 
lor, poartă toate aceeaşi pecete şi stemă. Aceasta întruchipează 
însăşi gândirea care-i călăuzeşte în viaţă. în lumina unui soare 
de aur, un bărbat voinic si-o femeie frumoasă, îmbrătisându-se 
în clipa înălţătoare a dragostei, încununaţi într-o ghirlandă 
de spice şi lauri, astfel se înfăţişează această stemă arimană, 
oglindind strălucirea buneiînţelegeri dintre oameni. 

Alt soi de monumente şi de clădiri pe care nu le întâlnim 
prin părţile noastre, dar pe care le găsim în Arimania, sunt 
cele destinate păstrării urmelor morţilor. într-adevăr, arimanii 
nu mai consideră nimerit să umple pământul cu osemintele 
morţilor, ci, printr-o tehnică anume, aceştia sunt în scurtă 
vreme transformaţi în scrum. Acest scrum se păstrează în cutii 
de sticlă, aşezate în criptele clădirilor de care am amintit. 
Totodată, în aceste clădiri se păstrează şi imagini surprinse din 
viaţa celor morţi, imagini care se arată prin cinematografe la 
vremea anumitor sărbători pentru ca cei vii să-şi amintească de 



cei plecaţi şi cum, odinioară, petreceau cu toţii împreună. Prin 
urmare, clădirile de păstrare şi de pomenire a morţilor sunt 
înzestrate cu mari săli de cinematograf şi cu alte înlesniri în 
acest scop. 

Pentru a nu tulbura cumva bucuria vieţii prin vreo înfăţişare 
mohorâtă, aceste clădiri sunt lucrate cu o nespusă măiestrie de 
lumină şi frumuseţe, fiind mereu înconjurate cu crânguri de 
copaci şi cu tot felul de grădini de flori. 

7» Sfaturile - alcătuirea lor 

SI LEGĂTURILE DINTRE ELE 

D in cele arătate până acum se poate înţelege, cititorule, că 
toată mişcarea vieţii arimanilor se construieşte pe baza 
diverselor lor întovărăşiri, izvorâte din nevoile traiului lor 
împreună. Speranţa lor neabătută este ca fiecare să-şi trăiască pe 
deplin viaţa, în orice clipă, potrivit împrejurărilor în care s-ar găsi. 

De asemenea, ai înţeles poate, cititorule, că în Arimania 
nu se află niciun soi de stăpânire, niciun soi de şefi, în sfârşit, 
nicio supraveghere străină asupra mersului treburilor şi traiului 
oamenilor. Nu ne îndoim că ai priceput că singurul liant al 
organizării arimanilor este numai buna înţelegere dintre dânşii. 
Şi fără să vrei, mintea te duce, luminatule cititor, la stupii de 
albine, la stolurile păsărilor şi la furnicarul de furnici, în care mii 
şi sute de fiinţe de acelaşi fel muncesc împreună, petrec şi trăiesc 
la un loc, fără supărări provocate de porunci, fiinţe călăuzite 
numai de buna lor înţelegere, la rândul ei clădită pe temeiul 
întrajutorării. Si dacă ai avut norocul să-ti fi însusit cunoştinţe 
despre puterile fireşti, care alcătuiesc împreună Nemărginirea 
sau Universul, atunci felul de viată al arimanilor te va duce iarăşi 
cu gândul mai departe, la noianul de stele presărate în cuprinsul 
Nemărginirii, veşnic alergând în necunoscut, urmărindu-se 
de aproape, sprijinindu-şi una alteia mersul, însă niciodată 
asuprindu-se. 

Vei pricepe, cititorule, că tot meşteşugul bunei înţelegeri care 
îndrumă obiceiurile vieţii arimane, porneşte dintr-o temeinică 
înţelegere a rostului naturii, pe care arimanii s-au străduit să 
si-1 însuşească, deoarece si-au dat seama că numai urmând căile 
care-i învaţă înţelegerea acestui rost, numai aşa vor fi în stare să 
alunge dintre dânşii răul tuturor neajunsurilor. 

Felul în care se realizează buna înţelegere între arimani 
este „sfatul”. Sfatul arimanilor este adunarea în care fiecare 
se întâlneşte cu ceata sau grupul său, fie ca să-şi pună la cale 
treburile, fie ca să discute orice alte schimbări ale vieţii lor. 

Scopul întregii organizări a arimanilor este acela de a asigura 
fiecăruia dintre ei o viaţă cât mai deplină, bucurându-se, cu alte 
cuvinte, de toată împlinirea pe care o cer aspiraţiile sau nevoile 
sale fireşti. în fine, pentru a-şi afla atare siguranţă, arimanii 
înţeleg că fiecare dintre ei trebuie s-o caute şi s-o păzească în 
primul rând pentru sine, în aşa fel încât ocrotirea vieţii unuia 
să n-o împiedice pe-a celuilalt. Desigur, mai întâi de toate, ca 
să-şi dobândească cele necesare pentru a se bucura pe deplin 
de viaţă, arimanii pricep că fiecare trebuie să lucreze într-o 
ramură de muncă anume. Doar astfel, prin munca fiecăruia, 
se agoniseşte bunăstarea de care pot să se bucure toţi, potrivit 
trebuinţelor lor. Dar, aşa cum arimanii nu concep ca cineva din 
ţara lor să stea fără a munci într-o măsură potrivită cu ceilalţi, 
tot aşa n-ar înţelege nici cum s-ar putea ca cineva să nu ia parte 
la privegherea şi îndrumarea tuturor treburilor şi schimbărilor 
vieţii lui. Iată de ce, dacă nu se află om în Arimania care să nu 
facă parte dintr-o ceată de muncă - aşa cum am arătat mai sus 
în linii mari - de asemenea, nu există om care să nu ia parte la 
adunări, să nu-şi spună cuvântul şi să nu fie ascultat în sfatul 
tovărăşiei sau tovărăşiilor în cadrul cărora alege să-şi desfăşoare 

zilnic activităţile. 

A ? 

în stările noastre, cu toate că tot poporul este îndemnat şi 
silit de nevoile vieţii lui şi de complicatele reguli ale chestiunilor 
publice să muncească din greu, totuşi nu-i chemat, ci dimpotrivă, 
este oprit să-şi conducă singur treburile. în societăţile noastre, 
grija treburilor publice şi-o ia o anumită clasă de oameni, 
organizaţi peste capetele poporului, ca stăpânitori, într-o 
mulţime de instituţii asupritoare. Totalitatea acestor instituţii 
e cunoscută la noi sub numele de “Stat” sau “ordine de stat”. 

Potrivit acestei organizări, se fac tot soiul de legi după nevoile 
vieţii, restrângându-se însă mereu dreptul de conducere şi 
de supraveghere la câte-o mână de oameni care, constituiţi în 
diferite " comitete” sau “consilii”, se poartă faţă de cei mulţi 
din aceste rânduieli la fel cum “ordinea de stat” se poartă faţă 
de mulţimea poporului. Fără îndoială, deoarece pătura care 
alcătuieşte “ordinea de stat” trăieşte în afara nevoilor poporului 
- căruia nu-i este permis să-şi conducă singur treburile - toate 
gândurile şi măsurile acelei clase nu numai că rămân străine de 
interesele acestuia, dar îi sunt mereu potrivnice. Poporul nu va 
avea voie, de pildă, să se bucure de-o cât mai largă libertate, 
câtă vreme “conducătorii statului” au tot interesul să restrângă 
libertăţile poporului, căci numai aşa vor putea să-l pună la toate 
muncile grele şi astfel să-şi asigure numai lor un trai ca în basme, 
fără muncă. 

Ca si “ordinea de stat”, diferitele “comitete” si “consilii” 
din societăţile noastre îsi asumă îndrumarea vieţii celor aflaţi în 

puterea lor. Ele lucrează fără să fie supravegheate îndeaproape de 
către oameni si au în vedere mereu doar interesele unor anumite 

7 

clici, care-şi fac treburile pe seama celor a căror bună-credinţă o 
înşeală astfel neîncetat. 

7 

Tocmai faptul că în stările noastre omul nu-şi poartă grija 
problemelor sale, lăsându-şi nădejdea pe mâini străine lui, face 
ca unii să cadă în capcana vicleniei altora. De aceea, arimanii, 
care cu multă vreme înainte s-au luptat ca să se scape de 
rămăşiţele unei stări asemănătoare cu a noastră, înţeleg să se 
pună la adăpost de orice tentaţie de asuprire între ei, veghind 
fiecare neobosit la mersul si la schimbările vieţii lor. 

7 7 

Cercetând străvechile obiceiuri ale strămoşilor lor, 

arimanii au găsit că, odinioară, aceştia trăiau într-o desăvârşită 
bună înţelegere. Toţi membrii întovărăşirilor care alcătuiau 
comunităţi de păstori şi de plugari se aveau ca fraţii între ei, fără 
deosebire, atât pentru îndeplinirea treburilor, cât şi în grija lor 



comună pentru întregul mers al vieţii. în vechile comunităţi 
ale strămoşilor lor, arimanii au găsit viziunea după care şi-au 
alcătuit, în zilele noastre, organizarea ţării. Au înlocuit orice fel 
de conducători prin sfaturile tuturor locuitorilor din ţară, fără 
deosebire între bărbaţi si femei. 

Prin intermediul sfatului si în toate îndrumările vieţii arimane, 
nu mai sunt trecute cu vederea nevoia sau necazurile nimănui, 
pentru că arimanii îşi măsoară fericirea ţării după fericirea fiecărui 
locuitor. în societăţile noastre se măsoară dezvoltarea şi bogăţia 
ţării după dezvoltarea şi bogăţia statului, adică a unei anumite 
categorii de oameni care şi-au luat asupra lor conducerea ţării, cu 
toate că marea mulţime din ţară poate să o ducă în cea mai neagră 
sărăcie. în numele “ordinii de stat” la noi pot fi striviţi şi asupriţi 
mii şi milioane de oameni, în timp ce în Arimania, de îndată ce 
s-ar găsi chiar şi un singur om stingherit în desfăşurarea deplină a 
vieţii lui, s-ar considera că toată orânduirea tării este nefirească si 
asupritoare. înţelegi, cititorule? Noi ne gândim să avem pădurea 
frumoasă, fără să ne îngrijim ca tot copacul să fie bine crescut; să ni 
se pară frumoasă priveliştea pădurii de la depărtare şi este destul. 
Că vom descoperi, unul câte unul, copacii găunoşi şi putrezi la 
rădăcină atunci când îi vom cerceta, de acest lucru pe la noi nu 
se ţine seamă. Dimpotrivă, arimanii urmăresc ca fiecare copac 
să aibă parte de o bună îngrijire, fiindcă ei ştiu că pădurea e un 
cuvânt mare, care nu înseamnă ca atare decât o vagă părere a 
noastră, pe când copacul este însăşi partea palpabilă, concretă 
a pădurii. Tot aşa, ţara, statul, comunitatea sau societatea, prin 
ele singure, nu-s mai mult decât nişte vagi idei ale noastre, 
în timp ce omul, bărbat sau femeie, este ceva real, palpabil. 
De aceea o ţară, un stat sau o societate nu se pot numi bogate sau 
mulţumitoare câtă vreme inşii care le alcătuiesc nu sunt fiecare 

în parte la fel de mulţumiţi şi de îndestulaţi. Când fiecare piatră 
si fiecare cărămidă din clădire vor fi la fel de bine făcute si tot 

asa de bine aşezate unde trebuie, doar atunci clădirea va fi zidită 

7 7 5 



i 3 o 


cu temei. Tot aşa, se cuvine ca ţara să se întemeieze pornind de 
la inşii care o alcătuiesc. în acest scop, arimanii au în vedere ca 
în toate evoluţiile vieţii lor să se sprijine şi să pornească mereu 
de la fiecare om în parte. 

Orice ceată sau grupare de lucrători care lucrează într-o 
anumită ramură de muncă alcătuieşte prin sine un sfat. Sfatul 
se adună şi îşi gândeşte acţiunile în aşa fel încât să fie în 
legătură atât cu cerinţele muncii, cât şi cu activităţile celorlalţi 
lucrători, care se adună la rândul lor în alte cete de lucru si 
de viaţă, fiecare cu propriile lor sfaturi. Am văzut mai înainte 
că toate cetele sau grupele de oameni care lucrează în cadrul 
aceleiaşi întreprinderi - la lucrul câmpului, în fabrici sau 
oriunde altundeva - alcătuiesc împreună o „tovărăşie de muncă 
sau întreprindere Fiecare astfel de tovărăşie îşi are sfatul ei 
propriu, care se alcătuieşte din adunarea trimişilor tuturor 
cetelor sau grupelor alcătuind împreună tovărăşia. De regulă, 
trimişii cetelor merg pe la adunările sfaturilor acestor tovărăşii, 
organizate în funcţie de denumirea lor. 

După cum am văzut, fiecare clădire de locuit din Arimania 
cuprinde sub acoperişul ei mai mulţi oameni, singuri sau în 
perechi. Aceştia alcătuiesc împreună o grupare de locuitori. Toate 
grupările de locuitori dintr-o comună alcătuiesc o „tovărăşie de 
vecini ”, al cărei sfat este alcătuit din trimişii acestora. 

De obicei, sfaturile întreprinderilor arimane îşi aleg dintre 
bătrânii care au lucrat mai multă vreme în întreprindere unul sau 
mai mulţi administratori. După cum orice trimis la sfat poate fi 
oricând rechemat şi înlocuit prin hotărârea adunării cetelor din 
partea cărora vine, la fel şi administratorii sfaturilor pot fi oricând 
înlocuiţi prin hotărârea acestora. Oricum ar fi însă, un administrator 
nu are dreptul de a fi ales pentru mai mult de un an de zile. Sfatul îl 
poate alege din nou, dacă este capabil să-şi dovedească competenţa 
pentru slujba în care este pus. Administratorii sunt scutiţi de orice 



altă îndatorire obştească, pe toată perioada slujbei lor. 

îndatorirea administratorilor este de a căuta mijloacele cele 
mai potrivite pentru aducerea la îndeplinire a recomandărilor 
sau a hotărârilor sfaturilor. în acelaşi timp, ei pregătesc lucrările 
pentru adunările sfaturilor, fîindu-le şi reprezentanţi în toate 
ocaziile. Funcţia s-ar potrivi cu ceea ce se cunoaşte la noi sub 
denumirea de “directori”. Ei supraveghează toate cerinţele 
muncii şi ţin legătura cu federaţiile de care aparţine întreprinderea 
sau cu care face schimburi. Pentru aceasta administratorii au 
la îndemână, ca ajutoare apropiate, pe secretarii şi contabilii 
întreprinderilor, care alcătuiesc o ceată sau o ramură separată de 
toate cetele sau ramurile de muncă dintr-o întreprindere. 

Cunoaştem acum că, deşi trimişii cetelor în sfaturi 
sunt înlocuiţi aproape lunar, totuşi, mersul treburilor din 
întreprinderi îşi urmează cursul neabătut, tocmai pentru că, prin 
grija administratorilor, continuitatea şi privegherea sfaturilor 
rămân netulburate. împreună cu statornicia administratorilor, 
desele schimbări şi înnoiri ale sfaturilor pot fi asemănate 
apelor curgătoare. înnoindu-şi mereu în mersul lor undele, 
acestea nu permit mucegaiului să se prindă de pietre şi ţărmuri. 
Altminteri, apele ar ajunge să se clocească, aşa cum se întâmplă 
cu apele stătătoare, care-ar putea fi asemănate cu eternizarea 
conducătorilor şi a comitetelor de prin părţile noastre. 

Hotărârile în sfaturile arimane, oricare ar fi ele, se iau numai 
prin consensul membrilor, zicând toţi ca unul şi unul ca toţi, 
chiar dacă pentru asta ar fi nevoie să se amâne luarea hotărârii. 
Lucrurile încă de lămurit sunt astfel retrimise sfatului grupelor 
alcătuitoare, pentru o nouă cercetare. De obicei, în adunările 
sfaturilor nu se pomeneşte vorbărie multă şi care să piardă în 
zadar vremea celor de faţă. Toate câte sunt de pus la cale prin 
sfaturi, în afară că sunt expuse înainte şi în sfatul grupelor, se 
mai clarifică şi prin ziarele publicate de toate sfaturile, ziare 
care sunt la îndemâna tuturor. 

Toate sfaturile întreprinderilor din cuprinsul aceleiaşi comune 
alcătuiesc împreună Marele Sfat Comunal. Acest mare sfat 
comunal îşi alege şi el administratorii săi după felul arătat mai sus. 
Am menţionat că toate comunele dintr-un anumit tinut al tării 

alcătuiesc o regiune. Fiecare regiune este călăuzită de un sfat, 
alcătuit din trimişii marilor sfaturi ale comunelor din cuprinsul 
ei. La rândul său, sfatul de regiune îşi alege administratorii săi. 

întreaga Arimanie este împărţită în opt provincii. Fiecare 
provincie arimană este călăuzită de un sfat, alcătuit din trimişii 
sfaturilor regiunilor cuprinse între hotarele ei. La fel, orice 
provincie îşi are administratorii săi. 

în sfârşit, pentru întărirea unităţii ţării, arimanii se adună la 
fiecare sase luni în Marele Sfat al Tării, alcătuit din trimişii tuturor 

frăţiilor, federaţiilor si ai marilor sfaturi comunale din tară. 

Marele Sfat al Ţării alege din sânul său 1 6 administratori 
de ţară, câte doi pentru fiecare provincie. Aceştia ar putea fi 
echivalentul a ceea ce noi am numi miniştri. Dar câtă deosebire 

9 

există între unii şi alţii? Pe când miniştrii guvernării de la noi 
sunt atotputernici - fără a avea grija răspunderii faţă de popor - 
şi dau legi care le sunt lor şi păturii conducătoare de folos - fără 
să fie preocupaţi dacă prin ele dreptul la viaţă al poporului este 
sau nu sugrumat - „administratorii de ţară” din Arimania nu 
pot face decât ceea ce hotărăşte Marele Sfat al Ţării. 

într-adevăr, pentru înşelarea ochilor s-a născocit şi la noi 
divanul sau parlamentul, unde vin un număr de aşa-zişi aleşi ai 
poporului. De fapt, tocmai aceştia, după legile statului de prin 
părţile noastre şi chiar atunci când sunt aleşi în mod cinstit de 
popor - ceea ce nu se întâmplă - sunt scutiţi de răspunderea 
pe care, pe bună dreptate, ar trebui s-o aibă nişte aleşi faţă de 
popor. Dimpotrivă, aleşii sau deputaţii, în loc să-şi bată capul 
să reprezinte fără să depăşească părerile şi interesele celor care 
i-au ales, de îndată ce le-au câştigat votul, socotindu-se cu 
mult mai presus faţă de aceştia, se cred îndreptăţiţi să facă tot 

ceea ce interesele, trufia şi îngustimea creierului lor le fulgeră 
prin cap. Numai de grijile poporului puţin le pasă. Iată de ce, 
în parlamentele noastre, legile se fac după gustul şi interesele 
miniştrilor, nu ale poporului; căci deputaţii sunt tot o apă şi-un 
pământ cu miniştrii şi tot aşa de străini ca şi aceştia de problemele 
mulţimilor muncitoare. 

Să nu ne înşele privirile încât să-i considerăm altfel pe deputaţii 
zişi adversari sau în “opoziţie” cu puterea. Aceştia fac mult 
zgomot, însă nu pentru că i-ar durea nevoile poporului, ci pentru 
că le este jale după colacul puterii, la fel cum câinele, văzând alt 
câine rozând un ciolan, urlă nu de mila ciolanului, ci de durere că 
nu-1 poate roade el. De îndată ce aceia care au stat pe margini vor 
fi în locul celor care sugrumă libertăţile poporului şi se vor afla la 
cârma statului, vor face la fel. Cât priveşte pe unii muncitori sau 
aleşi ai muncitorilor din aceste parlamente - care se mândresc 
neîncetat cu puterea votului primit - şi aceştia se consideră - tot 
potrivit ordinii de stat - fără nicio răspundere faţă de cei care 
i-au ales. în loc să urmeze îndeaproape sfatul muncitorilor, ei 
încearcă să-şi facă din aceştia o turmă dependentă şi care să-i 
urmeze. S-ar putea asemăna aleşii muncitorilor cu zmeul de 
hârtie care joacă şi urlă în înaltul văzduhului, desfăşurându-şi cu 
trufie coada, fără de care nu s-ar putea ţine în vânt. însă zmeul 
nu poate juca şi merge mai departe decât îi dă voie copilul care-1 
ţine spânzurat de sfoară. Pentru deputaţii muncitorilor de la 
noi sfoara este legislaţia ordinii de stat, iar copilul care-i ţine la 
capătul sforii este însăşi starea socială în care trăim. 

Aşadar, să nu te ducă mintea, cititorule, să confunzi cumva 
înţelesul Marelui Sfat al Ţării din Arimania cu parlamentele 
de pe la noi, nici pe administratorii de ţară ai arimanilor cu 
miniştrii noştri. Să iei bine aminte că Marele Sfat al Tării din 
Arimana este alcătuit din trimişii marilor sfaturi comunale, 
care pot fi înlocuiţi oricând. După ce şi-au terminat mandatul 
pentru care au fost delegaţi, aceştia se întorc în comunele lor, 



luându-si locul în rândul muncii de care tin, fără nicio deosebire 

de tovarăşii lor. La fiecare nouă adunare a Marelui Sfat al Tării, 
sfaturile comunale trimit mereu pe alţii care să le rostească acolo 
cuvântul. în felul acesta, nu se dă ocazia să se nască în mintea 
cuiva părerea că ar fi mai altfel decât cei din mijlocul cărora este 
trimis. Pe de altă parte, orice trimis, în oricare sfat ar fi trimis 
şi de oriunde ar veni, nu poate prezenta altceva decât părerile 
celor care l-au trimis. De îndată ce aceştia ar bănui că trimisul 

lor s-a abătut de la cuvântul dat, îl şi înlocuiesc, chiar în mijlocul 
treburilor unde s-ar afla. Când un trimis îndrăzneşte să-si însele 

tovarăşii, estejudecat cu asprimea necruţătoare cu care se judecă 
şi se condamnă la arimani mincinosul care-şi pregăteşte dinainte 
minciuna, păcat de neiertat în Arimania. 

Ţinând seama că toate sfaturile arimane pornesc şi se bazează 
pe micile cete sau grupări în care toţi oamenii, femei şi bărbaţi 
deopotrivă, se asociază, la lucru ca şi la petreceri; luând în 
considerare că din aceste grupuri provin trimişii la toate sfaturile 
şi că, în sfârşit, delegaţii se schimbă într-una, deoarece trimiterea 
lor se face în ordinea numelui fiecărui membru al grupului, se 
înţelege de la sine faptul că la sfaturi nu vin niciodată de două ori 
la rând aceiaşi oameni. în acest fel, treptat, tot poporul ariman 
trece pe la conducerea ţării şi-a tuturor treburilor ei, fiecare 
persoană asumându-şi astfel răspunderea bunului său mers. 

Cu toate că nu ne îndoim, cititorule, de mintea ta 
pătrunzătoare, care până acum ţi-a lămurit destul de bine felul 
în care se conduc arimanii prin ei înşişi, totuşi, pentru a-ţi arăta 
şi mai clar că rădăcina tuturor mişcărilor acestui popor este 
insul omenesc - care, prin unirea lui şi prin buna înţelegere 
cu ceilalţi oameni, creează toate alcătuirile obşteşti, atât de 
minunat întocmite în tovărăşiile si sfaturile tării - redăm aici, ca 
o concluzie, imaginea alăturată: 




După cum se vede, în Marele Sfat al Ţării vin trimişii Sfaturilor Comunale, ai Sfaturilor Federaţiilor de întreprinderi obşteşti şi ai Sfaturilor 
Frăţiilor de breaslă. Intr-adevăr, după cum reiese şi din cele zugrăvite mai sus, în aceste sfaturi se reuneşte toată mişcarea vieţii arimane. Dar cheia 
tuturor acestor legături este şi rămâne omul, care stă la temelia tuturora şi care, prin frământările voinţei lui, le face şi le desface pe toate. 











8. Înţelesul “proprietăţii” 

LA ARIMANI 


P roprietatea”, adică „însuşirea unui lucru de utilitate 
comună de către cineva în detrimentul celorlalţi”, 
principiu de bază şi sprijin al stărilor sociale din 
civilizaţiile cunoscute nouă, nu există în Arimania. 

Nu-i aşa, cititorule, că te-ai putut lămuri din cele prezentate 
până aici, că în Arimania oamenii o duc într-o deplină înţelegere, 
trăind, cum s-ar zice pe la noi, frăţeşte? Muncind şi petrecând la 
toate împreună, nu-i aşa c-ai înţeles că ştiu să se bucure, potrivit 
nevoilor fiecăruia, de toate înlesnirile si de roadele muncii lor 
comune, ca şi de toată bogăţia naturală a pământului? Aşadar, în 
toate aspectele vieţii arimane, nu se pomeneşte nicio umbră de 
îngrădire sau de însuşire numai pentru sine a celui mai mic lucru 
care-ar putea depăşi necesităţile cuiva. 

Ceea ce ar putea trece în Arimania drept proprietate sau 
însuşire ar fi, poate, doar trăsăturile fireşti ale cuiva, cele cu care 
s-a născut. Zicem poate, deoarece şi acestea se pot considera 
pe drept cuvânt ca fiind o moştenire a unui trecut clădit prin 
eforturile a sute şi mii de generaţii de oameni. Astfel, nici 
însuşirile nu sunt mai puţin desăvârşite prin traiului fiecăruia 
alături de ceilalţi semeni ai săi. Si, cu toate astea, cititorule 

iscusit, eu ştiu că zâmbeşti acum, gândindu-te că am pierdut 
din vedere pâinea şi hrana zilnică, precum şi îmbrăcămintea 
fiecărui om, care, fireşte, nu pot fi însuşite decât de fiecare în 
parte. Ei bine, nu, n-am scăpat din vedere nici aceste lucruri 
care tin, fără îndoială, de însăsi fiinţa oricărui om din Arimania, 
mai mult poate decât în alte părţi. Arimanii consideră însă că 
toată hrana pe care o mănâncă, ca şi hainele pe care le poartă, 





i37 


sunt numai nişte datorii pe care fiecare le face zilnic pe seama 
comunităţii. întrucât arimanii sunt destul de cinstiţi, ei nu-si 
pot trece drept avere o datorie. 

Oamenii cu dreaptăjudecată au mereu în vedere să-şi respecte 
datoriile şi nu le uită, călăuziţi fiind de înţelepciunea că „de unde 
iei, trebuie să pui, dacă vrei să găseşti mereu să iei”. Prin urmare, 
se înţelege că datoriile - odată ce gândul de a le întoarce de 
unde le-ai făcut te urmăreşte mereu - nu pot fi înţelese drept 
proprietatea cuiva. Iată de ce printre arimani nici hrana şi nici 
îmbrăcămintea nu sunt văzute drept proprietăţi de care nimeni 
să nu-şi dea seama cum sunt folosite. Dimpotrivă, arimanii sunt 
zilnic urmăriţi de gândul de-a acoperi prin munca lor golurile 
pe care le fac prin consumul din avutul comun. Averea obştească 
este pentru arimani ceea ce este văzduhul pentru întreaga viaţă 
a pământului. Aşa cum orice vietate respiră atât aer cât îi cer 
plămânii, întorcându-1 cu toate acestea văzduhului înapoi, la 
fel fac şi arimanii când îşi iau din avutul strâns prin munca lor 
comună, avut pe care mereu încearcă să-l păstreze întreg. 

Vei zice totuşi, cititorule: „Iată o arimancă împodobită cu 
flori la cosiţe, cu brăţări de aur pe braţe, cu degetele licărindu-i 
de sclipiri de diamante, cu sânul alintat de şiruri de mărgăritare, 
în sfârşit, împodobită ca o Ileană Cosânzeană din poveşti. Oare 
nici aceste podoabe, nici înfăţişarea ei de fericită plăcere nu-s 
proprietatea ei?” 

Să-ţi răspundem tot cu o întrebare, cititorule. 

Când cauţi să te împodobeşti, să-ţi adaugi flori la pălărie, 
inele pe degete, ceas la brâu, baston în mână şi să-ţi răsuceşti 
mustăţile ori să ţi le razi, oare nu faci toate acestea ca să placi 
mai mult celor din jurul tău? Oare nu avem mai degrabă o 
dorinţă neînfrânată în noi de-a scăpa de strâmtoarea eului 
nostru, gătindu-ne? într-adevăr, de multe ori găteala şi 
împodobirea ne ruinează sănătatea, iar în societăţile noastre 
ne rup nemilos punga. Totuşi, cu toată tristeţea şi durerea pe 

care ne-o poate provoca trupului, ne despăgubeşte sentimentul 
nostru de măgulire că, în sfârşit, putem să fim plăcuţi altora. 
O fi poate asta o trufie? însă chiar şi trufaşul se străduie să placă, 
să se arate altora mai mult decât este. Prin urmare, găteala şi 
împodobirea, departe de-a fi făcute de cineva numai pentru sine, 
sunt întotdeauna făcute pentru ochii altora. Iată, aşadar, că 
podoabele şi gătelile nu pot fi nici ele (şi nici nu are rost să fie) 
considerate proprietatea sau însuşirea unei singure persoane, mai 
ales atunci când ele urmăresc împletirea dragostei între oameni, 
făcându-i cât mai plăcuţi unii altora. De aceea, este obişnuit la 
arimani ca podoabele scumpe să nu se ţină în dulapul fiecăruia. 
După cum ştim, casele de locuit arimane alcătuiesc, fiecare în 
felul său, câte-o mică stupină. Perechile care le locuiesc au în 
comun, printre alte săli comune, şi câte-o sală de înfrumuseţare, 
în acestă sală se ţin toate podoabele cu care se pot găti toţi 
locuitorii caselor, atât unii, cât si alţii. Fireşte, străduinţa este 
să fie atâtea podoabe încât să se poată aranja cu ele toţi cei din 
casă. Dacă însă fiecare ar avea mereu aceleaşi podoabe cu care să 
se gătească, ar veni vremea când niciunul n-ar mai fi mulţumit, 
în firea omenească se oglindeşte însuşi imboldul naturii, care, 
din vreme în vreme, îşi schimbă şi ea podoaba înfăţişării. Astfel, 
într-o zi e soare senin, iar altă zi e mohorâtă. Copacii înfloresc 
primăvara, frunzele lor îi împodobesc atunci într-un fel anume, 
vara diferit si toamna într-un cu totul alt fel. Tot asa, dacă 
suntem atenti, vom observa o veşnică schimbare în înfăţişarea 
aceloraşi fenomene naturale. Oamenii nu pot nici ei să iasă 
din rândul Naturii. De aceea, îi vedem mereu plini de dorinţa 
de a-şi tot schimba gătelile. Pentru a satisface această dorinţă 
omenească, arimanii îşi ţin gătelile împreună, în aşa fel încât să 
şi le poată schimba între ei, împodobindu-se fiecare cu ele, când 
într-un fel, când în altul. 

După cum bine se vede, cititorule, prin faptul că arimanii îşi 
ţin podoabele şi gătelile scumpe - aurăria, pietrele nestemate, 



mărgăritarele şi altele de felul acesta - la comun, cum am 
zice noi, nu numai că nu sunt stingheriţi în plăcerile lor, dar, 
dimpotrivă, şi le pot satisface după gust, fără să mai tânjească 
după găteala unuia sau a altuia. 

Dar pentru o mai bună înţelegere a felului în care este privită 
proprietatea obştească la arimani, ne îngăduim, cititorule, a 
enumera aici, după cum le-am aflat şi noi, câteva remarci auzite 
chiar de la aceşti oameni. 

„Orice reţinere din avutul comun în favoarea individului, 
spun ei, fără ca acesta să încerce să acopere prin munca lui lipsa 
pe care o produce acelui avut, este o nedreptate făcută pe seama 
altora, care astfel trebuie să muncească şi pentru acea persoană. 
Este un furt, o hoţie. 

Aşa stând lucrurile, ce cuvânt poate descrie fapta celui 
care-ar îndrăzni să oprească numai pentru sine aerul văzduhului 
sau lumina Soarelui? Oare nu tot asa fac si cei care-si însusesc 
pământul, îngrădindu-şi-1 cu hotare? Căci, cu ce este diferit 
uscatul pământului de aer sau măcar de lumina şi căldura 
Soarelui? Nu este oare şi el darul aceloraşi forţe ale Nemărginirii, 
ca şi acestea? Atunci, cu ce drept să-şi oprească unii sau alţii 
dintre noi părţi din uscatul pământului, doar în propriul folos? 

Ştim, lumina Soarelui şi aerul fug împrejurul nostru ca 
năluca, nu pot fi oprite, câtă vreme uscatul este statornic, poate 
fi îngrădit între hotare. Dar numai faptul acesta e de ajuns oare 
ca să justifice nedreptatea cotropirii pământului de către unii în 
dauna altora? 

Uscatul, apa şi aerul Pământului sunt cele trei însuşiri ale 
Naturii care, amestecându-se cu lumina şi căldura Soarelui, 
zămislesc, hrănesc şi mişcă viaţa pământească în general şi, prin 
urmare, viaţa oamenilor. Lipsind una dintre aceste însuşiri ale 
Naturii, viaţa pământească - şi a noastră odată cu ea - nici nu s-ar 
putea măcar imagina. Uitaţi-vă la perioadele de secetă când, din 
cauza lipsei apei, ierburile se usucă, vitele nu mai au ce paşte şi 



mor, iar oamenii suferă şi pier alături de ele. în mijlocul Naturii, 
totul şi toate depind unele de altele. Ce s-ar întâmpla dacă ar 
lipsi uscatul? Fireşte, aceeaşi distrugere a vieţii. Dar, pentru ca 
viaţa plantelor să se desfăşoare firesc, este nevoie ca acestea să 
aibă suficientă apă, destul pământ şi aer, căldură şi lumină de 
la Soare, atât cât le trebuie pentru ca toate firişoarele vieţii lor, 
fără deosebire, să fie îndestulate de binefacerile acestor daruri 
ale Naturii din care li se naşte viaţa. Dacă, de pildă, una dintre 
cele cinci însuşiri fireşti nu i-ar ajunge unui firişor de iarbă, 
firisorul acela s-ar ofili, n-ar creste si n-ar înflori ca să rodească, 
aşa cum îi cere firea lui. La fel s-ar întâmpla cu viaţa vietăţilor 
mişcătoare şi la fel s-ar întâmpla şi cu viaţa omului. De aceea, 
de exemplu, oricât de egal s-ar face împărţirea pământului 
între toţi oamenii, tocmai pentru că pământul nu are peste tot 
aceleaşi bune însuşiri, o parte dintre oameni, dacă nu chiar cea 
mai mare parte, ar fî lipsită de cele mai de bază lucruri necesare 
vieţii. Şi asta-i nefiresc. Prin urmare, e o nedreptate. Ce să mai 
zicem când, prin constrângere sau vicleşug, unii sau alţii ar reuşi 
să ocupe pământul, îngrădindu-şi-1 între hotare?” 

După cum ştii, cititorule, prin părţile noastre tocmai aşa se 
şi întâmplă. De aceea mai ştii şi că cei lipsiţi de hrană din cauza 
lipsei pământului se văd nevoiţi să stea în genunchi înaintea 
celor care au în mâinile lor tot pământul. Nu-i aşa, cititorule, că 
din asta se trage sămânţa tuturor nedreptăţilor dintre oameni? 

Să vedem însă ce ne mai spun arimanii în acestă privinţă. 

„Iată din ce motiv noi, arimanii, deţinem uscatul, ca şi toate 
celelalte însuşiri ale Pământului - cum sunt aerul şi apa - în 
mod egal între noi, pentru ca toţi, fără deosebire, să se poată 
folosi de ele, aşa cum, de pildă, ne bucurăm şi de lumina şi 
căldura Soarelui.” 

Cât priveşte roadele muncii omeneşti, cine ar îndrăzni să-şi 
însuşească doar pentru sine vreun DREPT asupra lor sau măcar 
asupra unor părţi din ele? 



Dar care să fie atunci “d r e p t u 1” fiecărui om în parte? 

De îndată ce se naşte cineva, are dreptul să trăiască. Tot dreptul 
omului se defineşte în jurul acestei calităţi de a trăi, deoarece 
naşterea lui se datorează unor îmbinări de împrejurări, toate cu 
rostul lor deosebit în mersul celorlalte împrejurări fireşti. Orice 
fenomen care provine din îmbinarea împrejurărilor fireşti încearcă 
să-şi urmeze deplina sa dezvoltare. La fel este şi cu omul care doreşte 
la rândul său să-şi trăiască viaţa şi aspiră s-o trăiască pe deplin, 
în acest scop oamenii, aflaţi mereu în luptă cu asprimea tuturor 
împrejurărilor, s-au adunat şi s-au întovărăşit de la începuturi 
pentru ca, unindu-şi puterile şi priceperea, să-şi poată mai uşor 
procura şi făuri cele necesare traiului. Prin eforturi tenace şi graţie 
ingeniozităţii lor, generaţiile de oameni care s-au perindat pe faţa 
Pământului au adunat, încă de la ivirea vieţii omeneşti, vreme după 
vreme, comori peste comori de cunoştinţe şi descoperiri, din care 
şi-au luat treptat noi înlesniri şi noi îndemânări, ca astfel să poată 
ajunge la dezvoltarea cât mai deplină a vieţii lor. 

Oare ce sunt comorile acestea, dacă nu chiar moştenirea 
muncii şi-a eforturilor muncitorilor care s-au perindat pe 
Pământ, moştenire pe care au trecut-o de-a lungul timpului din 
mână în mână, mereu adăugându-i şi desăvârşind-o? Aşadar, din 
această uriaşă şi neîntreruptă moştenire de pricepere omenească, 
nimeni nu-şi poate însuşi doar pentru sine niciun strop. 
Dimpotrivă, toţi oamenii sunt chemaţi să meargă înainte şi să 
perfecţioneze, fără să risipească, comoara moştenită, comoară 
sub ocrotirea căreia s-au născut şi datorită căreia îşi pot asigura 
traiul si viata.” 

Iată, de pildă, cititorule, ce comparaţie a făcut în privinţa 
asta un ariman. 

„Averea adunată de veacuri prin munca şi eforturile cinstite 
ale oamenilor se poate asemăna cu apa mărilor şi-a oceanelor, 
în largul şi adâncul acestor ape, din vecii veacurilor, se revarsă 
necontenit apele tuturor râurilor de pe uscatul Pământului. 



Cărui râu i s-ar putea alege partea lui din largul mărilor? 
Cum i s-ar putea deosebi stropii apelor sale în amestecul 
tuturor apelor, scurse şi adunate în oceane, clipă de clipă, de la 
începutul veacurilor? Şi, cu toate astea, orice gârlă de pe uscat 
îşi datorează izvoarele tocmai apelor adunate în mări. Suprafaţa 
apelor se evaporează de la căldura Soarelui şi aşa îşi ridică 
aburii. înălţându-se în văzduh, aceştia sunt rostogoliţi de bătaia 
vânturilor în valuri de nori care, purtaţi deasupra uscatului, 
eliberează apa ploilor şi nămeţii zăpezilor, adăpând la nesfârşit 
matca izvoarelor. Aşadar, o veşnică împrumutare între mare 
şi uscat. Nemărginirea apelor din ocean alcătuieşte nesfârşita 
sursă din care apele uscatului îşi trag fiinţa. 

La fel este si cu moştenirea muncii trecutului omenesc. 

Ea este oceanul de viaţă care stă deschis tuturor oamenilor pentru 
ca aceştia să se bucure si să-si uşureze deopotrivă traiul din izvoarele 
lui. Când ne stă întinsă dinainte toată moştenirea de comori strânsă 

prin eforturile oamenilor din trecut şi până acum, pentru ce ne-am 
gândi să ne lăcomim şi să punem deoparte ceva din belşugul acesta, 
când îl avem mereu la îndemână, pentru a ne bucura toţi de el, 
după nevoi? 

Pentru copii? 

Dar şi ei vor găsi aceeaşi deschidere generoasă pentru a-şi 
lua din bogăţia comună atât cât le vor cere nevoile. în Arimania 
noastră, zestrea muncilor si a îndemânării omeneşti stă mereu 
la îndemâna oamenilor, la fel cum stau deschise apele mărilor 
între pământuri. Nimeni nu se gândeşte să îngrădească câtuşi 
de puţin din această zestre comună. Dimpotrivă, fiecare ariman 
este condus toată viaţa de gândul de a-şi dovedi hotărârea 
să cinstească, să perfecţioneze şi să întărească stâlpul acestei 
moşteniri de hărnicie omenească. Căci viata neamului ariman 

trebuie să fie păstrată în veci sub pavăza strălucirii ei. Pe măsură 
ce fiecare îsi ia zilnic din această nesfârşită comoară comună, 
o şi împlineşte, adăugându-i puterea muncii sale. întotdeauna 



rodnicia muncii în Arimania trece peste limitele nevoilor, aşa 
cum gârlele-şi revarsă în largul mărilor ape cu mult mai mari 
decât le sunt izvoarele. în acest fel, ne punem veşnic la adăpost 
de unele împrejurări nefericite, cum ar fi, de pildă, aceea când, 
din cauza secetelor neprevăzute sau a altor asemenea nenorociri, 
ar veni vremea să nu putem strânge suficient pentru a acoperi 
ceea ce am folosit.” 

Să vedem acum, cititorule, cum înţeleg aceşti minunaţi 
arimani “dreptul”. 

„Prin urmare, vorbi mai departe arimanul nostru, care poate 
fi “dreptul” unuia asupra avutului comun, această comoară 
adunată prin hărnicia trudelor strămoşilor şi crescută prin 
munca zilnică a tuturor celor care trăiesc în prezent? “Dreptul 
meu”, de pildă, este însăşi nevoia mea de a trăi. Voi lua din avutul 
comun atât cât îmi va cere această nevoie. Luând mai puţin, voi 
suferi, viaţa n-o voi mai trăi din plin, mă voi stinge înainte de 
vreme sau o voi duce într-un veşnic chin si amar, în sărăcie si 
mizerie. Dimpotrivă, luând mai mult decât voi avea nevoie, voi 
rupe din “dreptul” altora, întrucât fiecare semen al meu are, ca 
şi mine, acelaşi “drept” să trăiască. 

“Dreptul meu”, “dreptul tău”, “dreptul fiecăruia” este, după 
judecata noastră arimănească, unul şi acelaşi drept la viaţă al 
tuturor, fără nicio deosebire. Fiecare în parte suntem doar aceleaşi 
făpturi omeneşti, învioraţi de acelaşi sânge, purtând aceleaşi 
membre, având aceleaşi nevoi, dornici de aceleaşi lucruri, atât unul 
cât si altul. Măsura nevoilor si-a bucuriilor noastre o socotim între 

noi, prin înseşi cerinţele noastre fireşti. Unul va mânca mai mult, 
altul mai puţin şi, iată, cumpăna-i făcută. Unul va îmbrăca o haină 
mai scurtă, altul una mai lungă şi, iarăşi, cumpăna-i făcută. Unora 
le place teatrul, altora muzica şi jocul. Unii vor zburda prin grădini, 
alţii îşi vor desfăta cugetul cercetând tainele necunoscutului şi 
mereu va fi un echilibru între toţi. în Arimania toţi şi toate îşi găsesc 
un orizont larg şi deschis pentru a-şi putea trăi viaţa din plin, fără 



ca nimeni să-şi ia de la masa belşugului comun nici mai mult, nici 
mai puţin decât ar avea nevoie. Iar nevoile tuturor, îmbinându-se, 
se echilibrează mereu între ele. Iată de ce, în Arimania oamenii 
trăiesc în pace şi împliniţi, aşa cum trăiesc stolurile de rândunele 
în largul văzduhului.” 

Această înţelepciune călăuzeşte, cititorule, mersul tuturor 
treburilor din Arimania. Pământul, apele, ca şi toate mijloacele 
şi uneltele lor de viaţă şi muncă, ei le stăpânesc în cea mai 
desăvârşită comuniune frăţească, bucurându-se la fel de toate 
bunurile si de abundenta lor. în felul acesta, arimanii au 
putut realiza în toate amănuntele vieţii lor cumpăna celei mai 
desăvârşite dreptăţi, stingând orice urmă de neînţelegere şi 
conflict, aşternând domnia bunei înţelegeri între oameni. 



p. Legi, tribunale, puşcării, 
MORALĂ, spitale’ 


I ată alte instituţii despre care nu se mai ştie nimic astăzi în 
Arimania, în felul ştiut de noi. 

Am văzut, cititorule, că întreaga organizare a tuturor 
treburilor arimane este călăuzită si îndrumată, în toate 
amănuntele ei, de instituţia sfaturilor, despre care tocmai am 
vorbit. Hotărârile acestor sfaturi sunt prea puţin asemănătoare 
cu ceea ce cunoaştem în părţile noastre sub cuvântul de legi, 
regulamente, statute ş. a. m. d. 

Prin înţelepciunea lor, arimanii şi-au dat seama că, oricâte 
legi, porunci şi regulamente s-ar face şi cu toţi jandarmii care li 
s-ar pune împrejur, în viaţa lor de zi cu zi, oamenii se călăuzesc 
numai după înclinaţiile firii lor. Acestea iau naştere din vechi 
şi treptate deprinderi, care rezultă din condiţiile în mijlocul 
cărora oamenii trăiesc. Aceste înclinaţii fireşti - care, de 
fapt, îndrumă, pe deasupra tuturor legilor şi regulilor impuse, 
chiar si viata zilnică a oamenilor din stările noastre - noi le 

cunoaştem sub denumirea de obiceiul pământului sau, pe scurt, 
obicei. Dar acest obicei călăuzitor al vieţii omeneşti provine din 
însusi izvorul cunoştinţelor adunate în fiinţa fiecăruia dintre 

noi, prin necontenita atingere cu toate împrejurările în care ne 
aflăm. Ele se adaugă învăţămintelor pe care ni le însuşim prin 
sânge, de la moşii şi strămoşii noştri. Ne dăm seama că, având 
o asemenea rădăcină adâncă si o atât de stăruitoare obişnuinţă, 
prin faptul că trăim clipă de clipă în mijlocul împrejurărilor, ne 
dăm seama că obiceiul sau deprinderea nu pot fi înfrânte în firea 
omului decât odată cu înfrângerea chiar a fiinţei sale. 

Adu-ţi aminte, cititorule, câte bătăi sau, cel puţin, câte ocări 
n-ai primit când, în pornirea firească a conştiinţei tale de copil 

încă neîmpietrit de cătuşele interdicţiilor nefireşti ale civilizaţiei 
în care trebuia să trăieşti mai târziu, în sfârsit, câte umilinţe 
n-ai îndurat când, văzându-ţi tovărăşii de joc şi petrecere mai 
flămânzi ca tine, ai luat din casa părintească pâine sau alte 
bunătăţi şi le-ai dus; sau când, îndemnat de foame, ai sărit 
pârleazul unei grădini ori ai pus mâna în grămada negustorului 
pe lângă care treceai? Adu-ţi aminte cum, cu toată cearta şi cu 
toate sfaturile, nu ţi-a putut ieşi din minte gândul care veşnic 
te îndemna să vrei să iei de unde este, atunci când te împingea 
foamea. Sau, venindu-ţi vârsta, cu toate sfaturile şi opririle, nu 
ai căutat, oare, să-ţi împlineşti îndemnul dragostei? Apoi, dacă 
stai împreună cu vecinii tăi sau cauţi prietenia oamenilor, nu 
cumva o faci din îndemnul conştiinţei tale, fără gândul vreunei 
legi care să-ţi poruncească asta? Dimpotrivă, când legea îţi 
porunceşte, de pildă, să-ţi laşi satul sau locurile tale şi să mergi 
la cazarmă, o faci oare de bunăvoie? 

Şi când ţi se spune că-i dat ca unii să trăiască în belşug pe 
spatele altora, iar tu şi cu ai tăi sunteţi meniţi a îndura lipsurile 
şi greutăţile sărăciei, oare te împaci vreodată cu gândul acesta? 
Nu-i aşa, cititorule, că te miri şi tu când ştii că legile făcute de 
legiuitorii care înfrânează şi stăpânesc lumea poruncesc să nu 
furi, să nu minţi, să nu ucizi, să nu judeci strâmb şi, cu toate 
acestea, lumea-i plină de hoţi, de ucigaşi, de înşelători şi de 
judecăţi nedrepte? Da, cititorule, ştii şi tu prea bine că mereu 
tot ce-i oprit e dulce. Pentru a înfrânge pornirea firească a 
oamenilor, stăpânitorii le-au pus paznici cu arma la piept şi 
le tin în fată veşnic deschis mormântul închisorilor. Cu alte 
cuvinte, legile conducătorilor nu sunt acceptate de bunăvoie 
de oameni şi fiindcă aceştia, cu toată asprimea pazei, le calcă 
întruna, înseamnă că legile nu corespund şi sunt potrivnice firii 
omeneşti. O dovadă în acest sens este mai ales faptul că înşişi 
conducătorii care întocmesc legile nu le urmează niciodată, 
trăind pururea, cum se zice, deasupra lor. Pentru conducători, 

legile nu sunt decât frânele prin care să hărţuiască, în funcţie 
de interesele stăpânilor, poporul muncitor, întrucât acesta nu 
se lasă muls de bunăvoie. Prin urmare, legile fiind întocmite 
împotriva poporului, conducătorii lui n-au de ce să le urmeze. 
Dimpotrivă, ei îşi duc viaţa după toate cerinţele plăcerii de-a 
trăi şi, pentru că nu dau nimănui socoteală, trec peste toate 
limitele acestei plăceri, pierzându-se în desfrâul destrăbălării. 

Dacă în societăţile noastre încă există stăpânitori care prin 
astfel de legi îşi protejează avutul adunat prin înşelătorie şi 
nedreptate, în Arimania, unde avutul comun este în aceeaşi 
măsură la îndemâna tuturor, fără nicio deosebire, înţelegem că 
nu-i nimeni care să se teamă de lăcomia si invidia altuia, întrucât 
tot ce are unul poate avea şi celălalt, după cum am arătat 
în paginile dinainte. Iată de ce în această ţară n-are nimeni 
interesul să facă legi sau altfel de îngrădiri care ar putea stânjeni 
viata unora în folosul altora. De aceea, hotărârea sfaturilor 
arimane nu este un ordin născocit în minţile celor adunaţi acolo. 

Sfaturile arimane nu se adună să hotărască, aşa cum s-ar înţelege 
pe la noi. Ele se adună să aleagă, cu ajutorul lămuririlor aduse 
de trimişii care le alcătuiesc, calea cea mai potrivită de urmat, 
luând mereu în considerare condiţiile locale, condiţiile de 
muncă si cele din tară, dar si nevoile oamenilor. Având în vedere 
că împrejurările fireşti - care hotărăsc şi împrejurările vieţii 
omeneşti - sunt într-o perpetuă schimbare, arimanii înţeleg să-şi 
potrivească în aşa fel mersul vieţii, încât să nu şi-o îngrădească 
niciodată în strâmtoarea vederilor dintr-un anumit moment. 
Ei nu-si absolutizează hotărârile sfaturilor. Aceste hotărâri 

sunt considerate drept bune doar de la un sfat la altul. De aceea 
sfaturile lor se adună foarte des, iar atunci când o fac decid care 
dintre hotărârile anterioare se mai potrivesc împrejurărilor 
actuale, pentru a fi păstrate în continuare; dar şi care hotărâri 
trebuie înlocuite cu altele mai potrivite împrejurărilor actuale 
sau care se pot întrevedea în viitor. 



De cele mai multe ori, sfaturile lor, mai ales cele mari, cum 
ar fi Marele Sfat al Comunei si Marele Sfat al Tării, nu se adună 
atât pentru a decide ce trebuie să facă oamenii, ci mai degrabă 
pentru a valida ceea ce au făcut sau ceea ce - împinşi de imboldul 
împrejurărilor, care nu întotdeauna dau dovadă de prea multă 
răbdare - sunt pe cale să facă. 

Cu alte cuvinte, arimanii caută mereu să-şi potrivească 
toate purtările după cerinţele împrejurărilor fireşti, din afară, 
dar şi după împrejurările lăuntrice ale vieţii lor, în funcţie de 
nevoile tuturor şi-a fiecăruia în parte. Să nu uităm, cititorule, 
că toată bătaia de cap a arimanilor este cum să potrivească 
astfel lucrurile încât niciunul să nu fie mai mulţumit sau mai 

nemulţumit decât altul. în sfârşit, înţelepciunea lor cea mare 
este că au putut să-şi însuşească pe deplin sensul legilor naturale 
sau, mai bine zis, al felului în care se desfăşoară si se influenţează 
între ele fenomenele Naturii. Călăuziţi de acestă înţelepciune, ei 
încearcă să-şi trăiască din plin viaţa, cuprinzător, veşnic stăpâni 
pe mersul destinului lor, căruia îi dedică tot ceea ce i-ar putea fi 
spre uşurare şi de folos. Aspiraţia cea mai puternică a arimanilor, 
hrănită de o veşnică dorinţă, este aceea de a-si face drumul către 
nemărginirea necunoscută a lumii cât mai liber, de a-1 lumina şi 
de a-1 îmbrăţişa mereu, în vederea tot mai deplinei lor desăvârşiri. 
Aşadar, ei nu mai au nici vreme, nici folos să-şi prăpădească viaţa 
cu nimicuri şi certuri, de vreme ce înţelepciunea lor aspiră să se 
întreacă cu însuşi adâncul înţelepciunii ce se oglindeşte în toate 
faptele Nemărginirii. 

Călăuziţi de-o aşa înţelepciune, era firesc ca arimanii să nu 
mai simtă nevoia tribunalelor sau a altor feluri de judecăţi, la 
care faptele se cântăresc nu atât după dreptate, ci după folosul 
pungii celor avuţi, aşa cum se întâmplă la noi. Ce rost ar mai fi 
avut tribunalele într-o ţară unde nu se judecă după legi făcute în 
funcţie de slăbiciunile unor conducători, ci chiar se judecă după 
desfăşurarea faptelor şi în lumina cunoaşterii împrejurărilor în 



care aceste fapte se petrec? Tot din acelaşi motiv nu-şi mai au 
rostul nici avocaţii. 

Şi iarăşi, cititorule, să ne aducem aminte că în Arimania, 
nemaifîind nicio deosebire de clase sociale între oameni, este 
normal ca toate păcatele care izvorăsc la noi tocmai din cauza 
acestei deosebiri - ca, de pildă, furtişagurile, tâlhăria, încălcarea 
hotarului, râvna, invidia, înşelătoria şi omorul - să fie curmate 
din rădăcină. Ori, tocmai pe aceste fapte îşi justifică tribunalele 
noastre existenţa, iar avocaţii, aţinându-le calea, trăiesc pe seama 
lor, aşa cum trăiesc viermii pe seama putregaiului. Din acelaşi 
motiv nu-şi mai au niciun rost la dânşii nici puşcăriile care, în 
civilizaţiile noastre, încununează existenta tribunalelor. 

Dar, cu toate acestea, cine şi unde şi-ar putea închipui 
perfecţiunea desăvârşită? însăşi Natura, cu strălucita şi grozava 
ei măsură, tot trebuie să întâmpine abateri neprevăzute, care 
de multe ori să-i zdruncine, cel puţin pentru o perioadă scurtă 
de timp, mersul aşezatei sale nemărginiri. Cu atât mai mult, nu 
se pomeneşte nici viaţă omenească fără greşeli şi abateri de la 
mersul său hotărât. Aşadar, oameni fiind, nici arimanilor nu 
le poate fi străin nimic din ceea ce este omenesc, căci greşelile 
sunt ale oamenilor. Dar greşelile omeneşti iau naştere dintr-un 
profund amestec de împrejurări, care trebuie analizate pentru a 
fi înţelese, nu blamate. La fel fac si arimanii. 

Ca să poţi judeca pe cineva, este mai întâi necesar să-l cunoşti 
şi să-l cunoşti îndeaproape. Dar cine-1 poate cunoaşte mai bine 
pe un om decât chiar cei în mijlocul cărora trăieşte? Iată motivul 
pentru care greşelile întâmplătoare ale arimanilor sunt judecate 
în adunarea sfaturilor, de regulă cele mai apropiate de locul 
unde trăieşte cel căzut în ispită. 

înjudecatalor, sfaturile arimanilor cântăresc fapta acuzatului 
în relaţie cu împrejurările directe în care aceasta a fost săvârşită, 
ţinând seama si analizând totodată si circumstanţele anterioare. 

Nu în ultimul rând, ei iau în considerare trecutul si mai ales 

moştenirea sângelui făptaşului. Abia după ce primeşte aceste 
informaţii, sfatul îsi rosteşte cuvântul. 

în mod obişnuit, lucrurile considerate de arimani ca fiind 
greşeli sunt puţine, fiindcă, în traiul îmbelşugat al vieţii lor, 
nici n-au cum întâmpina mai multe. Iată, într-un final, greşelile 
care pot fi condamnate la arimani: lăcomia şi dorinţa de-a 
domina, nesocotirea muncilor comune, risipa sau destrăbălarea, 
ascunderea vreunei boli, nesocotirea hotărârilor sfaturilor; apoi, 
atingerea cinstei şi fiinţei semenului. însă marele păcat, cel care 
nu poate fi admis la arimani, este ascunderea adevărului. 

Celui căzut pentru întâia oară în cursa vreunui păcat anume, 
sfatul se limitează la a-i da o îndrumare frăţească, pentru ca 
altădată să încerce să reziste tentaţiilor. 

Dar cum se poate ţine seama de hotărârea unui sfat, când în 
Arimania nu există nici poliţie, nici jandarmi, nici temniceri sau 
alt soi de executori ai dreptăţii, aşa cum s-ar zice la noi? 

Cititorule, când ţi se întâmplă să faci câte ceva de care să-ţi 
fie singur ruşine, oare cine te face să-ţi pară rău că ai săvârşit 
ceea ce nu trebuia săvârşit? Este cineva din afara ta ori este mai 
degrabă un duh necruţător în tine, care-ţi scoate pe ochi faptele? 
Zâmbeşti şi răspunzi: mustrarea de cuget. 

Acesta este jandarmul necruţător de care se teme orice 
ariman. Acesta este judecătorul pe care nu îndrăzneşte să-l 
supere, pentru că arimanul ştie că de ochiul şi de dojana lui nu 
se poate ascunde nici în visul nopţilor. Să nu uităm că, alături de 
acesta, veghează îndeaproape şi părerea semenilor în mijlocul 
cărora omul îşi petrece viaţa. Pe cel care-ar îndrăzni să nu ţină 
seama de judecata unui sfat l-ar ocoli toţi, mai rău de cum s-ar 
feri din calea unui ciumat, căruia tot i se cuvine un ajutor. Atunci 
cum ar putea trăi omul singur printre oameni? Decât să ajungă 
arimanul de batjocură şi arătat cu degetul de ai săi, mai bine ţine 
singur cont de toate acestea. Dimpotrivă, toată mândria sa stă 
în mulţumirea de a vedea că e lăudat printre semenii săi pentru 



eforturile sale de a depăşi, prin fapte îmbucurătoare pentru 
comunitate, toate aşteptările. 

Este firesc ca astfel de oameni să nu aibă alt paznic asupra 
vieţii lor decât propria conştiinţă, cu atât mai mult cu cât tocmai 
pe această bază se clădeşte întreaga lor morală. Alt dumnezeu 
în afară de sine arimanul nu cunoaşte. Pe dumnezeul nostru, de 
pildă, credincioşii îl pot adormi, plătind popilor să-l ademenească 
prin cântări de laudă deşartă, iar pe judecătorii tribunalelor 
noastre îi poţi plăti ca să te ierte de pedeapsă sau le poţi înşela 
judecata punându-ţi avocaţi cu plată. însă cine-ţi poate înşela 
conştiinţa odată ce ţi-ai trezit-o în adâncul cugetului? Au oare 
preţ laudele şi banii în faţa cugetului tău? Pot ele să-ţi stingă 
flacăra conştiinţei care nu adoarme decât odată cu însăsi viata? 

înţelegi acum, cititorule? Credinciosul care-şi răscumpără 
păcatele plătind popilor liturghia poate cădea în ispită iarăşi 
la ieşirea din biserică. El se va mângâia oricum cu gândul că, 
plătind altă liturghie aceluiaşi popă sau altuia, dumnezeu îl 
va ierta. Ieşind pe uşa tribunalelor, făptaşii nu se vor îndrepta 
fiindcă se lasă în seama priceperii avocaţilor, care, dacă ai bani să 
le dai, ştiu să încurce cumpăna dreptăţii. Iată de ce la noi morală 
nu poate fi, câtă vreme ea provine din frica faţă de un Dumnezeu 
grozav - dar care se lasă încântat de laudele preoţilor ce se vând 
pe bani - sau din teama de legi, care pot fi răstălmăcite de avocaţi. 
Dimpotrivă, arimanii, temându-se numai de ei şi negăsindu-şi 
altă mângâiere şi linişte sufletească decât în curăţenia cugetului 
lor, sunt cei mai morali oameni cunoscuţi pe faţa pământului. 

Cu această gândire, deprinsă din braţele mamelor lor, suptă, 
am putea zice, odată cu laptele acestora şi desăvârşită în vremea 
creşterii lor, arimanii şi-au închegat între ei acea ascultare sau 
disciplină sufletească care e singura călăuză şi poruncă trebuind 
să dăinuiască între oameni. Vei putea înţelege mai bine acum, 
cititorule, când vom spune că rarele abateri care ajung până la 
judecata sfaturilor sunt ispăşite fără niciun murmur de către cei 



învinuiţi. Chiar şi atunci când pedeapsa i s-ar părea cuiva prea 
aspră, acesta nu va protesta. Şi aceasta pentru a dovedi cu atât 
mai tare că respectă prea mult comunitatea din care face parte 
pentru a o tulbura prin neascultarea lui. Ceea ce va urmări el mai 
degrabă va fi să câştige lauda, nu oprobiul semenilor săi, atât cât 
va trăi, dar şi pentru vremea când nu va mai fi. 

De obicei, pedepsele în Arimania se limitează la următoarele: 
oprirea pentru o anumită perioadă de la a lua parte la întrunirile 
sfaturilor; iarăşi pentru o anumită perioadă, anularea dreptului de 
a prezenta, ca trimis, cuvântul sau interesele alor săi; trimiterea 
vinovatului într-un alt tinut din tară, atunci când acesta si-ar 
repeta vina, pentru a-1 scoate de sub influenţa unor circumstanţe 
care nu s-ar potrivi firii sale; în sfârşit, dacă şi acolo ar continua 
în păcatele lui, ar urma trimiterea într-o casă de sănătate. 
Fireşte, un asemenea om nu poate fi decât bolnav dacă, oricum 
ar fi aşezat, cade mereu în capcanele aceloraşi greşeli; demn de 
mila obştească, nicidecum de ură. Si asta cu atât mai mult cu cât, 
în cazul unui astfel de om trebuie căutate cauzele faptelor sale 
chiar în felul lui de a fi, în moştenirea sângelui său, care poate 
transmite oricui boala unor veche păcate din strămoşi, de care 
el este cu atât mai puţin vinovat. Dar în felul acesta, cititorule, 
judecă numai arimanii. 

Celor care au greşit, oriunde şi oricum şi-ar ispăşi pedepsele, 
nu li se ştirbeşte niciun alt drept de-al lor, întrucât arimanii 
urmăresc îndreptarea vinovaţilor, nicidecum distrugerea lor. 

Spuneam mai sus că greşeala sau păcatul cel mai mare la 
arimani este socotit a fi rostirea neadevărului sau minciuna. 
Cel care se dovedeşte că a făcut o asemenea greşeală, chiar după 
ce şi-ar ispăşi pedeapsa primită în urma judecăţii, va fi ocolit 
veşnic de semenii lui. Vom înţelege, cititorule, severitatea lor 
faţă de mincinos ştiind că toate angajamentele şi faptele vieţii 
arimane sunt fondate pe cea mai deplină încredere reciprocă. 
Cine este în stare să mintă nu poate fi nici om de cuvânt. Prin 



urmare, el poate întotdeauna înşela buna credinţă a comunităţii 
şi încrederea semenului său. De aceea există atâta pornire la 
arimani împotriva celor care ar continua să ascundă adevărul, 
încât nu de puţine ori s-a întâmplat ca unii dintre aceşti bolnavi 
să-şi pună capăt zilelor pentru a scăpa de oprobiul semenilor. 

Am pomenit mai sus de „casele de sănătate”. Aceste instituţii 
înlocuiesc în Arimania ceea ce cunoaştem prin părţile noastre 
sub denumirea de spitale. Dar, iarăşi, ce mare deosebire este 
între ceea ce cunoaştem noi cu numele de case de sănătate si cele 
ale arimanilor. 

Fiecare comună din Arimania îsi are casa ei de sănătate, mereu 
la dispoziţia celor suferinzi şi aflată în grija sfatului medicilor şi 
a ajutoarelor lor. Aceste case de sănătate, alături de „casele de 
linişte ale bătrâneţilor”, alcătuiesc la fiecare margine de comună, 
în mijlocul celor mai încântătoare grădini, aşezămintele cele mai 
îngrijite şi mai frumos împodobite din câte se pot închipui pe 
lume de felul acesta. O muzică continuă alină în taină suferinţele 
bolnavilor, iar convalescenţii au la îndemână, până la deplina 
lor însănătoşire, desfătările grădinilor, crângurilor şi ale apelor 
dimprejur, ca şi teatrele, bibliotecile şi jocurile plăcute. 

Să nu uităm, cititorule, să adăugăm că în Arimania unele boli 
care fac ravagii în lumea noastră - cum ar fi tuberculoza, lepra, 
eczemele sau jupuiala, bolile lumeşti (cu toate nenorocirile pe 
care le aduc) ori beţia şi nebunia, aceste boli ale sărăciei - cât 
şi bolile provenite din destrăbălările boiereşti - cum ar fi la noi 
obezitatea, lenea oaselor şi a creierilor sau plictiseala şi altele de 
felul acesta - nu se mai întâlnesc în Arimania decât foarte rar, 
precum bolile uitate dintr-un trecut îndepărtat. Mai mult, nu se 
mai ştie nici de epidemiile neprevăzute care se abat din când în 
când asupra civilizaţiilor noastre ca nişte dezastre ucigătoare, 
cum ar fi ciuma, holera, tifosul şi altele. 

Un popor care, prin toţi inşii care-1 alcătuiesc, trăieşte 
într-un deplin belşug şi, totodată, într-o înţeleaptă moderaţie 



şi care străluceşte în toate deprinderile sale printr-o nespusă 
curăţenie morală, cum ar mai putea oare uita vreo portiţă 
deschisă bolilor, a căror sămânţă si creştere în voie sunt aduse 
numai de sărăcie, de dezmăţ si de binecuvântarea mizeriei? 



io. Rândul dragostei 


C ititorule, de bună seamă că te-ai putea întreba: în ce fel 
au rezolvat arimanii cea mai încurcată dintre chestiuni, 
cea care multora de pe la noi - dacă nu chiar tuturor - le 
tulbură şi le strică liniştea sufletească, adică chestiunea sau faptul 
dragostei? 

Să ne înţelegem însă asupra cuprinsului firesc al acestui fapt. 
în toiul primăverii, toate ierburile şi toţi copacii îşi desfac 
mândreţea florilor, răspândind înjurul lor miresme îmbătătoare, 
în toiul primăverii, toate păsările îşi fac cuib şi se întrec în tot 
felul de cântări. împodobirea florilor şi cântarea păsărilor se 
repetă în fiecare an primăvara, atât cât trăieşte fiecare fir de 
iarbă şi fiecare pasăre. Acest ciclu neîncetat, pe care-1 întâlnim 
la plante şi la păsări, dar şi la toate vietăţile pământului care, 
mai ales primăvara, îşi mărturisesc dorinţele şi dragostea, 
nu ne dovedeşte oare că e firesc faptul dragostei pentru toate 
întruchipările vieţii? Şi, după câte ştim, nu sunt oamenii 
întruchiparea cea mai desăvârşită a vieţii? Prin urmare nici 
ei nu se pot abate din calea trasă de puternica Natură tuturor 
celor văzute şi nevăzute de ochii noştri; nu se pot abate din 
calea cerinţelor sale. Dragostea este o cerinţă nelipsită a vieţii, 
precum sunt nevoia respirării aerului, trebuinţa hranei şi a apei. 

Este însă o necesitate cu mult mai de cinste si mai trebuincioasă 

decât toate celelalte. 

într-adevăr, dacă toate celelalte cerinţe ale vieţii omeneşti 
privesc, de pildă, numai asigurarea supravieţuirii individului, 
dragostea, pe lângă aceasta şi de multe ori ridicându-se chiar 
deasupra, urmăreşte continuarea neamului omenesc. După 
cum copacul care nu înfloreşte nu face roade, oricât de bine 
ar fi îngrijit, tot aşa, un om care ar rămâne indiferent la fiorii 





dragostei nu va putea să lase urmaşi. Mai mult, dacă copacului 
înflorit nu i-ar scutura vântul florile unele într-altele sau dacă nu 
i-ar duce gâzele puful de la o floare la alta, acesta ar rămâne sterp. 
La fel cum pasărea degeaba ar cânta şi şi-ar împodobi penele, 
dacă nu şi-ar găsi perechea. Ouăle i-ar rămâne seci. Tot aşa, când 
îi vine omului vremea şi-i arde sângele de dorul dragostei, dacă 
nu şi-l va potoli aşa cum îi cere firea, va tânji şi se va stinge ca o 
lumânare care arde şi se topeşte fără să dea lumină. 

Arimanii, care-şi aştern toate mişcările traiului lor pe 
temeiul nevoilor fireşti ale vieţii, căutând, asa cum am văzut, să 
le asigure o cât mai deplină mulţumire, se sprijină şi din punctul 
de vedere al dragostei pe acelaşi temei. Prin urmare, aşa cum 
cerinţele le sunt potrivite cu necesităţile vieţii, necesităţi care 
se oglindesc în impulsurile fiecărei fiinţe, tot aşa îşi potrivesc 
arimanii şi împlinirea nevoilor dragostei. De pildă, omul trebuie 
să mănânce când îi este foame si să bea când îi este sete. Numai 

atunci trupul lui va fi pe deplin mulţumit. Dacă va mânca mai 
mult decât îi este foame si va bea mai mult decât îi este sete, acest 
lucru îi va dăuna la fel de mult, ba poate chiar mai mult, decât 
dacă ar răbda de foame si de sete. în lăcomie omul se însală. 

Atunci când, lacom fiind, îşi ia peste limitele fireşti ale trupului, 
peste ceea ce-i este necesar, el îşi umple treptat corpul de boală 
şi astfel poate ajunge la o moarte prematură, dacă nu chiar la 
una fulgerătoare. I s-ar întâmpla, în acest caz, întocmai ca unui 
cazan în care am pune apă în neştire şi căruia i-am da foc peste 
capacităţile lui: forţat de apa şi de focul în exces, cazanul ar 
exploda. Dar maşinii căreia i-am cere mai multă putere decât 
i-ar îngădui alcătuirea ei, n-am împinge-o oare în modul acesta 
să se strice, ori să se uzeze înainte de vreme? 

Fără îndoială, vei zice, cititorule, că lucrurile acestea le poate 
gândi oricine. Din păcate credem - şi vei fi de aceeaşi părere 
când o vom spune - că, dacă în civilizaţiile noastre încă se ţine 
seama de aşa ceva în privinţa maşinilor, în privinţa vieţii omului 

se trece prea uşor cu vederea peste cele ce am arătat. De aceea 
există atâtea lipsuri şi neajunsuri în viaţa de zi cu zi a oamenilor 
de prin părţile noastre. Fie că au prea mult, fie că au prea puţin 
din cele necesare, într-un fel sau altul, răul este acelaşi. Asa li 
se întâmplă în toate aspectele traiului lor, aşa fac şi în ceea ce 
priveşte împlinirea cerinţelor dragostei. Căci în societăţile 
noastre oamenii trăiesc fără nici un căpătâi, căutând să facă toate 
lucrurile după noima lor, numai viaţa lor nu. în Arimania, unde 
oamenii au ajuns să înţeleagă că, numai prin întocmirea şi trăirea 
vieţii potrivit cursului ei firesc, vor ajunge să-şi asigure cea mai 
deplină mulţumire sufletească şi trupească, dimpotrivă, găsim o 
bună judecată şi în legătură cu relaţiile de dragoste dintre femei 
şi bărbaţi. Şi în această privinţă arimanii sunt parcă îndrumaţi de 
taina înţelepciunilor nepătrunse care strălucesc în toate faptele 
Nemărginirii. Ca atare, după cum cel căruia nu i s-ar îngădui 
potolirea foamei ar vrea, pe bună dreptate, să-şi însuşească 
pe furiş hrană, tot aşa vor face şi oamenii dacă li s-ar îngrădi 
dinadins împlinirea dragostei, adică şi-ar căuta satisfacerea ei pe 
căi imorale, nefireşti şi, prin urmare, dăunătoare. 

Ce se întâmplă, cititorule, cu tinerii şi tinerele din părţile 
noastre, siliţi de prejudecăţile care le întunecă cunoaşterea 
adevărului să-şi înfrâneze cerinţele dragostei? Ştii prea bine că 
această înfrânare nefirească îi împinge la tot soiul de rele. Atunci 
când văpăile nepotolite ale dragostei li se adună în simţuri, 
aceştia izbucnesc în tot soiul de ticălosenii si destrăbălări, 
într-o vreme când s-ar aştepta din partea lor o cu totul altfel 
de înţelepciune în viaţă. Din acest motiv, arimanii înţeleg să 
accepte legăturile dragostei între tineri începând de la 1 6 ani 
împliniţi în cazul fetelor, iar al băieţilor de la 18 ani împliniţi. 
Se are în vedere faptul că însăşi Firea lucrurilor le arată fetelor 
că sunt mai devreme chemate decât băieţii la altarul dragostei. 
Bineînţeles, tinerii îşi aleg perechea pornind de la sentimentele 
şi dorinţele lor. Totuşi, atingând vârsta de zo de ani împliniţi, 



niciunui tânăr, băiat sau fată, nu i se îngăduie să fie fără pereche, 
în acest fel, se înlătură toate motivele desfrânărilor de prin 
părţile noastre. 

Să nu te mire, cititorule, când îţi vom mai spune că arimanii, 
datorită obişnuinţei, dar si învăţământului din şcolile lor, au 
ajuns să înţeleagă că, în mod normal, nu se cuvine ca bărbatul 
să-şi dorească femeia, nici ca aceasta să-şi primească bărbatul 
decât atunci când trebuinţa firească a dragostei o cere. Când îşi 
arată, de pildă, copacul această firească trebuinţă? Nu-i aşa că 
atunci când înfloreşte? Oare nu înfloreşte femeia omului o dată 

în fiecare lună, până să-şi prindă rodul? Ei bine, în preajma 
acestei înfloriri a femeii, se cade ca aceasta să-si cheme bărbatul. 

în orice alt moment si mai mult decât atât înseamnă o încălcare 

a legilor Naturii, dăunând atât femeii, cât şi bărbatului. 
Pe de altă parte, tot Natura ne arată că, odată ce femeia a rămas 
însărcinată, trebuie să oprească chemarea bărbatului, întocmai 
cum o cloşcă nu primeşte cocoşul până la scoaterea şi zborul 
puilor. De aceea, arimancele însărcinate sunt socotite în rândul 
mamelor, fiind cinstite de toată lumea si cu totul libere de bărbaţi 
până la înţărcarea copilului născut. Este obişnuit în Arimania 
ca femeile însărcinate să se mute în anumite locuinţe cunoscute 

sub numele de cuibul mamelor, alcătuindu-se astfel într-un 
sfat diferit şi aflându-se sub îngrijirea femeilor bătrâne şi-a 
doctorilor. Odată cu trecerea în “cuibul mamelor”, femeile 
rămân acolo până la naşterea şi înţărcarea copiilor, fiind scutite 
de orice fel de muncă obştească. Totuşi, în cuibul mamelor se 
obişnuieşte ca ele să se ocupe fie cu creşterea gândacilor de 
mătase, cu creşterea albinelor, cu ţesături uşoare si cusături 
de mână, fie cu cercetări ştiinţifice sau alte lucruri care să nu 

le dăuneze stării, dar care să le facă folositoare comunităţii. 

Ca orice clădire obştească si cuibul mamelor este dotat cu săli 

de teatru si muzică, cu bibliotecă si cu alte amuzamente uşoare, 

dar mulţumitoare pentru femeile-mame. înţărcarea copiilor se 



face, de regulă, la un an de zile. Totuşi, la sfatul doctoriţelor, 
acest termen se poate prelungi la unii copii mai firavi. 

Ieşind de la cuibul mamelor, femeia îşi poate urma traiul 
cu bărbatul avut mai înainte sau, dacă acesta trăieşte cu o altă 
femeie, este liberă să se însoţească cu altul. După câte se înţelege, 
bărbatul a cărui femeie trece în rândul mamelor nu mai e legat 
de ea, după cum nici ea nu mai e legată de el. Totuşi, dacă între 
două persoane se ajunge la o legătură sentimentală mai puternică, 
nimeni nu-i împiedică să se păstreze unul pe altul, chiar dacă, în 
perioada în care iubita lui locuieşte în cuibul mamelor, bărbatul 
şi-ar împlini trebuinţele fireşti cu o altă femeie, care i s-ar dărui 
fără să se supere că-i iubitul alteia. 

După cum vezi, dragă cititorule, oamenii din Arimania nu mai 
sunt stăpâniţi nici de acel nenorocit sentiment al geloziei care 
nu izvorăşte pe la noi din patima dragostei curate - întotdeauna 
îngăduitoare faţă de fiinţa iubită - ci din lacomul sentiment al 
proprietarului, care mereu se simte lovit sau jignit în “dreptul 
său de proprietate”. 

Intr-adevăr, legământul de căsătorie care există între bărbat 
şi femeie în stările noastre se stabileşte întotdeauna printr-un 
contract făcut pe baze negustoreşti. Chiar şi atunci când, prin 
căsătorie, soţii nu ajung să-şi pună împreună vreo avere oarecare, 
la noi contractul acesta se face tot ca între doi negustori care 
îsi încredinţează unul altuia fiinţa. Este ca si când s-ar face 

schimb între două vite, fiecare fiind liber să facă ce vrea din 
fiinţa celuilalt. Dar, odată ce ti-ai dăruit - dacă nu chiar vândut 
- fiinţa către celălalt, nu mai ai asupra ta niciun drept; la fel 
cum nu ai mai avea dreptul să te mai atingi, fără voia noului 
ei stăpân, nici de părul vitei pe care ai vândut-o sau pe care 
ai dăruit-o. Un astfel de contract se face la noi chiar si între 

7 

doi îndrăgostiţi, aduşi unul în braţele celuilalt printr-o pornire 
curată a dragostei. De aceea, după cum bine se spune prin popor, 
nici „căsătoriile din dragoste nu merg bine” prin părţile noastre. 



Pe drept cuvânt, de îndată ce pornirea firească a fost sugrumată 
în marginile unui contract făcut negustoreşte, viaţa îndrăgostiţilor 
este scoasă de sub protecţia dragostei lor şi trecută sub apărarea 
şi prescripţiile legilor omeneşti sau bisericeşti. Ambele sunt cu 
totul potrivnice legilor fireşti, din care se născuse până atunci 
iubirea celor ce se căsătoresc din “dragoste”. Dacă până în acel 
moment cei doi tremuraseră ca nu cumva să-şi tulbure dragostea 
sau să o piardă din cauza vreunui neajuns sau a vreunei supărări, 
de acum înainte ei se pomenesc pe deplin stăpâni peste fiinţa pe 
care se temeau să nu o piardă. Mai înainte, iubiţii se aveau între ei 
ca două suflete diafane, pe care ar fi putut să le umbrească orice 
nouraş de ceaţă. După căsătorie însă, iubitul devine soţ şi nu mai 
are nevoie să arate cine ştie ce gingăşii pentru a o avea când, cât 
şi cum va vrea pe iubita lui. Iar ea este de acum nevasta lui şi-l 
priveşte la fel pe fostul iubit. De acum el este bărbatul ei, iar ea 
este nevasta lui. 

Angajamentul sentimental al iubirii se preschimbă prin 
contractul de căsătorie într-o garanţie a proprietăţii. De acum 
încolo, pe măsură ce înaintează în viaţa casnică, perechea noastră 
îşi sfârşeşte şi îşi neglijează gingăşiile datorită siguranţei pe care 
le-o dă lucrul stăpânit. Când mai vin şi copiii, acestei garanţii i 
se mai adaugă şi datoria de a ţi-i creşte, ceea ce face ca, mai ales 
printre cei săraci, să nu se mai considere într-o casă bărbatul şi 
femeia decât numai din punctul de vedere al grijii pentru copii. 
Or, această grijă, cu toate greutăţile sale, nu poate stinge flacăra 
dragostei, înăbuşită de necazuri însă nicidecum potolită, gata 
oricând să-şi ceară partea ce i se cuvine în viaţă. Iată de ce, prin 
părţile noastre, chiar şi între cei săraci, se întâmplă destul de des 
cunoscutele călcări pe de lături de “patul cu flori”, flori rămase 
uitate şi veştejite între soţi. Şi care-i omul dintre săraci, fie el 
bărbat ori femeie, căruia “să nu-i alunece ochii” primprejur, 
care să nu râvnească mereu şi să nu caute a-şi întregi, în afara 
căsniciei, firea dragostei lui? Cât despre căsniciile sau “familiile 



bune” ale bogătaşilor, în care belşugul garantează siguranţa 
traiului de zi cu zi, legământul dintre soţi nu mai este menţinut 
nici măcar de grijile creşterii copiilor, lăsaţi întotdeauna 
pe mâinile slugilor. Prin urmare, cu atât mai mult va căuta 
“cucoana” să-şi stingă urâtul cu cât mai mulţi “curtezani”, iar 
“boierul” se va întrece cu “prietenii” în alegerea “frumoaselor”. 
Pentru bogătaşi, stăpânitorii societăţilor noastre, “familia” este 
adăpostul la umbra căruia-şi satisfac toate pornirile, aşa cum la 
adăpostul averii lor îşi dezlănţuie toate meschinăriile micimii 
lor sufleteşti. 

Oare nu te-ai întrebat niciodată, cititorule, ce caută alături 
de “sfânta familie” a stărilor noastre “tractirul”, “bordelul” si 
“casele de prostituţie”? Şi dacă te-ai întrebat, nu ţi-ai răspuns 
singur că acest lucru se datorează felului nefiresc de întemeiere a 
unei astfel de familii? Da, cititorule, în stările noastre, unde totul 
este clădit pe “dreptul de proprietate al fiecăruia”, şi familia 
porneşte de la acelaşi drept. Fiecare se străduie să aibă cât mai 
mult, cu preţul de a-i lăsa cu buzele uscate pe toţi cei dimprejur. 
Ceea ce nu va putea găsi în limitele proprietăţii sale pentru a-şi 
satisface lăcomia - care însă niciodată nu poate fi săturată - va 
râvni să-şi însuşească din “dreptul” altuia. Cu cât averea îl va 
pune deasupra altora, cu atât omul societăţilor noastre îşi va 
permite să se lăcomească şi mai mult în toate părţile. Cei mai 
săraci vor privi mereu cu invidie la el, aspirând în sinea lor să-i 
urmeze cât mai îndeaproape exemplul. Vor rămâne însă între 
limitele puterii lor până când, printr-o conjunctură favorabilă 
sau linguşind mai insistent pe vreun bogătaş, vor putea să dea, 
într-un final, “lovitura”. Odată lovitura dată si văzându-se 
“deasupra necazurilor”, cel sărac îşi va potrivi traiul, imitându-1 
pe-al celorlalţi bogătaşi, cu toate că până atunci le denunţa toate 
păcatele, condamnându-le. 

Prin urmare, bazându-se în toate pe “dreptul la proprietate” 
şi având drept călăuză morală zicala „facă cine ce-o vrea, numai 

să poată”, omul societăţilor noastre va căuta neapărat să facă 
la fel şi pentru împlinirea pornirilor lui de dragoste. Cu alte 
cuvinte, nefiind mulţumit din acest punct de vedere în sânul 
familiei lui, va pofti împrejur. Fireşte că şi de această dată unul, 
datorită averii, va avea totul şi chiar peste necesităţile sale, 
pe când altul, restrâns de sărăcie, va înjura, condamnându-i 
aceluia traiul destrăbălat, doar ca să i-1 întreacă de îndată ce 
împrejurările, fie ele oricât de josnice, l-ar propulsa în rândul 
celor bogaţi. 

Aşadar, cititorule, credem că vei înţelege de ce arimanii au 
căutat să fie scutiţi de sfinţenia familiei, sfinţenie întregită cu 
bordelul şi casa de prostituţie. Au făcut acest lucru cu atât mai 
mult cu cât arimanii consideră femeia ca având acelaşi drept la 
viaţă ca şi bărbatul. După cum spuneam mai devreme, bărbatul şi 
femeia alcătuiesc la dânşii părţile unei aceleiaşi fiinţe desăvârşite, 
care este omul. Din acest motiv, în Arimania însoţirile 
perechilor omeneşti sunt făcute pe baza liberei alegeri, fără nici 
cea mai mică urmă de legătură negustorească sau de contract 
între îndrăgostiţi. Singura legătură între soţi este aceeaşi bună 
înţelegere care mijloceşte toate relaţiile vieţii arimane. 

Nu vei mai vedea, cititorule, nicio urmă de înjosire a femeilor 
în Arimania, aşa cum găseşti pe la noi. Grozava decădere a 
mamelor, a surorilor şi a fiicelor noastre, a tuturor femeilor care, 
în societăţile în care trăim, sunt constrânse de atâtea împrejurări 
vitrege să-şi vândă trupul pe străzi, în casele şi hotelurile ocrotite 
prin legi anume făcute, tot aşa cum muncitorii îşi vând, împinşi 
de aceleaşi civilizate împrejurări, truda sudorilor şi-a minţii lor, 
toate acestea la arimani nu mai există. Asa cum trăiesc astăzi 

muncitorii în Arimania, lucrând numai pentru îndestularea 
si fericirea vieţii lor si fiind scutiti de ruşinoasa vindere către 

9 9 9 9 9 

stăpân a muncii, la fel trăieşte în această fericită ţară şi femeia. 
Stăpână ca şi bărbatul pe însuşirile firii ei şi liberă să se unească 
cu bărbatul care-i place, câtă vreme-i place, ea nu mai este 



nevoită să-şi pună darurile dragostei la mezat, împinsă de teama 
sărăciei, aşa cum se întâmplă în civilizata noastră societate. 

Iată, aşadar, că arimanii au ştiut să rezolve într-un mod înţelept 
şi chestiunea dragostei, conducându-se şi în această privinţă 
după ştiinţa dată de cunoaşterea legilor firii. Cât despre cealaltă 
chestiune, care se află în legătură cu dragostea, anume creşterea 
copiilor, atât de încâlcită la noi, o vom analiza, cititorule, în 
paginile următoare. 



ii. Creşterea copiilor 


N u s-ar înţelege felul însoţirilor dintre bărbaţi şi femei - 
întemeiat pe alegerea liberă a dragostei, aşa cum tocmai 
am arătat - dacă n-ar fi înţeles arimanii să-si treacă 

creşterea copiilor în grija comună a tuturor. 

Privindu-se lucrurile superficial, s-ar putea considera că 
îngrijirea copiilor ar cădea în datoria părinţilor care au prilejuit 
naşterea lor. în societăţile noastre, unde familia se întemeiază pe 
“dreptul proprietăţii”, este firesc să se considere şi copiii drept 
proprietatea părinţilor. De altfel, conform acestui drept venerat 
în stările noastre, familia purcede din dreptul de stăpânire pe 
care bărbatul şi-l însuşeşte asupra femeii. Acest drept provine din 
negura unor vremuri când femeia era vândută ca o vită la târg, cum 
se mai obişnuieşte si la noi, de altfel, oricum s-ar masca trecerea 
tinerei fete din casa părintească în casa soţului său. “Dreptul 
bărbatului” asupra femeii lui este proclamat cu stricteţe în toate 
legile şi religiile societăţilor de la noi, până în zilele noastre. 
Ca urmare firească, aşa cum înainte cineva îşi punea fierul sau 
pecetea pe ceea ce-i aparţinea, tot aşa în societăţile noastre femeia 
căsătorită îşi pierde dreptul numelui său de familie, dându-i-se 
numele de familie al bărbatului. Exact cum, după legile noastre, 
se cere ca vita cumpărată la târg să aibă un bilet care să dovedească 
a cui este, schimbându-şi-1 odată cu numele cumpărătorului, la fel 
se întâmplă şi cu trecerea femeii din proprietatea tatălui său într-a 
bărbatului. Conform legii, căsătoria noastră este o simplă schimbare 
de proprietate asupra femeii, de la tată la bărbat. Urmează şi în 
acest caz, ca la orice târg, obişnuitele schimburi de bilete, fără de 
care, aşa cum nici vânzarea vitelor nu poate fi recunoscută, tot aşa 
nu sunt recunoscute nici căsătoriile care s-ar face în chip liber. 
Dar viţelul care se naşte din vita cumpărată de către un proprietar 




ajunge prin aceasta sub dreapta lui stăpânire. De aceea stăpânul 
îl marchează cu pecetea sa, trecându-1 şi la primărie pe numele 
său. Aşa face şi bărbatul cu toţi copiii pe care i-ar naşte nevasta 
lui, chiar atunci când nevasta i-ar face dintr-o dragoste tăinuită. 
Deoarece au fost născuţi în vremea când femeia era a lui, copiii 
aceştia vor primi, totuşi, pecetea numelui bărbatului. 

Iată, aşadar, cititorule, că până şi aşa-zisa dragoste părintească 
porneşte în societăţile noastre din eternul “drept de proprietate”, 
care îi este temelie. De altfel, ştii prea bine că la noi tatăl are drept 
asupra copilului ca şi când acesta ar fi un simplu lucru din averea 
sa. De aceea nu se tine niciodată seama de înclinaţiile fireşti ale 

copilului, care trebuie de fiecare dată să urmeze voinţa tatălui său 
în toate aspectele vieţii, altminteri - iar legile noastre îi dau acest 
drept - acesta poate să-şi dezmoştenească copilul, să ceară să fie 
pedepsit de lege şi, în anumite locuri, îl poate chiar şi ucide, fără 
a da socoteală în fata cuiva. 

Şi cu toate acestea, judecând cinstit, copilul ar fi mai 
îndreptăţit să ceară el socoteală părinţilor pentru felul în care 
s-au îngrijit de creşterea şi educaţia lui, cât timp bietul copil nu 
poate fi el considerat răspunzător de-a fi venit pe lume. Şi iarăşi, 
bărbatul şi femeia căutându-şi împlinirea vieţii, cu ce sunt ei 
vinovaţi dacă, într-o clipă vrăjită de dragoste, au conceput un 
copil la care nici măcar n-au avut vreme să se gândească în beţia 
acelei clipe? Dar, pe lângă asta, nu-i este oare cerut copilului, 
chiar şi în societăţile noastre, să aducă servicii, să fie de folos, de 
multe ori mai mult statului sau societăţii? Dacă prin munca lui 
feciorul ţăranului nostru aduce folos casei părinteşti, în schimb 
nu-şi pierde el cei mai frumoşi ani ai tinereţii în slujba armatei 
statului? Apoi, dacă n-ar fi copiii care să-i înlocuiască la toate 
muncile şi îndatoririle obşteşti pe cei bătrâni şi pe cei morţi, ce 
s-ar alege din respectiva societate? De ce această societate, de 
orice fel ar fi ea, nu ar face măcar atât efort, dacă nu mai mult, 
pentru a se îngriji de viitoarele sale braţe de muncă, pe cât se 

preocupă, de pildă, să-şi pregătească şi să-şi păstreze maşinile, 
uneltele ori vitele necesare hranei? Dar inteligenţa şi priceperea 
pe care le ascund fiecare generaţie de copii care vine pe lume 
nu vor servi oare la un moment dat întregii societăţi, prin toate 
invenţiile şi toate lucrările întreprinse? 

Astfel de consideraţii, ca şi altele de felul acesta, mai juste, 
i-au făcut pe arimani să treacă toată grija creşterii şi învăţării 
copiilor pe seama întregii lor comunităţi. După ce trece vremea 
de înţărcare, copiii arimani sunt şi pe mai departe îngrijiţi tot 
de mamele lor în sălile comune din clădirile cuibului mamelor. 
Fireşte, mamele sunt mereu ajutate de bătrânele care vin de 
bunăvoie pentru a le ajuta. Astfel sunt crescuţi copiii arimanilor 
până la vârsta de trei ani împliniţi. în toată această perioadă, 
mamele se pot ocupa şi cu alte îndeletniciri, fiecare făcând cu 
rândul la supravegherea copiilor. 

Nu ţi se va părea oare de mirare, cititorule, să treci pe lângă 
un câmp de pe moşiile arimanilor şi să nu vezi copilaşi plângând, 
uitaţi la căruţele de la marginile lanurilor de părinţii care, în arşiţa 
soarelui, se grăbesc să termine mai repede cu lucrul? Sau alţii, 
zbătându-se în roiurile de muşte, care habar n-au de jalea lor? 
Pe noi, drept să spunem, ne-a uimit faptul acesta, ca şi acela de-a 
nu-i vedea pe cei mai mari hoinărind pe străzi, aşa cum obişnuiam 
a vedea pe la noi. 

Copilaşii sunt adunaţi si crescuţi la un loc în fiecare 
comună şi se pot bucura fără deosebire de binefacerile aceloraşi 
îngrijiri, în aşa fel încât să nu se mai bălăcească unii în cele mai 
respingătoare lipsuri ale sărăciei, iar alţii să se ofilească de prea 
multa bogăţie adunată. 

în acest scop, copiii arimanilor sunt trecuţi de la vârsta de 
trei ani împliniţi din cuibul mamelor în grădinile de copii. Iată 
un nume care îţi este cunoscut, cititorule, dar care nu înseamnă 
la arimani acelaşi lucru care înseamnă la noi. La arimani, 
grădinile de copii nu se mărginesc la o clădire neprietenoasă, 



unde sunt trimişi în silă copiii ca să le facă zile fripte unor biete 
femei amărâte, însărcinate să-i înveţe rugăciuni şi poezii anoste 
pe de rost. în Arimania, cititorule, grădinile acestea sunt ceea 
ce ar fi pepinierele de pomi, în care acestora, de cum răsar, li se 
oferă toată îngrijirea necesară, astfel ca la vremea lor să aibă cele 
mai bune calităţi care se pot aştepta de la ei. 

Clădiri minunate, împărţite după vârsta copiilor, înconjurate 
de pajişti şi grădini încântătoare, de flori şi pomi, pe unde copiii 
zburdă ca mieii în aprilie prin livezi; clădiri, în sfârşit, înzestrate 
cu şoproane de unelte şi lanuri pitice, în care copiii îşi pun la 
încercare înzestrările şi puterile lor fireşti; clădiri în care se 
găsesc săli de teatru, muzică şi jocuri, unde copiii îşi petrec 
zilele ploioase de iarnă; apoi lacuri şi pâraie printre ierburi, 
unde micuţii se bălăcesc vara ca lisitele. De asemenea, ei au 
mereu la dispoziţie trăsuri automate, care să-i plimbe pe întinsul 
drumurilor, prin păduri, pe câmpie, la deal şi la munte. Iată, pe 
scurt, ce putem spune - cu slabele noastre puteri de zugrăvire 
prin condei — despre ceea ce se află peste tot la dispoziţia 
copilaşilor în grădinile de copii ale Arimaniei. 

în aceste lăcaşuri de viaţă fericită trăiesc copiii până la vârsta 
de şapte ani împliniţi. îndrumarea şi ocrotirea lor se face de 
către femeile special instruite, care alcătuiesc sfatul lor separat 
în fiecare comună şi sunt organizate într-o frăţie pe ţară. Fireşte, 
sfatul crescătoarelor este ajutat de bătrânii şi bătrânele care, cu 
o deosebită bunăvoinţă, vin să-şi dedice astfel pacea celor din 
urmă zile în folosul semenilor lor. 

Ei, vei zice cititorule, cu alte cuvinte, copiii din Arimania 
sunt smulşi de la sânul părinţilor şi crescuţi departe de bunătatea 
lor. După câte se vede, aşa-i. 

Dar tu ştii, cititorule, ce înseamnă această bunătate a 
părinţilor în societăţile noastre. La cei bogaţi înseamnă 
mângâierile străine ale doicilor, căci mamele nu vor să-şi strice 
sânii cu alăptarea. Din braţele doicilor, copiii bogătaşilor sunt 



trecuţi în “camerele lor”, unde sunt lăsaţi pe mâinile altor slugi, 
ca mai pe urmă să fie aruncaţi în grija “pensioanelor”. în toată 
vremea asta părinţii îşi văd copiii ca pe nişte musafiri nepoftiţi 
sau şi-i arată altor musafiri ca pe nişte rarităţi, întocmai cum îşi 
arată căţeii de rasă sau caii din grajd. Toată creşterea copiilor 
bogătaşilor noştri este dată pe mâini străine, pe mâinile unor 
oameni cu totul nepregătiţi pentru aşa muncă şi care n-au nici 
conştiinţa că îndeplinesc o datorie obştească. Dimpotrivă, aceştia 
simt frustrarea unei slujbe nerăsplătite potrivit trudei lor, pentru 
că de pricepere nu mai poate fi vorba. Dar la săraci sau la cei care 
nu-şi pot permite deşănţarea unor asemenea slugi? îi cunoşti 
cititorule. Creşterea “în sânul familiei” înseamnă hoinăreala pe 
uliţe si maidane; înseamnă ocara zilnică a unei mame amărâte si 
încruntarea unui tată necăjit, mai înseamnă certurile cu vecinii 
şi prezenţa la toate scandalurile, de nu chiar şi la păruiala dintre 
părinţi. Pentru ca noaptea să se îngrămădească mai apoi toţi, claie 
peste grămadă, părinţi, copii, mari şi mici, în aceeaşi cameră, de 
multe ori sub acelaşi aşternut. Se reiau astfel, iar si iar, aceleaşi 
mizerii, cu bâlciul lor de imagini şi deprinderi nenorocite, care 
vor înfierbânta şi vor aprinde simţurile, vor corupe cugetele şi 
vor nimici toată puritatea înclinaţiilor fireşti cu care se nasc atât 
copiii săracilor, cât şi cei ai bogaţilor din societăţile noastre. 

Dar cine poate reda, cititorule, toate păcatele creşterii 
fără nicio responsabilitate a copiilor în “sânul familiei” din 
civilizaţia sub a cărei autoritate trăim? Deschide-ţi ochii spre 
trecutul creşterii tale si vei preţui fericirea în care sunt crescuţi 

copiii arimanilor. 

Dar, dacă copiii acestora se bucură de toată atenţia 
educatoarelor lor, dacă nimic din ceea ce ar putea să viseze nu 
le lipseşte, tot aşa nu le lipseşte nici mângâierea părintească. 
La orice ceas din zi, mamele şi taţii pot petrece timp împreună 
cu pruncii lor. Obişnuitele plimbări ale copiilor, despre care 
am pomenit, se fac de către aceştia însoţiţi de părinţi. Aşadar, 



copiii arimanilor nu sunt deloc lipsiţi de bucuria pe care o simt 
când părinţii le oferă dragostea lor, fiind în acelaşi timp puşi 
la adăpost de lipsurile pe care le îndură copiii noştri, care sunt 
lăsaţi numai în seama grijii părinteşti. 

în aceste grădini copiii arimani încep să-şi însuşească chiar felul 
de a trăi care le va încununa mai târziu întreaga viaţă. într-adevăr, 
aici se vădesc pentru prima dată, reieşind din însăşi firea copiilor, 
dorinţa de întovărăşire si hărnicia arimană. De altfel, în această 
privinţă crescătoarele pruncilor arimani nu fac altceva decât să 
urmărească dezvoltarea înclinaţiilor fireşti ale micilor odrasle. 

într-adevăr, cititorule, oare nu-ţi aduci aminte de copilăria 
ta - în cazul în care împrejurările nu-ţi îngăduie să observi 
activităţile copiilor din jurul tău - nu-ţi aduci aminte cum nu 
ştiai cum să alergi mai repede ca să-ţi găseşti sau să-ţi aduni 
tovarăşii dejoacă? De câte ori n-ai plâns, n-ai jelit cu dureri de 
nespus, când părinţii te rupeau din mijlocul copiilor, cu toate 
că-ţi dădeau mai apoi, ca să te împace, multe lucruri şi jucării? 
Ce preţuiau, oare, toate acestea faţă de plăcerea nesfârşită pe 
care o simţeai în cârdul micilor tăi tovarăşi? 

Nu înseamnă acest lucru, cititorule, că pruncul omenesc se 
naşte cu o vie pornire spre întovărăşire? Iată pornirea de căpătâi, 
menită să aducă printre oameni cununa bunei înţelegeri, însă 
deloc luată în seamă la noi, neîngăduită chiar, dar atât de bine 
înţeleasă, ocrotită şi nespus de încurajată la arimani, în toate 
preocupările neobositele ale copilăriei. 

Dar cine-i mai harnic pe lumea aceasta, cititorule, decât 
copilul? Uită-te la oricare copil, dacă ai mai uitat cumva din 
amintirile tale de atunci. De cum se trezeşte şi până pică 
de oboseală, târziu în noapte, copilaşului nu-i stau deloc 
picioruşele, nici mânuţele, iar din căpşorul său născoceşte 
mereu planuri şi iar planuri. Şi toate câte le face, le face cu toată 
inima. El lucrează, el munceşte, îşi bate capul şi nu vrea să se 
lase întrecut si nici desconsiderat de nimeni. Noi zicem că se 

joacă, dar pentru el joaca-i muncă cu rost şi socoteală, potrivit 
micii lui înţelepciuni. Ia bine seama, cititorule, la toate acestea 
şi atunci vei pricepe, la fel ca arimanii, că omul se naşte cu o 
pornire firească spre hărnicie, pe care dascălii creşterii lui 
nu trebuie decât s-o aleagă, s-o îndrume şi s-o potrivească în 
vederea dezvoltării deprinderilor sale în viitor. 

Si nu-ti aduci aminte, cititorule, când aveai braţele încărcate 
de bunătăţuri, nu-ţi aduci aminte că nu gustai din ele până ce nu 
dădeai mai întâi căţelului, pisicii sau mamei tale să guste, dacă nu 
chiar fugeai, furişându-te de părinţi, să le împărţi cu tovarăşii tăi 
de pe uliţă? O, da, priveşte-ţi copilaşii, dacă îi ai, sau frăţiorii şi 
surioarele, cât de buni sunt ei la suflet atunci când au posibilitatea 
să-şi împlinească această pornire de bunătate. Dar care copil nu 
plânge şi nu lăcrimează în faţa durerii altora? Şi care copil nu 
se înspăimântă de izbucnirile duşmănoase dintre cei mai mari? 
Ori s-a văzut vreodată copil care să nu alerge să dea de veste, să 
nu cheme în ajutor pe cineva, atunci când el nu-1 poate da celui 
aflat în primejdie? 

Oare toate acestea, cititorule, nu ne mărturisesc suficient 
de mult că omul se naşte cu porniri de dragoste şi bunătate, cu 
sufletul cel mai blajin, dar pe care împrejurările dominante în 
societăţile noastre nu numai că nu le ocrotesc, cum fac arimanii, 
dar le deformează şi le întunecă cu deprinderi şi cu învăţarea 
unor precepte de o fioroasă cruzime? 

Şi, pentru a încheia cu aceste minunate porniri fireşti pe care 
se întemeiază îndrumarea şi creşterea pruncilor în Arimania, 
să-ţi mai pomenesc, cititorule, despre neastâmpărata sete de-a 
şti a copilului. Nu numai că întreabă despre toate şi descoase 
tot ce-i iese în cale, dar dorul copilului de-a cunoaşte nu i se 
astâmpără decât atunci când vede îndeaproape şi atinge el însuşi 
lucrurile. Această puternică dorinţă de-a şti în amănunt tot îl 
face pe copil să strice lucrurile pentru a vedea modul în care 
sunt alcătuite. Din păcate, la noi lucrurile se fac pe dos. Ne-am 



obişnuit să nu ne desăvârşim cunoaşterea cercetând chiar felul 
în care se desfăşoară lucrurile, ci după reguli şi născociri luate 
pe deasupra vieţii. De aceea dorinţa însetată de cunoaştere a 
copiilor este înţeleasă la noi drept o “înclinaţie către sălbăticie” 
şi este mereu înfrânată şi îngrădită până la suprimare. Din acest 
motiv noi facem din copiii noştri doar nişte unelte care-şi 
aşteaptă mereu salvarea din partea altuia. Ne dăm seama însă de 
ce arimanii - care încearcă, dimpotrivă, să împlinească această 
înclinaţie firească spre cercetare a copiilor, încurajând-o - fac 
din aceşti copii viitori oameni care vor şti mereu să se călăuzească 
prin ei însăşi toată viaţa lor. 

12 . Scoli si ucenicie 

Ş colile din Arimania vin ca o urmare firească şi o desăvârşire 
a deprinderilor dobândite de micile vlăstare omeneşti 
în grădinile de copii. Ceea ce-i de luat în seamă în mod 
y deosebit la şcolile arimane este faptul (lămurit şi în cazul 
grădinilor de copii) că învăţământul, ca şi întreaga creştere a 
copiilor, se face în legătură directă cu viaţa. Am putea zice, 
fără a ne înşela, că şcolile arimanilor nu sunt altceva decât 
însăşi imaginea reală a vieţii, cu toate mişcările şi aspectele ei, 
pusă la îndemâna copiilor ca s-o cerceteze, s-o descoasă, s-o 
transforme, după priceperea şi puterile lor. Şi aici vom vedea 
cum îndrumătorii sau învăţătorii îşi înţeleg menirea, care este 
aceea de-a urmări neîntrerupt şi de a pricepe înclinaţiile fireşti 
ale copiilor, punându-le tuturor la dispoziţie toate înlesnirile 
care să le uşureze desăvârşirea firii lor. 

A ? y 

în acest scop, învăţământul şcolilor arimane uneşte munca 
fizică şi efortul minţii, în aşa fel încât nicio perfecţionare a 
cunoştinţelor teoretice nu se face fără să ia parte copilul la o 
activitate menită să-i dezvăluie o nouă cunoştinţă sau să-i adauge 
la lucrurile deja cunoscute. De aceea, şcolile din Arimania nu 
sunt înţelese ca pe la noi, adică doar în limitele zidurilor unor 
clădiri. învăţământul arimanilor se face în câmp deschis, în 
mijlocul naturii şi al muncii omeneşti. Pentru asta, arimanii şi-au 
înzestrat toate şcolile cu adevărate câmpuri de încercare, unde 
copiii îşi descoperă nestingheriţi întreaga desfăşurare a vieţii lor 
în toată complexitatea ei, fără a încurca treaba celor mari. Tot 
cu acelaşi scop, se pune mare preţ în Arimania pe plimbările care 
le oferă copiilor posibilitatea să-şi cunoască comuna, regiunea, 
provincia şi ţara; nu din cărţi şi pe de rost, ci la faţa locului. 

Am observat că învăţătorii şi profesorii arimani nu pun prea mult 

preţ pe cărţi pentru învăţarea şi deprinderea copiilor într-ale vieţii. 
Cărţile sunt folosite numai ca puncte de sprijin şi de îndrumare, 
aşa cum s-ar folosi, de pildă, indicatoarele ca să-ţi arate drumul, 
pe care însă nu-1 poţi cunoaşte până ce nu-1 parcurgi singur. în 
această privinţă, arimanii s-au eliberat de prejudecăţile şcolilor 
noastre, care consideră înţelepciunea şi cunoaşterea vieţii ca 
fiind limitate la cuvintele aflate-n cărţi. Dar acestea, oricât ar fi 
de profunde şi de desăvârşite, nu pot fi mai mult decât nişte clipe 
surprinse din frământarea faptelor vieţii; clipe care pot sclipi 
foarte bine doar în mijlocul acestor fapte, dar care niciodată nu 
vor putea cuprinde în limitele lor întinderea şi nesfârşitul vieţii. 
Pe scurt, arimanii socotesc cărţile ca pe nişte ghiduri după care să 
te poţi călăuzi, dar în care să nu-ţi pui niciodată speranţa vieţii. 
Viaţa nu poate fi înţeleasă decât numai simţindu-i îndeaproape 
toate aspectele, toate cutele. Doar atingerea lor directă poate 
să nască mereu alte cunoştinţe, capabile oricând să depăşească 
vechile învăţături lipsite de viaţă din paginile cărţilor. Cartea 
nu poate cuprinde decât umbra unui gând omenesc, surprinsă 
într-un moment oprit în loc, însă aflată mereu în urma cursului 
neobosit al vieţii în general. în această privinţă, iată o pildă, 
cititorule, pe care mi-au povestit-o învăţătorii arimani: 
„De exemplu, spuneau aceştia, suntem la vadul unei ape 
curgătoare. Pe ţărm, o sperietoare de păsări ne arată că trecerea 
fără primejdie se poate face numai orientându-ne după ea. Dar 
peste noapte vine un torent. La suprafaţă apa pare aceeaşi ca cea 
din ziua de dinainte. Cine însă va mai îndrăzni să se încreadă să o 
treacă, luându-se numai după vechiul semn înfipt pe ţărm? Aşa-i 
şi cu viaţa, care curge şi se schimbă întruna, precum se mişcă şi se 
schimbă norii văzduhului. O carte poate să surprindă vâltoarea 
unei clipe şi atât. Şi mai poate ea luci multă vreme în largul 
undelor acesteia, dar de mult fundul adâncului ei a fost prefăcut 
în goana vâltorilor. Iată de ce, au încheiat învăţătorii noştri, 
noi, arimanii, ne încredem numai în faptele pe care le-am putut 



constata si cunoaşte noi înşine, bazându-ne, fireşte, întotdeauna 
şi pe toate experienţele înaintaşilor. Din acest motiv noi, în loc să 
limităm cunoştinţele şcolarilor la scrierile din cărţi, dimpotrivă, 
le cerem să ni le povestească, interpretând lucrurile văzute şi 
simţite de ei prin propria lor pricepere; iar când ajung să poată 
scrie, le cerem să ne arate în scris cunoştinţele astfel dobândite.” 

După cum se vede, cititorule, şcolarii arimani, departe de 
a-şi pune nădejdea într-o carte sau în mai multe, fac ei înşişi 
cărţi, în care consemnează progresul treptat al cunoştinţelor 
lor. în felul acesta, fiecare ariman, dându-si seama că-i si el 
în stare să-şi aştearnă cunoştinţele pe hârtie, nu mai cade în 
greşeala de a-i crede pe cărturari mai presus de ceilalţi oameni şi 
nici nu mai consideră cărţile ca fiind separate de toate celelalte 
realizări ale muncii omeneşti. 

Şcolile arimanilor sunt împărţite în două mari ramuri. 
Prima ramură cuprinde şcolile comunale, care se împart şi 
ele în alte două subcategorii, una cuprinzând şcolile de prima 
treaptă sau primare, iar a doua, şcolile de-a doua treaptă sau 
mijlocii. A doua mare ramură a învăţământului cuprinde şcolile 
de ucenicie şi de perfecţionare. Această ramură de şcoli este 
pusă sub supravegherea frăţiilor profesionale sau de meşteşug, 
în vreme ce celelalte se află sub supravegherea comunelor. 

Se înţelege de la sine că în fiecare comună găsim şcoli comunale, 
în funcţie de întinderea acesteia. Dimpotrivă, şcolile de ucenicie 
sunt aşezate prin locurile unde pot fi mai uşor în legătură cu munca 
acelor profesii pe care şcolarii lor ar urma să le deprindă. Ele sunt 
mai multe în fiecare regiune. Mai apoi, în fiecare regiune se află cel 
puţin câte-o şcoală de înaltă desăvârşire, care s-ar putea asemăna 
de departe cu facultăţile universităţilor noastre. 

în şcolile comunale de primă treaptă vin copiii de la 
grădinile lor şi rămân acolo până la vârsta de unsprezece ani 
împliniţi, adică patru ani. în timpul acestor ani, copiii sunt 
învăţaţi să citească şi să scrie, dându-li-se toate mijloacele 



pentru a pricepe, prin însuşi contactul lor zilnic cu viata şi cu 
priveliştea Naturii, primele noţiuni ale ştiinţelor naturale, ale 
aritmeticii şi ale geometriei. Urmează cunoaşterea comunei, a 
împrejurimilor ei şi, treptat, a regiunii şi-a ţării sau geografia; de 
asemenea, cunoaşterea cerului, topografia, apoi desenul, muzica 
si multe plimbări. Să ţinem cont si că învăţătura în aceste scoli 
- la fel ca în toate celelalte - este ajutată foarte mult de înalta 
desăvârşire la care au dus arimanii tehnica cinematografică. Intr- 
adevăr, nu numai că cinematografele lor proiectează imaginile 
normale ale lucrurilor, dar le arată ca desprinse de pe pânză, 
aşa cum se văd în realitate. Totodată, mişcările imaginilor nu 
sunt deosebite de cele obişnuite şi nici pomeneală nu mai este de 
imaginile mişcate şi imprecise ale cinematografelor noastre. Mai 
mult, cinematograful ariman redă şi sunetele, prin urmare redă 
vorbirea şi toate zgomotele lucrurilor şi ale vietăţilor pe care 
le înfăţişează. îţi închipui, cititorule, ce neaşteptată uşurare au 
arimanii în toate perfecţionările cunoştinţelor lor datorită unei 
atât de minunate maşini; dar, mai ales, ce ajutor au astfel pentru 
transmiterea primelor învăţături pe care le dau copiilor lor. Pe de 
altă parte, să nu uităm că şi în aceste şcoli copiii au la dispoziţie 
tot ceea ce firea lor îi îndeamnă să-şi aleagă de făcut în jocurile 
lor. Astfel, aici se arată tot mai clar înclinaţiile fireşti ale fiecărui 
copil, de care se va ţine în mare măsură cont la trecerea copiilor 
în şcolile de ucenicie. 

în această perioadă de învăţare, copiii se obişnuiesc să se 
adune în tovărăşii, cu sfaturi separate sau amestecate, după felul 
activităţii preferate în jocuri sau la învăţătură. 

De la vârsta de ii ani împliniţi şi până la 1 6 ani împliniţi, şcolarii 
arimani continuă să-şi lărgească cunoştinţele în şcolile mijlocii, 
tot în modul expus până aici. în mod cert, în cadrul acestor şcoli, 
cunoştinţele şcolarilor se lărgesc şi se aprofundează treptat, cu vârsta, 
tinându-se cont mereu de înclinaţiile fiecăruia dintre ei, în vederea 
alegerii studiilor din şcolile următoare, de ucenicie sau deprindere. 



Nu mai credem că este nevoie să spunem că pe parcursul 
anilor de şcoală descrişi copiii locuiesc împreună, băieţi şi fete, 
împărţiţi doar după vârstă. De asemenea, ei îşi fac singuri micile 
munci gospodăreşti, totul cu o deosebită plăcere. 

Şcolile comunale sunt călăuzite de sfatul învăţătorilor, care 
se află în strânsă legătură atât cu sfatul frăţiei de învăţători din 
tară, cât si cu Marele Sfat al Comunei. 

Terminându-şi anii şcolilor mijlocii, tinerii şi tinerele din 
Arimania continuă, potrivit înclinaţiilor de care au dat dovadă 
în aceste scoli, să înveţe ceea ce firea lor le-o cere, în şcolile 
de ucenicie. 

Şcolile acestea sunt, de fapt, ateliere şi câmpuri de lucru puse 
sub îndrumarea celor mai buni meşteri din ramura de meşteşug a 
cărei meserie urmează s-o înveţe tinerii si tinerele din Arimania. 

7 7 

Ne putem face socoteala că, tocmai pentru a nu se scăpa nimic din 
vedere în ceea ce priveşte calitatea învăţământului profesional şi 
pentru ca acesta să fie cât mai apropiat de cerinţele şi progresele 
făcute zilnic în fiecare domeniu, şcolile de ucenicie aparţin, 
fiecare cu meseria sa, de frăţia specifică ramurii lor de lucru. 

Ca atare, Frăţia electricienilor, de pildă, va supraveghea 
mersul învăţământului din toate şcolile menite transmiterii 

cunoştinţelor şi practicilor specifice; Frăţia socotitorilor sau 
a contabililor va supraveghea şcolile de contabilitate şi de 
gestiune; Frăţia agricultorilor, şcolile de agricultură; Frăţia 
mecanicilor, şcolile mecanice; Frăţia minerilor, şcolile de mine; 
Frăţia metalurgiştilor, pe cele de metalurgie; Frăţia medicilor, 
şcolile de medicină; Frăţia crescătoarelor de copii, şcolile de 
moaşe şi de creştere a copiilor; Frăţia învăţătorilor, şcolile de 
învăţători şi aşa mai departe. 

După sfârşitul anilor din şcolile de ucenicie, tinerii sunt 
împărţiţi prin toată ţara, pe unde se găsesc întreprinderile. 
Ei sunt îndrumaţi si de frăţiile breslelor lor, fireşte, în funcţie 
de cerinţele federaţiilor de întreprinderi. în felul acesta tinerii 

arimani se împrăştie în tot cuprinsul ţării. Această răspândire 
a tinerilor face să fie prevenite contopirile de sânge apropiat, 
amestecându-se astfel întreaga populaţie a ţării şi, totodată, 
răspândindu-se peste tot ca un singur neam. 

Şcolile de ucenicie alcătuiesc, de fapt, tovărăşii de întreprinderi, 
organizate după aceleaşi principii ca tovărăşiile similare ale celor 
maturi, cu amestecul lor de sfaturi. în toate sfaturile ucenicilor se 
află câte-un îndrumător, trimis de la sfaturile meşterilor-profesori 
ai şcolilor de ucenicie, singurele care au dreptul să călăuzească 
întregul mers al acestor şcoli. Pe de altă parte, sfatul meşterilor stă 
în strânsă legătura atât cu frăţia de care ţine şcoala, cât şi cu sfatul 
comunei de care aceasta tine. 

9 

Să nu uităm să adăugăm că în aceste şcoli de ucenicie nu se 
neglijează nicidecum cunoştinţele tuturor celorlalte ştiinţe, 
astfel ca nimeni să nu rămână mărginit numai în direcţia 
anumitor deprinderi, ci, dimpotrivă, fiecare să poată cuprinde cu 
mintea întinderea tuturor ştiinţelor în general. Iată de ce vei găsi 
în Arimania, cititorule, cei mai buni meseriaşi în toate ramurile, 
însă la fel de înzestraţi cu deschiderea unor vederi de adevăraţi 

înţelepţi, în toate domeniile ştiinţelor si ale artelor omeneşti. 

Dacă atingând vârsta celor zo de ani împliniţi, arimanul este 
gata pregătit să intre în rândul muncii şi al sfatului celor maturi, 
el nu se consideră totuşi un perfect cunoscător nici într-ale 
meşteşugului său, nici, în general, într-ale ştiinţelor şi artelor. 
Iată de ce fiecare ariman va continua să urmeze cursurile şcolilor 

9 

de desăvârşire în ceasurile libere de la munca obştească. 

9 9 

Aceste şcoli, după cum am arătat, sunt cel puţin câte una pe 
regiune. Datorită faptului că au la dispoziţie cele mai rapide 
trenuri, tramvaie, trăsuri şi aeroplane, arimanii pot urma 
cursurile unor astfel de şcoli fără ca prin lipsa lor activitatea 
comună în care sunt angrenaţi să aibă de suferit. 

în mod curent, şcolile de desăvârşire arimane pot să fie 
absolvite în patru ani. Totuşi, în cazul anumitor ştiinţe este 

nevoie de mai multă vreme pentru a li se putea aprofunda 
studiul. Şcolile sunt îndrumate de sfatul profesorilor, care pot 
să-şi aleagă singuri succesorii, în funcţie de calitatea lucrărilor 
pe care aceştia le vor fi realizat. Profesorilor din aceste înalte 
şcoli arimane li s-a dat respectuosul nume de învăţaţi. Sfaturile 
învăţaţilor alcătuiesc Marele Sfat al Frăţiei învăţaţilor din tară. 

9 9 9 9 9 9 

Pretutindeni, dar mai ales în Marele Sfat al Tării - sau în cazul 
unor sfaturi care apelează la priceperea lor - părerea învăţaţilor 
trimişi de frăţia lor este întotdeauna ascultată si luată în seamă. 

9 9 9 

Să nu uităm să spunem, cititorule, că, deşi trec prin şcolile 
de perfecţionare, arimanii nu-şi potolesc niciodată pofta de 
a şti şi de a învăţa. De aceea prin toate clădirile vom găsi cele 
mai bogate biblioteci şi reviste de tot felul, răspândind noile 
cunoştinţe si idei de la o frăţie la alta, în toată Arimania. 

Dacă vom mai tine seama - alături de setea de cunoaştere si 

de permanenta aspiraţie de-a cuprinde cu mintea chiar luminile 
Nemărginirii - şi de minunatele dezvoltări în toate ramurile 
frumosului, artelor, teatrului, muzicii şi, nu în ultimul rând, 
literaturii, vom putea spune pe drept cuvânt, cititorule, că 
poporul ariman este făcut din tainele nepătrunse ale luminii şi 
frumosului care măiestresc cuprinsul Firii. 

Cum altfel ar putea pricepe un asemenea popor viaţa, decât cape 
un leagăn de bună înţelegere, în care să-şi crească florile dragostei, 
sădite în grădinile ştiinţei, stropite cu miresmele blândeţii? 

Şi fiindcă a venit vorba de minunata pasiune arimană 
pentru ştiinţe, mai află, cititorule, că invenţiile şi descoperirile 
arimanilor întrec toate anticipările învăţaţilor de pe la noi. îţi 
voi mai spune, de exemplu, că arimanii, prin ştiinţa lor, au ajuns 
să hotărască chiar şi modul de concepere al fătului omenesc, 
ca şi al tuturor animalelor şi păsărilor aflate în pântecele sau 
oul mamei. îşi potrivesc naşterile astfel încât să fie mereu între 
dânşii o măsură potrivită între bărbaţi şi femei; iar la animale, 
după necesităţile traiului lor. Peste tot au priceperea să-şi 



reglementeze naşterile după voinţă, ceea ce face să nu existe 
mamă în Arimania mai tânără de 30 de ani, adică vârsta la care 
femeia este pe deplin în putere să procreeze în cele mai bune 
condiţii. Şi câte alte minunăţii de acest fel, care le asigură viaţa 
cea mai plăcută, nu vei găsi, cititorule, în ţara oamenilor de bună 
înţelegere, dacă ar fi să-i poţi şi tu atinge hotarele? 

13. Serbări şi petreceri 

Î nainte de a vorbi despre sărbătorile şi petrecerile arimanilor, 
trebuie mai întâi să spunem, cititorule, că împărţirea anului 
este altfel făcută la dânşii fată de cum este la noi. Fireşte, 
oamenii care se conduc în toate numai după luminile ştiinţelor 
nu puteau să se lase altfel călăuziţi şi din acest punct de vedere. 
Prin urmare, împărţirea şi începerea anului la arimani pornesc 
din cunoaşterea stiintei astronomice, adică stiinta care ne arată 
legătura dintre globul nostru pământesc si celelalte corpuri 
cereşti: Soarele, planetele, stelele şi altele. Intr-adevăr, această 
stiintă foarte preţuită la arimani le dovedeşte nu numai că 
toate mişcările de învârtire ale Pământului se află sub influenta 

mişcărilor acelor corpuri cereşti, dar şi că diferitele schimbări şi 
tulburări ale cerului, care influenţează clima sau starea vremii, 
sunt la fel de legate de viaţa Nemărginirii, ceea ce ne face să 
trăim într-o pură îmbrăţişare cu întreaga Natură. De aceea, 
arimanii încearcă şi din acest punct de vedere să-şi potrivească 
traiul după legile şi puterile Naturii, în taina cărora se frământă 
si se creează totul. 

y 

Aşadar, împărţirea anului lor urmăreşte întocmai schimbările 
prin care trece Pământul în mersul său faţă de Soare. Adică 
primăvara începe din vremea echinocţiului sau atunci când ziua se 
potriveşte cu noaptea, la sfârşitul iernii, ceea ce corespunde la noi 
cu ziua de zz martie. Această zi este la ei prima zi a primăverii şi 
totodată a anului. Lunile lor, tot în număr de iz, cuprind fiecare 
câte 30 de zile în cap, ceea ce face ca orice anotimp al anului să 
le cadă tocmai de la o schimbare la alta a trecerii Pământului în 
goana lui prin faţa Soarelui. în felul acesta, vara lor începe cu ziua 
cea mai lungă din an, ţinând până ce se echilibrează din nou ziua 
cu noaptea, când începe toamna. La rându-i, aceasta ţine până-n 

ziua cea mai scurtă din an, când începe iarna. Cum însă aceste 
împărţiri ale anului au fiecare în parte câte po de zile, cu totul ele 
cuprind 360 de zile din an. După câte se vede, rămân 5 zile în anii 
obişnuiţi si 6 zile în anii bisecti lăsate pe dinafară. Aceste zile în 
plus arimanii le sărbătoresc ca zile de bucurie şi de petrecere, c-au 
ajuns să-şi încheie încă un an din viaţă. De departe s-ar potrivi cu 
sărbătorile de anul nou si de bobotează de la noi. 

9 

Fiecare lună e împărţită în câte trei decade, numărând câte 
zece zile pe decadă. Fiecare a zecea zi dintr-o decadă este zi de 
odihnă şi petrecere. Asemenea zi de petrecere şi odihnă şi-au mai 
făcut arimanii şi din prima zi a fiecărei luni. Ca atare, au tot patru 
zile libere ca şi noi pe lună, cu deosebirea că două urmează una 
după cealaltă, la sfârşitul şi la începutul fiecărei luni. Asta le dă 
prilejul să se bucure de libertatea celor două zile, prelungindu-şi 
petrecerile cu plimbări mai lungi prin vecinătate sau în ţară. 

Am mai pomenit că fiecare muncitor şi muncitoare, fiecare 
ariman si arimană au liber în fiecare an câte-o lună de la treburile 
obşteşti, lună pe care pot să şi-o petreacă aşa cum vor. 

După sfârşitul sărbătorilor de final de an, pe parcursul 
primei decade care urmează după începerea noului an, se ţine 
întâia adunare a Marelui Sfat al Tării. Cu această ocazie se tin 

şi alte sărbători, la care sunt trimişi să ia parte oameni din toate 
comunele. Aceştia pot să se întreacă între ei şi să-şi măsoare astfel 
isteţimea, agerimea şi priceperea. în acelaşi timp sunt prezentate 
şi noile descoperiri în muncă şi în ştiinţă, dovezi ale progreselor 
făcute de arimani pe parcursul anului încheiat, în diverse ramuri 
de activitate. în vremea acestui Mare Sfat al Tării, arimanii 
sărbătoresc în toată ţara începutul semănatului de primăvară şi 
noile uniuni de dragoste, săvârşite în lunile din urmă. 

într-adevăr, sărbătorirea nunţilor în Arimania se face numai 
de două ori pe an: cu prilejul Marelui Sfat al Ţării de primăvară 
şi cu prilejul Marelui Sfat al Ţării din toamnă. 

în prima decadă a toamnei urmează a doua adunare a Marelui 

Sfat al Tării. în vremea acestui sfat, arimanii sărbătoresc 
începutul semănatului de toamnă, culesul viilor şi-al grădinilor, 
bucurându-se în acelaşi timp şi de nunţile acelor perechi care 
s-au unit de la ţinerea sfatul de primăvară şi până atunci. 

Sfaturile comunale obişnuite se reunesc în zilele de odihnă 

de la începutul şi sfârşitul lunilor. în felul acesta ni se prezintă 
principalele sfaturi ale organizării vieţii arimane, mereu 
completate de veselia petrecerilor, anume parcă pentru a le 
îndulci cât mai mult cuvântul si hotărârile. 

Odată cu începerea primei decade a verii, arimanii petrec 
Sărbătoarea florilor, care se deosebeşte prin nespusa abundenţă a 
numeroaselor feluri de flori. Deşi muncile obşteşti nu-s oprite, 
totuşi, pe tot parcursul acestei decade toţi, de la mic la mare, 
umblă împodobiţi cu flori în fel şi chip. într-o asemenea perioadă, 
trecând prin orice parte a ţării arimane, vei avea impresia, 
cititorule, că-i toată o grădină de flori mişcătoare. Nu numai 
oamenii, dar şi uneltele şi maşinile lor cad sub podoaba florilor. 
Se întâmplă să vezi trenurile care vin din regiunile învecinate 
cursurilor de apă aşa de încărcate de mândreţea florilor, încât să 
ai impresia c-au trecut prin urgia unor viscole de flori. 

O altă sărbătoare mare la arimani se ţine în prima decadă a 
începutului de iarnă. 

Această sărbătoare se numeşte Zile de împăcare între cei vii 
şi de pomenire a morţilor. într-adevăr, toţi cei cărora în cursul 
anului li s-a întâmplat vreo supărare între ei încearcă să se împace 
în zilele acestea. Cei din apropiere, din aceeaşi comună sau din 
comunele învecinate, se împacă în vremea meselor obşteşti, 
aşezându-se alături la masă şi sărutându-se, spre bucuria celor 
de faţă, înainte de a gusta ceva din mâncăruri. Cei încă supăraţi 
şi care n-ar putea să vină să se întâlnească, îşi trimit scrisori 
frăţeşti şi de iertare unii altora. Să rămâi neîmpăcat după zilele 

acestea este o ruşine în fata celorlalţi arimani. 

? ? ? 

Cu prilejul acestor sărbători am mai văzut şi alt fapt specific 

acestui popor. Dacă cineva a lucrat în timpul anului câte ceva în 
afara muncii obşteşti, se simte dator să aducă tot ce ar considera 
că-i este în plus pentru a dărui totul celor care ar fi bucuroşi să 
primească. în mod obişnuit, asemenea daruri se fac călătorilor 
aflaţi în trecere sau, dacă sunt ei în vizită pe la alţii, cu ocazia 
acestor zile. Se împiedică astfel acumularea unui surplus fără 
folos, legându-se şi mai mult dragostea şi frăţia între toţi. 

Am zis că, totodată, se prăznuieşte pomenirea morţilor. 

într-adevăr, nu se află colt de lume unde să se tină atât de 
mult seama de amintirea morţilor, ca în Arimania. Nu numai că 
urmaşii se simt datori să le aşeze chipul, fie zugrăvit pe pânză, 
fie cioplit în piatră ori turnat în fier, în sălile speciale, aflate în 
casele de locuit, dar, cu ajutorul cinematografelor - ajunse la 
perfecţionarea pe care am arătat-o - morţii pot fi readuşi câteva 
clipe la viaţă. închipuie-ţi, cititorule, că ţi se iveşte în faţă, îţi 
vorbeşte, că îi vezi râzând şi petrecând cu tine sau cu alţii pe 
părintele tău, pe copilul sau pe mama ta ori pe prietenul sau pe 
prietena ta, care ţi-au murit poate cu ani de zile în urmă. Există, 
oare, bucurie omenească mai mare decât aceea de a sti că nu vei 
fi şters din amintirea alor tăi, că, măcar odată pe an, tot te vor 
vedea şi te vor auzi cei cărora le-ai închinat dragostea sufletului 
tău? îţi dai seama, cititorule, că în astfel de împrejurări, când cei 
morţi pot fi din nou priviţi, se întâmplă şi dezlănţuiri emoţionante 
ale durerilor înăbuşite. De aceea, vederea morţilor se face doar 
în anumite clădiri, în criptele cărora li se păstrează şi cenuşa. 
Aceste locaşuri alcătuiesc cimitirele si, totodată, altarele înălţate 
spre pomenirea morţilor. Lucrate cu o deosebită măiestrie, ele 
îngemănează în priveliştea lor trecutul, care leagănă în braţele 
prezentului viitorul. 

în toată decada de prăznuire a pomenirii celor morţi 
încetează orice alt fel de petrecere, pentru ca să fie mai puternic 
îndreptat gândul celor vii către amintirea celorlalţi. în schimb, 
altarele stau zi şi noapte deschise, ca să arate, cu ajutorul 



cinematografelor, imagini din viaţa trecută a celor morţi. Aceste 
imagini sunt completate de chipurile martirilor care au luptat 
în trecut pentru dezrobirea poporului ariman din cătuşele unei 
societăţi care nu se deosebea, se zice, de felul civilizaţiei noastre. 



iţ. Temeiul înţelepciunii arimanilor, 

CĂLĂUZĂ DE BUNĂ ÎNŢELEGERE 
ÎNTRE TOTI OAMENII 

D acă aruncăm o privire de sus, cititorule, asupra celor 
pe care le ştim despre ţara arimanilor, aceasta ni se 
pare alcătuită ca un singur trup înzestrat cu multe 
şi numeroase părţi, ţesute în mod nedespărţit între ele şi care 
corespund nenumăratelor nevoi de viaţă şi de trai ale oamenilor. 

Mai întâi ni se înfăţişează marile frăţii de meserie sau de 
breaslă, ale căror grupuri se amestecă în nenumăratele tovărăşii 
de muncă. Acestea alcătuiesc ţesătura federaţiilor, fiecare cu 
felul său de întreprindere. Prin muncile pe care le fac, federaţiile 
urmăresc împreună desăvârşirea vieţii marelui trup al poporului 
ariman, la fel cum părţile unui trup omenesc se străduie, fiecare 
în felul său, să contribuie la desăvârşirea vieţii acestui trup. 

Pe de altă parte, aşa cum între părţile trupului omenesc se 
desfăşoară venele - care se întâlnesc în inimă şi care, prin sânge, 
duc fiecărei celule hrana strânsă prin efortul celorlalte părţi - la fel 
găsim în Arimania ţesătura tuturor cooperativelor care se reunesc 
în Marea Federaţie a Cooperativelor. Rolul său este acela de a 
duce bogăţia strânsă prin munca celorlalte federaţii către fiecare 
persoană din cetele care le alcătuiesc. 

Şi iarăşi, aşa cum creierul este mai presus şi totodată necesar 
unirii şi călăuzirii tuturor părţilor care alcătuiesc trupul 
omenesc; aşa cum către creier se îndreaptă semnalele tuturor 
nervilor urzind ţesătura întregului trup, la fel ni se înfăţişează 
în Arimania Marele Sfat al Ţării, către care se îndreaptă şi în 
care se îmbină toate şoaptele şi gândurile furnicarului de sfaturi, 
care încheagă şi îndrumă toate mişcările vieţii arimane. 

Şi dacă trupul omenesc îşi poartă ascunse în tainele 





simţurilor şi ale cugetului podoabele speranţelor de bine, 
frumos, dragoste şi veselie, acestea se găsesc, în schimb, peste 
tot la vedere în Arimania. Ele sunt presărate din belşug în 
aspectul aşezămintelor şi al tuturor lucrărilor arimanilor, 
care par să fie măiestrite nu de mâinile oamenilor, ci direct de 
adierile cugetului şi de tremurul inimii. 

Cum au ajuns arimanii la o viaţă atât de desăvârşită? 

Dintre toate câte am putut arăta până aici prin slabele puteri 
ale condeiului nostru, credem că ai putut pricepe, cititorule, 
că arimanii au fost capabili să obţină toate acestea în măsura 
în care au ştiut să se desprindă de negura deşertăciunilor care-i 
împiedicau să recunoască împlinirea fiecăruia în împlinirea 
celuilalt; care-i opreau să înţeleagă că doar prin stăruinţa 
tuturor se poate clădi siguranţa şi creşterea fiecăruia în parte. 

Eliberaţi de povara tristă a deşertăciunilor — care-i fac pe 
oameni să fie între ei fiare ostile, invidioase şi prefăcute — arimanii 
şi-au îndreptat toată agerimea inteligenţei lor către înţelegerea 
tuturor tainelor fenomenelor naturale, de la cele mai mici si 
neînsemnate şi până la cele mai mari şi grozave. Prin amestecul şi 
evoluţiile lor neîncetate, toate acestea influenţează viata omului, 
care nu-i în sine decât unul dintre fenomenele cele mai slabe ale 
naturii; şi asta cu toată măiestria alcătuirii trupului omenesc, 
această desăvârşită oglindire a alcătuirii întregii Naturi. 

Pricepând înţelesul tainelor prin care se desfăşoară nesfârşita 
ţesătură a Naturii, arimanii au încercat mereu să-şi potrivească 
viata pe măsura cerinţelor firii fiecăruia si într-o veşnică 
întovărăşire între ei; pentru ca, animaţi de forţa puterilor 
lor unite, să poată ţine piept mai bine asprimii nimicitoare 
a condiţiilor din jurul lor. Astfel au ajuns să potolească şi să 
înfrângă - atunci când nu au putut îmblânzi - împrejurările în 
care au trăit si trăiesc, încercând mereu să transforme forţele 
Naturii în unelte prin care să-şi poată asigura tot mai bine 
mersul unei vieţi împlinite. 



i87 


Călăuziţi de această înţelepciune, arimanii au înţeles că nu 
poate exista trup sănătos până ce nu vor fi pe deplin mulţumite, 
până la ultima, toate celulele sale; adică acele părticelele care, 
prin alăturarea lor, alcătuiesc chiar organele trupului. 

Care este celula organizării sau a trupului unui popor? 

Individul, fireşte. 

Care sunt părţile acestui trup? 

Fireşte, instituţiile prin care acesta se organizează. 

Cine animă aceste instituţii? 

9 

Negreşit, indivizii care se mişcă şi trudesc în aceste instituţii. 

Cum s-ar putea atunci să fie acestea sigure, desăvârşite şi 
bine întocmite, dacă celulele, oamenii care le dau viaţă, nu 
vor fi cu toţii, până la unul, asiguraţi şi îndestulaţi pe deplin în 
toate nevoile firii lor? 

Oasele trupului omenesc, bunăoară, sprijină alăturarea 
părţilor care-1 alcătuiesc, dar viaţa corpului e dată de celulele 
sale vii. Instituţiile comune sprijină şi asigură viaţa oamenilor. 
Dar ce s-ar alege de toată perfecţiunea unor asemenea instituţii, 
dacă le-ar lipsi tocmai viaţa oamenilor? Oare ce casă pustie nu se 
năruie si nu se ruinează? 

9 

Mai curând vor putea trăi oamenii fără instituţii decât acestea 
fără oameni. Iată, prin urmare, din ce motiv instituţiile trebuie 
date după nevoile vieţii oamenilor, iar nu oamenii după chipul 
instituţiilor. Arimanii nu uită niciodată că viata oamenilor nu-i 

fixă. Dimpotrivă, ea urmează veşnica şi neobosita cale a tuturor 
faptelor fireşti, care curg fără încetare din veşnicia Nemărginirii 
în veşnicia Nemărginirii. Oare nu-şi schimbă sălbăticiunile 
părul după cum se schimbă vremea? Oare nu-şi potriveşte omul 
hainele după vârstă? Dacă opreşti copacul din creşterea lui, nu 
se ofileşte? Şi câte alte înţelepciuni nu s-au trezit în gândirea 
care-i călăuzeşte pe arimani, atunci când aceştia au învăţat să 
citească învăţătura vieţii în cunoaşterea felului de-a fi si de-a se 

9 9 9 9 

desfăşura al tuturor fenomenelor înconjurătoare. De aceea legea 

călăuzitoare a vieţii lor este oglindită şi în destoinicia pe care 
arimanii o dovedesc în sfaturile lor. Prin priceperea lor, arimanii 
au ştiut să-şi potrivească mereu nevoile în strânsă legătură cu 
însuşi mersul întregii Naturi. Iată de ce viaţa arimanilor este o 
neîncetată creştere si, totodată, o neîncetată reînnoire. 

Din acelaşi motiv, arimanii nu înţeleg să-şi aleagă sau să 
permită între dânşii niciun fel de guvernare ori conducători. 
Luând aminte că în mersul lucrurilor toate faptele fireşti de 
acelaşi fel îşi echilibrează mersul împreună, fără să se forţeze 
reciproc, ci dimpotrivă, se unesc pentru aputea depăşi obstacolele 
întâlnite; ghidaţi de învăţămintele aflate prin înţelegerea 
mersului întregii Naturi, arimanii au înţeles că firesc nu este ca 
oamenii să-şi poruncească, ci ca ei să-şi potrivească voinţele, 
întrucât toţi, fără deosebire, se găsesc în faţa realităţilor vieţii şi 

a condiţiilor lumii. 

A ? 

„Intr-adevăr, şi-au zis arimanii, oare nu sunt la fel concepuţi 
oamenii în pântecele mamelor lor, atât unul cât şi altul? Şi nu 
se nasc cu toţii deopotrivă în aceleaşi dureri? Apoi, nu sunt toţi, 
până la unul, sortiţi morţii? Şi în cursul vieţii lor nu sunt, de pildă, 
pândiţi de aceleaşi boli sau nu le prind bine tuturor bunurile şi 
bucuriile vieţii? Mai mult, cercetând părţile corpului omenesc 
în toate amănuntele lor, nu se găseşte om al cărui corp să se 
deosebească, chiar şi într-o mică măsură, de corpul celorlalţi 
semeni ai săi. Toate acestea ne dovedesc, în cel mai clar mod, că 
oamenii provin toţi din acelaşi răsad, deosebit de toate celelalte 
făpturi ale Naturii. Având toţi o origine comună, ceea ce a dat 
naştere deosebirilor dintre oameni nu-i ţara, nici sângele, nici 
vreo altă particularitate lăuntrică. Aceste deosebiri au apărut 
datorită diferitelor circumstanţe - mai puternice decât firea 
oamenilor - în mijlocul cărora aceştia, în răspândirea lor pe 
fata Pământului, au fost nevoiţi să trăiască; si, mai ales, din 
pricina diferitelor înlesniri pe care şi le-au putut, mai mult 
sau mai puţin, însuşi pentru a putea supravieţui împrejurărilor 



nemiloase. în ceea ce priveşte însă diferenţele de stare dintre 
oameni, în ţările unde aceştia n-au ajuns să-şi organizeze viaţa 
ca în Arimania, ele provin din faptul că, în loc să se lupte omul 
cu vitregia Naturii, i-a venit mai uşor să rupă bucăţica de la gura 
semenului său, să-i fure veşmintele, să-i ia casa şi avutul, când 
acesta nici nu bănuia vreun atac din partea vecinului; ceea ce 
a dat naştere începutului duşmăniei dintre oameni. Amăgiţi de 
asemenea râvne si duşmănii, era firesc ca oamenii să rătăcească 
veacuri la rând într-un desfrâu de patimi; cu atât mai mult cu 
cât, neputând înţelege tainele faptelor şi împrejurărilor fireşti, 
ei nu puteau citi în desfăşurarea lor nici înţelepciunea potrivită, 
în vremurile de acum însă, când pretutindeni cercetările 
ştiinţelor şi efortul muncii omeneşti pot împreună să ne dezvăluie 
toate tainele Naturii, stăvilindu-i sau măcar domolindu-i forţele 
în folosul oamenilor; când în sfârşit maşinile şi alte descoperiri 
omeneşti ne permit să agonisim şi să ne asigurăm mai uşor şi fără 
primejdie tot ceea ce ne trebuie - luptându-ne numai cu Natura, 
în loc să ne mai atacăm unii pe alţii - oare nu-i curată nebunie să 
se mai ţină cineva de apucăturile unor vremuri de tristă orbire şi 
de neputinţă a cugetului omenesc?” 

Iată, pe scurt, ceea ce-i face pe arimani să-şi caute deplina 
împlinire a nevoilor şi trebuinţelor vieţii nu războindu-se între 
ei, ci întrajutorându-se. Ajutorul reciproc le este necesar pentru 
a putea să ţină piept şi să înfrângă toate forţele Naturii - acest 
izvor nesecat din care oamenii îşi pot lua orice le-ar face plăcere, 
numai să vrea să-şi îndrepte braţele către el. După câte am văzut 
în această carte, arimanii asa si fac, realizând întru totul frăţia 
cea mai deplină între ei. 

în această privinţă, arimanii nu numai că nu-şi consideră 
libertatea stingherită prin aceea că încearcă, în toate mişcările 
vieţii lor, să ţină cont de fiinţa celuilalt, dar, dimpotrivă, fiecare -şi 
vede libertatea lui întregită prin libertatea celuilalt. într-adevăr, 
dacă fiecare ar căuta să-şi lărgească libertatea restrângând-o pe 

a celorlalţi, s-ar ajunge, fireşte, să-şi sufoce unul altuia toată 
libertatea. Cei mai hotărâţi ori cei mai cruzi ar reuşi să-i sugrume 
pe cei mai plăpânzi şi mai slabi de inimă. Dar atunci, unii ca aceia 
ar fi mereu preocupaţi de cum să strângă cătuşele supuşilor lor, 
care nu vor înceta niciodată să aspire la redobândirea libertăţii 
luate. Astfel de viteji s-ar bucura numai de satisfacţia pe care-o 
simte fiara ascunsă în lăstăriş, care se înfioară la orice zgomot 
al frunzelor. Omenirea ar apărea din nou ca o haită de câini, 
veşnic încăierati. Oare, cititorule, nu ni se arată omenirea din 
societăţile noastre tocmai asa? 

Dar, mai spun arimanii, când două cursuri de apă se întâlnesc, 
ce se întâmplă? Caută să afle care este mai puternic, împingându-se 
unul peste altul? Sau îşi unesc valurile pentru ca astfel, împreună, 
să poată săpa mai bine ţărmurile şi piedicile care le-ar opri 
curgerea? Ei bine, aşa cum se întâmplă cu valurile apelor atunci 
când se unesc, la fel se întâmplă cu toate faptele Naturii care se 
aseamănă. întinderea libertăţii fiecăruia arimanii înţeleg s-o afle 
tot în câmpul tuturor celorlalte fenomene ale Naturii, tocmai 
printr-o deplină întrajutorare între dânşii, precum am arătat că fac 
valurile apelor care-şi încrucişează cursurile. 

Adunaţi la un loc, fiecare având acelaşi scop - întruchipat 
pentru toţi în scopul comun al desăvârşirii vieţii tuturor - 
arimanii pornesc, într-o netulburată înţelegere, să-şi lărgească 
câmpul libertăţii, adică al împlinirii vieţii. Ei macină înjurul lor 
împrejurările care le sunt ostile sau pe cele care, odată doborâte, 
i-ar putea urca o treaptă mai sus, către împlinire şi către largul 
vieţii. 

7 

Iată, cititorule, tot temeiul înţelepciunii arimane. Această 
înţelepciune nu porneşte din vorbăriile sau închipuirile goale ale 
unor minţi aprinse - la fel ca toate “filosofîile” din societăţile 
noastre - ci din cunoaşterea profundă a întregului cuprins 
al vieţii si al Naturii, din care viata omenească nu-i decât o 
biată umbră, urmându-i aceleia mersul. De aceea arimanii au 



înţeles că numai o organizare colectivă care să garanteze viaţa, 
garantând în primul rând viaţa fiecărui individ, corespunde 
înseşi ordinii tuturor lucrurilor din cuprinsul Nemărginirii, 
care-şi potriveşte mersul prin dreapta cumpănire a tuturor 
firişoarelor ce-i alcătuiesc multitudinea chipurilor, văzute şi 
nevăzute de ochii noştri. 

Am ajuns, cititorule, la finalul lucrării noastre. Acum, 
când vei închide această carte, întoarce-ţi privirile în adâncul 
conştiinţei tale, judecă şi alege. Şi dacă vei fi omul îndurerat 
de inutilitatea urii omeneşti, care întunecă şi îngreunează toată 
viaţa apropiaţilor tăi, atunci nu vei pierde nicio clipă pentru a le 
arăta calea desăvârşirii, libertăţii şi-a întregii lor vieţi, calea cea 
minunată şi atât de bine măiestrită de înţelepciunea arimanilor. 
Şi când toţi oamenii, din toate părţile, se vor îndrepta spre 
această luminoasă cale, omenirea întreagă va alcătui o Arimanie 
cât este Pământul de mare. Popoarele lumii îşi vor oglindi atunci 
înţelepciunea bunei lor înţelegeri în icoana unui Mare Sfat al 
Omenirii, care va închega “Pacea şi Bunăvoinţa între oameni”, 
aşa cum strălucirea Soarelui zămisleşte viaţa întregului Pământ. 

Cetitorule, 

Arimania nu-i o plăsmuire, răsărită din cugetul nostru. 
T)inpotrivă. Fiinţa ţării acesteia esteţi purcede din toate ’ndrumările 
tuturor ştiinţilor şi a cunoştiţilor, ce zilnic se desprind în lumina 
cugetului omenesc, prin tot mai adînca cunoaştere a faptelor fireşti. 
T)îndu-ţi la o parte perdeaua prejudecăţilor, supt acoperămîntul 
căror’ai crescut, punîndu-te ’n linie dreaptă cu propăşirile isteţimii 
omeneşti, vei putea şi tu pricepe, iute şi degrabă, calea ce duce către 
Ţara Buneiînţelegeri. 

Nădăjduind, că şi ’n ţara ta, totul este pregătit, prin 
frămîntarea vremilor, întru ’nfăptuirea binecuvîntatei orînde, ce vei 
afla-o’n ţara Arimanilor; că ’n sfîrşit, atîrnă numai de tine, să fii 
volnic de a te smulge din mrejileprejudecăţilor ce te ’ncătuşază, ca să 
fie ’ndeplinit, aceasta, într’o astfel de nădejde scriserăm cartea defaţă. 

Iuliu Neagu-Negulescu 

Mai- Decembrie, ipzi 
închisoarea Văcăreşti 



i. Priviri în larg asupr’ ARIMANIEI 


D eparte şi nu prea foarte, spre Soare Răsare, se întinde o 
ţară, pe cît de binecuvîntată prin frumuseţile şi bogăţiile 
ei fireşti, pe-atît de minunată prin orînda traiului 
norodului său. 

Scăldată’n părţile-i de către miază-zi de una dintre cele mai 
mari ape curgătoare, din cîte se cunoaşte pe faţa Pămîntului, 
către-apus şi miază-noapte o’ncunună şiruri de munţi măeştri. 
De către răsărit o’nchide-un rîu vijelios, ce-şi aruncă necăjit 
apele’ntr’o lacomă gură de mare. în sfîrşit, nu-i lipsită nici 
de priveliştea mării, ce-i scaldă o bună parte din ţărmuri, 
întinzîndu-şi largul zărilor, către revărsatul zorilor. 

Aceasta-i Ţara Buneiînţelegeri, cum i-am zis noi, potrivit 
orîndei traiului locuitorilor săi, sau Arimania, precum o numesc 
aceştia, dup’o veche numire a strămoşilor lor. 

între munţii ce-i ’ncunună părţile de miază-noapte şi apus, 
şi’ntre cele două gîrle şi marea, ce-o mărginesc de către răsărit 
şi miază-zi, se desfăşură ţinuturi largi, cînd şese şi ’ntinse, ca 
fata unii mări liniştite, cînd mlădiindu-se’n dealuri si văi, ca 
nişte valuri uriaşe, înmărmurite’n faptul furtunii. Pe de-asupra 
ţării îşi desfăşură tăriile nemărginirea unui cer vioriu, presărat 
de mărgăritarele stelelor sglobii, în vraja nopţilor, scăldat în 
lumina Soarelui strălucitor, în faptul zilii, fără să fie lipsit, la 
vremea prielnică, de vălătucii nourilor, ce s’abat, din codrii 
munţilor şi din largul mării, să-şi scuture’n tremur de fulgere, 
mana’nbielşugat’a ploilor. Nenumărate sate, presărate ’n 
tot cuprinsul ţării, par ostroavele unor grădini, în mijlocul 
verde-auriului lanurilor, primă-vara; par cuiburi de odihnă ’n 
faptul ernilor albe. Codrii munţilor, ca şi pădurile şeşurilor, 
răsună de nesfîrşitul cîntec al paserilor, ce sbor în stoluri, după 





stoluri, către zările luminate-ale văzduhului, învăluindu-se cu 
nourii. Rîuri, pîrae şi gîrle multe se’ncolăcesc şi se’mpreună 
prin şesurile ţării, sclipindu-şi apele argintii, ce tropotă la vale, 
voioase c’au scăpat din strîmtorile munţilor. Şi bălţi întinse 
are ţara, îndestulînd chirhanalele din jurul lor, cu felurimea 
peştilor, vînaţi de pescari îndemînateci, ce le cutreeră stufişurile 
şi limpezişul, în luntrile lor negre, ce par, în largul apelor, unor 

lisite uriaşe. 

? ? ? 

Acestea precum şi alte multe şi nenumărate daruri 
împodobesc această ţară, milostivită de bogăţia firii şi fericită 
prin înţelepciunea sălăşluitorilor ei. 

Iarna, cînd aşternutul alb al omătului adună hărnicia 
oamenilor de pe cîmp şi dealuri în adăpostul satelor, acesta 
răsun’atunci de freamătul robotelilor din fabirici si ateliere, 
amestecat cu muzica petrecerilor vesele. în acestă vreme de 
odihnă a lanurilor, a codrilor şi livezilor, mai vîrtos ca ori-cînd, 
se înaltă fuiorul fumului din înaltele hoarne ale fabricilor, ca 
nişte arderi de mulţămire aduse prinos puterilor necunoscute ale 
Firii, ce par’ că’ndrumează’n taină înţelepciunea ăstor oameni. 

Ceea-ce mai cu deosebire bagi de seamă la oamenii aceştia, 
de cum le păşeşti pragul ţării, - care nu-i de-alt-fel proprit de 
nici-o pază, - este, că pe feţile tuturora se zugrăveşte o vecinică 
pornire de pace şi bunăvoire obştească. îmbrăcăminea li-i, 
parcă tot de sărbătoare. Fără să le fie’nzorzonată cu lucruri de 
prisos, le străluceşte de curăţenie şi frumos, precum frumuseţea 
si curăţenia sufletească le zîmbesc din adîncul ochilor lor mari 

şi blînzi. Nu treci pe lîngă nimeni, tînăr sau bătrîn, femee sau 
bărbat, fără să nu-ţi pofteasc’o bună vreme, gata să-ţi întinză 
o mînă bucuroasă. Dacă-ţi îndrepţi cuvîntul către cine-va, 
primeşti pe dată răspunsul cuvenit, iar silindu-te vremea, să 
mergi pe jos, nu se poate să treacă pe lîngă tine care-va, să nu-şi 
oprească caii, sau maşina, să nu te poftească cu dînsul. 

Nu se află, să te prinză Inseratul străin pe uliţă, ca să nu 



fii primit, ospătat şi găzduit de ori cui i-ai bate la uşă, cînd ar 
fi tîrziu, sau cu depărtare casa de popas şi ospătare, nelipsită, 
pentru trecători, nici dintr’o comună. 

Nu fără de mirare luarăm seama, că Arimanii nu numai că nu 
aşteaptă vre-o răsplătire înlesnirilor, ce ţi-ar face, dar nici măcar 
nu pricep, înţelesul cuvintelor de mulţămire. înlesnirile şi buna 
lor voinţă purced din fireasca pornire a’ndatorării omului, către 
om. Am rămas, fireşte, ruşinaţi, cînd, potrivit obiceiului stărilor 
noastre, vrurăm să dăm o plată’n bani unor tinere, ce ne-au făcut 
întîile înlesniri la o casă de popas. Ne’nţelegîndu-ne, ce vream, 
şi desluşindu-le voinţa ce-aveam, făcură mult haz pe seama 
stîngăciei noastre. 

în ţara Arimanilor, de multă vreme, ’ntrebuinţarea banului, 
s’a isprăvit. Totul la dînşii purcede pe temeiul ajutorului numai 
de la unul la altul, sau al schimbului de’natoriri între ei. Odată 
ce eşti om, Arimanii te socot între dînşii drept bun părtaş la 
toate bucuriile şi lipsurile vieţii, deopotrivă şi fără nici cea 
mai nebănuită deosebire. Asta, pentru desluşitul cuvînt, că’n 
Arimania nu se mai află, nici-o deosebire de treaptă, de stare, sau 
de seminţie. Unul este, cît si altul. Om si om si nimic mai mult. 

Fereală făţarnică si deosebire’ntre bărbaţi si femei, iarăşi nu 

se află. Bărbatul si femeea sunt socotiţi în Arimania, ca două 

nedespărţite şi tot pe-atît de preţuite feţe ale uneia şi singure 
fiinţe, carele este omul. 

Nu se află, însă, fiinţă omenească’n părţile-acestea, care 
să nu săvîrsească o anumită treabă de folos obstesc. Dar toate 

treburile-acestea, de la cele mai uşoare, pînă la cele mai 
trudnice, săvîrşindu-se prin ajutorul feluritelor soiuri de 
maşini, munca omului se’ndeplineşte într’o curată desfătare. 
Tot pentru cuvîntul acesta, vremea de muncă zilnică, a 
fie-cărui ins volnic, nu depăşeşte marginile-a trei sau patru 
ceasuri, după soiul muncii. Restul vremii, Arimanii şi-l 
petrec, desăvîrşindu-şi viaţa’n desfătările ştiinţii, teatrelor, 



plimbărilor şi ale cîntărilor lor ne’ntrecute. 

îndeobşte Arimanii sînt foarte’mpătimiţi de tainele şi frumosul 
Firii. Petrecerile veşnic şi le fac în mijlocul minunatelor lor, 
grădini şi păduri, ce’mprejmuesc satele comunelor lor, brăzdate 
şi răcorite de isvoare şi pîrae sburdalnice. 

însă-şi în vremea ernilor, aceste petreceri se desfăşură’n 
săli uriaşe, alcătuind grădini în toată puterea cuvîntului. 
Şi pretutindeni şi’n toată vremea răsună văzduhul alintat de 
duioşia cîntărilor, ce plutesc, ca o vrajă tainică, prin tot cuprinsul 
acestii ţări. S’ar părea că însă-şi vorbirea Arimanilor purcede 
din gingăşia muzicii. Larma fabricilor, sgomot îngrozitor la 
noi, Arimanii au preschimbat-o’n cîntec. Ciocanele atelierelor 
bat într’o măsură de muzică, iar urletele maşinilor par svonuri 
tainice de hohote şi plîngeri, de durere şi’mpăcare. Cît despre 
odihn’acestor oameni, e vecinie legănată’n liniştea mulţămirilor 
celor mai curate cugete. 

Odată pe an, fiecare Ariman şi Arimană, se bucură de o lună 
de scutire de la orice muncă de folos obstesc. în vreme’asta, 
obicinuit Arimanii fac călătorii unii de la alţii, ca să-şi poată 
cunoaşte mai bine ţara şi pe semenii lor. 

Călătoriile’n Arimania se fac pe cele mai întinse drumuri, 
petruite sau ferate, adumbrite de rînduri, rînduri de copaci, 
printre trunchiurile cărora răsar statui, purtătoare de lumină’n 
vremea nopţilor şi mai întotdeauna înzestrate cu isvoare de apă 
ca vioara. 

Trenurile Arimanilor sînt tot ce s’ar visa mai desăvîrsit, din 
acest punct de vedere. Vagoanele lor par palate sburătoare. în ele 
se găsesc aceleaşi înlesniri de-afară, pentru toţi, fără deosebire. 
Liniile ferate sînt tot cîte două, unele, lîngă altele, astfel că la 
Arimani nu se pomeneşte zăbavă şi ’ntîrziere ’n mersul trenurilor. 

îndeobşte, toate trenurile sînt mînate’n Arimania de electricitate, 
asemenea fiind si trăsurile, ca si maşinile lor sburătoare. 

De altfel totul este pus în mişcare’n ţara Arimanilor prin 



cele mai desăvîrsite maşini, mai toate electrice, asa că vitele sînt 
înlăturate de la ori-ce soi de muncă. Caii sînt obicinuiţi numai 

la petreceri. 

în privinţa electricităţii, putem zice că Arimanii, au întrecut 
toate ’nchipuirile. Din depărtare’n depărtare, întreaga ţară-i 
presărată cu uzini şi staţii de ’ngrămădire şi păstrare de curent, 
trimis obştit de la morile de electricitate, puse’n mişcare de 
minunatele cursuri de apă ale ţării. Toate cursurile de apă 
din Arimania sînt întocmite ’n albii măestrite şi ’ndreptate de 
vrednicia acestui popor, aşa fel în cît să nu se scurgă un strop de 
apă, fără să n’aducă un folos ţării. Pe de altă parte, îndreptarea 
albiilor, face ca rîurile Arimaniei, să nu mai înfăţişeze nici-o 
primejdie de revărsări. 

Nu numai clădirile aşezămintelor obşteşti, dar toate 
locuinţile Arimanilor sînt prevăzute cu puterea curentului 
electric. însă-si căldura’n vremea ernii, Arimanii si-o dobîndesc 
prin puterea sobelor electrice, iar bucătăriile lor obşteşti, ca şi 
cele din casele de locuit, lucreză numai prin electricitate. 

Oraşele şi tîrgurile, precum le cunoaştem noi, cu oboarele 
lor murdare, cu ’nfrigurarea lor de ’nşelătorie negustorească, 
cu urîtul prăvăliilor, care să-şi arate ispitele prin geamurile 
unor fereşti nesăbuite, aceasta nu se mai află’n tara Arimanilor. 
De fapt, oraşele arimane n’au altă deosebire de satele acestii ţări, 
de cît doar prin întindere şi mai marele număr al locuitorilor. în 
altă privinţă Arimanii nu ’nţeleg, să n’aibă unii ca şi alţii, prin 
toate satele si oraşele lor, aceleaşi înlesniri de viată. 

Fie-care sat alcătueste o comună, iar oraşele alcătuesc mai 
multe comune, federate’ntre ele. 

Clădirile caselor de locuit ale Arimanilor alcătuesc adevăraţi 

stupi omeneşti. Cu trei, cel mult patru rînduri, locuinţile 
Arimanilor sînt împărţite ’n năuntrul lor în apartamente, potrivit 
numărului sălăsluitorilor lor. în afară de astea, fie-care astfel de 
locuinţă obştească, cuprinde săli de bibliotecă, de teatru, de bae, 

spălătorie şi bucătărie, ca şi altele de soiul acesta, întru obşteasca 
folosinţă a celor ce-o locuesc. De jur împrejurul clădirilor de 
locuit, sînt grădini de flori şi livezi de copaci roditori. In chipul 
acesta ţara Arimanilor ni se ’nfăţişează, ’n oglinda locuinţilor 
lor, ca nişte adevărate rîndueli de palate din poveşti, răsărind 
fie-care casă, ca un cuib, din mijlocul grădinilor fermecătoare. 

Cari dintre Arimani doresc a trăi cît mai nestingheriţi, îşi 
află cuiburi de-a locui singurateci, de obicei în rîndurile de subt 
acoperişurile clădirilor aşezămintelor obşteşti. 

Printre aceste aşezăminte, fie-care comună înumără, după 
’ntinderea şi locuitorii ei, cel puţin cîte-o clădire uriaşă, în care 
se află biblioteca comnală, teatrul, băile, sălile de ’ntruniri şi 
grădinile de iarnă, muzeele şi altele de felul acesta. Urmează 
apoi clădirile ospătăriilor obşteşti, prevăzute de-asupra cu casele 
de popas, pentru oaspeţii ce trec prin comună. De obicei supt 
acelaş acoperămînt se află sala de expoziţie a tuturor roadelor şi 
măestriilor, ce se pot săvîrşi de locuitorii unei aceleeaşi comuni. 

Nu mai puţin ni se ’nfăţişază, c’o deosebită măestrie şi 
’nfrumusetare, clădirile aşezămintelor: “Cuibul mamelor”, 
“Grădinile copiilor” şi “şcolile”, despre care vom vorbi, mai 
la vale. 

Aşezămintele, însărcinate cu păstrarea şi ’mpărţirea roadei 
muncilor, după trebuinţa fiecărui, poartă la Arimani numirea 
de cooperative. Totuşi, aceasă numire, s’a perindat din vremuri 
trecute, pe cînd şi Arimanii hălăduiau în starea civilizaţiilor 
noastre fără ca să aibă cea mai mică asemănare cooperativele lor, 
cu ceea-ce cunoaştem noi supt această numire. 

Fie-care comună îşi are aşezămîntul cooperativei sale. Prin acest 
aşezămînt, Arimanul, fie-cării comune, este chezăşuit cu de toate, 
cîte-i face trebuinţă vieţii lui. Toate acestea şi le capătă numai prin 
facerea dovezii, că este locuitor din comună, întru cît îndestularea 
călătorilor se face prin mijlocirea caselor de popas şi ospătare. 

în privinţa călătoriilor cu trenurile, sau cu aeroplanele, 

prin ţară, Arimanul este destul să poarte cu dînsul, îngăduinţa 
scrisă a Sfatul Comunii sale, în această privinţă. în ceea-ce 
priveşte însă călătoriile zilnice cu tramvaele şi trăsurile de sine 
mergătoare, ce fac legătura între comune, ori-cine-i slobod să 
călătorească’n cesurile de repaos, de la o localitate la alta, fără 
nici-o stingherire. 

Toată grija bunii rîndueli o au, în ţara Arimanilor, deosebitele 
sfaturi, ce’ntruchipează’n ele înţelepciunea şi voinţa oamenilor 
fiecării comuni în parte. Toată comuna’şi are sfatul ei obştesc, în 
care se ’ncheagă năzuinţile tuturor băştinaşilor aceleeaşi comuni. 
Mai multe comune alcătuesc o regiune, cu sfatul ei, ce ’ncheagă 
’n sine unitatea locuitorilor acestor comuni. Mai multe regiuni 
alcătuesc o provincie, avîndu-şi la rîndu-i un sfat al ei, care 
îngemănează unitatea locuitorilor regiunilor ce-o alcătuesc. în 
sfîrşit unitatea şi înţelegerea’n bunul mers al tuturor treburilor din 
Arimania se’ncheagă’n Marele Sfat aş ţării, alcătuit din adunarea 
trimişilor tuturor comunilor, cîte cuprinde ţara. Aşezămîntul 
acestor sfaturi, ca şi-al deosebitelor altora, ce se ’ncheagă ’ntre 
toate mişcările vieţii poporului ariman, purced, cu toatele, de 
la aceeaşi temelie a buneiînţelegi, ce pare că alcătuieşte însă-şi 
izvorul de înţelepciune al Arimanilor. 

Cunoscînd aceasta, vom putea pricepe, pentru care cuvînt, 
în ţara Arimanilor, nu se simte nevoe nici de poliţie, nici de 
jandarmerie, sau alte asemeni născociri de asuprire omenească. 
Fiecare Ariman stiindu-se chezăsuit, să-si trăească viata’n toată 
plinătatea ei, înţelege că această chezăşie nu i-o poate face, nici 
păstra nimeni, de cît însă-şi el, prin cinstirea celor din prejurul 
său, cu aceeaşi măsură, cu care doreşte, să fie la rîndu-i cinstit 
de aceştia. Fiind cu toţi deopotrivă, în faţa tuturor greutăţilor 
ca şi-a desfătărilor vieţii, prin meşteşugul înţelept al sfaturilor, 
Arimanii veghiază deadreptul, fie-care din ei, la toată rînduială 
mişcării vieţii lor. în afară de sine, Arimanul nu-şi poate pricepe 
ori îngădui, nici călăuză, nici judecător. Odată ce nu fiinţează 

în Arimania nici-un soi de asuprire, să nu ne minunăm, dacă nu 
se află nici nevoea fiinţării unii armate, supt ori-ce cuvînt s’ar 
ascunde, întru cît nimeni nu se teme de răscoala cui-va, ca s’o 
stăvilească prin puterea armelor. Cît priveşte paza graniţilor, 
cu toate-că Arimanii fost-au foarte mulţi hărţuiţi de forţele 
cotropitoare, ale unor năvălitori nesăţioşi, rîvnind să trăiască 
pe seama trudei altora, totuşi paza graniţilor lor, nu-i îngrijeşte 
prea mult. Cunoscînd toate tainele puterilor electrice, ori-ce 
desmetic cotropitor ar cuteza să le păşească pragul ţării, cu 
gînduri duşmane, ar fi fulgerat şi nimicit, într’o clipită. 

2. Îndeletnicirile Arimanilor 


O faţă deosebită a vieţii Arimanilor este aceea, că nu se află 
nimeni printre dînşii, bărbat sau femee, începînd de la o 
anumită vîrstă şi volnic fiind, care să nu se simtă ’ndatorat 
a săvîrşi o anumită treabă, de obştească folosinţă. Obicinuit pînă 
la vîrsta de 2,0 de ani, Arimanul îsi sfirseste învăţătură si ucinicia 
ramurii de meşteşug, în care s’a deprins. De la vîrst’asta ’nainte 
şi pînă la 5-0 de ani împliniţi, Arimanii nu se simt scutiţi de 
nici-o îndatorire, fată de trebuinţele obşteşti, ori si cum s’ar vădi 
ele. După 5-0 de ani Arimanul şi Arimana trăesc scutiţi de ori 
si ce’ndatoriri de muncă obştească, trecînd în rîndul fericiţilor, 

cari se bucură netulburaţi de nici-o grijă, de frumosul şi de toate 
bucuriile vieţii. Trecînd pragul acestei vîrste, bătrînii Arimani se 
alcătuesc în tovărăşii deosebite avîndu-şi sfatul lor, în legătură 
cu Sfatul obstesc al comunii lor, de care tin, ca ori si care altă 
’ntovărăşire de obştească ’ntreprindere din comună. Cu toate 
astea, prin puterea deprinderii, bătrînii Arimani nu se mulţumesc 
numai cu traiul fără de griji, ce li se cuvine, ci urmează să-şi dea 
obolul hărniciei, îndeplinind, fireşte, treburi potrivit vîrstei lor. 
în deobşte se dedau cercetărilor ştiinţifice şi’ngrijitul grădinilor, 
dar mai cu deosebire se ’ntorc, cei mai mulţi, să-si trăiască 
aducerile aminte ale copilăriei, ajutorînd munca crescătorilor de 
copii. Tot odată pristavii sfaturilor, despre care vom vorbi mai 
departe, sînt mai mereu aleşi dintre bătrîni. 

Obştit, întreaga mişcare a’ndeletnicirilor Arimanilor se 
desfăşură, în cuprinsul următoarelor întinse ramuri de muncă. 

a) Creşterea copiilor; 

b) Educaţia şi ’nvăţămîntul tinerimii; 

c) Plugăria şi grădinăria, cu toate ramurile lor; 





d) Creşterea vitelor şi-a păsărilor, cu ramurile lor; 

e) îngrijitul pădurilor, al rîurilor şi-al bălţilor, cu ramurile lor; 

f) Meşteşugurile industriale, de tot felul; 

g) încercări şi cercetări ştiinţifice; 

h) Socotirea, îngrijitul şi ’mpărţirea roadelor; 

i) Sănătatea obştească 

i) Teatrul si cîntările obşteşti. 

Ori-cine se simte’ndatorat, să facă parte dintr’una din 
ramurile-acestor îndeletniciri şi să-i îndeplinească munca, 
potrivit orîndei hotărîte de Sfaturile cu cădere. Vremea, ce i 
se cere unui Ariman, volnic, să şi-o ’nchine zilnic muncilor de 
folos obştesc, este de patru ceasuri, cel mult, şi de cel puţin două 
’n unele meserii, prea primejdioase vieţii. 

Două mari pricini îi fac pe Arimani, să-şi poată dobîndi cel 
mai desăvîrşit belşug pentru traiul vieţii, întrebuinţînd doar aşa 
de puţină vreme fie-care. Mai întîi, desăvîrşirea maşinilor au 
făcut pe Arimani, să atingă ’nlesnirea, ce face din muncă, în locul 
trudelor obositoare, cunoscute’n stările noastre, face o adevărată 
petrecere, săvîrşindu-se cu mult mai în scurt şi mai bine, după 
cum ştim noi. Pe de-altă parte, nu se mai află’n Arimania nimeni 
care să trăiască de prisos, pe seama muncii obşteşti. între dînşii, 
nefiind nici-o deosebire de treaptă, nu mai e nimeni, care să stea 
numai să poruncească. Treapta stăpînitorilor nu se găseşte’n 
Arimania. Aici toată lumea trebue să mijlocească, după putere 
şi pricepere, într’un chip oare-care la săvîrşirea bielşugului 
obştesc. Lipsind treapta stăpînitoare, firesc este, să lipsească şi 
mădularele, fără de care ea n’ar putea dăinui: armata, poliţia, 
jandarmeria, temniţele şi argăţimea. înţelegem, aşa dar, că’n 
Arimania nu mai stau braţe de muncă, care să putrezească ’n zadar 
prin temniţe şi cazărmi, nici alte asemenea braţe muncitoare, 
care să-şi prăpădească vremea spionînd gîndurile poporului, 
ca nu cum-va să cugete la răsturnarea stăpînilor. Nu mai puţin 



20y 


turma de slugi, care trăia pe spatele muncii obşteşti, alături de 
stăpînii cărora le purta toate grijile, nici acest rînd de năimiţi ai 
treptei stăpînitoare, nu mai are nici-un rost în Arimania, unde 
fie-cine cată să-şi îngrijească singur de trupul său. 

Iată, aşa dar, pentru ce’n această minunată ţară sînt îndestul 
braţe volnice, de muncă, să se rînduească ’ntre ele, muncind 
puţin şi totuşi să poată săvîrşi belşugul unii vieţi, pe care nici cei 
mai îmbuibaţi bogătaşi, din ţările noastre, nu-lpot atinge. 

îndeplinindu-şi ceasurile muncii de ’ndatorire obştească, 
ori cine-i slobod, să se ’ndeletnicească, cu ceea-ce bine-i place, 
numai să nu căşuneze vre-o stinghereală muncii şi fiinţii altuia. 

Astfel Arimanii se pot bucura de-o mare lărgime de vreme, ca 
să se dedea cercetărilor, desăvîrşindu-şi cunoştinţile şi cugetul 
în vraja artelor frumoase, al literaturii, muzicei, şi-al teatrului. 
Petrecerile Arimanilor rămîn ne ’ntrecute ’n frumuseţea, 
agerimea şi isteţiunea lor la jocuri, în născocirea desfătărilor lor, 
mai mult decît vrăjite. 

Fie-ce ramură de muncă alcătueste la Arimani, cîte-o Frăţie 
sau Federaţie pe ’ntreaga ţară, avînd în fie-ce localitate, pe unde se 
găsesc oameni ’plinitorii meşteşugul său, cîte-o grupare deosebită. 
Astfel, după ramurile de muncă arătate mai sus, nu se poate să 
lipsească Ariman, care să nu fie părtaşul unii grupări, atîrnătoare 
de una din frăţiile, arătate maijos, răspunzînd fie-care unii ramuri 
de muncă, numite mai sus. Ca atare sînt: 

a) Frăţia grupelor de crescătoare şi crescători de copii; 

b) Frăţia învăţătorilor şi-a profesorilor; 

c) Frăţia grupelor deosebitelor ramuri de lucrători ai pămîntului; 

d) Frăţia crescătorilor de vite şi paseri; 

e) Frăţia îngrijitorilor de rîuri, bălţi şi păduri; 

f) Frăţiile deosebitelor meşteşuguri industriale cum ar fi: 

Frăţia zidarilor, a lemnarilor, a metalurgiştilor, a minierilor, 

a păcurarilor, a marinarilor, a transporturilor, electricianilor 



şi-aşa mai departe; 

g) Frăţia născocitorilor şi-a descoperitorilor, sau înţelepţilor; 

h) Frăţia socotitorilor sau a gospodarilor obşteşti; 

i) Frăţia lecuitorilor şi-a ’ngrijitorilor sănătăţii; 

j) Frăţia muzicanţilor şi-a jucătorilor obşteşti; 

Aceste frăţii au în vedere mai cu deosebire desăvîrsirea 
cunoştinţelor şi-a învăţămîntului meşteşugului lor împarte, 
priveghind de-aproape pregătirea ucenicilor, ce le deprind. 
Tot în sarcina lor cade grija, ca cei ajunşi la vîrsta de repaos, să 
fie ’nlocuiţi la vreme de alţii, ca să nu se simtă nici-odată lipsa 
braţelor lor în întreprinderi. Tot frăţiile veghează, ca tovărăşiile 
de bătrîni, să nu ducă nici un neajuns. Fie-ce frăţie este călăuzită 
de-un sfat obştesc pe provincie. Adică toate grupările aceluiaşi 
fel de meşteşug dintr’o provincie, sînt închegate într’un sfat 
deosebit, iar sfaturile de provincie ale frăţiilor alcătuesc sfatul 
obstesc al frăţiilor pe tară. Aceste sfaturi au trimişii lor în 
sfaturile obşteşti ale provinciilor şi’n Marele Sfat al ţării, despre 
care vom vorbi mai apoi. 

Orînduirea frăţiilor la Arimani ar răspunde, cu orînda 
sindicală profesională din stările noastre. 

Oameni, cari iau parte la munca unii aceleaşi întreprinderi fie de 
ori-ce meserie ar fi ei, alcătuesc între dînşii o tovărăşie industrială, 
sau de întreprindere. De pildă. Lucrătorii cîmpului, mecanicii, 
ferarii şi alţii, care sînt de trebuinţă la munca cîmpului, alcătuesc 
între ei, în comuna unde se află, o tovărăşie agricolă. Lucrătorii unii 
fabrici, de ori-ce meserie ar fi, alcătuesc într’olaltă tovărăşia de 
muncă din acea fabrică, apoi toţi cîţi iau parte la creşterea copiilor, 
dintr’o comună, alcătuesc între dînşii tovărăşia crescătorilor de copii , 
din acea comună si-asa mai încolo. 

Fie-ce tovărăşie de-astfel de’ntreprinderi, de folos obştesc, 
este călăuzită de-un sfat al său, care ’ncheagă ’n sine atît voinţa 
celor întovărăşiţi, ca şi nevoile întreprinderii. Toate sfaturile 

întreprinderilor, de ori-ce fel, dintr’o comună, alcătuiesc 
împreună ''''Marele Sfat al comunii”, despre care vom vorbi la 
locul “Sfaturilor”. 

Din cele spuse mai sus, se poate desprinde, credem, că ori ce 
Ariman, trebue să facă neapărată parte dintr’o frăţie, a breslei, 
sau a meserii sale şi totodată din tovărăşia întreprinderii, în 
care lucrează. 

Din deosebite cerinţi, fie ale nevoilor lui, sau ale obştiei, 
Arimanul îşi poate schimba comuna, unde locueşte. Cu prilegiul 
acesta îsi schimbă si tovărăşia de întreprindere obştească si ori-ce 
altă tovărăşie din care ar mai face parte în vremea lui de repaos, cu 
fiinţă în comuna de unde pleacă. Nu-şi poate schimba nici-odată 
frăţia meseriei sale, pe cuvîntul că ori şi unde s’ar duce el, nu poate 
eşi din meseria, ce-a fost deprins-o la ucenicie. 

în afară de orînduirile arătate, Arimanii dintr’o comună, 
din comunile unii regiuni, ca şi din ţara’ntreagă se amestecă’n 
atîtea feluri de ’nsoţiri şi ’ntovărăşiri, cum şi cît li s’ar părea 
mai nimerit şi mai cu ’nlesnire, să-şi desăvîrşească plinătatea 
vieţii. Atare ’nsoţiri se ’ncheagă şi se desfac pe măsura cerinţilor 
simţite de părtaşii lor, alcătuindu-se ’ntocmai ca nourii cerului, 
ce se’ntocmesc şi se risipesc în taina văzduhului. 

întotdeauna aceste ’ntovărăşiri de voe bună, înjghebîndu-se şi 
întocmindu-şi sfatul lor, se pun numai decît în legătură cu sfatul 
Comunii, în raza căreia va dăinui, ca totul să fie săvîrşit într’o 
’nţelegere şi cu buna ştiinţ’a tuturor, ocolindu-se astfel ori-ce 
atingere supărătoare. 

într’un cuvînt, oamenii din Arimania sînt tocmai ca nişte 
furnici, sau albine harnice, care nu pot trăi nedespărţite ’n toate 
mişcările vieţii lor. 

3 3 

Odată, poposind mai multă vreme ’ntr’o comună de munte, 
unde munca de folos obştesc a oamenilor se’mpărţia ’ntre cîteva 
fabrici de hîrtie, de cherestea, de postav, brînzeturi, sticlărie, 
de ciment şi mobile de lemn, ni s’a ’ntîmplat, să fim de faţă la 



următoarele. De-asupra comunii, spre soare apune, se ridica 
un munte prăpăstios, turnat numai din stîncă. Urcuşul acestui 
munte, - de altfel destul de anevoios, - se putea face cu greu, 
ocolindu- 1 , prin păduri rîpoase şi pline de primejdie. Totuşi îi 
era foarte rîvnită urcarea de toţi cîţi veneau în partea locului, 
să-i respire aerul sănătos al codrilor de brazi, de pe poalele 
lui. în afară, că pe creasta muntelui acesta se păstrase urmele 
unor săpături în stîncă, din adîncul vremurilor, lăsate de vechii 
strămoşi ai Arimanilor, dar de pe culmile lui, se desfăşura, ’n 
lărgimea zărilor, cele mai minunate privelişti. Pentru a ’nlesni 
această plăcere oaspeţilor lor, locuitorii comunii, despre care 
vorbim, s’au înţeles, orînduindu-se ’ntr’o tovărăşie de muncă si 
porniră la lucrarea unui ridicător electric, pe coasta muntelui. 
Fireşte, toată această muncă o săvîrsiau oamenii aceştia în 

vremea ceasurilor libere, de la munca de folos obştesc, după 
esirea din fabrici. 

într’alt loc văzurăm, înjghebîndu-se atare, tovărăşie 
de bună-voitoare muncă, între locuitorii din două comuni, 
despărţite print’o vale-adîncă, în scopul să clădească un pod, de 
mai apropiată trecere ’ntre’ ele. 

Iarna se ’njgheabă grupări vesele de curăţit uliţile de zăpadă, 
bunăoară, precum primăvara se alcătuesc grupări de curăţat 
grădinile şi crîngurile de omizi, ori toamna să ajute sădirea 
copacilor şi altele de felul acesta. 

în deobşte, creşterea gîndacilor de mătase, îngrijitul 
prisăcilor şi al grădinilor de flori, din care se scot mirodeniile 
cele mai plăcute, toate astea se fac numai de-atare ’nsoţiri între 
tineri si tinere. 

7 

Altă dată, trecînd prin ţinuturile plugăreşti, ale acestii 
minunate ţări, am rămas încîntat de felul cum se făcea cositul si 
strînsul finului de primăvară. 

Cete de flăcăi şi fete, presărate ’n verdeaţa pajiştei, ca pilcurile 
de flori în luncă, îngînîndu-şi cîntecele cu ciocîrliile, ce-şi 



tremurau viersul în seninul zării, stropoleau cu hărnicie. într’o 
parte maşinile de cosit tăiau iarba verde ’n pale lungi, ce rămînea 
în urmă ca nişte vălurele verzi. De altă parte urmau întorcătoarele 
bocănindu-şi coarnele, ca nişte sălbăticiuni, printre palele cosite ’n 
ajun. Cala două svîrlituri de băţ, mai în colo, greblele ’nvălătuciau 
iarba uscată, pe care hărnicia unor braţe vînjoase şi suflecate de fete 
şi neveste, o purtau în furci, la căpiţe. Pe rîndul acestora veneau, 
să le ridice, carele de sinemergătoare, ce eşind la drum, sburau pe 
rînd la fînăria crescătorilor de vite, din comuna lor. 

Asemenea întovărăşiri voiase lucrau la plivitul holdelor, la 
curăţatul ariilor, la meliţatul inului şi-al cînepii, la ’nălbitul 
pînzelor şi alesul scoarţelor. Arimancele, cu toată înlesnirea ce 
le-o dau fabricile, totuşi, nu numai că nu se lipsesc de frumosul 
ţesăturilor şi al cusăturilor de mînă, dar dimpotrivă, le-au putut 
duce la cele mai neînchipuite desăvîrşiri, tocmai mulţumită 
faptului că ştiu să se ’ntra’jutoreze ’n feluritele lor însoţiri de 
gospodărie şi muncă liberă. 

Partea de seamă-i aceea, însă, că femeile se’ntovărăşesc, să 
lucreze asemenea podoabe de gospodărie, nu ca să-şi facă lor 
prisoase, ci ca să le aibă gata, spre a le face daruri prietenilor 
lor, mai ales celor care trec în plimbare pe la dînsele, sau la 
care merg. Asemenea daruri se mai fac între femei şi la zilele 
de sărbări, la nunţi, naşteri şi cînd se prăznueşte, între prieteni, 
amintirea morţilor. 

9 

Arimanii sînt un popor harnic. Nici-o clipă din viaţa lor nu şi-o 
prăpădeşte’n zadar, cum se ’ntîmplă ’n stările noastre, cu atîţia, 
ce-şi pierd vremea prin cafenele şi cîrciumi. Cînd nu-şi săvîrşesc 
munca, cerută de folosul obştesc, atunci caută să născocească, 
prin agerimea minţii lor, alte treburi, pururea ’ngemănînd folosul 
cu frumosul, munca cu petrecerile, cînd nu-şi fac de lucru prin 
biblioteci si muzee, întru a-si înmulţi si desăvîrsi cunostintile. 

Dar Arimanii ’şi moştenesc această hărnicie, am putea zice, 
prin sîngele părinţilor lor. însă-şi creşterea li-i făcută pe temeiul 

acestei hărnicii, precum vom vedea. într’adevăr, îndeletnicirea, 
cea mai cu multă cinste si luare aminte este socotită la Arimani 
aceea a creşterii şi’ndrumării copiilor şi a tinerimii. Nici-un 
popor, pînă la dînşii, n’a dat însemnătatea cuvenită înţelepciunii, 
că “ce deprinzi la tinereţe, te poartă la bătrîneţe”, căci ce 
seameni, de cînd lumea, aceea culegi. 

Lipsesc, însă, din ţara Arimanilor, unele ’ndeletniciri, 
foarte’n cinste si mult rîvnite’n stările sociale cunoscute de noi, 
cum ar fi: ostăşia, preoţia, avocătura şi precupeţirea femeilor. 

Am arătat mai ’nainte, pentru care cuvînt nu se mai simte 
nevoea oştirei în Arimania, cît priveşte de avocătură, morala 
arimană nu îngădue prepuşi între om şi apărarea dreptăţii sale, 
cum vom vedea cînd vom vorbi despre judecăţi. în privinţa 
preoţilor Arimanii spun, că nimic nu li-i rămas necunoscut 
din tainele puterilor fireşti, ca să-i mai spăimînte vre-un 
necunoscut, ce-ar avea nevoe de vrăjitori, să-l descînte, spre a-1 
îndupleca. Tot aşa, fiind înlăturate toate greutăţile, ce ’mpiedică 
’n lumea noastră apropierea, la vremea de nevoe şi plăcere, ’ntre 
bărbaţi şi femei, nu-şi mai pot avea rostirea la dînşii ruşinoasa 
precupeţire-a dragostei, prin scoborîrea femeei la treapta de vită 
de vînzare cum se întîmplă’n stările noastre. 

1 . Lucrarea pămîntului 
LA ArIMANI 


D eosebita pricepere, ce călăuzeşte ’n toate pe Arimani, 
era firesc să-i călăuzească şi’n privinţa lucrării 
pămîntului, în felul ca să le dea cea mai mare rodire, 
printr’o cît mai puţină şi uşoară străduinţă, spre mulţumirea 
tuturora. Şi de astă-dată Arimanii purced dela temeiul bunei 
înţelegeri, aşezate pe sfatul binevoitoare într’ajutorări. 

Fie-ce comună, ale cării locuri dinprejur sînt bune de lucrări 
plugăreşti, este ’nzestrată c’o anumită moşie, în întindere după 
măsura braţelor din comună. Moşiile comunelor sînt împărţite 
’n tarlale sau pachete, frumos despărţite prin rînduri de copaci 
roditori. Pe la capetele tarlalelor se-aştern drumuri umbrite, bine 
petruite, dînd cu înlesnire ’n drumul, ce duce la armanele comunii. 

Armanele, sau ocoalele de strînsură ale moşiilor, sînt aşezate 
în părţile cele mai uşor de ajuns ale acestora, fiind prevăzute cu 
magazii, pătule şi şoproane pentru păstrarea maşinilor de tot 
felul. împrejmuirea armanelor este făcută iarăşi cu rînduri de 
copaci, prin care se deosebesc şi năuntrul lor în ocoale, anumite 
fîe-cărui fel de strînsură, păstrîndu-se buna rînduială în toate şi 
totodată ferindu-se primejdia de foc. 

Oamenii de muncă, femei şi bărbaţi, dintr’o atare comună, 
sînt împărţiţi pe cete sau grupe. Toate aceste cete, cîte şi-au 
drept scop lucrarea pămîntului, alcătuesc între ele Tovărăşia 
agricultorilor din comună, avîndu-şi sfatul ei deosebit. Obicinuit 
cetele sînt orînduite, prin sfatul lor, cîte două două, pentru acelaş 
fel de muncă, unele rînduindu-se să muncească dimineaţa, altele 
dup’amiază. Fie-care rînd de cete îşi face datoria muncii, vreme 
de patru ceasuri, într’o zi. Ducerea şi întoarcerea la cîmpul de 
lucru şi’n comună se face prin trăsurile de sine mergătoare. 

De fapt, făcîndu-se şi munca cîmpului, numai cu ajutorul 
maşinilor, de la plugul de sine mergător, pînă la prăşitoarea 
şi culegătoarea mecanică, se poate uşor pricepe, că stăruinţa 
omului se mărgineşte doar întru a călăuzi maşinile, a 'îndrepta 
şi strînge lucrul făcut de ele. Vitele de jug, cel mult, dacă se 
întrebuinţează în micele lucrări din ograda armanelor. 

Se înţelege, că ’n Arimania nu se pomeneşte muncă de cîmp, 
să se mai facă despărţit, pe cap de om, sau pe casă. întocmai 
precum o fabrică lucrează, despărţită pe atelierele sale şi după 
cum lucrează cetele nedespărţite de lucrători, prin fîe-care 
atelier, întocmai aşa se ’nfăţişează munca pe moşiile Arimanilor. 

Pe fie-care tarla, sau lan, lucrează anumite cete de lucrători, 
cu maşinile lor, avînd în vedere, să iasă cît mai bine si mai la 
vreme cu munca în deobste-a lanurilor, întrecîndu-si fie-care 
sîrguinţă în devălmăşia lucrului tuturor. De pildă, pe cînd unele 
cete de muncitori vor priveghea prăşitul porumbului, al fasolii, 
sau cartofilor, alt rînd de cete stărue la seceratul, strînsul şi 
treeratul rapiţei şi al oarzelor de toamnă, iar pe cînd acestea vor 
urma ’nainte cu secera şi strînsul grîului, celelalte trec la ’ntorsul 
ogoarelor de toamnă, le semănatul rapiţei şi-al grînelor. 

Tot aşa se urmează, într’o rînduială ’nţeleaptă şi frăţească, 
cu toate muncilor şi treburile moşiei, de la arat, pînă la treerat 
şi pusul în magazie, al tuturor roadelor. Cu chipul acesta, 
toate muncile Arimanilor sînt făcute ca după ceasornic, fără de 
pierderi de vreme ’n zadar, fără întîrziere şi fără ca cine-va să-şi 
doboare trupul şi sufletul în poveri şi trude nechibzuite. 

Eram odată, într’o comună de cîmp, la ’nceputul secerişului. 

în ziua hotărîtă eşirii la secerat, abia mijeau zorile dimineţii şi 
’ntreaga comună era ’mpicioare. Toată casa îşi revărsa locuitorii 
precum ’şi revarsă ’n răsăritul Soarelui, ştiubeii albinile pe 
urdiniş. Fie-care se grăbia s’alerge la locul de adunare al cetii 
sale, în grădinile ospătăriilor obşteşti. Luînd cîte-o gustare, se 
grăbiau să sboare la tarlalele lor, în trăsurile de sine mergătoare, 

ce-şi tremurau nerăbdarea să plece, la intrarea acestor grădini. 

Ne furişarăm pe lîng’o ceată, nu mai puţin voioasă şi 
sburdalnică ca celelelate şi n’apucarăm bine, să fim în trăsura 
ce ne-aştepta, că şi-şi prinse sborul cu noi, către locul hotărît. 

Sîntem ajunşi. Sărim, prinzîndu-ne unii pe alţii ’n braţe. 
Ne făcurăm horă ’n faţa unui şopron, în care străluciau alămurile 
şi curăţenia maşinilor de strîns şi secerat. De-asupra şopronului 
filfîiau molatec, legănate de adierea domoal’a dimineţii, steagurile 
roşii ale ţării, pe care strălucia aurul unui soare, ce lumina secera 
şi ciocanul, la picioarele unii perechi îmbrăţişate ’n clipa de beţie 
a dragostei, pajur’acestii ţări, înfăţişînd împreunarea muncilor, 
‘ntru buna înţelegere a oamenilor. în faţă, peste răzor de 
şopronul maşinilor, lanul grînelor îşi mlădia valurile spicilor, 
scuturîndu-şi din mustăţi mărgăritari de rouă. Deodată răsună 
o muzică însoţită de cîntecul tuturor celor de fată, ca un fel 
de rugă şi laudă ’nchinată Soarelui, dătător de viaţă, ce-şi 
desprindea cununa înflăcărată ’n raze, de după sprânceana unui 
nour aburos, ce ’nvăluia zarea răsăritului. 

Cîntecul încetă. Cîte-va ciocîrlii şi prepeliţii, somnoroase, 
încunoştiinţau cuprinsul despre hărnicia oamenilor. 

Maşinile fură îndată date pe lîngă lan. Uralele lucrătorilor 
vestiră începerea secerişului. 

în urma secerătoarelor, purtate de motoare, strîngătorii 
nu lăsau vreme snopilor, să stea prea mult nestrînşi în clăi, 
nici fire risipite de grîu, sau colţuri de lan, scăpate’n ocolul 
maşinilor, netăiate. 

împlinindu-se patru ceasuri de muncă, secerătoarele fură scoase 
la capul locului, şterse şi date ’n şopron. Lucrătorii se-adunară 
treptat şi urcîndu-se ’n trăsurile, ce-i aşteptau cuminte la drum, 
pornirăm cu toţi cîntînd spre sat, tocmai cînd zăduful prindea să-şi 
sloboadă toate puterile. 

Cu toate astea, lucrul săvîrşit în aste patru ceasuri, după 
cunoştinţele noastre, depăşia cu mult lucrul a cel puţin unui număr 



îndoit de secerători şi strîngători, ce-ar fi muncit răsleţiţi o zi întreagă 
pe ogoarele lor, precum se întîmplă ’n stările străine Arimaniei. 

Spre seară, cînd prindea zăduful să-şi potolească puterea, alt 
rînd de cete sburau spre lanuri, să urmeze treaba de unde fusese 
lăsată de cele de dimineaţă. Acestea se’ntoarse la sat tocmai în 

amurgul serii, oprindu-se, cîntînd, în faţa grădinilor cu băile de 
vară, unde ’i aşteptau apele răcoritoare ale lacurilor curgătoare 
străvezii, cu albiile lucrate ’n piatră. Aceste scalde, ’n faptul 
îngînării amurgului cu ’ntunericul nopţii, păreau vedeniile 
unor icoane din bazme, în care se povestesc dragostele zînelor 
şi-a fătfrumoşilor apelor din pădurile fermecate. în puterea 
întunericului, ce s’adîncia s’acopere, parcă, taina vrăjilor acestor 
ape din poveşti se revărsă fulgerător un val de lumină bălae, din 
multe lămpi electrice, presărate ’n cuprinsul grădinii. Tainele 
multor îmbrăţişeri, aprinse de dragoste, fură descoperite ’n 
tăvala erburilor de supt copaci, în hazul celor ce ’ntîrziase ’n 
îmbrăţişarea apelor... 

De la scăldători, lucrătorii răcoriţi şi ’mprospătaţi, trecură 
’n grădinile ospătăriilor obşteşti. Acolea cinară ’n cîntecele unor 
muzici nevăzute, tăiată doar de viersul cîntărilor celor de faţă, 
care-şi povesteau astfel dragostea de viaţă, ’ntre două feluri 
de mîncare. Slujba meselor se făcea mecanic, aşa că Arimanii, 
văzurăm cu ochii noştri, cum au înfăptuit, povestea vorbii: 
“întinde-te masă, strînge-te masă”. 

După cină, o parte din Arimani trecură ’n grădinile de 
flori şi trandafiri, să se preumble, alţii să privească vederile şi 
vedeniile vorbitoare ale cinematografelor, pe cînd cei mai mulţi 
se ’ndreptară spre locuinţile de odihnă, gîndindu-se c’a doua zi 
’n zori, va să le vie rîndul muncii de dimineaţă. 

Cea-ce văzurăm făcînd aceste cete de lucrători, ce-si sfîrsiră 

rîndul lucrului supt seară, la fel făceau celelalte cete, ori-cînd 
si-ar fi mîntuit ceasurile muncii lor. 

Adesea, cînd sînt prea de nesuferit căldurile verii, secerişul 



oarzelor, obstit căratul si mai întotdeauna treeratul, se fac în 
vremea nopţii, rînduindu-se cetele, după şartul lor, ca şi ziua. 

Nu-i mirare o atare rînduială a muncii, la Arimani, cînd au 
la ’ndămînă tăriile şi binefacerile puterii electrice, putîndu-le da 
ori si cînd lumina şi mişcările gîndului. 

în toate frămîntările lor de muncă şi petrecere, nu se 
pomeneşte ’ntre Arimani nici-un soi de silă, ori silnicie. Fie-care, 
cunoscîndu-şi treaba şi rîndul său de muncă, nu pregetă niciodată, 
să se lase ’ntrecut de altul, întru îndeplinirea datorinţii, ce şi-o 
simte fată de obstie, ca si de sine. Pe cuvîntul acesta, Arimanii, 
tinînd seama că ’ndestularea fie-căruia dintrînsii atîrnă de 

starea de ’ndestularea fie-căruia dintrînsii atîrnă de starea de 

‘ndestulare a tuturora din ţara lor, nimeni nu se gîndeşte numai 
la strînsura şi averea pentru dînsul. Cu toţii muncesc în vederea 
îndestulării obşteşti. 

9 9 

Arimanii îşi fac următoarea socoteală. Dacă plugarii ar avea 
prin sate, destulă pîine şi vite n’ar vrea să lucreze, ca să aibă 
prisos din aceasta şi pentru lucrătorii fabricelor, ai ocnelor şi ai 
puţurilor de păcură, de pildă, la rîndul lor nici-aceştia nu vor 
putea, să le trimită ’n schimb mărfurile făurite de ei. Cu toată 
întinderea moşiilor lor, n’ar avea pluguri, nici un soi de unelte şi 
maşini, cu care să lucreze, n’ar avea nici bumbacul de cămăşi, nici 
aţa şi acul de cîrpit, nici sarea de pus în bucate şi nici lumina din 
lampă. Lipsindu-le apoi mersul trenurilor, ar putea, sătenii să 
rămîe ’nmormîntaţi în grămada grînelor lor, fiind-că nu şi le-ar 
putea urni din sate, să le trimită ’n schimbul altor mărfuri fără de 
care, precum arătarăm, viaţa lor, ar fi astă-zi cu neputinţă. Dacă 
ţăranii, adică lucrătorii pămîntului, n’ar vrea să facă schimb între 
roadele lor cu lucrătorii fabricelor, multumindu-se ’n loc de 
marfă, pentru marfă, cu bani negustoreşti, atunci ar cădea iarăşi 
pradă ’n jaful mijlocitorilor, cari s’ar pune între ei şi muncitorii 
de fabrică, precupeţindu-le nevoile pe preţuri ruinătoare. Ar fi 
să cază iarăşi supt talpa de robie a negustorilor, cari puşi între 



tîrguri şi sate, le storc toată vlaga, secătuindu-le şi robindu-le. 
Ori, Arimanii s’au scuturat de multă vreme de această robie, 
tocmai prin faptul că au înţeles, să nu mai îngădue ’ntre dînşii 
nici-un soi de precupeţi, schimbîndu-şi roadele şi mărfurile de-a 
dreptul între ei, şi călăuzindu-şi viaţa prin sfaturile lor însă-şi, 
fără nici-o altă mijlocire străină lor. 

Sfaturile tovărăşiilor de agricultori dintr’o comună sînt 
întocmite, din trimişii cetelor de lucrători, ce le alcătuesc. 
Sfatul agricultorilor, astfel întocmit, se ’ntruneşte săptămînal, 
să rînduiască şartul treburilor de săptămîna următoare. El stă în 
legătură dea-dreptul cu sfatul obştesc al comunii de baştină şi prin 
aceasta cu sfaturile regionale, provinciale şi al Ţării, astfel că toate 
muncile şi păsurile agricultorilor dintr’o comună, să fie într’o cît 
mai strînsă legătură, cu mişcările şi cerinţele ’ntregii ţări. 

Strînsura roadelor, după treer, este dată ’n primirea 
cooperativelor, din fie-care comună agricolă. Cooperativele 
acestea, stînd în deaproape legătură cu toate cooperativele 
din ţară, opresc în magaziile lor atîtea grîne, cîte se cer de 
nevoile comunilor lor, iar restul se trimite altor cooperative, 
unde se simte nevoea. Pe dealtă parte, fie-care cooperativă 
îngrijeşte s’aducă de pretutindeni din ţară, mărfurile şi roadele 
trebuincioase băştinaşilor săi, mărfuri, ce nu se fac în comuna ’n 
care se află. 

Locurile joase, cu deosebire cele din prejurul apelor, 
Arimanii le-au prefăcut, în tot lungul şi cuprinsul lor, în grădini 
nesfîrşite, de tot soiul de roade, în deosebi de legume, seminţe şi 
flori, ce le priesc asemenea locuri. 

Pe supt coastele munţilor, locurile sunt sădite cu tot soiul 
de copaci roditori, iar dealurile înfăţişază podgoriile cele mai 
bogate’n viţa de vie, cea mai aleasă. 

Grădinăriile de tot soiul, livezile de pomi, ca şi viile, sînt 

lucrate deaşişderea prin tovărăşii, anume întocmite pentru 
lucrul lor, de oamenii comunilor aşezate ’n atare părţi de loc. 

Ca şi roadele cîmpului, şi roadele acestora sînt puse 
la’ndămîna obştiei din toată ţara, prin mijlocirea cooperativelor, 
anumite fie-cării comuni. 

Locurile de ponoare, din partea munţilor cu deosebire, sînt 
hărăzite pentru creşterea vitelor. Comunele sălăşluite prin aceste 
părţi de loc ’şi ’mpart braţele de muncă între îndeletnicirea 
crescătoriei de vite, îngrijitul pădurilor şi-al isvoarelor de apă. 

în sfîrşit nu se află părticică de loc în toată Arimania, care să 
nu fie ’nflorită de munca omenească, iar toată această muncă se 
săvîrşeşte în vederea bielşugului obştesc, singura pavăză la adăpostul 
căreia se desfăşoară, ’n tot plinul ei, viaţa fie-cărui Ariman. 

Să nu uităm a ’nsemna, că toate tovărăşiile de agricultori din 
comunile plugăreşti ale Arimaniei, alcătuesc o “Mare Federaţie 
a plugarilor” din ţară, avînd sfatul ei anumit, cu deosebita 
’ngrijire a lucrării pămîntului, din punct de vedere plugăresc. 
Alăturea de această Federaţie, ca două aripi ale ei, stau: 
“Federaţia grădinarilor” şi-a “crescătorilor de vite şi paseri”. 



4 - Industriile sau prefacerea 

ROADELOR PĂMÎNTULUI 


A ceste soiuri de industrii sînt înfăţişate, ca pretutindeni, 
prin ateliere şi fabrici’n Arimania. Deosebirea este, 
însă, că’n această tară fabricile si atelierele lucrează ’n 
vederea ’nbelşugării întregii obştii a locuitorilor săi, nici decum 
în vederea îmbogăţirii unor stăpîni pe spatele poporului, cum 
se ’ntîmplă ’n părţile noastre. Fabricile şi atelierele Arimaniei 
sînt stăpînite şi’ngrijite de tovărăşiile de lucrători, precum 
văzurăm, căpămînturile ei sînt îngrijite şi stăpînite de tovărăşiile 
agricultorilor de tot soiul. 

Atelierele de reparaţii şi îngrijit maşinile, de prin comunile 
agricole, fac parte nedespărţită din tovărăşiile agricultorilor, 
pe cînd morile şi cuptoarele de pîine, de pildă, din aceleaşi 
comuni, alcătuesc tovărăşii deosebite. Tot asa electricianii sau 
îngrijitorii, curentului electric, în raza unii comuni, alcătuesc 
deosebit o tovărăşie, ca si orice altă ramură de industrie aflătoare 

’ntr’o comună. 

în fie-ce regiune de comuni agricole şi’n fie-ce comună 
din munte, care se îndeletniceşte cu creşterea vitelor, se află 

cîte-o fabrică de pregătitul şi păstrarea cărnurilor, de lăptărie şi 
brînzeturi, iar în comunile de podgorii, fabrici pentru pregătirea 
a tot soiului de bunătăţi din rogodele şi struguri. 

Este locul să spunem, că ’n Arimania nu se obicinueşte 
băuturile spirtoase, aşa în cît din roadele viţei de vie şi ale pomilor 
se fac nenumărate soiuri de dulciuri, sau se pregătesc uscate, fără 
ca să mai se ’ntrebuinteze la fabricatul vinului, al ţuicii sau altui 
rachiu. Nu se află popor pe lume, care să ’ntrebuinţeze la masa 
lui mai mult decît Arimanii rogodelele şi dulceţurile acestora. 
Fabricaţia spirtului se face numai în vederea întrebuinţării lui 





în deosebite ramuri industriale, şi pentru cerinţele cercetătorilor 
ştiinţifice si ale medicinii. 

în regiunile grădinilor de legume şi flori, se găsesc măreţe 
şi nenumărate fabrici de tot soiul de bunătăţi, pregătite din 
zarzavaturi şi legume, ca şi fabrici de mirosuri, scoase din flori. 

în aproprierea bălţilor şi-a mării, alte fabrici pregătesc, 
păstrarea peştelui. 

în toate părţile în Arimania se găseşte împreunată munca 
industrială, cu munca pămîntului, pe măsuran ’n care aceasta-i 
pune la ’ndămîna celeilalte roadele trebuincioase industriei sale. 

Tot astfel, în partea muntoasă, alături de codrii pădurilor 
lucrează herestrele, după cum alături de puţurile de păcură, 
lucrează fabricile de gaz, benzină şi toate cîte se scoate din 
bogăţiile ascunse, ’n acest minunat aur negru, căruia-i zicem 
păcură. Nenumărate oţelării lucrează ’n preajma ocnelor de 
cărbuni şi fier, iar alături de regiunile agricole şi comunile de 
munte lucrează fabricile de postav, tăbăcăriile şi altele, cărora 
li se dau, întru prefacere cu folos, resturile dobitoacelor jerfite 
la fabricile de pregătit cărnurile spre păstrare. Să nu uităm a 
spune, că roadele pomilor şi strugurii mai sînt întrebuinţaţi şi ’n 
fabricarea zahărului, precum şi că ’n regiunile agricole lucrează 
multe alte fabrici de ţesătorie, de in şi cînepă, fabrici de uleiuri 
din seminţe, după cum în porturi lucrează fabrici de bumbăcării 
si altele ce întrebuinţează materii, aduse din alte ţări, în schimbul 
roadelor din Arimania. 

Dar nu aceasta fac deosebirea adîncă dintre ţările cunoscute 

de noi si Arimania. Ceea-ce face această deosebire, este felul 
de cum se lucrează ’n fabricile Arimaniei şi de chipul cum sînt 
împărţite bunurile făurite ’n ele. 

După cum arătarăm la ’nceput, toată fabrica îşi are ’n Arimania 
o tovărăşie a ei deosebită, alcătuită din toti lucrătorii, cari-i 
împărtăşesc munca în toate chipurile trebuincioase. Tovărăşia 
fiecării fabrici, la rîndu-i, este ’ntocmită din cetele sau grupele 

de lucrători, ce lucrează ’n toate ramurile, sau atelierele fabricii. 

Lucrătorii într’o atare ceată de ateliere îşi alege săptămînal 
dintre dînşii, un priveghetor şi, ori de cîte-ori nevoea cere, îşi 
trimite pe unul din ei, care să-i înfăţişeze la Sfatul obştesc al 
fabricii. Sfatul obstesc al fabricii, alcătuit astfel din trimişii 
grupelor de ateliere, este de fapt stăpînul, călăuza şi ’ngrijitorul 
fabricii din toate punctele de vedere. Sfatul fabricii alege sau 
numeşte un număr de doi, trei pristavi, sau îngrijitori, obştit 
dintre bătrînii, ce-au lucrat în fabrică. Aceşti pristavi au sarcina 
s’aducă la ’ndeplinire hotărîrile unui sfat, păstrînd totodată 
legămîntul între sfaturi, întru cît acestea nu ’nfăţişază mereu 
aceiaşi oameni, de oare-ce trimişii grupelor de atelier, la Sfatul 
obstesc, al fabricei, nu sînt tot unii si aceiaşi. Trimişii aceştia nu 
au căderea să ’nfăţişeze ceata lor la sfatul fabricii, decît pentr’o 
anumită dată si ’ntr’o anumită vedere. Întorcîndu-se de la 

sfat, alesul cetei, după ce-şi dă seama de tot ce s’a pus la cale 
acolo, faţă de tovarăşii săi, intră iar în rîndul lor, fără de nici-o 
deosebire. Cînd vine vremea tinerii unui nou sfat, cetele de atelier 
îşi trimit alţi aleşi, potrivind mereu a trimite pe cei mai destoinici 
în priceperea lucrurilor, ce-ar urma, să fie chibzuite ’n sfat. 

Cu chipul aceasta hotărîrile sfatului obştesc al fabricii, nu 
numai că ’nfătisează însă-si voinţa tuturor lucrătorilor ei, dar 
înfăţişează cea mai temeinică pricepere în tot ce se pune la cale, 
hotărîrile fiind mereu luate de oamenii cunoscători deplin, în 
cele despre ce este vorba. 

Pristavii sfatului de fabrică sînt înlocuiţi, ori cînd ar fi 
socotiţi, că nu sînt la ’năltimea menirii lor. 

Toate aşezămintele industriale, care au de scop prelucrarea 
unor aceleeaşi materii, alcătuesc pe ’ntreaga ţară cîte-o frăţie, 
numită federaţie. Astfel fabricile de gaz şi benzină, cu schelele 
puţurilor de păcură la un loc, alcătuesc într’olaltă ''''Federaţia 
Tăcurii ”, avîndu-şi un sfat al ei, deosebit, întocmindu-se din 
trimişii sfaturilor tuturor aşezămintelor, ce tin de această 

federaţie. La fel, toate asezămintele drumului de fier: ateliere, 
uzini electrice anumite lor, lucrători din gări, conductori de 
trenuri şi alţii alcătuesc într’olaltă ''''Federaţia drumurilor de fier ” 
şi aşa mai departe. 

O astfel de ’ntocmire a industriilor în federaţii pe ţară, face ca 
mersul treburilor, din năuntrulfie-cării industrii, să fie cumpănit 
şi făcut în ştiinţă şi după priceperea însă-şi a celor cunoscători 
de ele. Tot-odată aceste federaţii industriale, fiind în legătură 
dreaptă cu "'Federaţia Cooperativelor” , ştiu să potrivească, pe 
măsura ştiinţilor date de aceasta, să potrivească mărfurile făurite 
de ele, după nevoile cerinţilor obşteşti. 

C’o asemenea chibzuinţă, nici-odată ’n Arimania nu se’ntîmplă, 
să se făurească mărfuri necumpănite cu cerinţa trebuinţilor. 

Pe dealtă parte, sfaturile fabricilor, ale tuturor 
întreprinderilor de muncă ’n sfîrşit, dintr’o anumită Comună, 
alături de sfaturile tuturor aşezămintelor obşteşti din ea, 
alcătuesc la olaltă " Marele sfat al Comunii ”. Aşa dar, prin sfatul 
său, ori-ce tovărăşie de muncă din Arimania, stă ’n legătură 
nesmintită cu toate întreprinderile de acelaşi fel din ţară, ca şi 
cu toate celelalte ramuri de viată ale tării. 

Munca’n fabricile Arimanilor se face vreme dep (nouă) ceasuri 
pe zi, împărţită la trei schimburi de lucrători, fie-care schimb 
lucrînd cîte trei ceasuri. Lucrul de noapte ’n întreprinderile 
Arimaniei nu se pomeneşte, decît numai în anumite împrejurări 
grabnice, dar nici-odată vremea muncii unui rînd de lucrători, 
nu trece peste trei ceasuri. 

Ca şi’n lucrarea pămîntului, Arimanii, lucrînd prin 
întreprinderile industriale, urmăresc prin munca lor, nu 
îndestularea fie-căruia ’mparte, ci ’ndestularea cerinţilor 
obşteşti, la adăpostul căreia îşi poate găsi tot omul partea, ce i se 
cuvine trebuintilor lui. 

Toate mărfurile făurite prin fabricile lor, Arimanii le trec, 
de ’ndată, ’n primirea cooperativelor din comunile, care pe unde 

se află fieşte-care fabrică, sau întreprindere. De altfel, precum 
arătarăm, mărfurile ’n Arimania sînt făurite de fabrici si toate 
celelalte întreprinderi de muncă, numai după cuvîntul primit 
din partea cooperativelor, cari ştiu în ori-ce vreme cît şi ceea-ce 
trebueşte, să fie făurit. Nimic, prin urmare, nu se face ’n zadar, 
sau la voia ’ntîmplării, cum se petrec lucrurile ’n stările noastre. 
Din astă pricină, în aceste stări, unde fabricile lucrează, nu 
avînd în vedere îndestularea cerinţelor obşteşti, ci ’n vederea 
’mbogăţirii unor anume stăpîni, ele făuresc mărfuri atît cît li se 
cer preţuri mari. De ’ndată ce aceste preţuri vor scade, nu vor 
aduce cîştigurile dorite ’n punga stăpînilor, atunci ei îşi închid 
fabricile, aruncînd pe drumuri mulţime de mii şi milioane de 
muncitori, lăsînd totodată restul omenirii în prada precupeţilor, 
cari vor drămălui mărfurile fabricilor închise, precum le va fi mai 
în cîştigul lor şi spre ruina celorlalţi. 

Să nu scăpăm din vedere, a spune că ’n Arimania nu lipsesc 
nici decum lucrurile, cunoscute la noi supt numirea de “obiecte 
de lux”. Dimpotrivă, întru cît Arimanii înţeleg, să-şi trăiască 
viaţa, gustîndu-i toate gingăşiile, firesc este, ca să nu se lipsească 
de toate podoabele, ce-ar socoti, să le-o şi ’nfrumuseţeze. 
Deosebirea este, însă, că toată fiinţa omenească se poate bucura 
deopotrivă de aceste podoabe. O altă deosebire şi mai mare, stă ’n 
aceea, că făurirea “obiectelor de lux” cade ’n sarcina oamenilor, 
ce ’ndeobşte sînt înzestraţi cu aplicări artistice şi cărora li se face 
creşterea, din acest punct de vedere. în chipul acesta lucrările 
de lux, podoabele de tot felu în Arimania, sînt lucrări de artă 
’n toată puterea cuvîntului. Nu mai puţin, însă-şi toate celelalte 
lucrări eşite din mîinile Arimanilor, cu toatele poartă pecetea 
unii desăvîrşite trageri de inimă ’n săvîrşirea lor. Negreşit, aceşti 
oameni lucrînd pentru dînşii, în mijlocul tuturor bielşugurilor, 
ne mai tremurîndu-şi gîndul în teama zilii de mîine, îşi aţintesc 
întreaga lor isteţime întru săvîrşirea lucrului, ce le ’ncap pe mîini. 



în deobste, este o neobosită ’ntrecere ’ntre oamenii acestii 

ţări fie-care cătînd, să dovedească, că-i mai desăvîrsit decît 
altul în alegerea frumosului, în priceperea şi mai cu deosebire în 
săvîrşirea acestui frumos. Pe cuvîntul acesta, fie-care regiune îşi 
are o vecinică expoziţie a tuturor lucrărilor, săvîrşite de munca 
oamenilor din cuprinsul său. Apoi anual se ’ntocmesc premii de 
răsplăţi, celor mai buni aleşi lucrători în deosebitele ramuri de 
muncă. Dar răsplăţile acestea sînt cu atît mai rîvnite, cu cît sînt 
de talia cinstirii morale, a celor ce le dobîndesc. 

Şi totuşi mai trebue, să stăruim, în acestă parte a cărţii noastre, 
asupra ramurii de muncă şi ’ntreprindere arimană, ce-a ’ntrecut 
toate aşteptările. Este vorba despre electricitate: dobîndirea şi 
’ntrebuintarea ei. 

După cum am mai spus, toate mişcările vieţii arimane sînt 
pururea şi pretutindeni întovărăşite şi ’nlesnite de ’ndemînarea 
acestii puteri minunate. Am putea zice, că electricitatea, stă tot 
aşa la ’ndămîna vieţii Arimanilor, precum le stă însă-şi aerul. 
Casele, uliţile, drumurile, armanele, crîngurile şi grădinile, 
potecile munţilor, ca şi cursul apelor, totul şi toate sînt luminate 
noaptea cu electricitate. Uneltele şi maşinile plugăreşti, toate 
sînt puse ’n mişcare de acestă minunată putere. Trenurile, 
tranvaele şi toate trăsurile şi carele Arimanilor sînt purtate 
de electricitate, vasele plutitoare de pe rîuri ca şi maşinile lor 
sburătoare. Apoi, precum mai pomenirăm, hotarile ţării le sînt 
încredinţate iarăşi acestei tării, pe cît de blîndă şi folositoare, tot 
pe-atît de vrăjmaşe şi necruţătoare, cînd i s’ar deslănţui puterile, 
întru zdrobirea vre-unor cotropitori năvalnici. 

Ei bine, de unde-şi dobîndesc Arimanii atîtea puteri electrice? 

Fireşte, răspunsul îl căpătăm uşor, dacă vom ţine seamă de 
faptul, că toată agerimea cugetului şi toată hărnicia acestor 
oameni, de cîte-va zeci de ani, n’au mai fost risipite, nici în grija 
sărăciei umilitoare, dar nici ’n calea desfrîului. Dinpotrivă, aceste 
’nalte însuşiri omeneşti Arimani le-au ’ndrumat numai si numai, 

să-şi afle calea şi mijloacele unui trai, care să le chezăşuiască 
plinătatea desfăşurării vieţii lor. 

Cu asemenea năzuind Arimanii şi-au îndreptat privirile 
asupra puterilor fireşti, ca să şi le apropie cît mai mult în folosul 
vieţii lor. Astfel au purces, să prinză fuga apelor gîrlelor, în mori 
electrice şi’n curîndă vreme, ridicară uzini de felul acesta, pe 
toate cursurile de apă. 

De la aceste uzini, purtate de goana apelor, Arimanii îşi 
au toată comoara, ce le alcătueste însă-si sufletul vieţii tării 
lor, eletricitatea. 

întregul cuprins al Arimaniei este ’mpărţit în ocoale, sau 
sectoare. Fie-care sector este ’nzestrat c’o mare statie de curent, 
ce-i vine de la uzinele din apropiere şi care îndestulează cu 
electricitate toate nevoile din raza sa. 

Munca ’n toate ramurile electricităţii se face iarăşi, pe 
temeiul obicinuit al vieţii arimane, pe temeiul întovărăşirilor 
de tot soiul. Lucrătorii tuturor uzinelor si-ai staţiilor electrice 

alcătuesc în Arimania “Marea Federaţie a Electricităţii ", ce stă 
’n legătură cu toate federaţiile tuturor întreprinderilor arimane. 

Dacă vei merge, cititorule, în ceasurile de schimb al lucrătorilor, 
la fabrici, ateliere, puţuri de păcură, ocne, porturi şi oriunde, ’n 
Arimania ţi se va’nfăţişa pretutindeni, următoarea privelişte. 

Lucrătorii de schimb sosesc întotdeauna cu cîteva minute 
mai ’naintea schimbului, cu tranvaele, cu trăsurile de sine 
mergătoare sau pe jos, trecînd care cum vin în sala de schimbat 
hainele, unde-şi iau pe cele de lucru. Lucrătorii schimbaţi, 
dimpotrivă lăsîndu-şi hainele de lucru, trec la spălătoare şi bae, 
de unde es împrospătaţi şi curaţi şi luîndu-şi îmbrăcămintea 
obicinuită, pleacă, care pe unde-şi are treabă. Dacă vei trece ’n 
plimbare prin atelierele şi cancelariile ’ntreprinderilor, vei găsi 
pe fie-care la locul său, muncindu-şi ceea-ce are de făcut, cu 
atîta sîrguinţă, în cît ţi se pare omul turnat cu maşina lui, sau că-i 



singur el o maşină. Nici-o şoaptă streină de muncă nu s’aude, 
nici-un fum de ţigare nu se vede şi nimeni nu-şi strică măcar 
o clipă în zădărnicie. Cel mult, dacă vei întîmpina pristavul 
atelierului, care să te călăuzească, sau să-ţi ceară ertare, că 
privegherea sau altă treabă, ce-are de făcut, nu-i dă pas, să-ţi fie 
mai mult de folos. 

Păstrarea şi împărţirea bunurilor 


A 

Î ntreaga rînduială şi ’ntocmire a treburilor şi oamenilor din 
Arimania se vădeşte, în toate amănuntele, călăuzită de-o 
singură menire: Să chezăşuiască desfăşurarea vieţiifie-căruia, 
în toată plinătatea ei, prin o cit mai uşoară strădanie a tuturora. 

Pe temeiul acesta şi-au aşternut toate ’ntreprinderile muncii 
lor, pe acest temei este întocmit şi felul de păstrare, felul 
schimbului şi ’mpărţirii roadelor muncilor, între toţi locuitorii 
ţării. în privinţa asta lozinca lor este: T)e la fie-care după putinţă, 
fiecăruia după trebuinţă. 

în cele trecute, am mai vorbit despre aşezămîntul 
cooperativelor arimane. Arătarăm, că aşezămîntul acesta, 
numai din nume se mai potriveşte cu ceea-ce cunoaştem în 
stările noastre drept cooperative. într’adevăr, privind în deobşte 
viaţa Arimaniei, ni se ’nfăţişază, ca o desăvîrşită ’nfăptuire 
a principiului, sau scopului cooperaţiei, care este: schimbul 
nemijlocit între producători. Aşa dar, întreaga orîndă socială 
arimană, alcătuieşte o desăvîrşită cooperaţie sau frăţie de muncă, 
în mijlocul căreia lucrătorii îşi fac schimb unii de la alţii, între 
roadele muncii lor, fără mijlocirea negustorească, ştiută de noi. 
Adică, după cîte se vede, cooperaţia nu se poate înfăptui, decît 
numai într’o lume de lucrători, unde toţi muncind, trăesc prin 
schimbul roadelor, săvîrşite de ei, între dînşii, unde nimeni nu 
precupeţeşte acest schimb, ci se face, ca’n Arimania, deadreptul, 
marfă pentru marfă. Cu alte cuvinte, aşezămîntul cunoscut în 
Arimania, cu nume de cooperative, nu-i alt ceva de cît locul, 
unde se adună roadele săvîrşite de munca omenească, spre 
păstrare şi spre ’mpărţirea, după trebuinţă, ’ntre oameni. 

Cooperativele arimane, nu numai că au menirea să păstreze 
si să facă schimbul roadelor muncii în tară, nu numai că au 

sarcina să vegheze a se ’ndestula tot omul din aceste roade, pe 
cît trebuinta-i va cere, dar tot ele au îndatorirea să tie socotelile 
tuturor cerintilor si nevoilor locuitorilor arimani, asa fel, ca să 
nu se ’ntîmple nimănui vre-o lipsă în traiul său de toate zilele, 
în scopul acesta cooperativele alcătuesc federaţii regionale, care 
se ’ncheagă cu toatele ’ntr’o federaţie pe ţară, cunoscută supt 
numele de ''''Marea Federaţie a Cooperativelor 1 '. Fie-care federaţie 
regională de cooperative, prin mijlocirea cooperativelor 
comunale, ce-o alcătuesc, ştie ori-cînd, amănunţit, toată averea 
ce-o poate săvîrşi locuitorii regiunii sale, precum şi toată averea 
firească, ce se poate afla pe ’ntinderea şi ’n pămîntul acesteia, 
care să poată sluji la făurirea feluritelor mărfuri şi roade, spre 
’ndestularea nevoilor omeneşti. Pentru cuvîntul acesta, înţelegem 
de ce la Arimani, tot cooperativele sînt însărcinate, să ţie socoteala 
mişcării populaţiei, întru cît cererea şi făurirea roadelor, urmează 
a fi cumpănite tocmai pe temeiul acesteia. în sfîrşit, cheea tuturor 
socotelilor trebuincioase fiinţării însă-si orîndei arimane, atît de 
straşnic chibzuită, în cît nimic nu se face cu risipă, dar nici cu 
zgîrcenie, spre deplina mulţumire a tuturora, această măestrită 
chee o ’ntruchipează aşezămintele lor cooperative. 

Cum lucrează aceste cooperative? 

Am arătat, că toate ’ntreprinderile din ţară, plugăreşti, ca 
şi industriale, care cum îşi săvîrşesc şi treptat cu săvîrşirea, îşi 
trec roadele ’n primirea cooperativelor din localitate, de care 
ţine fie-ce ’ntreprindere. Pe dealtă parte, ’n fiece localitate, 
cooperativele au prăvălii, în care se face ’mpărţirea roadelor şi 
mărfurilor trebuincioase băştinaşilor. Aşa dar, fie-ce cooperativă 
comunală are două ramuri, una de primire şi alta de ’mpărţire. 

Iată, de pildă, cum lucrează o cooperativă ’ntr’o comună 
agricolă. Sfatul agricultorilor din această comună va trece 
sfatului cooperativei acesteea, treptat ce le vor strînge, curăţa şi 
treera, toate grînele, seminţele, rădăcinile, fînurile şi paele, ce 
vor fi lucrate pe moşia comunii. Odată strînsura luată ’n primire 

de cooperativă, ea va ’ngriji s’o păstreze ’n bună stare, ţinînd-o 
gata să facă faţă, atît nevoilor obşteşti din ţară, cît şi trebuinţilor 
băştinaşilor din comună. 

După un plan de mai ’aninte ’ntocmit de “Marea Federaţie 
a Cooperativelor” şi văzut de “Marele sfat al ţării”, - despre 
care vom avea de vorbit -, cooperativa, din comuna agricolă, 
- mai ’nainte de-a despărţi strînsura, primită de la Sfatul 
agricultorilor, după trebuinţa băştinaşilor din comună şi-a 
nevoilor din ţară, - pune la o parte sămînţa pentru viitor. 

Dar, cuminţenia Arimanilor i-au îndemnat, să fie mereu 
prevăzători, aşa în cît au pururea păstrat un prisos din roade, 
ce le-ar putea ajunge să ’mplinească cu folos lipsurile anilor de 
restrişte. Acest prisos este primenit în fieşte-care an, astfel în cît 
să fie mereu împrospătat. 

Cooperativa primind şi împărţind-şi suma roadelor primite, 
după cum arătam mai sus, pe dată trebue să ’nştinţeze Federaţia 
regională, din care face parte, de toate mărfurile, care le 
are îmagazinate. La rîndul ei aceasta îi face cunoscut “Marei 
Federaţii a Cooperativelor”. 

“Marea Federaţie a Cooperativelor” stă ’n legătură deadreptul 
cu toate Federaţiile de muncă din tară, astfel că ori-cînd acestea 
îşi pot căpăta, fără întîrziere, materiile, de care ar avea nevoe, 
să-şi urmeze ne ’ntrerupt lucrul lor. 

După cererea “Marii Federaţii a Cooperativelor”, 
cooperativele trimet, ori-unde li s’ar spune, mărfurile ce le 
trec peste trebuinţele locale, primite’n păstrare de la toate 
’ntreprinderile de muncă din localităţile lor. în scopul acesta, 
cooperativele sînt ajutate mult de minunatele căi ferate, ce unesc 
toate comunile tării, ca ’ntr’o urzeală uriaşă. 

Precum lucrează o cooperativă cu roadele plugăreşti, aşa va 
lucra cu roadele şi mărfurile săvîrşite de ori-ce ’ntreprindere 
de muncă, ce s’ar afla ’n raza comunii, din care face parte 
cooperativa. Grădinăriile, cu uscătoriile lor; crescătoriile de 

vite şi pasări, cu lăptăriile şi fabricile lor de cărnuri; pescăriile, 
morile, fabricile de uleiuri, de ţesătorie, de gaz şi benzină, de 
zahăr si dulceţuri, izvoarele minerale, fabricile de obiecte de lux 
şi atelierele lucrărilor de artă, tipografiile, fabricile de maşini de 
tot felul, toatele îşi dau spre păstrare cooperativelor din comunile 
lor, mărfurile făurite de ele, care apoi sînt cu multă pricepere 
împărţite pretutindeni, după cerere şi trebuinţă. în felul acesta, 
o cooperativă dintr’o comună, ori-cari ar fi ea, îşi are ’mbrăcate 
’n ori şi ce clipă, prăvăliile de desfacere, cu tot soiul de mărfuri, 
pentru ’ndestularea trebuinţilor locuitorilor comunii. 

îndestularea locuitorilor, dintr’o comună arimană, se face 
de cooperativă pe două căi. Pe cale individuală, venind fie-care 
ins la prăvăliile cooperativii să-şi ia ceea ce-i trebue, mai ales 
în ceea-ce priveşte îmbrăcămintea, împodobirea şi alte mici 
amănunte vieţii omeneşti. în privinţa mîncării Arimanii nu 
se mai îngrijesc, fie-care ’n parte de masa lor, fiind-că le 
stau tuturora la ’ndămînă ospătăriile obşteşti, unde găsesc 
la toată vremea mîncării, ori-cînd, cea mai îmbelşugată masă. 
De asemenea grija spălatului n’o mai poartă fie-care casă ’mparte, 
întru cît totul ce-i de spălat şi cîrpit, se dă la spălătoriile obşteşti. 

Cu toate astea, sînt unii Arimani, cari găsesc mai bine, să 
mănînce şi să-şi spele singuri, sau în tovărăşia, celor cu cari 
locuesc învecinaţi, prin casele lor. Aceştia îşi iau partea lor de 
hrană, sau gătită gata de la ospătăriile comunale, ori deadreptul 
de la cooperative, ca că şi-o gătească ’n casă. în sfîrşit, ca ’n toate 
şi ’n această privinţă, Arimanii sînt cu totul liberi, să-şi aleagă, 
cum bine vor crede, că li-i mai cu ’nlesnire şi plăcere să trăiască. 

E locul, să pomenim şi despre marea cumpătare, de care dau 
dovezi strălucite Arimanii ’n toate ale vieţii lor. într’adevăr, 
deşi nu se ţine de seamă de nimeni, ca să se păstreze rînduiala 
la prăvăliile cooperativelor, ospătăriile obşteşti, ca şi la teatre 
sau alte locuri de petreceri, totuşi Arimanii se rînduesc de la 
sine, în acelaş chip firesc, precum s’ar orîndui pe la noi cei care 

merg să-şi ia apă de la o fîntînă, făcîndu-şi rînd unul, după altul, 
fără nici-o supărare, dimpotrivă găsind tocmai atunci prilejul de 
glume şi poveşti. Pentru a nu se ’ntîmpla însă, perderi de vreme’n 
zadar, locuitorii dintr’o comună sînt împărţiţi pe zile, cînd să vie 
fie-care la prăvălia cooperativei din satul sau mahalaua sa, ca 
să-şi ia cele de trebuinţă. Pe lîngă asta, prăvăliile cooperativelor, 
fiind înzestrate cu săli lăturaşe, în care cei care vin, pot să-şi 
petreacă cîteva clipe cu plăcere, se înţelege, că nimeni în 
Arimania nu suferă neplăcerile vre-unii înghesueli, sau tristeţea 
perderilor de vreme. Asemenea săli stau la ’ndămîna Arimanilor 
atît pe lîngă ospătăriile lor, ca şi pe lîngă teatrele, sau alt soi 
de locuri obşteşti, unde altfel s’ar prilejui aşteptări supărătoare, 
prin îngrămădiri. 

Pe de altă parte, cu toate că nimănui nu-i se ţine ’n seamă 
nici cît mănîncă, nici cît ia de la cooperativă, spre îndestularea 
traiului şi plăcerii sale, totuşi poporul acesta nu are măcar un soi 
rău printre rîndurile lui, care să-şi însuşiască mai mult, de cît 
trebuinţa cere. Dimpotrivă, de s’ar întîmpla vre-unuia, să rîdice 
mai mult de cît i-ar fi făcut trebuinţă, sau i-ar prisosi din cele 
trebuincioase lui, fără preget, prisosul îl duce ’napoi cooperativii. 

Arimanii se poartă, faţă de bielşugul lor, întocmai ne purtăm 
noi, pe nevrutele, faţă de aerul văzduhului, care deşi ne împresoară 
cu prisosinţă de toate părţile, totuşi nu luăm din grămada lui, de 
cît atîta cît ne trebue, nici mai mult nici mai puţin. 

Arimanul îşi dă prea bine seama, că ’n ţara lui totul este 
cumpănit, întocmai precum în sînul însăşi al Firii totul se află 
’n cumpănă aşa de dreaptă, în cît dacă s’ar lua sau mişca, un 
firicel dintr’o parte, neapărat i se va simţi lipsa, sau pornirea 
lui într’alta. Aşa dar, dacă unul ar strica mai multe roade, decît 
trebuinţa-i cere, altuia nu i-ar ajunge, nici să-şi împlinească 
nevoile. Lucrul acesta se vădeşte zilnic în stările noastre, 
unde cu cît stăpînitorii risipesc, în destrăbălarea traiului lor, 
roadele muncilor obşteşti, cu, atît mai vîrtos lucrătorii si ţăranii 

muncitori suferă lipsurile şi umilinţile sărăciei. 

Am mai pomeni altă dată despre Casele de popas şi ospătare, 
ale călătorilor în trecere prin comunile arimane. într’adevăr, 
fie-ce comună din Arimania este înzestrată c’o atare casă, iar prin 
comunile cercetate mai mult pentru aerul şi frumosul lor firesc, 
sînt si mai multe asemenea case. La casele acestea, ori-ce călător îsi 
află toată lărgimea traiului, din toate punctele de vedere. Negreşit, 
toate cele trebuincioase acestor case sînt date de cooperativele 
comunale. Ţinînd socoteala, însă, de trecători, care depe unde 
sînt, cooperativele îşi cer înapoierea mărfurilor întrebuinţate, cu 
’ntreţinerea lor, dela cooperativele comunilor acelora. 

Călătorii Arimani nici-odată nu-şi cer de la cooperativele 
comunilor, pe unde trec, sau petrec vremea repausului lor, cele 
ce li-i nevoe ’n drum, decît numai prin aceste Case de popas şi 
ospătare ale trecătorilor , tocmai spre a se putea păstra dreapta 
cumpănire ’n socoteli, precum spuserăm mai sus. Aceste case 
mai sunt înzestrate cu săli de expoziţii a tuturor roadelor 
si mărfurilor, ce se lucrează ’n localitatea fiecării comuni. 
Obicinuit, în aceste săli, sau prăvălii se găsesc, pentru călători, 
mici daruri lucrate în ceasurile libere, de Arimanii băştinaşi, 
lucrări de artă de tot felul. 

Trenurile şi vasele plutitoare sînt îndestulate, în ceea-ce priveşte 
ospătarea călătorilor, prin Federaţiile regionale cooperative, 
în ceea-ce priveşte schimbul cu mărfurile din alte ţări, ce nu se 
pot afla ’n Arimania, acesta se face numai prin îngrijirea “Marii 
Federaţii Cooperative” din ţară. 

Din cele arătate, în această parte a cărţii de faţă, credem, 
cetitorule, că-ţi vei putea face măcar o cît de slabă părere, 
de chipul înţelept, în care ştiut-au Arimanii, să-şi deprinză 
cumpănirea deplinii lor îndestulări, în toate cîte viaţa lor 
desăvîrşită o cere. Punînd în faţă slaba icoană, ce puturăm a ţi-o 
zugrăvi, pînă aci, despre viaţa Arimanilor, cu viaţa nesăbuită din 
ţara ta, judecă şi alege. 



2 


Socotim, că-i potrivit locul, să mai adăogăm aici, cîte-va 
cuvinte despre straşnica curăţenie, ce se află peste tot locul în 
Arimania. într’adevăr, cît am călătorit prin toate ţinuturile 
ei, n’am putut afla nici cel mai mic ungher de uliţă, unde să se 
pomenească vre-o urmă de necurăţenie, întru cît fie-care grupă 
a caselor de locuit, îşi au singure sarcina păstrării curăţenii, 
în preajma acestor case şi’n uliţa, cît li-i împrejur. însă-şi în 
sălile de oaspăţ şi petrecere obştească, cu toate că sînt date spre 
îngrijirea unor anumite tovărăşii de lucrători, totuşi, în oaspeţile 
şi petrecerile lor Arimanii păstrează o curăţenie, într’adevăr, 
după măsura însă-şi a înţelepciunii ce-i încunună. în privinţa 
curăţeniei Arimanii spun, că este singurul semn, prin care omul 
poate dovedi, că nu-şi mai poartă cu sine dobitocul, a cărui fire-1 
face, să nu-şi poată îngriji singur de sine. 

Negreşit, ţinînd socoteala că sănătatea oamenilor atîrnă de 
însă-şi felul curăţeniei lor, Arimanii au ajuns, ca prin desăvîrşirea 
acesteea, să ’nlăture şi să stingă toată racila bolilor, mai ales că 
nu-şi mai găsesc acestea nici ogorul nimicitor al sărăciei, pe care 
odrăslesc, în stările noastre, tot soiul de molimi ucigătoare. 

6. Lucrări de artă, clădiri 

SI MONUMENTE 

D acă prin “lucrări de artă” se înţelege ’n stările noastre, 
lucrările de inginerie şi arhitectură, mai deosebit 
măestrite ’n felul lor de-a fi, atunci în Arimania toate 
lucrările şi lucrurile eşite din munca omenească se pot zice, 
fără deosebire, lucrări de artă. Toate clădirile, fir’ar ele locuinţi 
omeneşti, grajduri pentru vite, fabrici şi magazii, teatre şi 
scoli, într’un cuvînt toate, apoi podurile şi gările, porturile 
si drumurile, ca si toată uneltăria si maşinile Arimanilor sînt 
lucrate şi ’mpodobite aşa fel, în cît par făcute mai mult să-le 
’nveselească viaţa, de cît să le slujească trebuinţilor. 

Am mai vorbit despre clădirile caselor de locuit ale Arimanilor. 
Am arătat, că fie-care din ele alcătueşte cîte-o adevăratăprisacă, 
în care-şi adăpostesc tihna şi odihna mănunchiurile de stupi 
omeneşti. în năuntrul lor sînt asa fel întocmite si îmbrăcate, 
în cît nimic nu poate lipsi, nici măcar să turbure liniştea şi 
mulţămirea perechilor sălăşluitoare, sau a inşilor ce-ar alege 
mai nimerit, să-şi petreacă odihna ’n singurătate. 

Pe dinafară casele de locuit au înfăţişări de mîndre palate, ce 
răsar din mijlocul grădinilor, ce le ’nconjoară, precum la noi, 
se povesteşte, ’n basme, că răsăreau palatele făt-frumoşilor din 
miezul pădurilor-fermecate. Chipul şi măestria în care sînt lucrate 
aceste case, deosebesc de la o comună la alta, aşa de plăcut, în cît 
prin înfăţişarea lor, trecînd prin comunile Arimanilor, socoţi că 
străbaţi tot alte lumi. Si cu toate astea, de si ’n fie-ce comună se 
păstrează acelaşi fel de lucrare a clădirilor, totuşi fie-care clădire 
îngînă ’n amănuntele lucrării ei atîtea feluri de măestrii, în cît 
trecînd de la una la alta, găseşti tot altceva, care să-ţi uimească 
privirile şi să-ţi aline gustul frumosului. 





Nu mai puţin clădirile fabricilor şi-ale tuturor aşezămintelor 
obşteşti, cum ar fi şcolile şi teatrele, ospătăriile comunale, casele 
de popas pentru călători, magaziile şi locaşurile cooperativelor, 
pînă şi coteţile paserilor, ca şi grajdurile vitelor, au înfăţişări aşa 
de mîndre şi svelte, în cît abureşte, din priveliştea lor, fericirea 
de mulţămire, a unui popor harnic şi stăpîn pe toată ursita lui. 
Cîtă deosebire ’ntre aceste podoabe, ce par să ’nalţe, să uşureze şi 
să ’ncînte viaţa vrednicului popor ariman, faţă de posomoritele 
fabrici şi clădiri obşteşti, de pe la noi, ce par ca nişte morminte 
uriaşe şi posace, anume să ’năbuşe şi să tescuiască, supt greutatea 
zidurilor lor nesăbuite, munca şi viaţa celor, cari lucrează ’n ele, 
ca să le stoarcă sudorile... 

Printre podoabele zidăriei, din pereţii clădirilor arimane, 
răsar chipurile mucenicilor, cari s’au jerfît, sau cari au luptat 
înainte vreme, zeci de ani de-arîndul, să trezească pe strămoşii 
Arimanilor şi să-i smulgă din găoacele putrede ale unii stări de 
lucruri, ce pare a fi fost, după aducerile lor aminte, leit cu starea 
în care hălăduim noi astă-zi. 

Toate zidurile clădirilor sînt lucrate mai numai turnate în 
ciment şi fier, astfel în cît par ca nişte lespezi de piatră, crescută 
din pămînt. Acoperişurile lor sînt mai toate făcute din olane 
şi ţiglă, dar acestea sînt lucrate cu totul altfel, decît pe la noi. 
Adică nu-s făcute numai din pămînt, ci dintr’o amestecătură de 
clisă şi tocătură de pae şi trestie. Cu chipul acesta acoperişurile 
arimane sînt foarte uşoare si tot-odată se dă o bună ’ntrebuintare 

paelor din părţile lor plugăreşti şi trestiei din bălţi. 

Cu toate astea, acoperişul celor mai multe clădiri ale 
aşezămintelor obşteşti, cum sînt şcolile, “cuibul mamelor”, 
ospătăriile, multe fabrici şi altele, de-o anumită ’nălţime, 
acoperişurile acestora sînt late, prevăzute ’mprejur cu galerii, 
alcătuind grădini agîţate, unde-şi petrec mulţi Arimani ceasurile 
de linişte, bucurîndu-se de priveliştea ’nălţimii. 

Clădirile staţiilor drumului de fier sînt lucrate astfel, ca 

toate semnalele la depărtare, să lucreze pe acoperişurile lor, 
în care scop sînt prevăzute şi cu instalaţii de telegrafie fără fir. 
Lucrătorii staţiilor nu se pomeneşte să locuiască, ca pe la noi, 
în clădirile acestora. în apropierea lor se defăşură sate mîndre 
de palate, unde locuesc lucrătorii drumurilor de fer, de ori şi 
ce ramură ar fi. Aceste sate, cînd nu alcătuesc comune de sine 
stătătoare, tin de comunile învecinate. 

Dacă-i vorba de clădirile staţiilor electrice, acestea par mai 
mult ca nişte altare, înălţate, la depărtări anumite, în cinstea 
Soarelui, dătătorul de lumină şi viaţă. în afară de faptul, că trupul 
acestor clădiri este măestrit din stîlpi de piatră săpată, încununaţi 
cu ’mpletituri de marmură, sau sticlă turnată ’n flori de lămîiţă 
şi trandafiri, acoperişul li se sfîrşeşte ’ntr’o turlă uriaşă, deasupra 
căruia străluceşte ziua şi noaptea globuri de cristal. Strălucire 
’acestor globuri alcătuesc brîuri de lumină ’n lung şi latul ţării, 
îndrumîndu-se după ele, mersul maşinilor sburătoare. 

Maşinile sburătoare slujesc în Arimania poşta ţării. în scopul 
acesta ele şi-au staţiile, pe însă-şi acoperişurile clădirilor de 
poştă de prin comuni. în afară de sburătoarele poştale, altele sînt 
întrebuinţate întru ducerea si aducerea trimişilor deosebitelor 

sfaturi, unele dela altele, sau la vremea adunărilor lor. Fireşte, 
în Arimania se ’ntrebuintează maşinile sburătoare foarte mult 

pe la zile de sărbătoare şi petreceri şi ori la ce treburi se simte 
nevoia grabei. 

Să nu scăpăm din vedere, însă, că sburătoarele arimane, 
sînt tot ce poate fî mai desăvîrşit în această privinţă. Din toate 
punctele de vedere ele par unor paseri uriaşe, întru cît, nu 
numai că plutesc în văzduh fără nici un sgomot, dar, întocmai 
ca paserile, au toată chezăşia sborului. Maşinăria acestor 
sburătoare nu mai înfăţişează grozava primejdie a sburătoarelor 
noastre, care poartă cu ele vecinica ameninţare a morţii celii 
mai năprasnice, prin foc şi prăbuşire. într’adevăr, Arimanii 
îşi poartă sburătoarele printr’o isteaţă întrebuinţare a unor 

mlădieri de aripi, aşa că n’au nevoe nici de motoare grele de 
benzină, nici de aceasta. 

Despre trenurile şi tramvaele arimane vorbirăm, că sînt 
minate prin puterea electricităţii. La fel sînt purtare, pe toate 
rîurile şi bălţile lor plutitoare, vasele de tot felul, care-şi 
primesc curentul de la ţărmuri, printr’o minunată ’ntrebuinţare 
a undelor unor maşinării, ce lucrează cam în felul telegrafiei 
noastre fără fir. 

Drumurile Arimaniei, fie cele ferate, fie cele petruite, par 
unor mari bulevarde, de prin cele mai ’naintate şi propăşite ţări 
de pe la noi. în afara ne’ntrecutei lor măestrii, în cît toată piatra 
lor, pare numărată şi ţintuită ’n locul ei, ’n afară de nespusa lor 
cureţenie, fie ’n vremuri senine, de ploi sau ninsori, pe deasupra 
rîndurilor de copaci, pe supt umbra cărora ele şerpuesc, mai sînt 
înzestrate, precum am mai pomenit, de-acele pietre chilometrice, 
ce ’nfăţişază fie-care un chip omenesc. Icoan’acestor chipuri 
întruchipează feţele de oameni, cari trăit-au prin preajma locului 
şi care s’au deosebit în anumite fapte, ce le preţuesc pomenirea. 
Mai întotdeauna din piatr’acestor chipuri şipotesc isvoare 
răcoritoare de apă, din care se preling pîrîiaşe, ce-şi licăresc 
apele printre erburile din lungul drumurilor. 

O altă măestrie, ce ’ntrece si mai mult în tara Arimanilor, 
tot ce a putut săvîrşi propăşirile altor ţări, din stările noastre, 
este uriaşa ’ntocmire a rîurilor si bălţilor ei, asa fel ca, nu numai 
să le stăvilească revărsările stricătoare, ci dimpotrivă, să le şi 
întrebuinţeze întru udarea tuturor lanurilor din tară, la vreme 
de secetă. Iată de ce ’n Arimania nu se mai pomeneşte nici de 
revărsările păgubitoare, ale apelor, nici de prăpădeniile secetelor 
pustiitoare. Cît despre bălţi, smîrcuri şi sărături, adevărate 
clocitori de molimă ’ntre vite şi oameni, cum sînt în părţile 
noastre, nici despre unele ca acestea nu se mai ştie ’n Arimania. 

Văile, prin care-şi gonesc apele rîurile Arimaniei, în tot 
lungul lor, înfăţişază brîe ’ntinse de grădini şi crînguri, ce 

se’ntrec în zestrea podoabei lor de avuţie, ca toate atîtea altele, 
cîte le-a ’nfăptuit înţelepciunea şi hărnicia acestui destoinic 
popor. Pe unde locurile nu sînt prea prielnice, nici florilor, 
nici legumelor, nici pomăturilor, se desfăşură fineţe, prăsili de 
copaci şi seminţe, iar în părţile de miază-zi se ’ntrebuinţează 
aceste locuri joase ca’ntinse imaşuri de vite. în sfirşit, nici din 

aceste locuri nu se lasă o brazdă măcar ne’ntrebuintată cu folos. 

? 

Şi cu toate acestea, Arimanii, dovedind alături de priceperea 
lor nesămuită şi cugetul lor prevăzător, iarăşi nu s’au lăsat 
purtaţi de voia ’ntîmplării, nici întru pre’ntîmpinarea secetelor. 
De aceia nu se bizue numai pe cursul apelor, care şi ele ’n atare 
împrejurări scad şi n’ar mai putea face faţă nevoilor simţite la 
cîmp, din pricina uscăciunii. în scopul acesta, întocmit-au 
prin creeri munţilor, uriaşe zăgaze de ape, stăvilind isvoarele 
pîraelor, printre văile celor mai prăpăstioase culmi. Aceste 
propriri de apă slujesc tot odată, să pue ’n mişcare nenumăratele 
mori electrice, despre care vorbirăm mai sus. 

Păstrarea şi mînuirea tăriilor de apă, cu care ţinut-au 
Arimanii să-şi înzestreze ţara, cade ’n grija '‘''Marii Federaţii a 
Apelor ”, din Arimania, întocmită pe aceleaşi învrîstări de sfaturi 
şi ’ntovărăşiri ale lucrătorilor lor anume pregătiţi, la fel cu toate 
celelalte federaţii de muncă, din această tară. 

După cum fost-au înlocuite, de multă vreme ’n Arimania, 
căzărmile, temniţile şi alte asemenea aşezăminte de risipă 
şi asuprire ale vieţii omeneşti, prin felurite alte aşezări de 
’mfrumuseţare şi preamărire a vieţii, tot astfel fură preschimbate 
mănăstirile si Bisericile. Fără a li se aduce vre-o stricăciune, 
dinpotrivă îngrijindu-se, ca nişte rămăşiţi întru cunoaşterea 
trecutului, Arimanii înzestrat-au zidurile goale ale acestor 
locaşuri, cu bogăţia unor desăvîrşite muzee, în care se oglindec 
desfăşurările stiintilor, din cele mai adînci vremuri, sau 
desfăşurările vieţii pămînteşti, oglindită ’n tot soiul de rămăşiţi 
aflate din trecut, prin scormonirea scoarţii Pămîntului. 

Fireşte, Arimanii ajuns-au cu toţii deopotrivă, prin larga 
desvoltarea a cunoştinţilor ştiinţii în toate ramurile ei, prin 
minunatele lor şcoli despre care vom vorbit, ajuns-au să priceapă 
adîncul tainelor faptelor fireşti, aşa că nu li se mai umbreşte 
cugetul de nici-o teamă, sau îndoială, pentru care să aibă nevoe 
a şi-l ascunde’n dosul unor idoli, cărora să le-aducă jertfe de 
umilinţă şi rugi de îndurare. Pentru cuvîntul acesta, ei nu mai 
găsesc cu cale nici-un soi de vrăjitorie sau preoţie, care să mai 
rătăcească minţile oamenilor din calea adevăratei cunoaşteri 

a curatului Adevăr, ce străluceşte numai în luminele tuturor 
ştiinţelor omeneşti, purcese din cunoştinţa deplină a faptelor 
fireşti. Altarele de jertfire ale Arimanilor sînt însă-si asezămintele 
muncii lor, unde vine zilnic fie-care, să-şi dea prinosul străduinţii 
sale, întru chezăsuirea vieţii lui, alături de-a semenilor săi. Casele 
de cîntări si laudă - nu’n desert, ci ’ntru slava vieţii însă-si, - sînt 

aşezămintile lor de’ndestulare, desfătări, şi ’nălţătoare petreceri, 
prin care Arimanii pricep, să se ridice pînă la cel mai adînc înţeles 
al tuturor tainelor Firii. 

Monumentele lor, clădirile, ca şi toate uneltele şi steagurile 
lor, poartă cu toatele aceeaşi pecete şi pajură, ce ’ntruchipează 
însă-şi cugetul, ce-i călăuzeşte ’n viaţă. în lumina unui soare de 
aur, un bărbat voinic şi-o femee frumoasă, îmbrăţişindu-se’n clipa 
’nălţătoare-a dragostii, încununaţi într’o ghirlandă de spice 
şi lauri, astfel se înfăţişează această pajură arimană, oglindind 
strălucirea buneiînţelegeri dintre oameni. 

Alt soi de monumente şi clădiri, de care nu se pomeneşte’n 
părţile noastre, le găsim în Arimania în acelea ce sînt hărăzite 
păstrării urmelor morţilor. într’adevăr, Arimanii găsesc cu 
cale, să nu mai umple pămîntul cu osemintele morţilor, ci sînt 
prefăcuţi în scurtă vreme, printr’un meşteşug anume deprins, 
sînt prefăcuţi în scrum. Acest scrum se păstrează ’n cutii de 
siclă, aşezate în criptele clădirilor, de care fu vorba mai sus. 
Totodată în aceste clădiri se păstrează icoane prinse din viaţa 



celor morţi, ce la vremea unor anumite sărbători, se arată prin 
cinematografe, astfel ca să-şi pomenească cei vii, pe morţii lor, în 
felul cum petrecut-au odinioară cu toţii. Prin urmare, clădirile 
de păstrare şi pomenire a morţilor sînt înzestrate cu săli întinse 
de cinematograf şi alte ’nlesniri anumite scopului lor. 

Pentru a nu turbura cum-va bucuria vieţii, prin vre-o 
înfăţişare mohorîtă, aceste clădiri sînt lucrate, ’ntr’o nespusă 
măestrie de lumină şi frumuseţe, fiind pururea ’nconjurate cu 
crînguri de copaci şi cu tot felul de grădini de flori. 

7» Sfaturile 

Alcătuirea si ’nlăntuirea lor 

y y 


D in cele arătate pîn’acum, se poate desluşi, cetitorule, 
că toată mişcarea vieţii Arimanilor se plămădeşte pe 
temeiul feluritelor lor întovărăşiri, isvorîte din cerintile 

trebuintilor traiului lor, cu năzuinţa ne’nfrîntă, să-si desfăsure 
viaţa ‘n toată plinătatea ei, potrivit împrejurărilor, în care s’ar 
găsi’n ori-ce clipă. 

De asemenea, înţeles-ai, poate, cetitorule, că ’n Arimania nu 
se află nici-un soi de stăpînire, nici un soi de slujbaş poruncitor, în 
sfîrşit nici-o priveghere asupra mersului treburilor şi-a traiului 
oamenilor, străină, sau care să stea pe dinafara acestora. Nu ne 
îndoim, c’ai priceput, că singurul cheag al rînduelii Arimanilor 
este numai Buna ’nţelegere dintre dînşii. Şi fără să vrei, mintea 
te duce, luminatule cititor, la stupii de albine, la stolurile 
păsărilor, şi la furnicarul de furnici, care ’mpreună ’ntr’o laltă 
mii şi sute de fiinţi, de acelaşi soi muncesc, petrec şi trăesc, la 
un loc, fără nici-un supăr de poruncă ’ntre ele, călăuzite numai 
de buna-le ’nţelegere, purcesă din temeiul întrajutorării şi 
nimic mai mult. Si dacă avusi norocul să-ti fi însusit cunostinti 

în privinţa ’ntocmirilor, însă-şi ale Tăriilor fireşti, ce alcătuesc 
într’olaltă Nemărginirea, sau Universul, atunci felul de viaţ’ al 
Arimanilor, te va duce iarăşi, mai departe cu gîndul, la noianul 
de stele, presărate în cuprinsul Nemărginirii, vecinie alergînd 
în necunoscutul, de aproape urmărindu-se, sprijinindu-şi una 
alteia mersul, nici-odată asuprindu-se. 

Vei pricepe, cetitorule, că tot meşteşugul bunii înţelegeri, ce 
’ndrumează rînduelile vieţii arimane, purcede dintr’o deaproape 
’nţelegere a rostului Firii, pe care Arimanii s’au străduit să şi-l 
însusiască, întru cît datu-si-au seama, că numai urmînd oamenii 

căile, ce li le pildueşte ’nţelesul acestui rost al faptelor fireşti, 
numai aşa vor fi în stare, s’alunge dintre dînşii racila tuturor 
neajunsurilor. 

Chipul, în care se vădeşte ’nfăptuirea Bunei înţelegeri dintre 
Arimani, este Sfatul. Sfatul Arimanilor, este adunarea în care se 
’ntrunesc, care-şi cu ceata, sau grupa lor, fie ca să-şi pue la cale 
treburile, fie ca să-si chibzuiască ori-ce alte mişcări ale vieţii lor. 

Scopul întregii orînde a Arimanilor este, să-şi chezăşuiască o 
cît mai deplină desfăşurare a vieţii fie-căruia din ei, bucurîndu-se, 
cu alte cuvinte, de tot plinul acestii vieţii, pe cît li se cere de toate 
năzuinţele sau trebuinţele lor fireşti. în fine, ca să-si afle atare 
chezăşie, Arimanii înţeleg ca singuri, fiecare dintre dînşii, să o 
caute şi s’o păzească pentru sine, în aşa fel de măsură, încît chezăşia 
vieţii unuia, să n’o stingherească pe a celuilalt. Neapărat, mai întîi 
de toate, ca să-si dobîndească cele de nevoie întru bucurarea de 
’ntregul plin al vieţii, Arimanii pricep, că trebue să muncească 
fie-care dintre ei, într’o anumită ramură de muncă, agonisindu-şi 
astfel, prin mîna fie-căruia, belşugul, din care să se îndulcească cu 
toţii, potrivit trebuinţilor. Dar după cum Arimanii nu pricep, ca 
nimeni din tara lor să stea să trăiască făr’a munci, într’o măsură 
potrivită cu a celorlalţi, tot astfel n’ar pricepe cum să nu ia 
fie-care ins parte, la privegherea şi’ndrumarea tuturor treburilor 
si mişcărilor vieţii lui. Iată de ce, dacă nu se află om în Arimania, 

care să nu fie părtaş, într’o anumită ceată de muncă, - în 
marginile vrîstelor arătate’naintaş, - deaşişderi nu se află om, 
care să nu ia parte, ca să-şi spue cuvîntul şi să fie ascultat în 
adunarea Sfatului tovărăşiei, sau tovarărăşiilor, în care stărue, 
să-şi desfăşure zilnic plinătatea vieţii lui. 

în stările noastre, cu toate că tot poporul este ’ndemnat şi silit, 
de nevoile vieţii lui şi de greul rînduelii treburilor obşteşti, să 
muncească destul de trudnic, totuşi nu-i chemat, ci dimpotrivă ’i 
oprit să-şi chivernisească singur aceste treburi. în stările noastre, 
grija treburilor obşteşti şi-o ’nsuşeşte o anumită pătură de inşi, 

alcătuiţi, peste capetele poporului, în nume de stăpînitori, într’o 
mulţime de aşezăminte asupritoare. Toată ’njghebarea acestor 
aşezăminte, se cunoaşte la noi supt numele “Statului", sau al 
“orîndei de stat". Potrivit acestei înjghebări, se ’ntocmesc, în 
stările noastre, tot soiul de rîndueli, după cerinţile vieţii, mereu, 
însă, restrîngînd dreptul lor de călăuzire şi priveghere la cîte-o 
mînă de inşi, cari alcătuiţi în deosebite “ comitete ” sau “ consilii î”, 
se poartă, faţă de cei mulţi din aceste rîndueli, întocmai cum 
“orînda de stat" se poartă, faţă de mulţimea poporului. Negreşit, 
întru cît pătura ce alcătueşte “orînda de stat”, trăeşte ’n afară 
de toate nevoile poporului, căruia nu-i este ’ngăduit, să şi le 
’ndrumeze singur, toate gîndurile şi măsurile acelii pături, nu 
numai că rămîn streine de păsurile acestuia, dar vecinie i sînt 
potrivnice. De pildă, poporul va avea nevoe, să se bucure de-o 
cît mai largă libertate ’n toate mişcările vieţii lui, cîtă vreme 
“orînduitorii statului” au tot interesul să restrîngă libertăţile 
poporului, căci numai aşa vor putea, să-l întrebuinţeze la toate 
trudele, care să le chezăşue numai lor un trai, ca din bazme, fără 
a munci. 

Ca si “orînda statului” “orînda deosebitelor comitete” si 

“consilii”, din stările noastre, luîndu-şi asupră-le călăuzirea ursitei 
celor năimiţi ’n jurul lor, lucrînd fără a fi privegheate de aproape 
de aceştia, vecinie au în vedere numi interesele unor anumite clici, 
ce-şi fac treburile, pe seama celor, a căror bună-credinţă pururea 
le-o ’nsală. 

Tocmai faptul, că’n stările noastre nu-şi poartă tot omul grija 
alor sale, lăsîndu-şi nădejdea pe mîni streine lui, faptul acesta 
face să cază unii ’n cursa vicleniei altora. De aceea, Arimanii, 
cari cu multă vreme ’nainte luptară, să se scape de mlădiţile unii 
stări asemănătoare alei noastre, înţeleg să se pue la adăpostul 
ori-căror ispite de asuprire ’ntre ei, veghindu-şi cu aceiaşi rîvnă 
fiecare dintrînsii, mersul tuturor mişcărilor vieţii lor. 

Cercetînd străvechile obiceiuri ale strămoşilor, Arimanii 

găsiră, că aceştia trăit-au odinioară într’o desăvîrşită bună 
’nţelegere, tocmai fîind-că toţi cetaşii întovărăşirilor lor, ce 
alcătuiau obştii de păstori şi plugari, se aveau deopotrivă de fraţi 
între ei, atît ’ntru îndeplinirea treburilor, ca şi ’ntru privegherea 
întregului mers al vieţii. în obştiile vechi ale strămoşilor lor, 
Arimanii găsiră icoana, după care’şi întocmiră rînduiala ţării, în 
vreme de faţă, înlocuind ori-ce fel de cîrmuitori, prin sfaturile 
tuturor locuitorilor din tară, fără deosebire, - bărbaţi si femei. 

Prin mijlocul sfatului, în toate ’ndrumările vieţii arimane, 
nu mai se trece cu vederea păsul şi nevoia nici-unui ins, pentru 
că Arimanii îşi măsoară fericirea ţării, după fericirea fîe-cărui 
locuitor al ei. în stările noastre se măsoară propăşirea şi bogăţia 
ţării, după propăşirea şi bogăţia Statului, adică a unii anumite 
pături de inşi, cari şi-au luat asupră-le orînduirea ţării, cu toate 
că marea mulţime din ţară poate să hălăduiască ’n cea mai neagră 
sărăcie. în numele “orîndei de stat”, în părţile noastre, pot fi 
striviţi şi asupriţi mii şi milioane de inşi, cîtă vreme ’n Arimania de 
’ndată ce s’ar afla un singur ins măcar stingherit în desfăşurarea 
’n plin a vieţii lui, s’ar socoti toată orînda ţării ca nefirească, 
asupritoare. înţelegi, cetitorule? La noi chitim, s’avem pădurea 
frumoasă, fără să ne ’ngrijim ca tot copacul, să fie bine crescut. 
Să ni se pară frumoasă priveliştea pădurii de la depărtare şi-i 
destul. Că vom afla copacii, unul, cîte unul de-i vom cerceta, 
găunoşi şi putrezi la rădăcină, nu se ţine ’n seamă de-asta, pe la 
noi. Dimpotrivă, Arimanii urmăresc, ca tot copacul, să-şi aibă 
buna ’ngrijire, fiindcă ei ştiu, că pădurea e un cuvînt mare ce nu 
’nseamnă prin sine, de cît o părere aburoasă a noastră, cîtă vreme 
copacul este însăşi partea pipăită a pădurii. întocmai aşa, ţara, 
statul, obştia sau societatea, prin ele, nu-s mai mult de cît nişte 
păreri aburoase ale noastre, cîtă vreme insul - omenesc, bărbat 
sau femee, este fapt pipăit. De aceea nu se poate chema o ţară, un 
stat, sau societate bogată sau mulţumitoare, cîtă vreme inşii, ce-o 
alcătuesc nu sînt, fie-care ‘nparte, unul cît şi altul de mulţămiţi 



şi’ndestulaţi. Cînd fie-ce piatră şi cărămidă din clădire fi-vor 
deopotrivă de bine făcute şi tot aşa de bine aşezate, la locul de 
trebuinţă, atunci clădirea fi-va cu temei zidită. întocmai astfel 
se cuvine, să se ’ntemeeze ţara pe inşii, cari o alcătuesc. în scopul 
acesta Arimanii au în vedere, să ’nceapă şi să se sprijine ’n toate 
mişcările, vieţii lor, pururea ’ncepînd de la insul - omenesc. 

Toată ceata, sau gruparea lucrătorilor, ce lucrează ’ntr’o anumită 
ramură de muncă, alcătueşte prin sine un sfat, adunîndu-se şi 
chibzuindu-şi mersurile, aşa fel ca să fie ’n legătură, atît cu cerinţile 
muncii, ca si cu mişcarea celorlalţi lucrători, cari alcătuesc 
la rîndu-le alte cete de lucru si de viată, avîndu-si sfaturile lor. 
Am văzut, mai ’nainte, că toate cetele, sau grupele de oameni, 
care lucrează ’n marginile unii aceleiaşi întreprinderi, la munca 
cîmpului, în fabrici şi ori pe unde, alcătuesc ’ntr’o laltă o tovărăşie 
de muncă, sau întreprindere. Fie-care atare tovărăşie îşi are sfatul ei 
anumit, care se alcătueşte din adunarea trimişilor tuturor cetelor 
sau grupelor, ce cuprinde, ’ntr’olaltă tovărăşia. 

Obicinuit trimişii cetelor se perindeazăla adunările sfaturilor, 
tovărăşiilor aceste, rînduindu-se după şartul numelui lor. 

Fie-care clădire de locuit din Arimania, după cum am văzut, 
cuprinde supt acoperişul său, mai mulţi oameni, stingheri, sau 
împerechiaţi. Aceştia alcătuesc într’olaltă o grupare de locuitori. 
Toate grupările de locuitorii dintr’o comună, alcătuesc o 
tovărăşie de vecini , al cării sfat se alcătueşte din trimişii acelora. 

Sfaturile tuturor întreprinderilor arimane îşi aleg de pristav 
cîte unul, sau mai mulţi, obicinuit dintre bătrînii, cari au lucrat 
ma multă vreme ’n mijlocul aceloraşi întreprinderi. După cum 
ori-ce trimis la sfat, poate ori-cînd fi chemat şi ’nlocuit prin 
hotărîrea adunării cetelor, de la care purcede, tot asemenea 
şi pristavii sfaturilor pot fi ori-cînd ’nlocuiţi, prin hotărîrea 
acestora. Ori-cum ar fi însă, un pristav nu are căderea să fie ales 
mai mult de cît pentru un an de zile, cînd sfatul îl poate alege 



iarăşi de va fi volnic, să dovedească destoinicia slujbei, în care-i 
pus. Pristavii sînt scutiţi de ori-ce altă îndatorire obştească, pe 
toată vremea slujbei lor. 

îndatoririle pristavilor sînt, să caute mijloacele cele mai 
nimerite, într’u aducerea la ’ndeplinirea poveţilor sau hotărîrilor 
sfaturilor, totodată pregătind lucrările pentru adunările 
acestora, fiindu-le înfăşişetorii lor în toate prilegiile. Slujba 
li s’ar potrivi cu ceea ce se cunoaşte la noi supt numirea de 
“directori”. Ei priveghează în totul toate cerinţele muncii şi ţin 
legătura cu federaţiile, de care ţine ’ntreprinderea, sau cu care-şi 
face schimbul roadelor ei. Pentru asta, prstavii au la ’ndămînă, 
ajutoare apropriate, pe scriitori şi socotitorii întreprinderilor, 
care alcătuesc o ceată sau o ramură, alăturea de toate cetele sau 
ramurile de muncă dintr’o întreprindere. 

Cunoaştem acum că, deşi sfaturile-şi primenesc aproape 
lunar trimişii cetelor, cari le alcătuesc, totuşi şartul treburilor 
din întreprinderi îşi urmează cursul în bună linie dreaptă, 
tocmai prin faptul că toată stăruinţa şi privegherea sfaturilor 
se perindează neturburată prin grija pristavilor lor. Deasa 
perindare şi primenire a sfaturilor, cu statornicia pristavilor, se 
poate asemăna întocmai apelor curgătoare, care primenindu-şi 
în mersul undele, nu ’ngăduesc a se prinde mucegaiul de pietre şi 
ţărmuri, ca mai apoi să se clocească însă-şi ele, precum se ’ntîmplă 
cu apele stătătoare, ce-ar putea fi asemănate cu ’nvecinicirea 
ocîrmuitorilor şi comitetelor de prin părţile noastre. 

Hotărîrile ’n sfaturile arimane, ori-cari ar fi ele, se iau numai 
prin ’nţelegere a părtaşilor lor, zicînd toţi ca unul şi unul ca toţi, 
chiar dacă fi-va nevoe, să se amîe luarea hotărîrii, trimiţîndu-se spre 
o nouă cercetare, la sfatul grupelor alcătuitoare, cele ce urmează 
a fi pe deplin limpezite. în adunările sfaturilor îndeobşte, nu se 
pomeneşte vorbărie multă, care să strice ’n zadar vremea celor de 
faţă, întru cît toate cîte sînt de pus la cale prin sfaturi, în afară că 
sînt luminate mai ’nainte ’n sfatul grupelor, dar se mai limpezesc 



şi prin foile publicate de toate sfaturile, foi ce stau cu prisosinţă 
ia ’ndămîna tuturora. 

Toate sfaturile întreprinderilor din cuprinsul aceleeaşi 
comune, alcătuesc într’o laltă “Marelesfat Comunal”. Acest mare 
sfat comunal şi-alege şi el pristavii săi, după felul arătat mai sus. 

Am spus, că comunile dintr’un anumit ocol de ţară, alcătuesc 
o Regiune. Fie-ce regiune este călăuzită de un sfat, alcătuită din 
trimişii marilor sfaturi ale comunilor din cuprinsul ei. La rîndul 
lui sfatul de regiune îşi alege pristavii săi. 

întreaga Arimanie este împărţită, cam după felul aşezării 
pămîntului său, în 8 (opt), provincii. Fie-care provincie arimană 
este călăuzită de un sfat, alcătuit din trimişii sfaturilor regiunilor 
cuprinse ’n mărginile ei. La fel orice provincie îşi are pristavii săi. 

în sfîrşit, pentru ’nchegarea legămîntului de unitate, al ţării, 
Arimanii se adună la fie-care şease luni în Marele Sfat al Ţării , 
alcătuit din trimişii tuturor Frăţiilor, Federaţiilor si ai marilor 
sfaturi comunale din ţară. 

Marele Sfat al Ţarii alege din sînul său 16 pristavi de ţară , 
adică tot cîte doi de fie-care provincie. Aceştia s’ar putea chema, 
ceea-ce-ar fi miniştrii pe la noi. Dar cîtă deosebire ’ntre unii şi 
alţii?... Pe cînd miniştrii stăpînirii, la noi, sînt a tot puternici, 
fără grijă de răspundere către popor, făcînd legile, ce le vin lor 
şi păturii stăpînitoare la socoteală, fără habar, dacă prin ele, 
dreptul la viaţă al poporului este sau nu sugrumat; pristavii de 
ţară din Arimania nu pot face nimic, de cît ceea-ce “Marele Sfat 
al Tărei” hotăreste. 

într’adevăr, pentru înşelarea ochilor s’a născocit şi la noi 
divanul sau parlamentul , unde vine un număr de aleşi zişi ai 
poporului. De fapt, însă-şi aceştia, după legile Statului, din 
părţile noastre, chiar de-ar fi aleşi în chip cinstit de popor, 
- ceea-ce nu se ’ntîmplă, - chiar atunci ei sînt puşi afară de 
răspunderea, ce ar trebui s’o aibă nişte aleşi ai poporului, cu 
drept cuvînt, către popor. Dimpotrivă, aceşti aleşi, sau deputaţi, 
în loc să-şi bată capul să ’nfăţişeze şi să nu depăşească vederile 
si interesele celor ce i-au ales, socotindu-se cu mult mai 

7 * 



presus de aceştia, de ’ndată ce le-a prins în mîini votul, se cred 
îndreptăţiţi, a face tot ceea-ce interesele, trufia şi ’ngustimea 
creerului lor le fulgeră prin cap, numai de grijile poporului 
puţin păsîndu-le. Iată de ce în parlamentele noastre, legile se 
făuresc după gustul şi interesele miniştrilor, nu ale poporului, 
întru cît deputaţii sînt tot de-o apă şi-un pămînt cu miniştrii şi 
tot aşa de streini de păsurile gloatelor muncitoare, ca şi aceştia. 

Să nu ne’nşele privirile, ca să vedem, altceva, bunăoară’n 
deputaţii zişii potrivnici, sau în “opoziţie” cu stăpînirea. Aceştia 
fac larmă multă, nu pentru-că i-ar durea nevoile poporului, ci că 
li-i jale după colacul puterii, întocmai precum cînele, văzînd alt 
cîne rozînd un ciolan, urlă, nu de mila acestuia, ci de durere, că 
nu-1 poate roade el... De îndată ce, acei, cari stat-au pe delături 
vor fi în locul celor ce sugrumă libertăţile poporului, fiind la 
cîrma statului, vor face la fel. Cît priveşte de unii muncitori, sau 
aleşi ai muncitorilor, din stările noastre ’n aceste parlamente, 
întotdeauna împăunîndu-se cu puterea votului dat de aceia, se 
socotesc, - iarăşi potrivit aşezămîntului orîndei de stat, — se 
socotesc fără nici-o răspundere faţă de muncitorii, ce i-au ales 
şi’n loc, să urmeze deaproape sfatul acestora, ei caută, pururea, 
să-şi facă din ei o turmă, care să atîrne de codirla lor. S’ar putea 
asemăna aceştia cu smeul de hîrtie, care joacă şi urlă ’n susul 
văzduhului, desfăsurîndu-si cu trufie coada, fără de care nu s’ar 
putea ţine în vînt, dar care nu poate juca şi merge mai departe, de 
cît îi dă voe, copilul ce-1 ţine spînzurat de sfoară. Sfoara, pentru 
deputaţii muncitorilor, la noi, este legiuirea orîndei de stat, iar 
copilul priponilor este însă-şi starea socială, în care hălăduim. 

Asa dar, să nu te ducă mintea cetitorule, să amesteci înţelesul 
“Marelui Sfat al Ţării” din Arimania cu parlamentele de pe la 
noi, nici pe pristavii de ţară ai Arimanilor, cu miniştrii noştrii. 
Să ei bine seama, că Marele Sfat al Tării arimane, se alcătueste 
din trimişii Marilor Sfaturi comunale, de pildă, cari ori cînd şi-i 
poată ’nlocui, iar după ce şi-au isprăvit menirea, pentru care 
fost-au trimişi, se ’napoiază în comunile lor, luîndu-şi locul 
în rîndul muncii, de care tin, fără nici-o deosebire de tovarăşii 

lor de muncă. La fie-care nouă adunare a Marelui Sfat al Tării, 
sfaturile comunale, ’şi trimit tot pe alţii, care să le rostească acolo 
cuvîntul. Cu chipul acesta, nu se dă pas, a se ’ncuiba ’n mintea 
cuiva părerea, c’ar fi mai alt-cum de cît cei din sinul cărora-i 
trimis. Pe dealtă parte, ori-ce trimis în ori şi care sfat ar fi dus şi 
de ori şi unde ar purcede, nu poate ’nfăţişa decît numai vederile 
trimitătorilor săi. Pe dată-ce aceştia ar bănui, că trimisul lor li 
s’au abătut dela cuvîntul dat, îl şi ’nlocuieşte, chiar în mijlocul 
treburilor, unde s’ar afla. Cînd un trimis ar cuteza să-si viclenească 
tovarăşii, va fijudecat cu asprimea necruţătoare, cu care se judecă 
şi se osîndeşte la Arimani mincinosul, ce-şi prejudecă minciuna, 
păcat de neertat în Arimania. 

Ţinînd acum în seamă, că toate sfaturile Arimane purced şi se 
bizue pe micile cete, sau grupări, în care oamenii, femei şi bărbaţi 
de o potrivă, se ’nmînuchiază în toate mişcările şi ’ntreprinderile 
vieţii, la muncă, ca şi la petreceri, că aceste grupări alcătuesc 
isvorul, de unde pornesc trimişii prin toate acele sfaturi, că ’n 
sfîrşit, trimişii grupărilor, în sfaturile tuturor întovărăşirilor, se 
primenesc într’una, întru cît trimiterea lor se face dela grupări, 
după şartul numelui fîe-cărui soţ din grupare, urmează de la 
sine, că ’n sfaturi nu vin nici odată de două ori la rînd aceiaşi 
oameni. Cu chipul acesta, treptat, tot poporul ariman trece pe la 
cîrma tării si-a tuturor treburilor ei, însusindu-si astfel fie-care 

ins, răspunderea bunului său mers. 

Pentru a-ţi vădi, cetitorule, cu toate că nu ne ’ndoim de 
cugetul tău pătrunzător, care şi-a lămurit destul pîn’acum, 
chipul de călăuzire prin sine însă-şi al poporului ariman, pentru 
a vădi, totuşi, şi mai limpede, cum rădăcina tuturor mişcărilor 
acestui popor este insul omenesc, care plămădeşte ’n unirea 
lui, prin buna ’nţelegere cu ceilalţi oameni din Arimania, 
toate alcătuirile obşteşti, atît de minunat întocmite ’n toate 
’ntovărăşirile şi sfaturile acestei ţări, pentru asta însemnăm, ca o 
’ncheere, icoana alăturată: 



Jn'sul-om, bărbat sau femee 

8. Înţelesul “proprietăţii” 
la Arimani 


P roprietatea”, “însuşirea pe seama unuia sau altuia, 
deosebit de alţii, a unui lucru de folosinţă obştească”, 
asezămînt de temeinicie si reazăm al stărilor sociale din 

9 9 

civilizaţiile, cunoscute nouă, nici vorbă nu se află în Arimania, 
de una ca aceasta. 

Nu-i aşa, cititorule, că ţi-ai putut lămuri, din cele desfăşurate 
pîn’aci, că ’n Arimania oamenii o duc într’o deplină înţelegere, 
trăind, cum s’ar zice pe la noi, frăţeşte? Muncind şi petrecînd 
la toate ’mpreună, nu-i aşa c’ai înţeles, cum ştiu, să se bucure, 
potrivit trebuinţilor fie-căruia, de toate ’nlesnirile şi roadele 
muncii lor devălmaşe, ca şi de toată zestrea firească a pămîntului 
lor? Aşa dar, în toate mişcările vieţii arimane, nu se pomeneşte 
nici-o umbră despre vre-o ’ngrădire, sau însuşire, numai pentru 
sinea cui-va, a celui mai mic lucru, ce-ar putea trece peste 
trebuinţele lui. 

9 

Ceea-ce ar putea trece ’n Arimania, drept proprietate sau 
însuşire a sa, a ori-cărui, ar fi, poate, doar însuşirile lui fireşti, cu 
care s’a născut. Zicem poate, întru cît şi acestea se pot socoti cu 
drept cuvînt, ca o moştenire a unui trecut, clădit de sdrădani-a 
sute şi mii de rînduri de oameni, nu mai puţin mereu desăvîrşite, 
prin traiul său, împreună cu ceilalţi semeni ai săi. Şi cu toate 
astea, cititorule iscusit, eu ştiu că zîmbesti acum, făcîndu-ti 
socoteala, c’am scăpat din vedere pîinea şi hrana zilnică, ca şi 
vejmintile fie-cărui om, ce fireşte, nu pot fi ’nsuşite, de cît de 
fieşte-care, ’mparte... 

Ei bine, nu. N’am scăpat din vedere nici aceste lucruri, ce ţin, 
negreşit, în chip nedespărţit de fiinţa ori-cărui om, în Arimania, 
mai mult, poate, ca ’ntr’alte părţi. Arimanii socot, însă, că toată 





’mbucătura, ce-o mănîncă, ca şi toată haina, ce-o poartă, sînt 
numai nişte datorii, ce şi le face fie-care, zilnic, pe seama obştei. 
întru cît Arimanii sînt destul de cinstiţi, ei nu-şi pot trece, drept 
avere bună, o datorie. 

Oamenii cu dreaptă judecată, mereu au în vedere, să-şi 
împlinească datoriile, ci nu să şi le uite, călăuziţi fiind de 
înţelepciunea, că “de unde ei\ trebuie să put\ dacă vrei\ să găseşti 
mereu, să ei”. Prin urmare, se ’nţelege, că datoriile, odată ce 
mereu te urmăreşte gîndul să le întorci, de unde le-ai făcut, 
aceste datorii nu pot fi ’nţelese drept o proprietate. Iată de 
ce ’ntre Arimani nici hrana, nici ’mbrăcămintea lor nu sînt 
văzute drept proprietăţi, de care să nu-şi dea nimeni seama, 
ce face cu ele. Dimpotrivă, zilnic Arimanii sînt urmăriţi de 
gîndul, ca să ’mplinească, prin munca lor, golurile ce le fac, 
prin întrebuinţare, din avutul obştesc. Averea obştească este, 
pentru Arimani, ceea-ce este văzduhul pentru ’ntreaga viaţ’a 
a Pămîntului. Precum din plinul acestui văzduh îşi suge fie-ce 
vietate atîta aer, tocmai pe cît îi cer plămînii, aruncîndu-1, cu 
toate acestea mereu văzduhului înapoi, le fel fac Arimanii, 
înfruptîndu-se din avutul, agonisit de munca lor obştească, pe 
care vecinie caută să-l păstreze neştirbit. 

Vei zice, totuşi, cetitorule: - Iată o arimancă ’mpodobită cu 
flori la cosiţe, cu brăţări de au pe braţe, cu degetele licărindu-i 
în sclipiri de diamante, cu sînul alintat de şiruri de mărgăritare, 
în sfîrşit împodobită, ca o Ileană Cosinzeană din poveşti... Oare, 
nici aceste podoabe, nici ’nfăţişarea ei de fericită plăcere, nu-s 
proprietatea ei? 

Să-ţi răspundem tot c’o ’ntrebare, cititorule. 

Cînd cauţi, să te ’mpodobeşti, năzuind, să-ţi adaogi flori 
la pălărie, inele ’n degete, ceas la brîu, baston în mînă şi să-ţi 
răsuceşti mustăţile, ori să ti le si razi, oare nu faci, toate astea, ca 
mai vîrtos să placi celor din jurul tău? Oare, nu-i mai degrabă o 
dorinţă ne ’nfrîntă ’n noi, de-a scăpa de strimtoarea eului nostru, 



gătindu-ne? într’adevăr, de multe ori găteala şi ’mpodobirea ne 
ruinează sănătatea şi ’n stările noastre, ne rup nemilos punga şi 
totuşi, cu toată tristeţea şi durerea, ce ne-o poate căşuna trupeşte, 
ne răsplăteşte simţămîntul nostru de măgulire, că’n sfîrşit, putem 
place altora. O fi, poate, asta o trufie? Dar, însă-şi trufaşul stărue, 
să placă, să se arate altora mai mult de ce este, prin urmare, 
găteala şi podoaba e departe de-a o face cine-va pentru sine, 
ci vecinie pentru ochii altora. Iată, aşa dar, că podoabele şi 
gătelile nu pot fi nici ele, n’au nici un rost să fie, ţinute drept 
proprietatea sau însuşirea fie-căruia ’mparte, cînd ele urmăresc 
împletirea dragostei între oameni, prin a se face cît mai plăcuţi 
unii altora. De aceea, obicinuit la Arimani, podoabele scumpe, 
nu se ţine ’n dulapul fiecăruia. După cum ştim, casele de locuit 
arimane alcătuesc, în felul lor, cîte-o mică stupină. înşi-şi 
perechile, ce locuesc în ele, între alte săli comune, au de comun 
şi cîte-o sală de găteală. în acestă sală se ţin toate podoabele, 
cu care se pot găti locuitorii caselor deopotrivă, unii, cît şi alţii. 
Fireşte stăruinţa este, ca să fie atîte podoabe, cît să se poată 
deodată găti cu ele toţi din casă. Dar dacă fie-care ar avea mereu 
aceleaşi podoabe, să se gătească, ar ajunge vremea, să nu-i mai 
mulţumească pe nici-unul. în firea omenească se oglindeşte 
însă-şi rîvna tuturor faptelor fireşti, care-şi schimbă podoaba 
’nfăţişerii lor, cel puţin, după vreme. Astfel, într’o zi e soare 
senin, alta zi e mohorîtă; copacii ’nfloresc primă-vara, frunzele 
lor i ’mpodobesc atunci ’ntr’un fel, vara atlfel, şi toamna mai 
altfel. Tot aşa luînd seama, vom vedea o vecinică primenire ’n 
înfăţişarea aceloraşi fapte fireşti. Oamenii nu pot nici ei să iasă 
din rîndul Firei. De aceea-i vedem mereu plini de năzuinţă, să 
se tot schimbe în gătelile lor. Pentru a mulţămi această rîvnă 
omenească, Arimanii îşi ţin gătelile ’n de comun, aşa fel ca să şi 
le poată schimba ’ntre ei, împodobindu-se cu ele fiecare, cînd 
într’un fel, cînd într’altul. 

Cum bine se vede, cititorule, prin faptul că-şi ţin Arimanii 



podoabele şi gătelile scumpe, cum le-am zice noi, - aurăria, 
pietrele nestimate, mărgăritarele şi alte de-acest fel - ţinîndu-le 
’n de comun, care-şi cu casa, nu numai că nu sînt stingheriţi în 
plăcerile lor, dar dimpotrivă şi le pot mulţămi după gust, fără să 
mai jinduiască, felul unuia, sau al altuia de găteală. 

Dar, pentru o mai bună desluşire, de cum se ’nţelege 
proprietatea obştească la Arimani, ne ’ngăduim, cititorule, a 
trece, cum le-am prins şi noi, cîte-va ’nsemnări, auzite din gura 

însă-si a oamenilor aceştia. 

? ? 

“Orice proprire din avutul obştesc, pe seama insului, — spun 
ei -, fără ca el să stărue, prin munca lui, să ’mplinească golul, ce 
face ’n acel avut, este o nedreptate făcută pe seama altora, care 
trebue să muncească, astfel şi pentru acela. Este un furt, o hoţie. 

“Aşa fiind, ce cuvînt poate pecetlui fapta celui ce-ar cuteza, 
să proprească, numai pentru sine, aerul văzduhului, sau lumina 
Soarelui? Oare nu tot asa fac aceia, cari-si însusesc uscatul 
pămîntului, îngrădindu-şi-1 cu hotărnicirile lor? Căci, ce 
deosebire are uscatul Pămîntului, de aerul acestuia, sau măcar de 
lumina si căldura Soarelui? Au, nu-i si el darul aceloraşi tării ale 
Nemărginirii, ca şi acestea? Cu ce drept, să-şi proprească atunci, 
unii, sau alţii dintre oameni, părţi din uscatul Pămîntului, pe 
seama loru-le? 

Ştim. Lumina Soarelui şi aerul fug împrejurul nostru, ca 
năluca, nu pot fi proprite, cîtă vreme uscatul este statornic, 
poate fi ţărcuit între răzoare. Dar, numai faptul acesta ajunge, 
să ’ndrituiască nedreptatea cotropirii pămîntului, de către unii 
’n paguba altora? 

“Uscatul, apa, aerul Pămîntului sînt cele trei însuşiri, ale 
Firii, care ’n plămădirea lor cu lumina şi căldura Soarelui, 
zămislesc, hrănesc şi perindează viaţa pămîntească îndeobşte şi 
prin urmare şi viaţa oamenilor. Lipsind una din aceste însuşiri 
ale Firii, viaţa pămîntească, cu a noastră cu tot, nu s’ar putea nici 
bănui, măcar. Uitaţi-vă ’n vremea secetei, cînd din pricina lipsei 



de apă, erburile se usucă, vitele nemai avînd ce paşte, mor, iar 
oamenii tînjesc şi pier lingă ele. în mijlocul Firii totul şi toatele 
atîrnă unele de altele. Ce s’ar întîmpla, să lipsească uscatul? 
Fireşte, aceeaşi prăpădenie a vieţii. Dar, pentru a se desfăşura în 
plin viaţa erburilor, se cere să aibă apă, uscat, aer, căldură şi lumină 
de Soare din destul, pe cît le-ar face trebuinţa, ca toate firişoarele 
vieţii lor, să fie ’ndestulate deopotrivă de binefacerile acestor 
daruri ale Firii, din care li se plămădeşte viaţa. Dacă una din toate 
acele cinci însuşiri fireşti, n’ar fi ’ndestul de la ’ndămîna unui 
firişor de iarbă, bunăoară, firişorul aceasta ar tînji, n’ar creşte 
şi n’ar înflori, să rodească, pe cît firea lui îi cere. La fel se va 
întîmpla şi cu viaţa vietăţilor mişcătoare, la fel se va ’ntîmpla 
şi cu viaţa omului. De aceea, ori-cît de-o potrivă s’ar face, de 
pildă ’ntre toţi oamenii, împărţirea uscatului, — întru cît el nu 
înfăţişează dearîndul aceleaşi bune ’nsuşiri pentru traiul omului, 
- o parte din oameni, dacă nu cea mai mare parte, ar fi lipsiţi 
de cele mai neapărate trebuind de viaţă şi asta-i nefiresc, prin 
urmare, e o nedreptate. Ce să mai zicem, însă, cînd prin silnicie, 
sau vicleşug, unii sau alţii ar isbîndi, să cotropească uscatul, 
proprindu-şi-1 între răzoare?...” 

După cum ştii, cititorule, în părţile noastre, tocmai aşa se şi 
’ntîmplă. De aceia mai ştii, că cei lipsiţi de hrana, ce le-o poate 
chezăşui lipsa Pămîntului, se văd nevoiţi, să dea ’ngenunchi înaintea 
celor cari propresc în mîinile lor uscatul. Nu-i aşa, cititorule, că 
din asta purcede sadul tuturor asupririor dintre oameni? 

Să vedem însă, ce ne mai spun Arimanii în acestă privinţă. 

“Iată pentru care judecată, noi Arimanii, ţinem uscatul, ca şi 
toate celelalte ’nsuşiri ale Pămîntului, cum este aerul şi apa, le 
ţinem deopotrivă între noi, spre folosinţa tuturora, fără deosebire, 
cum de pildă, ne bucurăm şi de lumina şi căldura soarelui.” 

“Cît priveştele roadele muncii omeneşti, cine-ar cuteza, să- 
şi însuşească ’n chip stingher, vre un DREPT asupra lor, măcar 
asupra unor părţi din ele? 



Dar, care să fie “d r e p t u 1” fie-cărui om în parte? 

De ’ndată ce se naşte cineva, are căderea, să trăiască. Tot 
dreptul omului se ’ncheagă ’n acestă cădere, ce are de-a trăi, întru 
cît naşterea lui se datoreşte unor îmbinări de ’mprejurări, cu rostul 
lor deosebit, în mersul celorlalte ’mprejurări fireşti. Ori-ce fapt 
izvorît din îmbinarea ’mprejurărilor fireşti, caută să-şi urmeze 
deplina lui desfăşurare. La fel este şi omul, care năzue, să-şi 
desfăşure viata, chitind să şi-o trăiască în toată plinătatea ei. 
în vedere asta, oamenii s’au adunat si s’au întovărsit, dintru 
’nceputurile lor, ca mai vîrtos să-şi poată agonisi şi făuri prin 
puteri şi iscusind unite, cele neapărate traiului, mereu în luptă 
cu asprimea tuturor împrejurărilor. Vremuri, după vremuri de 
stăruitoare trude si iscusinti, ale rîndurilor de oameni, ce s’au 
părindat pe faţa Pămîntului, de la ivirea ’nsă-şi a vieţii omeneşti, 
îngrămădit-au comori, peste comori de cunoştinţi şi propăşiri, 
din care treptat, trasu-şi-au oamenii înlesniri şi noi destoinicii, 
ca să-şi poată atinge astfel, cît mai deplin, desfăşurarea vieţii lor. 

“Oare, comorile acestea, ce sînt ele mai mult, decît însă-şi 
moştenirea muncii si strădaniei tuturor braţelor de muncitori, 

ce s’au părindat pe Pămînt, trecînd-o ’n toate vremile, din 
mînă ’n mînă, mereu adăogînd-o şi desăvîrşind-o? “Aşa dar, din 
această uriaşă si stăruitoare moştenire de vrednică destoinicie 

omenească, nimeni nu-şi poate ’nsuşi, ca pentru sine, nici-un 
strop. Dimpotrivă, tot omul îşi are chemarea, să stărue tot mereu 
’nainte, a desăvîrşi, fără să risipească, comoara moştenită, supt 
pavăza căreia s’a născut şi-şi poate chezăşui traiul şi viaţa...” 

Cetitorule, iată, de pildă, ce asemănare mi-a făcut în privinţa 
asta un Ariman. 

“Averea ’ngrămădită de munca veacurilor, a ne’ntinatelor 
strădanii omeneşti, se poate asemăna, spunea Arimanul, cu 
apa mărilor şi-a oceanelor. în largul şi adîncul acestor ape, 
necontenit, din vecii veacurilor, se revarsă apele tuturor rîurilor 
de pe uscatul Pămîntului. Cărui rîu i s’ar putea alege drept partea 



lui din largul mărilor? Cum i s’ar putea desluşi stropii apelor 
lui din amestecul tuturor apelor, scurse şi ’ngrămădite ’n oceane, 
clipă cu clipă, din tot adîncul vremurilor? Şi cu toate astea, fie-ce 
gîrlă de pe uscat îşi datoreşte isvoarele, tocmai apelor îngrămădite 
’n mări. întinsul apelor aburind de dogoarea Soarelui, îşi ridică 
ceţurile, care ’năţîndu-se ’n susul văzduhului, le rostogolesc 
bătaea vînturilor în valuri de nouri, purtîndu-i deasupra uscatului, 
peste care slobozindu-şi apa ploilor şi nămeţii zăpezilor, adapă ’n 
nesfîrşit matca isvoarelor. Aşa dar, o vecinică împrumutare ’ntre 
mare şi uscat. Noianul apelor din ocean, alcătueşte nesfîrşitul 
hambar, din care apele uscatului, îşi trag fiinţa. 

“Aidoma-i moştenirea muncii trecutului omenesc. Ea este 
oceanul de viaţă, ce stă deschis deopotrivă tuturor oamenilor, să 
se ’ndulcească si să-si înlesniască traiul, din isvoarele lui. Cînd 
ne stă ast-fel deschisă ’n faţă, ca masă ’ntinsă dinainte, toată 
moştenirea de comori, agonisită de toate strădaniile omeneşti, 
din veac şi pîn’acum, pentru-care cuvînt, să ne gîndim care-va a 
lăcomi, să punem la o parte ceva din belşugul acesta, cînd l’avem 
mereu la ’ndămînă, să ne îndulcim din el, după trebuind? 

Pentru copii? 

Dar şi ei găsi-vor aceeaşi deschidere largă, să-şi însuşiască din 
bielşugul obştesc, pe cît le vor cere trebuinţile. Zestrea muncilor şi 
iscusintilor omeneşti, în Arimania noastră, stă vecinie la îndemîna 
oamenilor, precum deschise stau apele mărilor, între uscaturi. Şi 
fără ca nimeni să cugete a ’ngrădi cîtu-şi de puţin din această zestre 
obştească, dimpotrivă fie-care Ariman este călăuzit toată viaţa 
lui, de gîndul, cum să-şi dovedească cît mai bine, stăruinţa de-a 
mijloci, să preamărească, să desăvîrşiască şi să întărească stîlpul 
acestii moşteniri de hărnicie omenească, ce trebuie să păstreze, supt 
pavăza strălucirii ei, viaţa ’n veci, a neamului ariman. Treptat ce-şi 
soarbe zilnic fie-care din această nesfîrsită comoară obştească, o si 
împlineşte, adăogîndu-i putinţa muncii sale. întotdeauna rodnicia 
muncii, în Arimania, trece peste marginile ’ntrebuinţărilor, 



întocmai precum gîrlele-şi revarsă’n largul mărilor, ape cu mult 
mai mari, decît li sînt isvoarele. în atare chip ne punem vecinie 
la adăpostul vre-unor triste ’mprejurări, cînd ar veni vremea, să 
nu putem agonisi, de pildă, din pricina secetelor neprevăzute, sau 
altor asemenea năpăstuiri, cît să împlinim cele ’ntrebuinţate.” 

Să vedem acum cetitorule, cum înţeleg aceşti minunaţi 
Arimani “ dreptuP\ 

“Prin urmare, se rosti mai departe Arimanul nostru, care 
poate fî " dreptul” unuia asupra avutului obştesc, această 
comoară ’ngrămădită de hărnicia trudelor strămoşilor şi 
’ntr’una adăogită de munca zilnică, a tuturor trăitorilor din 
vremea de faţă? “ Dreptul meu” , de pildă, este însăşi trebuinţa 
mea de a trăi. Voi lua din avutul obştesc, pe cît îmi va cere această 
trebuinţă. Luînd mai puţin, voi suferi, viaţa nu-mi va fi trăită 
’n plin, mă voi stinge ’nainte de vreme, sau voi duce-o ’ntru’un 
vecinie chin şi amar, în sărăcie şi mizerie. Dimpotrivă, luînd mai 
mult, de cît îmi va face trebuinţă, voi rupe din “dreptul” altora, 
într cît fîe-care semen al meu are acelaşi “drept”, să vieţuiască, 
ca si mine. 

y 

‘“Dreptul meu” “dreptul tău” “dreptul fie-căruia”, este 
după judecata noastră arimănească, unul şi acelaşi drept de viaţă 
al tuturora, fără nici-o deosebire. Cu toţi ’mparte sîntem doar, 
aceleaşi făpturi omeneşti, învioraţi de acelaşi sînge, purtînd 
aceleaşi mădulare, cu aceleaşi nevoi, dornici de aceleaşi lucruri, 
unul, cît si altul. Măsura nevoilor si bucuriilor noastre le 
cumpănim între noi, prin însă-şi cerinţele noastre fireşti. Unul va 
mînca mai mult, altul mai puţin şi iată cumpăna-i făcută. Unul va 
’mbrăca o haină mai scurtă, altul mai lungă şi iară-şi cumpăna-i 
făcută. Unora le vor place teatrul, altora muzica şi jocul; unii 
vor zburda prin grădini, alţi-şi vor desfăta cugetul, cercetînd 
tainele Necunoscutului şi mereu cumpăna se va face ’ntre toţi... 
în Arimania toţi şi toate îşi găsesc cîmpul larg şi deschis întru 
desfăşurarea vieţii lor în plin, fără ca nimeni să-si însuşească 

y y l * y y 



de la masa belşugului obştesc nici mai mult, nici mai puţin, de 
cîtu-i face trebuinţă; iar trebuintile tuturora învrîstîndu-se, 
se precumpănesc mereu între ele. Iată pentru ce ’n Arimania 
oamenii trăesc în pace şi ’n plin, precum trăesc stolurile de 
rîndunele ’n largul văzduhului...” 

Această ’nţelepciune călăuzeşte, cititorule, mersul tuturor 
treburilor în Arimania. Pămîntul, apele, ca şi toate mijloacele şi 
uneltele lor de viată si muncă si le stăpînesc în cea mai desăvîrsită 
devălmăşie frăţească, la fel bucurîndu-se de toate bunurile si 
bielşugul lor. Cu chipul acesta, Arimanii pututu-şi-au ’ntocmi, 
în toate amănuntele vieţii lor, cumpăna celii mai desăvîrşite 
dreptăţi, stingînd ori-ce urmă de pricină şi gîlceavă şi aşternînd 
domnia Buneiînţelegeri între oameni. 



p. Legi, tribunale, puşcării, 
MORALĂ, spitale’ 


I ată alte aşezăminte, despre care iarăşi nu se mai ştie astă-zi 
nimic în Arimania, în felul ştiut de noi. 

Văzurăm, cititorule, că ’ntreaga orîndă, a tuturor treburilor 
arimane este călăuzită şi ’ndrumată, în toate amănuntele ei, 
de aşezămîntul sfaturilor, despre care vorbirăm mai acum. 
Hotărîrile acestor sfaturi, însă departe sînt, măcar ca vre-o 
asemănare, de ceea-ce cunoaştem în părţile noastre supt cuvîntul 
de legi, regulamente, statute, şi a. m. d. 

Arimanii, prin înţelepciunea lor, şi-au dat seama, că ori-cîte 
legi şi regulamente s’ar face de oameni, ori cîte porunci şi 
cu toţi jandarmii, ce li s’ar pune ’nprejur, oamenii, în clipele 
vieţii lor de toată ziua, se călăuzesc numai după aplecările firii 
lor, ce purcede dintr’o veche şi treptată deprindere, vecinie 
urmînd în de aproape însă-şi cerinţele împrejurărilor, în 
mijlocul cărora trăesc. Aceste aplecări fireşti, ce ’ndrumează, 
de fapt, peste toate legiunile şi regulile poruncite, însă-şi viaţa 
zilnică a oamenilor din stările noastre, noi le cunoaştem supt 
numele de obiceiulpămîntului, sau, pe scurt, obicei. Dar acest 
obicei, călăuzitor al vieţii omeneşti, purcede din isvorul însă-şi 
al cunoştinţilor pipăite şi ’ngrămădite ’n fiinţa fie-căruia din 
noi, prin necontenita atingere cu toate ’mprejurările, prin care 
trecem şi adăugate învăţămintelor, ce ni le ’nsuşim prin sînge, de 
la mosii-strămosii noştri. Ne dăm seama, că avînd o atare adîncă 
rădăcină şi aşa de stăruitoare învăţătură de toată clipa, prin 
faptul traiului în mijlocul împrejurărilor, ce ne ’mprejmuesc, ne 
dăm seama, că obiceiul sau, deprinderea nu poate fi înfrîntă ’n 
firea omului, decît odată cu înfrîngerea însă-şi a fiinţei sale. 
Adu-ţi aminte, cetitorule, cîte bătăi sau cel puţin ocări, 

n’ai luat, cînd în pornirea firească a cugetului tău de copil 
ne’împietrit de cătuşile opreliştilor nefireşti ale civilizaţiei 
stării, în care trebuia să trăesti mai tîrziu, cîte umilinti în 
sfîrşit, n’ai îndurat, cînd fie-că văzîndu-ţi tovărăşii tăi de joc 
şi petrecere mai flămînzi, ca tine, ai luat din casa părintească 
pîne, sau alte bunătăţi şi le-ai dus, sau fie’că ’ndemnat de 
foame ai sărit pîrleazul unii grădini, ori ai pus mîna ’n grămada 
negustorului, pe lîngă care treceai? Adu-ţi aminte, că cu toată 
ocara şi povaţa, nu ţi-a putut eşi din minte, cugetul ce vecinie 
te ’ndemna, să năzuieşti a lua, de unde este, cînd foamea îţi da 
ghes. Sau, venindu-ţi vîrsta, cu toate poveţile şi opririle, n’ai 
căutat să-ţi împlineşti îndemnul dragostei? Apoi, dacă stai la un 
loc cu vecinii tăi, ori cauţi prietenia oamenilor, oare nu faci asta 
din îndemnul cugetului tău, fără nici-un gînd c’ar fi vre-o lege 
să-ţi poruncească asta? Dimpotrivă, cînd legea îţi porunceşte, 
bunăoară, să-ţi laşi satul sau locurile tale şi să mergi la cazarmă, 
o faci, oare, cu bună-voe? 

Şi cînd ţi se spune, că-i dat, ca unii să trăiască din bielşug pe 
spatele altora, iar tu şi cu ai tăi sînteţi ursiţi a ’ndura lipsurile 
şi obida sărăciei, oare te ’mpaci vre-odată cu gîndul acesta? 
Nu-i aşa, cetitorule, că te miri şi tu, cînd ştii că legile făurite de 
legiuitorii, ce ’nfrînează şi ocîrmuiesc lumea, poruncesc: să nu 
furi\ să nu minţi\ să nu ucizi, să nu judeci strîmb , şi cu toate astea, 
lumea-i plină de hoţi, de ucigaşi, de ’nşelători şi de judecăţi 
nedrepte? Da, cititorule, o ştii şi tu prea bine, că pururea, ce-i 
oprit e dulce... Pentru ca să ’nfrîngă pornirea firească a oamenilor, 
ocîrmuitorii le-au pus jitari cu arma la piept, şi le ţine ’n faţă veşnic 
deschis mormîntul temniţilor. Cu alte cuvinte, legile ocîrmuitorilor 
nu sînt primite de bună-voe de oameni şi fiind-că aceştia, cu toată 
asprimea pazei, calcă ’ntr’una aceste legi, înseamnă că ele nu 
răspund şi sînt potrivnice firii omeneşti. O dovadă despre astea 
e mai ales faptul, că însă-şi ocîrmuitorii, ce meşteresc legile, 
niciodată nu le urmează, trăind pururea, cum se zice, pe deasupra 

legilor. Pentru ocîrmuitori, legile lor nu sînt, decît frînele prin 
care să hărţuiască, după interesele stăpînilor, poporul muncitor, 
întru cît acesta nu se lasă muls de bună-voe. Prin urmare, legile 
fiind întocmite împotriva poporului, stăpînitorii lui n’au de ce să 
le urmeze. Ei dimpotrivă, îşi potrivesc viaţa, după toate cerinţile 
plăcerii de-a trăi şi ’ntrucît n’au pe nimeni, căruia să-şi dea vre-o 
socoteală, trec peste toate marginile acestii plăceri, pierzîndu-se 
’n desfrîul destrăbălării. 

Dacă ’n stările noastre sînt stăpînitori, care să-şi ocrotească 
prin atare legi un avut agonisit, prin înşelare şi nedreptăţire, 
în Arimania, unde avutul obştesc stă deopotrivă la ’ndămîna 
tuturor, fără nici-o deosebire, înţelegem că nu-i nimeni, care să 
se teamă de rîvna şi pizma altuia, întru cît ce are unul, poate avea 
şi celălalt, după cum arătarăm în partea trecută a cărţii de faţă. 
Iată pentru care cuvînt în această ţară n’are nimeni interesul, să 
făurească legi, sau alt-fel de ’ngrădiri, ce-ar putea stînjeni viaţa 
unora, în folosul altora. De aceia hotărîrea Sfaturilor arimane, 
nu purcede ca o poruncă năzărită ’n capul celor adunaţi ’n 
ele. Sfaturile Arimane s’adună, nu să hotărască, precum s’ar 
înţelege pe la noi. Ele s’adună, s’aleagă, prin luminile aduse 
de trimişii, ce le alcătuesc, s’aleagă calea cea mai potrivită de 
urmat cu ’mprejurările locului, în legătură cu ’mprejurările 
muncii si ale tării si vecinie pe măsura trebuintilor oamenilor 
lor. Ţinînd, însă seama că ’mprejurările fireşti, cari hotărăsc 
şi împrejurările vieţii omeneşti, sînt într’o vecinică frămîntare, 
Arimanii înţeleg, să-şi potrivească aşa fel mersul vieţii, îneît să 
nu şi-o ’ngrădească nici-odată ’n strîmtoarea vederilor dintr’o 
clipă. Ei nu-şi vecinicesc hotărîrile sfaturilor. Aceste hotărîri 
sunt socotite drept bune, doar de la ţinerea unui sfat, la altul. 
De aceea sfaturile lor se adună foarte adesea, cînd aleg, care 
din hotărîrile ’naintaşe se mai potrivesc împrejurărilor, ca să fie 
păstrate ’nainte, şi care trebuesc înlocuite cu altele, mai potrivite 
împrejurărilor, în case se află, sau se pot întrevede mai departe. 



De cele mai adesea Sfaturile lor, mai ales cele mari, cum ar 
fi Marele Sfat al Comunii şi Marele Sfat al Ţării , se ’ntrunesc 
nu atît, să hotărască ce trebue să facă oamenii, ci mai vîrtos să 
consfinţească ceea-ce ei făcut-au, sau sînt pe cale să facă, supt 
imboldul împrejurărilor, ce nu dau întotdeauna pas de prea 
multă aşteptare. 

Cu alte cuvinte, Arimanii caută vecinie să-şi potrivească toate 
purtările, după însă-şi cerinţile ’mprejurărilor fireşti, din afară 
şi-a împrejurărilor năuntrice vieţii lor, din punctul de vedere al 
nevoei tuturor şi-a fie-căruia ’mparte. Să nu ne uităm, cetitorule, 
că toată bătaia de cap a Arimanilor este, ca să potrivească astfel 
lucrurile, în cît unul să nu fie mai mulţumit, sau mai nemulţumit 
de cît altul. în sfîrşit înţelepciunea lor cea mare este c’au putut, 
să-şi însuşească pe deplin tot rostul legilor fireşti , sau mai bine 
zis, al chipului de cum se desfăşură şi se ’nrîuresc între ele 
faptele Firii. Călăuziţi de acestă ’nţelepciune, urmăresc să-şi 
desfăşure viaţa în larg şi’n plin, vecinie stăpîni pe mersul ursitei 
lor, căreea îi închină tot, ce i-ar fi spre ’nlesnire şi folos. Grija 
Arimanilor se ’nfrigurează după vecinica năzuinţă, ce au să-şi 
facă cît mai deschis drumul în nemărginitul necunoscut al lumii, 
să si-1 lumineze si să si-1 însuşească, mereu în vederea a tot mai 
deplinei lor desăvîrşiri. Aşa dar, ei nu mai au vreme, nici folos 
să-şi prăpădească viaţa ’n nimicuri şi gîlceve, cînd cuminţenia lor 
chiteşte vecinie, să se ’ntreacă cu însă-şi adîncul înţelepciunii, ce 
se oglindeşte ’n toate faptele Nemărginirii. 

Călăuziţi de-o atare cuminţenie, Arimanii, era firesc, să nu 
mai simtă nevoea tribunalelor, sau altor fel de judecăţi, care să 
le cîntărească faptele, nu după dreptate, ci după folosul pungii 
celor avuţi, ca la noi. Ce rost ar mai fi avut tribunalele ’ntr’o 
ţară, unde se judecă, nu după legi plăsmuite de patimile unor 
ocîrmuitori, ci după însă-şi desfăşurarea faptelor, în lumina 
cunoştinţii, în care le hotărăsc împrejurările, să se desfăşure? 
Tot pe acelaşi cuvînt, nu-şi mai au rostul nici avocaţii. 

Şi iarăşi, cititorule, să ne-aducem aminte, că’n Arimania 
ne mai fiind nici-o deosebire de stări între oameni, firesc este, 
ca şi tuturor păcatelor, ce isvorăsc la noi, tocmai din pricina 
acestei deosebiri de stări, ca de pildă, furtişagurile, tîlhăria, 
călcarea hotarului, rîvna, invidia, înşelătoria şi omorul, ce vine 
ca o neapărată urmare a unor atare zavistii, li-i sleită matca ’n 
această ţară, unor atare păcate. Or, tocmai pe isprava acestora 
se ’ndrituesc tribunalele noastre, iar avocaţii, aţinîndu-le calea, 
trăesc pe seama lor, precum trăesc viermii pe seama putregiunilor. 
Pe acelaşi cuvînt, nu mai au nici-o chemare la dînsii, nici 
puşcăriile, ce ’ncunună fiinţa tribunalelor civilizaţiilor noastre. 

Dar, cu toate astea, cine şi unde s’ar putea închipui desăvîrşirea, 
desăvîrşirilor? însă-şi Firea’n strălucita şi grozava-i chibzuinţă a 
tuturor faptelor sale şi tot trebue să ’ntîmpine abateri neprevăzute, 
care să-i zdruncine de multe ori, măcar în scurt, mersul aşezatei 
sale nemărginiri. Cu atît mai vîrtos, nici viaţa omenească fără 
greşeli şi abateri, de la mersu-i hotărît, nu se pomeneşte. Aşa dar 
şi Arimanii, oameni fiind, tot cei omenesc nu le poate fi strein, 
căci greşelile sînt ale oamenilor. Dar greşelile omeneşti purced 
dintr’un adînc amestec de ’mprejurări, ce trebuesc judecate, spre 
a fi ’ntelese, ci nu osîndite. Ca atare fac si Arimanii. 

Ca să poţi judeca pe cine-va, este mai întîi, neapărat, să-l 
cunoşti şi să-l cunoşti deaproape. Cine-1 poate cunoaşte mai 
bine însă, pe-un om, decît însă-şi cei în mijlocul cărora trăeşte? 
Iată cuvîntul, pentru care greşelile întîmplătoare ale Arimanilor 
sînt judecate ’n adunarea sfaturilor lor, cele mai apropiate de 
cîmpul vieţii celui căzut în ispită. 

în judecarea lor, sfaturile Arimanilor cumpănesc fapta 
împricinatului, cu nemijlocitele ’mprejurări, în mijlocul cărora 
a fost săvîrşită, ţinînd seama şi cercetînd atît împrejurările 
’naintaşe acestora, cum, nu mai puţin socotind trecutul şi mai 
cu deosebire moştenirea sîngelui făptaşului. Abia după căpătarea 
acestor lumini, sfatul îsi rosteşte cuvîntul. 

Obicinuit, greşelile, socotite ca atare de Arimani sînt prea 
puţine, fiind-că ’n traiul de largă plinătate a vieţii, nici n’au 
cum înîmpina mai multe. Lăcomia şi năzuinţa de predomnire, 
nesocotinţa muncilor obşteşti, risipa sau destrăbălarea, dosirea 
vre-unii boli, nesocotinţa hotărîrilor sfaturilor, apoi atingerea 
cinstii şi fiinţii semenului, dar grozavul păcat, ce nu poate fi 
’ngăduit la Arimani este ascunderea adevărului, iată ’n sfîrşit 
greşelile, ce pot fi osîndite la Arimani. 

Celui căzut pentru ’ntîiaşi dată ’n mrejile vre-unui atare 
păcat, sfatul, care-i vajudeca fapta, se mărgineşte a-i da o povaţă 
frăţească, spre a căuta altădată, a-şi abate ispitele. 

Dar cum se poate ţine seama de hotărîrea unui sfat, cînd în 
Arimania nu se află nici poliţie, nici jandarmi şi temniceri, sau 
alt soi de împlinitori ai dreptăţii, cum s’ar zice la noi? 

Cititorul, cînd ţi se ’ntîmplă să faci cîte ceva, de care să-ţi 
fie singur ruşine c’ai făcut, oare, cine-ţi zămisleşte ’n fiinţa ta 
părerea de rău, c’ai săvîrşit, ceea ce nu trebuia săvîrşit? Este 
cineva din afara ta, ori este un duh necruţător în tine, ce-ti 
scoate pe ochi faptele? Zîmbeşti şi răspunzi: mustrarea de cuget. 

Acesta-i jandarmul necruţător, de care se teme ori-ce 
Ariman. Acesta-i judecătorul, pe care nu ’ndrăsneşte, să-l 
supere, întru cît de ochiul şi dojana lui, ştie Arimanul, că nu se 
poate ascunde nici ’n visul nopţilor. Să nu uităm, c’alăturea de 
acesta, veghează de-aproape şi părerea semenilor, în mijlocul 
cărora-şi petrece viaţa cine-va. Celui ce-ar cuteaza, să nu ţie ’n 
seamă judecata unui sfat, i s’ar feri din cale toţi, mai abitir de cum 
s’ar feri din calea unui ciumat, căruia tot i se cuvine un ajutor. 
Atunci, cum ar putea trăi omul singur, între oameni? De cît 
s’ajungă Arimanul arătat cu degetul, sau de batjocura a lor săi, 
mai curînd îşi face seamă singur. Dimpotrivă, toată mîndria fie¬ 
căruia stă ’n mulţumirea de-a se sti, că-i de laudă ’ntre semenii 
lui, prin virtutea ce-şi face, să ’ntreacă aşteptările, întru fapte de 
obştească bucurie. 



Atare oameni, firesc este, să n’aibă alt privighetor asupra 
vieţii, decît însă-şi cugetul lor, cu atîta mai vîrtos, că pe temeiul 
acesta, se clădeşte întreaga lor morală. Alt d-zeu, în afară de 
sine, Arimanul nu cunoaşte. Pe dumnezeul nostru, de pildă, 
credincioşii lui îl pot adormi, plătind popilor să-l ademenească, 
prin cîntări de laudă deşartă, iar pe judecătorii tribunalelor 
noastre îi poţi plăti, să-ţi cruţe pedeapsa, sau punîndu-ţi avocaţi 
cu plată, le poţi înşela judecata. Cine-ţi poate înşela cugetul, 
odată ce ţi l’ai trezit în adîncul creerilor tăi? Au, oare preţ 
laudele şi banii în faţa cugetului tău? Pot ele, să-ţi stingă făclia 
cugetului, ce nu adoarme, de cît odată cu viaţa ta însă-şi? 

înţelegi acum, cititorule. Credinciosul, care-şi răscumpără 
păcatele, plătindu-i leturghia popei, poate cădea ’n ispita lor 
iarăşi la ieşirea din biserică, căci se va mîngîia cu gîndul, că 
plătind altă leturghie aceluiaşi popă, sau altuia, d-zeu, îl va erta. 
Eşind pe uşa tribunalelor, făptaşii, nu se vor îndrepta, fiind-că 
se bizue pe meşteşugul avocaţilor, ce ştiu să ’ncurce cumpăna 
dreptăţii, bani să ai să le dai. Iată de ce la noi morală nu poate 
fi, cîtă vreme ea purcede din temerea unui D-zeu grozav, dar 
care se lasă ’ncîntat de laudele preoţilor, ce se vînd pe bani, sau 
din teama legilor, ce pot fi răstălmăcite de avocaţi. Dimpotrivă, 
Arimanii temîndu-se numai de ei şi negăsindu-şi altă mîngîere şi 
linişte sufletească, de cît în curăţenia cugetului lor, sînt cei mai 
morali oameni, cunoscuţi pe faţa pămîntului. 

Cu această minte, deprinsă din braţele mamelor lor, suptă, 
am putea zice, odată cu laptele acestora şi desăvîrşită ’n toată 
vremea creşterii lor, Arimanii şi-au închegat între dînşii acea 
ascultare, sau disciplină sufletească, singura călăuză şi poruncă, 
ce trebue să dăinuiască ’ntre oameni. Vei putea pricepe acuma, 
cititorule, cînd vom spune că rarile abateri ale unor atare 
oameni, cari s’ajungă pînă la judecata Sfaturilor, sînt ispăşite de 
cei împricinaţi, fără nici-un murmur. Chiar cînd ispăşirea s’ar 
părea unuia prea aspră, nu va cîrti, ca să dovedească, cu atît mai 

vîrtos, că cinsteşte prea mult obştia, din care face parte, ca s’o 
tulbure prin neascultarea lui, urmărind, să-şi dobîndească astfel 
lauda, nici de cum hula semenilor săi, atît cît va trăi, cît şi ’ntru 
vecinica lui pomenire. 

De obicei, pedepsele în Arimania se mărginesc la următoarele: 
oprirea, pe-o anumită vreme, de-a lua parte la întrunirile 
Sfaturilor; ştergerea dreptului de-a înfăţişa ca trimis, în ori ce 
’mprejurare, cuvîntul sau interesele a lor săi, iarăşi pe o anumită 
vreme; trimeterea celui greşit, într’alt ţinut de ţară, cîndşi-ar repeta 
vina, ca să-l scoată de supt înrîurirea unor înprejurări, ce nu i s’ar 
potrivi firii sale , în sfîrşit, cînd şi-acolo ar stărui în păcatele lui, 
trimiterea într'o casă de sănătate. Fireşte, un atare om nu poate 
fi de cît bolnav, cînd oricum ar fi aşezat, cade mereu în mrejile 
unor aceloraşi păcate. El este vrednic de mila obştească, nici de 
cum de ură. Cu atît mai mult, că unui astfel de om îi trebuesc 
căutate pricinile faptelor lui în alcătuirea însă-şi a fiinţii sale, în 
moştenirea sîngelui său, ce-i poate părinda, ori-cui, racila veche 
a unor păcate din strămoşi, de care dînsul, o să fie cu atît mai 
puţin vinovat... Dar, aşa ceva cititorule, judecă numai Arimanii... 

Ispăşitorii greşelilor lor, ori-unde şi ori-cum şi le-ar ispăşi, 
nu li se ştirbeşte nici-un alt drept de viaţă, întru cît Arimanii 
urmăresc îndreptarea greşiţilor, nici de cum nimicirea lor. 

Spuneam mai sus, că greşeala, sau păcatul cel mai mare, la 
Arimani, este socotit în rostirea neadevărului , sau minciuna. 
Cel dovedit făptaşul unii atare greşeli, chiar după ce şi-ar ispăşi 
osînda judecăţii, vecinie este ocolit de semenii lui. Vom înţelege 
straşnicia asta, cititorule, faţă de mincinos, cînd ştim, după 
cîte văzurăm, că toate legămintele şi faptele vieţii arimane sînt 
închegate pe ’ncrederea cea mai deplină, unora ’ntr’alţii. Cine-i 
în stare să mintă, nu poate fi nici omul de cuvînt. întotdeauna, 
prin urmare, el poate ’nşela buna-credinţa obştiei şi nădejdea 
semenului său. De aceea, atîta pornire la Arimani împotriva 
celor ce-ar stărui în dosirea adevărului, în cît nu a rare ori s’a 

’ntîmplat, unor atare bolnavi, ca să scape de hula semenilor, să-şi 
pue singuri capăt zilelor. 

Pomenirăm, în cele de mai sus, despre casele de sănătate. 
Aceste aşezăminte înlocuesc, în Arimania, ceea-ce cunoaştem în 
părţile noastre, supt numirea de spitale. Dar cîtă mare deosebire 
este între ceea-ce iarăşi cunoaştem noi pe-aici, cu numele de 
case de sănătate si între cele ale Arimanilor... 

7 

Fie-care comună îsi are ’n Arimania Casa ei de sănătate , 
pururea stîndla ’ndămîna celor suferinzi, fîindpuse supt îngrijirea 
sfatului medicilor şi-al ajutoarelor lor. Aceste case de sănătate, 
alăturea de Casele de linişte a bătrâneţilor, alcătuesc la fie-care 
margine de comună, în mijlocul celor mai încîntătoare grădini, 
aşezămintele cele mai îngrijite şi mai frumos împodobite, din cît 
se pot închipui pe lume ’n felul acesta. O vecinică muzică alină 
’n taină suferinţele bolnavilor, iar ridicaţii de pe boală, pînă la 
deplina lor întremare, au la ’ndămînă, desfătările grădinilor, 
crîngurilor, şi-ale apelor dimprejur, ca şi teatrele, bibliotecile şi 
jocurilor plăcute ale numitelor aşezăminte. 

Să nu scăpăm din vedere, cititorule, s’adăogam, că ’n Arimania 
unele boli bîntuitoare, din lumea noastră, cum ar fi oftica, lepra, 
pelagra sau jupuiala, boli lumeşti, cu toate păcatele, ce izvorăsc 
din ele, beţia si nebunia, aceste boli ale sărăciei, ca si bolile esite 
din toate destrăbălările boereşti, cum ar fi la noi, îngrăşarea 
peste măsură, lenea oaselor şi a creerilor, sau plictiseala şi alte 
de felul acesta, în Arimania nu se mai întîlnesc, de cît arar, ca 
racili răsuflate, dintr’un depărtat trecut. Nu mai puţin, nu se mai 
ştie nici de molimile fulgerătoare, ce s’abat cînd şi cînd asupra 
civilizaţiilor noastre, ca nişte plăgi ucigătoare, cum ar fi ciuma, 
holera, tifosul si altele. 

Un popor, care trăeşte prin toţi înşii, ce-1 alcătuesc, în deplin 
bielşug, într’o cuminte cumpătare totodată şi care străluceşte, în 
toate apucăturile sale, printr’o nespusă curăţenie, unde şi-ar mai 



scăpa din vedere vre-o portiţă deschisă molimilor, al căror sad 
si desfătare li-1 dăruesc numai sărăcia, desmătarea si urâciunea 

murdăriei? 



io. Rîndul Dragostii 


C ititorule, cu bună seamă, te-ai putea ’ntreba, în ce fel au 
deslegat Arimanii, cea mai încurcată dintre pricinile, ce 
nu mai puţin turbură şi strică liniştea sufletească a celor 
mai mulţi, dacă nu a tuturor din părţile noastre, adică pricina, 
sau faptul dragostii? 

Să ne ’nţelegem, însă, asupra cuprinsului firesc al acestui fapt. 
în toiul primăverii toate erburile şi toţi copacii îşi desfac 
mîndreţea florilor, răspîndind, în juru-le miresme ’mbătătoare. 
în toiul primăverii toate paserile-şi fac cuib şi se ’ntrec în tot 
felul de cîntări. Şi ’mpodobirea florilor şi cîntarea paserilor se 
părindă ’n toate primăverile anilor, cît trăeşte fie-care fir de 
iarbă, fie-ce pasere. Acestă neştirbită părindare, la erburi şi la 
paseri, ca şi la toate vietăţile pămîntului, ce-şi mărturisesc, mai 
cu deosebire tot primăvara, năzuinţile dragostei, nu ne dovedeşte 
oare, că e prea firesc faptul dragostilor, tuturor întruchipărilor 
vieţii? Dar, oamenii nu sînt, după toate cîte ştim, întruchiparea 
cea mai desăvîrşită a vieţii? Prin urmare, nici ei nu pot să se abată 
din calea trasă de puternica Fire a tuturor celor văzute şi nevăzute 
de ochii noştrii, nu se pot abate din calea cerinţilor ei. Dragostea 
este o neapărată cerinţ’a vieţii, precum ar fi însă-şi trebuinţa 
răsuflării aerului, a mîncării şi-a băutului. Este, însă, o cerinţă 
cu mult mai de cinste si mai trebuincioasă, de cît toate celelalte. 

într’adevăr, dacă toate celelalte cerinti ale vieţii oamenilor 
privesc, de pildă, numai chezăşuirea finţii insului omenesc, 
dragostea, pe lîngă aceasta, de multe ori ridicîndu-se chiar 
deasupra acesteea, urmăreşte părindarea neamului omenesc. 
După cum copacul, ce nu ’nfloreşte, ori cît de bine-ar fi ’ngrijit, 
nu face roadă seminţiei lui, tot aşa un om care-ar rămîne sterp de 
fiorii dragostii, nu-i vrednic să-şi lase urmaşi. Dar, iarăşi, dacă 

copacul înflorit nu i-ar scutura vîntul florile, unele ’ntraltele, 
sau nu le-ar duce gîzele puful de la o floare, la alta, ar rămîne 
sterp, precum păsărică ’n zădar va cînta şi-şi va ’mpodobi penele, 
dacă nu-şi va găsi perechea. Oule ei vor rămîne seci. Tot aşa, 
cînd îi vine vremea omului şi-i arde sîngele’n dorul dragostii, 
de nu şi-l va potoli, cum firea i-o cere, va tînji, se va trece, ca o 
luminare ce se topeşte, fără să-şi dea lumina arderii. 

Arimanii, care-şi aştern toate mişcările traiului lor, pe temeiul 
cerinţelor fireşti ale vieţii, căutînd, - după cum văzurăm -, să 
le chezăşuiască o cît mai deplină mulţămire, se călăuzesc şi din 
punctul de vedere al dragostei, sprijiniţi pe acelaş temei. Dar, nu 
mai puţin, după cum îşi regularisesc toate cerinţile lor, potrivit 
trebuinţilor neapărate vieţii, veşnic oglindite ’n îmboldirea 
fiinţii fiecăruia, tot aşa-şi regularisesc şi ’mplinirea cerinţilor 
de trebuinţă dragostii. De pildă, omul trebue să mănînce, cînd 
i-i foame şi să bea cînd i-i sete. Numai atunci trupul lui va fi pe 
deplin mulţămit. Dacă va mînca peste foame şi va bea peste sete, 
îşi va strica tot aşa de mult, ba şi mai peste măsură, decît ar răbda 
foamea si setea. în lăcomie omul se ’nsală si ’nsusindu-si peste 
măsurile fireşti ale trupului său, cît nu-i trebueşte, îngrămădeşte 
boala ’n toate mădularele lui, treptat, treptat, cu atare lăcomie, 
pricinuindu-şi chiar o moarte prematură, dacă nu fulgerătoare. 
I s’ar întîmpla, astfel, întocmai ca unui cazan, căruia i-am 
îngrămădi apa şi i-am da ’n neştire. Dar maşina căreia i-am 
cere mai multă lucrare, decît i-ar îngădui alcătuirea ei, oare 
n’am împinge-o, cu chipul acesta, să se strice, ori să se tocească 
’nainte de vreme? 

Netăgăduit, vei zice, cetitorule, lucrurile acestea şi le poate 
judeca oricine. Din nenorocire, credem, - că vei fi de aceiaşi 
părere, cînd vom spune -, că ’n civilizaţiile noastre, dacă se ţine 
seama de aşa ceva, cît priveşte maşinile, de pildă, în privinţa vieţii 
omului se trece prea uşor cu vederea, peste cele ce spuseserăm. 
D’asta se ’ntîmplă atîtea lipsuri şi destrăbălări în viaţa de toată 



ziua a oamenilor din părţile noastre. Cînd au prea mult, cînd au 
prea puţin, din cele ce le trebuesc, într’un fel, sau altul, răul este 
acelaş. Aşa li se ’ntîmplă ’n toate ale traiului lor, aşa fac şi ’ntru 
’mplinirea celor cerute de dragoste, pentru că ’n stările noastre, 
toţi oamenii trăesc fără nici un căpătîi, căutînd să-şi întocmească 
orice alt lucru, după şartul lui, numai viaţa lor nu. în Arimania, 
unde ajuns-au oamenii la ’nţelepciunea, că numai printr’o cît 
mai desăvîrşită întocmire şi urmare a vieţii, potrivit şartului ei 
firesc, vor ajunge, să-şi dobîndească cea mai deplină chezăşie 
a mulţumirilor lor sufleteşti, ca şi trupeşti, dimpotrivă, acolo 
aflăm o atare chibzuinţă ’n legăturile de dragoste dintre femei 
şi bărbaţi, în cît şi’n privinţa asta Arimanii parcă sînt îndrumaţi 
de însăşi taina nepătrunselor înţelepciuni, ce strălucesc din 
toate faptele Nemărginirei. Ca atare, după cum celui căruia 
nu i s’ar îngădui astîmpărul foamei, rîvneşte, cu bună dreptate, 
să-şi însuşiască pe furiş o demîncare, înţeleg că tot aşa vor face 
oamenii, cînd făţiş li s’ar stînjeni ’mplinirea dragostei, adică 
şi-ar căuta mulţămirea ei pe căi piezişe, nefireşti, prin urmare 
dăunătoare. Ce se întîmplă, cititorule, cu tinerii şi tinerele din 
părţile noastre, cari, fiind siliţi de oprirea prejudecăţilor, ce le 
’ntunecă cunoaşterea dreptului adevăr, fiind siliţi, să-şi înfrîneze 
cerinţile dragostii? Ştii prea bine, că acestă ’nfrînare nefirească-i 
împinge la tot soiul de stricăciuni, sau îngrămădindu-le prea mult 
în simţuri văpăile nepotolite-ale dragostii, îi face să isbucnească 
’n tot soiul de ticălosenii si destrăbălări, într’o vreme, cînd 
s’ar aştepta din parte-le o cu totul astlfel de înţelepciune ’n 
viaţă. Pentru cuvîntul acesta, Arimanii înţeleg, să ’ngădue 
împreunările dragostelor dintre tineri începînd, fetele de la 1 6 
ani împliniţi, iar flăcăii de la 18 ani împliniţi. Se ţine ’n vedere, 
că însăsi Firea arată fetelor, ca fiind mai de vreme chemate la 
altarul dragostii, decît băeţii. Fireşte, alegerea ’ntre tineri se 
face din pornirea bunii lor plăceri. Totuşi, atingînd vrîsta de zo 
de ani împliniţi, nici-unui tînăr, băiat sau fată, nu li se ’ngădue, 



să nu fie împerecheaţi. Prin faptul acesta, se ’nlătură toate 
pricinile desfrînărilor din părţile noastre. 

Să nu te prinză mirarea, cititorule, cînd îţi vom mai spune, că 
Arimanii, datorită deprinderii, ca şi învăţămîntului şcolilor lor, 
au ajuns să ’nţeleagă, că bărbatul nu se cuvine ’n chip firesc, să-şi 
cerceteze femeea, nici aceasta să-şi primeascăbărbatul, de cît atunci, 
cînd însă-şi trebuinţa firească a dragostii o cere. Cînd şi-arată, 
bunăoară, copacul această firească trebuinţă? Nu-i aşa, c’atunci 
cînd înfloreşte? Oare, nu ’nfloreste femeea omului, în fiecare lună 
odată, pînă să-şi prindă rodul? Ei bine, în preajma acestii înfloriri 
femeesti, se cade să-si cheme femeea bărbatul. în altă vreme si mai 
mult decît atîta este o trecere peste cerinţele Firii, dăunînd, atît 
femeei, cît şi bărbatului. Pe de altă parte, iarăşi Firea ne arată, că 
odată ce femeea şi-a ’nsuşit zămislirea rodului dragostii, trebue 
să-şi oprească chemarea bărbatului, întocmai cum o cloşcă nu 
primeşte cocoşul, pînă la scoaterea şi sborul puilor. De aceea, 
Arimancile însărcinate, sînt socotite ’n rîndul mamelor, fiind 
ocolite de toată cinstea tuturora si cu totul libere de bărbaţi, 
pînă la ’nţărcarea copilului născut. în veder’ asta, obicinuit, în 
Arimania, femeile ’nsărcinate trec deosebit, în anumite locuind, 
cunoscute, supt numele de “Cuibul mamelor”, alcătuindu-se ’n 
Sfat deosebit, supt îngrijirea femeilor bătrîne şi-a doctoreselor. 
Odată cu trecerea ’n “Cuibul mamelor” femeile rămîn acolo pînă 
la naşterea şi ’nţărcarea copiilor născuţi, fiind scutite de ori şi ce 
soi de muncă obştească. Totuşi, obiciunit în “Cuibul mamelor”, 
ele se ’ndeletnicesc, fie cu creşterea gîndacilor de mătase, cu 
creşterea albinelor, cu ţesătorii uşoare si cusături de mînă, fie cu 
cercetări ştiinţifice, sau alte lucruri, care, fără să le strice stării 
lor, le fac mereu de folos şi pe-astă cale obştiei. Ca orice clădire 
obştească şi “Cuibul mamelor” este prevăzut cu săli de teatru şi 
muzică, de biliotecă şi alte petreceri uşoare, dar mulţămitoare 
pentru femeile-mame. înţărcarea copiilor se face de regulă, la 
un an de zile. Totuşi se poate prelungi la unii copii, mai firavi, 

fireşte, după părerea crescătoarelor doctorese. 

Eşind de la “Cuibul mamelor”, femeia-şi poate urma traiul cu 
bărbatul avut mai înainte, sau dacă acesta trăeşte cu altă femee, 
este liberă a se ’nsoţi cu altul. După cîte se înţelege, bărbatul a 
cărui femee trece ’n rîndul mamelor, rămîne neatîrnat de dînsa, 
cum rămîne şi dînsa de el. Totuşi, dacă ’ntre doi se ’ntîmplă o 
atare ’ncătuşare de simţăminte, nimeni nu-i împiedică a se păstra 
unul altuia, chiar dacă bărbatul, în vremea stării dragostii lui la 
“Casa mamelor” si-ar mulţumi trebuintile fireşti c’o altă femee, 
care i s’ar da, fără supăr, că-i drăguţul altuia. 

Cum vezi, dragă cititorule, oamenii din Arimania nu mai 
sînt stăpîniţi nici de acel nenorocit simţămînt al geloziei, care 
’n părţile noastre isvorăşte, nu din patima curatei dragosti, ce 
’ntotdeauna este prea ’ngăduitoare faţă de iubirea ei, ci din 
nesăţiosul simţimînt al proprietarului, ce se simte lovit, sau 
jicnit în “dreptul său de proprietate”. 

într’adevăr, legămîntul de ’nsoţire ’ntre bărbat şi femee ’n 
stările noastre, se ’ntăreşte întotdeauna printr’un contract, 
întocmit pe temeiuri negustoreşti. Chiar cînd prin căsătorie soţii 
n’aduc să-şi pue ’ntr’olaltă vre-o avere oarecare, la noi contractul 
acesta tot se face, ca ’ntre doi negustori, ce-şi încredinţează unul 
altuia fiinţa. Ca si cînd s’ar face schimbul între două vite, liber 
fiind fiecare, să facă din fiinţa fiecăruia, ce-o vrea. Dar, odată ce 
ţi-ai dăruit, dacă nu şi vîndut fiinţa către celălalt, nu mai porţi 
asupră-ţi nici un drept, întocmai precum n’ai mai avea dreptul, 
să să te mai atingi nici de părul vitei, ce-ai vinde-o, sau măcar 
dărui-o, fără învoirea noului ei stăpîn. Atare contract se face, la 
noi, însă-şi între doi îndrăgostiţi, aduşi unul, în braţele altuia, 
printr’o pornire curată de dragoste. De aceea, după cum se zice 
aşa de cuminte ’n popor, nici “căsătoriile din dragoste nu merg 
bine”, ’n părţile noastre. 

Cu drept cuvînt, de ’ndată ce pornirea firească a fost 
sugrumată în marginile unui contract, întocmit negustoreşte, 

scoţîndu-se astfel fiinţa îndrăgostiţilor de supt pavăza dragostei 
lor şi trecîndu-se supt ocrotirea şi porunca legilor omeneşti 
sau bisericeşti, - cu totul potrivnice celor fireşti, ce zămislise 
pin’ atunci iubirea, celor ce se căsătoresc din “dragoste”-, pe 
dată, fiecare din ei, de unde pînă mai atunci tremurase, să nu-şi 
turbure dragostea sau să nu şi-o prăpădească, cu vre-un neajuns, 
sau supărarea din parte-i, de-acum înainte se pomeneşte pe 
deplin stăpîn pe toată fiinţa, de care altcum se temea mereu, să 
nu-i sboare. Mai ’nainte iubiţii se aveau între ei ca două suflete 
aburoase, pe cari ar fi putut să le umbrească orice nouraş de 
ceaţă. După căsătorie, însă, drăguţul e bărbatul, care nu mai are 
nevoe să-şi dovedească cine ştie ce gingăşii, ca să-şi aibă cînd 
vrea, cît şi cum vrea, pe iubita lui, care şi ea e acum nevasta, ce-şi 
priveşte la fel pe fostul iubit. T)e-acum el este bărbatul ei, ea este 
nevasta lui. 

Legămîntul de simţire al dragostii, se preschimbă, prin 
contractul căsătoriei, în chezăşie de proprietate. De-acum 
încolo, treptat cu ’naintarea ’n traiul căsniciei, perechea noastră 
îşi sleeşte şi-şi nesocoteşte gingăşiile, pe temeiul chezăşiei 
lucrului stăpînit. Cînd mai vin şi copiii, acestii chezăşii i se mai 
adaugă îndatorirea, să şi-i crească, ceea-ce face, cu deosebire ’n 
lumea săracă, să nu se mai socotească bărbatul si femeea ’ntr’o 
casă, decît numai din punctul de vedere al grijii de copii. Or, 
acestă grijă, cu toate greutăţile, nu pot stinge flacăra, 'năbuşită 
’n necazurile ei, nici decum potolită, - flacăra dragostii -, ce-i 
gata ori şi cînd, să-şi ceară partea, ce i se cuvine ’n viaţă. Iată 
de ce, însă-şi în rîndul săracilor, se ’ntîmplă destul de des, în 
părţile noastre, cunoscutele călcări pe de lături de “patul cu 
florile”, rămase ’ntre soţi uitate şi veştejite. Şi care-i omul, 
bărbat sau femee, dintre săraci, căruia “să nu-i alunece ochii” 
’mprejur, rîvnind pururea să-şi caute ‘nregirea firii dragostii 
lui, peste ocolul căsniciei? Cît despre căsniciile, sau “familiile 
bune” ale bogătaşilor, unde bielşugul păstrează chezăşia 



traiului, legămîntul dintre soţi, nu-i mai încheagă acolo nici 
grijile creşterii copiilor, lăsaţi întotdeauna pe mîinile slugilor. 
Cu atît mai mult, prin urmare “cucoana” va căuta să-şi stingă 
urîtul cu cîti mai mulţi “curtezani”, iar “boerul” se se’ntreacă 
cu “prietenii”, în alegerea “frumoaselor”. Pentru bogătaşii, 
stăpînitorii stărilor noastre, “familia” este adăpostul, la umbra 
căruia-şi fac toate chefurile, precum supt pavăza averii îşi 
deslăntue toate desărtăciunile micimii lor sufleteşti. 

7 7 7 

Cititorule, oare nu te-ai întrebat nici-odată, ce caută, alături 
de “sfînta familie” a stărilor noastre, “traftirul”, sau “bordelul” 
şi “hotelul cocotelor”? Şi dacă te-ai întrebat, nu ţi-ai răspuns 
singur, că se datoreşte asta, nefireştii întocmiri a familiei 
acestea? Da, cititorule, în stările noastre, unde totul este clădit 
pe “dreptul de proprietate al fiecăruia” şi familia purcede de la 
acelaş drept. Fiecare se sileşte, să aibă cît mai mult, cu preţul 
de-a lăsa buzele uscate pe toţi dimprejur. Ceea-ce nu va putea 
să-si afle, ca să-si multămească lăcomia, - care niciodată n’are 
saţiu -, în marginile proprietăţii lui, rîvneşte să-şi însuşiască din 
“dreptul” altuia. Cu cît averea îl va pune deasupra altora, cu atîta 
omul stărilor noastre îşi va ’ngădui, să lăcomească mai mult în 
toate părţile. Cei mai săraci vor privi mereu cu jind la el, năzuind 
în sinea lor, să-i urmeze cît mai deaproape pildele, rămînînd 
însă, mereu în marginile puterii lor, pînă cînd, venindu-le 
la ’ndămînă, sau linguşind mai stăruitor împrejurul vre-unui 
bogătaş, poate să dea ’n sfîrşit “o lovitură”. O dată lovitura dată, 
văzîndu-se săracul “deasupra necazurilor”, îşi va potrivi traiul 
momiţărind pe-al celorlalţi bogătaşi, cu toate că pînă mai atunci 
le destăinuia, pecetluindu-le toate păcatele. 

Cum urmează ’n toate, bizuindu-se pe “dreptul de 
proprietate”, avînd drept călăuză, morala: “facă cine ce-o vrea, 
numai să poată”, omul stărilor noastre, precum urmează ’n toate, 
zicem, va urma, neapărat şi ’ntru împlinirea cerinţelor pornirilor 
lui într’ale dragostei. Cu alte cuvinte, ne găsindu-se ’ndestulat, 



din acest punct de vedere în sînul familiei lui, va lăcomi ’mprejur, 
fireşte, unul, datorită averii, avînd şi de-astădată totul, peste 
neapăratele-i trebuind, pe cînd altul, restrîns de sărăcie, va 
’njura, defăimîndu-i aceluia traiul destrăbălării, chip, ca să i-1 
întreacă, cînd împrejurările, fie ele cît de josnice, l’ar arunca ’n 
rîndul bogătaşilor. 

Aşa dar, cititorule, credem că vei înţelege, de ce Arimanii au 
căutat să se scutească de sfinţenia familiei, întregite cu hotelul 
şi traftirul. Cu atît mai mult, făcut-au ei asta, cu cît Arimanii 
socotesc femeea de-opotrivă ’n dreptul vieţii ca şi bărbatul. 
După cum spuneam, altădată, bărbat şi femee alcătuesc la dînşii, 
mădularele unei singure şi aceleaşi fiinţe desăvîrşite, carele 
este omul. Pe cuvîntul acesta în Arimania însoţirile perechilor 
omeneşti sînt făcute pe temeiul liberii alegeri, între îndrăgostiţi, 
fără nici cea mai mică umbră de legămînt negustoresc, sau 
contract între dînşii. Singura legătură ’ntre soţi este aceeaşi bună 
’nţelegere, ce ’ncheagă ’ntreaga rînduială a tuturor treburilor 
vieţii arimane. 

Nu vei mai afla, cititorule, nici-umbra de ’njosire femeească ’n 
Arimania, cum se află la noi. Această grozavă decădere a mamelor, 
surorilor şi fiicelor noastre, femeile, ce sînt silite de-atîtea vitrige 
’mprejurări ale civilizaţiilor în care trăim, să-şi vînză trupul, pe uliţi, 
în casele şi hotelurile ocrotite, anume pentru asta, de legi, întocmai 
cum îşi vînd muncitorii, împinşi de-aceleaşi civilizate ’mprejurări, 
truda sudorilor şi-a creerului lor, toate astea la Arimani, nu se mai 
află. După cum muncitorii trăesc astă-zi în Arimania, muncind 
numai pentru ’ndestularea şi fericirea vieţii lor, fiind scutiţi de 
ruşinoasa vindere către stăpîn, ca pe la noi, întocmai astfel trăeşte 
’n această fericită ţară femeea, liberă, ca şi bărbatul, pe toate 
’nsuşirile firii ei, gata să şi le ‘mpreune cu bărbatul, care-i place, 
cîtă vreme-i place, fără a mai fi nevoită, să-şi mai pună darurile 
dragostii la mezat, împinsă de teama sărăciei, cum se întîmplă ’n 
civilizata noastră stare de lucruri. 

Iată dar, că Arimanii ştiut-au să deslege cuminte şi pricina 
dragostii, potrivindu-şi-o, după cum i-au luminat cunoştinţa 
legilor fireşti şi ’n această privinţă. Cît despre cealaltă pricină ’n 
legătură cu asta, treaba creşterii copiilor, atît de ’ncîlcită la noi, 
vedea-o-vom, cititorule, trecînd mai departe. 



ii. Creşterea copiilor 


N u s’ar înţelege felul însoţitorilor, dintre bărbaţi şi 
femei, pe temeiul liberii alegeri a dragostii lor, precum 
arătarăm mai acum, dacă n’ar fi ’nteles Arimanii, să-si 
treacă creşterea copiilor în grija obştească a tuturor. 

Privindu-se lucrurile pe deasupra, s’ar putea socoti copii, 
ca de datorie, să cază numai în grija părinţilor, cari au prilegit 
naşterea lor. în stările noastre, unde familia se ’ntemeează pe 
“dreptul proprietăţii”, este firesc, să se socotească şi copii drept 
proprietatea părinţilor. De altfel, după acest drept, preaslăvit 
în stările noastre, familia de fapt, purcede de la dreptul de 
stăpînire, ce şi-l însuşeşte bărbatul asupra femeei. Acest drept, 
curge din negura unor vremuri, cînd femeea era vîndută, ca o 
vită la tîrg, cum se mai obicinueşte de altfel în ori şi ce chip s’ar 
dosi, felul de trecere a tinerii fete din casa părintească, în casa 
soţului său, însă-şi în zilele noastre, la noi. “Dreptul bărbatului” 
asupra femeei lui este rostit prin toate legiuirile şi religiile stărilor 
noastre, cu toată străsnicia si ’n zilele de fată. Ca urmare firească, 
după cum, bunăoară, cine-va-şi pune fierul sau pecetea pe lucrul 
proprietăţii lui, tot aşa în stările noastre, femeea căsătorită-şi 
pierde dreptul numelui său de familie, dîndu-i-se numele familiei 
bărbatului său. întocmai precum se cere ca vita cumpărată la 
tîrg, după legile noastre, să-şi aibă un bilet doveditor a cui 
este, schimbîndu-i-şi-1 pe numele cumpărătorului, aidoma 
se ’ntîmplă cu trecerea femeei din proprietatea tatălui său, 
într’a bărbatului. în chip legal, căsătoria noastră este o 
singură schimbare de proprietate a femeei, de la tată la bărbat, 
urmîndu-se, ca la ori-ce tîrg, obicinuitele schimburi de bilete, 
fără de care, precum vînzarea vitelor nu poate fi recunoscută, 
tot aşa nu se recunoaşte nici căsătoriile, ce s’ar face, în chip 





liber. Dar, viţelul, ce naşte din vita cumpărată de-un proprietar, 
cade prin faptul acesta în dreapta stăpînire a lui. De aceea el 
îi pune ferul pecetii sale, trecîndu-1 la primărie pe numele său. 
Deaşijderi face bărbatul cu toţi copii, ce i-ar naşte nevasta lui, 
chiar cînd nevasta i-ar face dintr’o dragoste lăturaşe. întru cît 
i-au fost născuţi în vremea, cînd femeea era a lui , copii aceştia 
vor primi, totuşi, pecetea numelui bărbatului. 

Iată, dar, cititorule, că pînă şi zisa dragoste părintească 
purcede ’n stările noastre din vecinicul “drept de proprietate”, 
ce le alcătuesc toate temeliile. De-altfel, o ştii prea bine, că tatăl, 
la noi, are dreptul asupra copilului său, ca şi cînd acesta ar fi un 
singur lucru din averea lui. De aceea nu se ţine nici-odată seama 
de aplecările fireşti ale copilului, care ori-cînd trebue, să urmeze 
voinţa tatălui, în toate mişcările vieţii, alt cum acesta, - legile 
noastre-i dă dreptul, - să-şi desmoştenească copilul, să-i ceară 
pedepsirea legilor şi pe unele părţi îl şi poate ucide, fără a-şi da 
seama în fata cui-va. 

Şi cu toate asta, cinstit judecind, copilul ar avea mai multă 
dreptate, să ceară părinţilor socoteala, de felul cum i-au îngrijit 
creşterea şi deprinderea vieţii, bunăoară, întru cît bietul copil 
nu-i vinovat cu nimic, dacă a venit pe lume. Şi iarăşi, bărbatul şi 
femeea, căutîndu-si desăvîrsirea vieţii, ce vinovaţi sînt ei, dacă 
’ntr’o clipă vrăjită de dragoste, au zămislit un copil, la care n’au 
avut vreme, nici să cugete măcar, în beţia acestii clipe? Dar pe 
lîngă asta, copilul nu-i chemat el, oare, chiar în stările noastre, 
s’aducă slujbe, să fie de folos, de multe ori mai mult statului, 
sau obstiei? Dacă feciorul ţăranului nostru aduce folosul muncii 

lui casei părinteşti, nu-şi închină el, cei mai frumoşi ani ai 
tinereţii în slujba ostăşească a statului? Apoi, dacă n’ar fi copiii, 
cari să’nlocuiască, pe bătrîni şi pe cei morţi, la toate muncile şi 
’ndatoririle obşteşti, ce-ar ajunge obştia, însă-şi? De ce această 
obştie, supt ori-ce faţă s’ar vădi, de ce să nu-şi dea, măcar, atîta 
osteneală, îngrijind de viitoarele sale braţe de muncă, dacă nu 



mai mult, pe cît s’ar ’ngriji, de pildă, să-şi întocmească şi să-şi 
păstreze maşinile, uneltele, ori vitele-i de hrană? Dar, agerimea 
şi isteţimea, ce ascunde fie-ce rînd de copii, ce vin pe lume, nu 
vor sluji odată însă-şi spre folosul întregii obştii, prin născocirile 
şi toate lucrările, ce le întreprinde? 

Atare socotinti, ca si altele si mai cu temei de felul acesta, i-au 
făcut pe Arimani, să treacă toată grija creşterii şi-a ’nvăţăturii 
copiilor pe seama întregii lor obştii. 

Trecînd vremea de ’nţărcare, copii arimani sînt îngrijiţi şi mai 
departe, tot de mamele lor, în sălile comune, din clădirile “Cuibul 
mamelor”. Fireşte, mamele fiind mereu ajutate de bătrînele, ce 
vin de bună-voe a le ajutora. Astfel sînt crescuţi copii Arimanilor, 
pînă la vîrsta de trei ani împliniţi. în această vreme mamele-şi pot 
îndeplini ori ce alte îndeletniciri, făcîndu-şi rînd cu soroc fie-care 
întru privegherea copiilor. 

Nu ţi se vor părea oare de mirare, cititorule, să treci pe-un 
cîmp de lucru, de pe moşiile Arimanilor şi să nu vezi copilaşii 
bocind uitaţi pe la căruţele, de la capetele lanurilor, de părinţii 
ce zoresc, în arşiţa soarelui, să iasă mai degrabă la căpătâi? Sau 
alţii, zbătîndu-se ’n roiurile de muşte, ce habar n’au de jelania 
lor? Nouă, unora, drept să spunem, ne-a fost de uimire faptul 
acesta, ca şi acela de-a nu vedea uliţa plină de haimanalîcul celor 
mai măricei, cum obicinuiam a şti pe la noi. 

Adunaţi şi crescuţi copilaşii la un loc, în fie-şi care comună, se 
pot bucura, de-opotrivă de binefacerile unor aceleaşi îngrijiri, ca să 
nu se mai bălăcească unii în cele mai uricioase lipsuri ale sărăciei, 
pe cînd alţii să se ofilească de ’mbulzeala prea multului bielşug. 

în vederea asta, copiii, Arimanilor, de la vîrsta de trei ani 
împliniţi, sînt trecuţi din “cuibul mamelor”, în “grădinile de copii”. 

Iată un nume, care ţi-i cunoscut, cititorule, dar care nu 
’nseamnă la Arimani, acelaş lucru, ce ’nseamnă la noi. La Arimani 
“grădinile de copii” nu se mărginesc la o clădire ursuză, unde 
sînt trimişi în silă copiii, să facă zile fripte unor biete femei 



amărîte, însărcinate să-i înveţe rugăciuni şi poezii searbăde pe de 
rost, cum le ştii ’n părţile noastre. în Arimania grădinile acestea 
sînt, cititorule, ceea-ce-ar fi şcolile, sau pepinierele de pomi, în 
care, pomilor, de cum răsar, li se dau îngrijirea întru toate, ca 
să fie la vremea lor buni purtători a tuturor însuşirilor, ce se pot 
aştepta de la ei. 

Clădiri minunate, împărţite după vîrsta copiilor, înconjurate 
de pajişti şi grădini încîntătoare, de flori şi pomi, pe unde copiii 
sburdă, ca miei ’n faptul lui April, prin livezi, în sfîrşit, înzestrate 
cu uneltărie şi lanuri pitice, în care-şi pun copiii la ’ncercare 
destoiniciile lor fireşti, ca şi cu săli de teatru, muzică şi jocuri, 
unde-şi petrec zilele ploioase şi de iarnă, apoi cu lacuri şi pîrae, 
printre ierburi, unde bălăcesc vara, ca leşiţile, avînd trăsuri de 
sinemergătoare la ’ndămînă, să-i plimbe pe ’ntinsul drumurilor, 
prin păduri, pe cîmpie, la deal şi la munte, iată ’n scurt, ce putem 
spune ’n slabele noastre putinţi de zugrăvire prin condei, ceea-ce 
stă pretutindeni la ’ndămîna copilaşilor, din “grădinile de copii” 
ale Arimaniei. 

în aceste locaşuri de viaţă fericită petrec copiii, pînă la vîrsta 
de şeapte ani împliniţi. îndrumarea şi ocrotirea lor se face de 
către femeile, anume deprinse cu atare ’nvăţămînt, ce alcătuesc 
sfatul lor deosebit, în fie-ce comună, întovărăşite ’ntr’o Frăţie, 
pe ţară. Fireşte, sfatul crescătoarelor este ajutorat de bătrînii şi 
bătrînele, ce vin cu o deosebită bunăvoire, să-şi închine astfel 
seninul celor din urmă zile, întru folosul semenilor lor. 

Ei, vei zice, cititorule, ci alte cuvinte, copii în Arimania sînt 
smulşi de la sînul părinţilor şi crescuţi de-oparte de mila lor... 
După cîte se vede, aşa-i. 

Dar, tu ştii, cititorule, ce vrea să zică mila părinţilor în 
stările noastre. La cei bogaţi, înseamnă mîngîerile vitrege ale 
doicilor, căci mamele lor, nu vrea să-şi strice cărnurile sînurilor 
cu alăptarea. Din braţele doicilor, copii bogătaşilor sînt trecuţi 
în “camerile lor”, unde sînt lăsaţi pe mîinile altui rînd de slugi, 

ca mai pe urmă să fie aruncaţi în grija “pensioanelor”. în toată 
vremea asta părinţii îşi văd copii, ca nişte musafiri nepoftiţi, 
sau şi-i arată altor musafiri, ca pe nişte rarităţi, întocmai 
cum şi-arată căţeii de soi, sau caii din grajd. Toată creşterea 
copiilor bogătaşilor noştri este dată pe mîini streine, pe mîini 
de inşi cu totul nepregătiţi întru asta şi cari n’au, de pildă, nici 
cugetul, că-şi îndeplinesc o datorie obştească, ci dimpotrivă au 
sila unor slujbe nerăsplătite, potrivit, cel puţin trudei lor, întru 
cît de pricepere, nu mai încape vorba... Dar la săraci, sau pe la 
cei cari nu-şi pot plăti deşănţarea unor atare slugi?... îi cunoşti, 
cititorule. Creşterea “din sînul familiei”, înseamnă hoinăreala 
pe uliţi şi maidane; înseamnă ocara zilnică a unii mame amărîte 
şi ’ncruntarea unui tată necăjit, mai înseamnă certurile cu vecinii 
şi starea de faţă la toate gîlcevile, de nu şi la păruiala dintre 
părinţi, ca noaptea, să se grămădească, apoi, clae peste grămadă, 
părinţi, copii, mari şi mici, într’aceeaşi cameră, de multe ori supt 
acelaşi aşternut... Si iarăşi si iarăşi mereu părindarea aceloraşi 
mizerii, cu tot tîrgul lor de nenorocite vederi şi deprinderi, ce 
vor înfierbînta şi vor aprinde simţurile, vor destrăbăla cugetele şi 
vor nimici toată curăţenia fireştilor aplecări, cu care vin născuţi 
pe lume copii săracilor, ca şi-ai bogaţilor din stările noastre. 

Dar cine poate zugrăvi, cititorule, toate păcatele creşterii 
fără nici-o socoteală a copiilor în “sînul familiei” civilizaţiei, 
în a cării oblăduire trăim? Mijeste-ţi ochii ’n trecutul creşterii 
tale şi vei preţui fericirea, în care copiii Arimanilor sînt crescuţi. 

Dar, dacă copiii acestora se bucură de toată luare-aminte a 
crescătoarelor lor, dacă nimic din ceea-ce-ar putea să viseze, 
nu li-i de lipsă, tot aşa nu le lipseşte nici mîngîerea părintească. 
La ori-ce ceas din zi mamele şi taţii îşi pot petrece ’mpreună cu 
pruncii lor. Obicinuitele plimbări, despre care pomenirăm, se fac 
de copii ’nsoţiţi de părinţi. Aşa dar, puşi la adăpostul neajunsurilor, 
ce le au copii noştri, lăsaţi numai pe seama grijii părinteşti, copiii 
Arimanilor nu sînt lipsiţi întru nimica de bucuria, ce simt părinţii, 



ca să le mărturisiască mîngîerile dragostii lor. 

în aceste grădini, copiii arimani încep să-şi deprinză chiar 
felul de trai, ce le va ’ncununa mai tîrziu întreaga-le viată, 
într’adevăr, năzuinţa ’ntovărăsirilor, ca si-a vredniciei arimane, 
aici se văd cum se desprind, din însă-şi firea copiilor. De altfel, în 
această privinţă, meşteresele crescătoare ale pruncilor arimani 
nu fac altceva, decît să urmărească desfăşurarea apucăturilor 
fireşti ale micilor odrasle. într’adevăr cititorule, oare nu-ti aduci 
aminte din pruncia ta, dacă împrejurările nu-ţi ’ngădue, să ei 
în seamă mişcările copiilor dimprejurul tău, nu-ţi aduci aminte 
cum nu ştiai s’alergi mai degrabă, să-ţi găseşti, sau să-ţi aduni, 
tovarăşii dejoacă? De cîte-ori n’ai plîns, n’ai jelit cu dureri de 
nespus, cînd părinţii te rupeau din mijlocul copiilor, cu toate că 
ţi se da, să te ’mpace, multe bunuri şi jucării? Ce preţuiau, oare, 
toate astea, faţă de plăcerea nesfîrşită, ce-o simţiai în cîrdul 
micilor tăi tovarăşi? 

Nu ’nseamnă asta, cititorule, că pruncul omenesc se naşte 
c’o vie pornire spre ’ntovărăşire, cu semenii lui? Iată pornire de 
căpitenie, hărăzităsăpoarte ’ntre oameni cununabuneiînţelegeri, 
cu totul neluată ’n seamă la noi, ne ’ngăduită chiar, dar aşa de 
minunat pricepută, ocrotită şi nespus de ’nlesnită la Arimani, în 
toate neobositele ’ndeletniciri ale copilăriei. 

Dar, cine-i mai harnic pe lume’asta, cititorule, de cît copilul? 
Uite-te la ori-care, dacă tu ti-ai mai uitat dintr’ale tale. De cum 
se scoală şi pînă pică de oboseală ’n tîrziul nopţii, nu-i mai stă 
picioruşile, nici mînuţile şi din căpşorul lui iscodeşte la planuri 
şi iar planuri, copilaşul. Şi toate cîte face el, le face cu toată 
inima. El lucrează, el munceşte, îşi bate capul şi nu vrea să se lase 
’ntrecut, nici luat în deşert de nimeni. Noi zicem, că se joacă, 
dar pentru el joaca-i muncă cu rost şi socoteală, potrivit micii 
lui înţelepciuni. Ia bine seama, cititorule, la toate astea şi-atunci 
vei pricepe, ca şi Arimanii, că omul se naşte c’o pornire fîrescă 
de hărnicie, pe care dascălii creşterii lui n’au de cît numai s’o 

aleagă, s’o ’ndrumeze şi s’o potrivească ’n vederea deprinderilor 
în viitor. 

Si nu-ti adunci aminte, cititorule, cînd aveai braţele ’ncărcate 
de bunuri, nu-ţi aduci aminte, că nu gustai tu ’ntîi din ele, 
pînă ce mai ’ntîi nu dădeai căţelului, sau pisicii, mamei tale să 
guste, dacă nu şi fugeai, furişindu-te de părinţi, să ţi le ’mparţi 
tovarăşilor tăi din uliţă? O, da, priveşte-ţi copilaşii, dacă-i ai, 
sau frăţiorii şi surioarele, cît de buni sînt ei la suflet, cînd pot 
să aibă, cu ce-şi împlini această pornire de bunătate. Dar, care 
copil nu plînge şi nu lăcrămează ’n faţa durerii altora? Şi care 
copil nu se ’nspăimîntă de isbucnirile duşmănoase dintre mai 
marii lor, sau văzutu-s’a copil, să n’alerge, să dea de veste, să 
cheme ’ntr’ajutor, cînd el nu-1 poate da, celui căzut în primejdie? 

Oare, toate astea, cititorule, nu ne mărturisesc prea ’ndeajuns, 
că omul se naşte cu porniri de dragoste şi bunătate, cu sufletul 
cel mai blajin, dar pe care ’n stările noastre, împrejurările 
oblăduitoare, nu numai că nu le ocrotesc, cum fac Arimanii, dar 
le stîlcesc şi le ’ntunecă, cu deprinderi şi ’nvăţatul unor precepte 
de fioroasă cruzime? 

Şi pentru a sfîrşi, cu aceste minunate porniri fireşti, pe temeiul 
cărora se ’ndrumează creşterea pruncilor, în Arimania, să-ţi 
mai pomenesc, cititorule, de felul neastîmpăratei sete de-a şti a 
copilului. Nu numai că ’ntreabă şi descoase despre tot, ce-i ese 
’n cale, dar dorul de-a cunoaşte nu i se astîmpără, decît atunci, 
cînd vede şi dacă poate, să pipăe el deaproape. Această dorinţă 
neînfrînată de-a şti ’n amănunt toate, îl face pe copil, să strice 
lucrurile, spre a se ’ncredinţa de felul alcătuirii lor. Din nenorocire, 
la noi se iau lucrurile pe dos, fiind-că ne-am obicinuit, să nu ne 
oglindim desăvîrşirea înţelepciunii, cercetînd însăşi desfăşurarea 
lucrurilor în firescul lor, ci după precepte şi născociri, luate pe 
deasupra vieţii. De-aceea, năzuinţa însetată de cunoaştere a 
copiilor, la noi, se socoteşte “năzuinţa de sălbătecie” şi pururea-i 
înfrînată şi ţărcuită, pînă la stingere. Pentru cuvîntul acesta, noi 



facem din copii noştri nişte unelte, ce-şi aşteaptă mereu mînuirea 
din partea altuia. Ne vom da seama, însă, de ce Arimanii, cari, 
dimpotrivă, caută să mulţămească această năzuinţă firească de 
cercetare a copiilor, îndrumînd-o spre toată desăvîrşirea-i, de ce 
fac din aceşti copii viitorii oameni, cari pururea vor şti a se călăuzi 
prin ei însă-şi, în toată vremea vieţii lor. 

Ş colile ’n Arimania vin ca o neapărată urmare şi desăvîrşire, 
a deprinderilor, începute de micile vlăstare omeneşti, în 
“grădinile de copii”. Ceea-ce-i de luat în seamă, la şcolile 
y arimane, mai cu deosebire, este faptul, ce-1 pricepurăm şi la 
grădinile lor de copii, adică învăţămîntul, ca şi ’ntreaga creştere 
a copiilor, se fac în de aproape legătură cu viaţa. Am putea zice, 
fără nici-o bănuială de-a ne ’nsela, că şcolile Arimanilor nu 
sînt altceva, de cît însă-şi icoana faptică a vieţii ’n deobşte, 
cu toate mişcările şi feţile ei, pusă la ’ndămîna copiilor, s’o 
cerceteze, s’o descoasă, s’o facă şi prefacă, după priceperea şi 
puterile lor. Şi aici vom afla cum îndrumătorii sau învăţătorii îşi 
înţeleg menirea întru stăruinţa de-a urmări şi pricepe aplecările 
fireşti ale copiilor, punîndu-le, fie-căruia la ’ndămînă, toate 
’nlesnirile, care să le uşureze desăvîrsirea firii lor. 

în vederea asta, învăţămîntul şcolilor arimane îngemănează 
’ntr’olaltă munca trupului, cu străduinţa cugetului, aşa fel, în cît 
nici-o desăvîrşire nu se face ’n cunoştinţile cugetului, fără să nu 
se ’mpărtăşiască copilul cu truda de-a pune mîna la lucrul menit, 
să-i desvălue o nouă cunoştinţă, sau întru a-si desăvîrsi cele cîte 
ştie. De aceea şcolile din Arimania, nu sînt înţelese, ca pe la noi 
în marginile zidăriei unor clădiri. Învăţămîntul Arimanilor se 
face la cîmp deschis, în mijlocul Firii şi-al muncei omeneşti, 
în atare scop, toate şcolile lor, Arimanii şi le-au înzestrat cu 
adevărate cîmpuri de ’ncercări, unde copii şi-află, în toată 
lărgimea, nestigherita desfăşurare a vieţii lor, fără s’aducă cea 
mai mică turburare treburilor celor mari. Tot în vedere’asta, se 
pune mare preţ în Arimania pe plimbările, ce fac pe copii, să-şi 
cunoască comuna, regiunea, provincia, ca şi ţara, nu din cărţi şi 
pe de rost, ci la faţa locului. 





Am băgat de seamă, că ’nvăţătorii şi profesorii arimani nu dau 
prea mult preţ cărţilor, întru învăţămîntul şi deprinderea copiilor 
într’ale vieţii. Cărţile slujesc acelora, numai drept puncte de 
sprijin şi îndreptare, cum ar sluji, de pildă, pietrele arătătoare, 
să-ţi însemne drumul, dar pe care nu-1 poţi cunoaşte, pînă ce 
nu-1 calci singur. în această privinţă, Arimanii s’au scuturat 
de prejudecata şcolilor noastre, care socotesc înţelepciunea şi 
cunoaşterea vieţii, mărginită ’n slovele cărţilor. Dar acestea, ori 
cît ar fi ele de adînci şi desăvîrşite, nu pot fi mai mult decît nişte 
clipe prinse din frămîntarea faptelor vieţii, ce pot prea bine sclipi 
’n mijlocul acestora fapte, dar care nici-odată nu vor întruchipa 
’n marginile lor, însăşi lărgimea şi nesfîrşitul vieţii. în scurt, 
Arimanii socotesc cărţile ca nişte ’ndreptări, ce te poţi călăuzi 
după ele, dar la care să nu-ţi închini niciodată nădejdea vieţii. 
Viaţa nu poate fi ’nţeleasă, decît numai pipăindu-i deaproape 
toate ’nvrîstările, din frecarea cărora ţîşnesc pururea tot alte 
cunoştinţi, vrednice oricînd să depăşiască vechile ’ndreptări, 
sleite ’n litera cărţii. Cartea nu poate cuprinde ’n sinea-i, decît 
umbra unui cuget omenesc, desprinsă ’ntr’o clipă, rămasă pe loc, 
însă, mereu în urma cursului neobosit al vieţii în deobste. Iată o 
pildă, cititorule, ce mi-au pus-o ’n faţă ’n astăprivinţă, învăţătorii 
arimani: “Bunăoară, se rosteau aceştia, sîntem la vadul unii 
ape curgătoare. Pe ţărm, o momîe ne vădeşte, că trecerea fără 
primejdie se poate face, numai călăuzindu-ne ochii după ea. Dar 
peste noapte a fost venit unda. Pe de-asupra, apa pare aceeaşi, ca 
’n ajun. Cine însă, va ’ndrăzni, să mai se ’ncreadă, spre a o trece, 
numai potrivit vechiului semn, înfip pe ţărm?... Aşa-i şi cu viaţa, 
care curge şi se preface ’ntr’una, precum curg şi se prefact nourii 
văzduhului. O carte poate să-i prinză viitoarea unei clipe, şi-atît. 
Şi mai poate luci multă vreme ’n largul undelor acesteea, dar de 
mult fundul adîncului ei fost-a prefăcut în fuga viitorilor... Iată 
de ce, noi Arimanii, încheeară învăţătorii noştri, nu ne’ ncredem 
decît numai faptelor pipăite, prin cunoştinţile noastre însă-şi, 

fireşte, vecinie întemeindu-ne pe toate ’ncercările înaintaşilor. 
Cu chipul acesta, noi, în loc să ţărcuim cunoştinţele şcolarilor la 
scrisul şi spusa din cărţi, dimpotrivă li cerem să ne povestească, 
tîlmăcindu-ne prin însă-şi priceperea lor, lucrurile văzute şi pipăite 
de ei, iar cînd ajung, să poată scrie, le cerem să ne zugrăvească ’n 
scris, cunostintile astfel dobîndite...” 

5 9 9 

Cum se vede, cititorule, departe de-a-şi închide şcolarii 
arimani nădejdea ’ntr’o carte, sau mai multe, fac ei însă-şi cărţi, 
însemnîndu-şi treptatele lor cunoştinţi. în felul acesta fie-care 
Ariman, dîndu-si seama, că-i si el în stare să-si aştearnă cunostintile 
pe hîrtie, nu mai cade ’n rătăcirea, să crează pe cărturari mai presus 
de ceilalţi oameni, nici a mai socoti cărţile în afară de toate celelalte 

străduninti ale muncii omeneşti. 

77 

Şcolile Arimanilor sînt împărţite în două mari ramuri. Intîia 
cuprinde şcolile comunale , care se desparte şi iele în alte două 
suptîmpărţiri, cuprinzînd, una, şcolile de’ntîia treaptă, sau 
primare , alta, şcolile de-a doua treaptă, sau mijlocii. A doua mare 
ramură a ’n văţă mîntului, cuprinde şcolile de ucenicie şi desăvîrşire. 
Această ramură de şcoli este pusă supt deadreapta priveghere a 
Frăţiilor profesionale sau de meşteşug, cîtă vreme celelalte sînt 
în dreapta priveghere a comunilor. 

Şcolile comunale, de la sine se ’nţelege, că se află ’n fie-ce 
comună, pe măsură cu ’ntinderea comunii. Dimpotrivă, şcolile 
de ucenicie sînt aşezate prin locurile, pe unde pot fi mai uşor 
în atingere cu munca ramurilor de meşteşug, în vederea cărui 
scop deprind la ’nvăţătură pe şcolarii lor. Ele sînt mai multe de 
fie-ce regiune, apoi de fie-care regiune se află cel puţin cîte-o 
şcoală de ’naltă desăvîrşire, ce s’ar putea, pe departe, asemăna 
cu facultăţile universităţilor noastre. 

în şcolile comunale de ’ntîia treaptă vin copiii de la “grădinile 
lor” şi rămîn acolea pînă la vîrsta de un-spre-zece ani împliniţi, 
adică patru ani. în vreme’acestor ani, copii sînt deprinşi a citi 
şi scrie, dîndu-li-se toate ’nlesnirile să priceapă, prin însă-şi 



atingerea zilnică cu viaţa şi priveliştea Firii, să priceapă întîile 
pipăiri ale ştiinţilor faptelor fireşti, ale ştiinţii numerilor, sau 
aritmetica, ştiinţii măsurătorii, sau geometria, apoi cunoştinţa 
comunii şi-a ’mprejmuirilor ei şi treptat a regiunii şi-a ţării, sau 
geografia; cunoştinţa cerului, ridicări de planuri prin grădini 
şi la cîmp, apoi desen, cîntări şi multe plimbări. Să ţinem 
socoteala, că ’nvătătura ’n aceste scoli, ca si’n toate celelalte se 
ajutorează foarte mult prin marea desăvîrşire, la care au împins 
Arimanii meşteşugul cinematografului. într’adevăr, nu numai 
că cinematografele lor înfăţişează umbrele în feţile fireşti ale 
lucrurilor, dar le arată ca desprinse, de pe pînză, întocmai cum 
se văd într’aevea. Totodată mişcările umbrelor n’au deosebire 
de cele fireşti şi nici pomeneală nu mai este de tremurăturile 
stricătoare de ochi ale cinematografelor noastre. Pe de-asupra, 
cinematograful ariman dă şi sunetele, prin urmare vorbirea şi tot 
freamătul lucrurilor şi al vietăţilor, ce le ’nfăţişează. Ţi ’nchipui, 
cititorule, ce nebănuită ’nlesnire au Arimanii ’n toate desăvîrsirile 
cunoştinţilor lor, prin ajutorul unii atare minunate maşini, dar, 
mai cu deosebire, întru deprinderea întîilor învăţături, ce le dau 
copiilor lor. Pe de-altă parte, să nu uităm, că şi’n şcolile acestea, 
copiii îşi află la îndămînă, tot ceea-ce firea lor îi îndeamnă, să-şi 
aleagă de lucru ’n jocurile lor. Astfel, aici se desprinde tot mai 
lămurit aplecarea firească a fie-cărui copil, de care se ţine mare 
socoteală, la trecerea copiilor în şcolile de ucenicie. 

în vremea acestui învăţămînt se deprind copii a se alcătui 
în tovărăşii, cu sfaturi deosebite şi ’nvrăstate, după felul 
întreprinderilor jocurilor şi ’nvăţăturii. 

De la vîrsta de ii ani împliniţi şi pînă la 1 6 ani împliniţi, 
şcolarii arimani trec şi-şi lărgesc cunoştinţile, mereu după 
chipul desfăşurat pîn’acuma, în şcolile mijlocii. Neapărat, în 
cruprinsul acestor şcoli, ştiinţile şcolarilor se lărgesc şi se 
adîncesc, treptat cu vîrsta, mereu ţinîndu-se ’n seamă aplecările 
fiecăruia dintr’înşii, în vederea alegerii învăţăturii din şcolile 



următoare, de ucenicie sau deprindere. 

Nu mai credem, că’i nevoe să spunem, că ’n cursul anilor de 
şcoală arătaţi, copiii locuesc la un loc, băeţi şi fete, împărţiţi 
doar pe vîrste şi că singuri îşi fac micile roboteli gospodăreşti, 
ceea-ce este întru totul în deosebita lor plăcere. 

Şcolile comunale sînt călăuzite de sfatul învăţătorilor, care 
stă ’n strînsă legătură, atît cu sfatul Frăţiei de ’nvăţători din ţară, 
ca si cu Marele sfat al comunii lor. 

Isprăvindu-şi anii şcolilor mijlocii, tinerii şi tinerele, Arimani 
şi Arimance trec, potrivit aplecărilor, de care dat-au dovadă ’n 
aceste şcoli, trec să-şi deprinză în chip deosebit, ceea-ce firea lor 
le-o cere, în şcolile de ucenicie. 

Şcolile acestea sînt de fapt ateliere şi cîmpuri de lucru, puse 
supt îndrumarea celor mai buni meşteri din ramura de meşteşug, 
a cării meserie urmează s’o deprinză tinerii şi ţinerile din 
Arimania. Ne putem face socoteala, că tocmai spre a nu se scăpa 
nimica din vedere, în ceea-ce priveşte destoinicia învăţămîntului 
de breaslă, ca să fie cît mai de aproape cu toate cerinţile şi cu 
toate desăvîrşirile aflate zilnic în cîmpul de lucru, al fie-cării 
bresle, tocmai de aceasta, şcolile de ucenicie atîrnă de-adreptul, 
care-şi cu meşteşugul, de Frăţia anumită ramurii lor de meserie. 

Ca atare, Frăţia electricianilor, de pildă, va priveghea 
mersul învăţămîntului din toate şcolile, anumite deprinderii 
cunostintilor si lucrului în toate ramurile electricităţii: Frăţia 

socotitorilor, sau a contabililor, va priveghea şcolile de ţinut 
socoteli şi gospodărie obştească; Frăţia agricultorilor, şcolile 
de agricultură; Frăţia mecanicilor, şcolile mecanice; Frăţia 
minerilor, şcolile de mine; Frăţia metalurgiştilor, pe cele 
de metalurgie; Frăţia medicilor, şcolile de medicină; Frăţia 
crescătoarelor de copii, şcolile de ’nvăţat îngrijirea naşterii şi 
creşterii copiilor; Frăţia ’nvăţătorilor, şcolile de ’nvăţători şi tot 
aşa mai departe. 

După sfîrşitul anilor din şcolile de ucenicie, tinerii sînt 



împărţiţi, în întreaga ţară, pe la locurile ’ntreprinderilor de 
muncă, unde-i îndreaptă Frăţiile breslelor lor, fireşte, după 
cerinţile Federaţiilor de întreprinderi. în felul acesta, tinerii 
Arimani se ’mpart în tot largul ţării. Atare răspîndire-a 
tinerilor, face să preîntîmpine şi împerecherile prea apropiate ’n 
sînge, învrîstîndu-se astfel întreaga seminţie a ţării şi tot-odată 
împînzindu-se într’un singur neam. 

Şcolile de ucenicie alcătuesc, de fapt, tovărăşii de 
’ntreprinderi, rînduite după şartul tovărăşiilor de-acelaş fel ale 
vîrstnicilor, cu ’ngemănarea lor de sfaturi. în toate sfaturile 
ucenicilor se află cîte-un îndrumător, trimis de la sfaturile 
meşterilor-profesori ai şcolilor de ucenicie, singurile ’ndrituite 
cu călăuzirea ’ntregului mers al acestor şcoli. Pe de-altă parte, 
sfatul meşterilor, stă în strînsă legătură cu Frăţia, de care ţine 
şcoala, ca şi cu Sfatul comunii, în care se găseşte ea. 

Să nu uităm a mai adăoga, că ’n atare şcoli de ucenicie, nu se 
scapă din vedere nicidecum cunoştinţile tuturor celorlalte ştiinţi, 
într’o măsură, ca să nu rămîe nimeni mărginit numai în făgaşul 
unor anumitor deprinderi, ci dimpotrivă să-şi oglindească ’n 
cuget nemărginirea tuturor stiinţilor îndeobşte. Iată de ce vei 
afla ’n Arimania, cititorule, cei mai destoinici meseriaşi în toate 
ramurile vieţii, deopotrivă de ’nzestraţi cu lărgimea unor vederi 
de adevăraţi înţelepţi, în toate laturile stiintilor si ale artelor 
omeneşti. 

Dar, dacă atingînd vrîsta celor zo de ani împliniţi, Arimanul 
este gata pregătit, să intre ’n rîndul muncii şi al sfatului 
vîrstnicilor, nu se simte, însă, desăvîrşit cunoscător, nici într’ale 
meşteşugului său, nici într’ale stiinţilor şi artelor îndeobşte. Iată 
de ce, tot Arimanul va stărui, să urmeze cursurile Şcolilor de 
desăvîrşire, în ceasurile slobode, de la munca obştească. 

Aceste şcoli, după cum am arătat, sînt aşezate cel puţin cîte 
una pe regiune. Datorită faptului, că au la ’ndămînă cele mai 
iuţi trenuri, tramvae, trăsuri şi aeroplane, Arimanii pot urmări 



cursurile unor atare şcoli, fără să se stingherească prin lipsa lor 
de munca obştească, la care lucrează prin deprindere. 

Şcolile desăvîrşitoare arimane, obicinuit poate cineva să le 
isprăvească ’n cursul a patru ani, totuşi unele ştiind au nevoe, 
spre a li se desăvîrsi cunostintile si de mai multă vreme. Ele sînt 
îndrumate de sfatul profesorilor lor, care singuri pot să-şi aleagă 
urmaşii, după destoinicia lucrărilor, ce vor fi săvîrşit. Profesorii 
acestor înalte scoli arimane, sînt numiţi în Arimania cu numele, 
’n mare cinste: învăţaţi. Sfaturile învăţaţilor , tuturor acestor 
scoli, alcătuesc “Marele Sfat al Frăţiei învăţaţilor”, din tară. 
Pretutindeni, dar mai cu deosebire în “Marele Sfat al Tării” 
cuvîntul învăţaţilor, trimişi de Frăţia lor, sau de unele sfaturi, ce 
fac chemare la priceperea lor, cuvîntul acesta e pururea ascultat 
si luat în seamă. 

Nu uităm a spune, cititorule, că chiar trecînd prin şcolile 
desăvîrşitoare, Arimanii nu-şi potolesc pofta de-a tot şti şi-a 
’nvăţa. De aceea prin toate clădirile afla-vom bibliotecile cele 
mai bogate şi revistele de tot soiul, purtînd lămuririle şi noile 
stiinti, de la o Frăţie la alta, în toată Arimania. 

Dacă vom tine ’n seamă, că alături de această ’nsetare de 
cunoştinţi şi vecinică năzuinţă de-a cuprinde ’n cugetul lor 
însă-şi luminile Nemărginirii, de vom ţine ’n seama alături de 
acestea si minunatele desfăşurări, în toate ramurile frumosului 
artelor, teatrelor, cîntărilor şi nu mai puţin a povestirilor lor, 
cu drept cuvînt, grăi-vom, cititorule, că poporul ariman este 
plămădit din tainele neăpătrunse ale luminei şi frumosului, ce 
măestresc cuprinsul Firii. 

Cum ar pricepe asemenea popor altfel viaţa, de cît ca un 
leagăn de bună ’nţelegere, în care să-şi crească florile dragostei, 
sădite ’n grădinile ştiinţii, stropite cu miresmele blîndeţii? 

Şi fiind-că va veni vorba de minunata ’mpătimire arimană, 
pentru ştiinţi, mai află, cititorule, că născocirile şi descoperirile 
Arimanilor, în această privinţă, întrec toate bănuelile învăţaţilor 



de pe la noi. îţi voi spune, ca o pilduire, numai faptul, că ajuns-au 
să hotărască, prin ştiinţa lor, însă-şi felul de plămădire al fătului 
omenesc, ca şi-al tuturor animalelor şi păsărilor lor, în pîntecile, 
sau oul mamei. Astfel îşi potrivesc naşterile, în cît să fie mereu 
o măsură potrivită ’ntre bărbaţi şi femei, între dînşii, iar la vite, 
după trebuinţa cerinţilor traiurilor lor. De-aşijderi au meşteşugul, 
să-şi regularisească naşterile după voinţă, ceea-ce face, să nu se afle 
mamă ’n Arimania mai tînără de 30 de ani, adică de la vîrsta, cînd 
femeea-i pe deplin în putere, să zămislească viaţa într’o deplină 
desăvîrsire. Si cîte alte minunăţii de-astea, care să le chezăsue viata 
cea mai plăcută, nu vei afla în ţara oamenilor de bună ’nţelegere, 
cititorule, cînd ar fi, să-i poţi şi tu atinge hotarele? 



13. Serbări şi petreceri 


a _ 

Î nainte de a vorbi despre sărbătorile şi petrecerile Arimanilor, 
trebuie să spunem, cititorule, mai întîi că ’mpărţirea anului 
este altcum socotită la dânşii, de ce fel este la noi. Negreşit, 
oamenii, cari se călăuzesc în toate, numai după luminile 
ştiinţilor, nu puteau să se lase altfel călăuziţi şi din acest punct de 
vedere. Prin urmare, împărţirea şi ’nceperea anului la Arimani 
purced din cunoştinţile ştiinţii astronomice, adică ştiinţa, care 
ne pune’n lumină legătura, ce dăinueşte ’ntre globul nostru 
pămîntesc, cu celelalte corpuri cereşti: Soarele, planetele, 
stelele si altele. într’adevăr, această stiintă, foarte ’n cinste la 
Arimani, le fac dovada, nu numai, că toate mişcările de ’nvîrtire 
ale Pămîntului, cad supt toată ’nrîurirea mişcărilor acelor 
corpuri cereşti, dar că însă-şi deosebitele schimbări şi turburări 
ale văzduhului, ce hotăresc clima sau starea timpului, sînt tot 
pe-atît de atîrnătoare de viaţa ’ntregii nemărginiri, ceea-ce ce 
face ca noi, să trăim într’o ne’ntinată înbrăţişare cu tot cuprinsul 
Firii. De aceea, Arimanii caută, să-şi potrivească şi din acest 
punct de vedere traiul pe temeiul însă-şi al îndrumărilor legilor, 
sau tăriilor fireşti, în taina cărora se frămîntă şi se plămădeşte al 
totului tot. 

Aşa dar, împărţirea anului lor urmăreşte însă-şi schimbările ce şi 
le ia, ’n mersul său, Pămîntul, faţă de Soare. Adică primă-vara începe 
din vremea echinocsului, sau cînd ziua se potriveşte cu noaptea, la 
sfîrşitul ernii, ceea ce răspunde la noi cu ziua de zz Martie. Această 
zi este la ei ziua ’ntîi a primă-verii şi totodată a anului. Lunile lor, 
tot în număr de iz, cuprinde fie-care cîte 30 de zile’n cap, ceea-ce 
face fie-ce anotimp al anului, să le cază ’ntocmai de la o schimbare 
la alta a trecerii Pământului în goana lui, prin faţa Soarelui. Vara 
lor începe, ’n chipul ăsta, cu ziua cea mai lungă de peste an, ţinînd 





pînă cînd iar se cumpăneşte ziua cu noaptea, cînd începe toamna. 
La rîndu-i aceasta ţine pînă ’n ziua cea mai scurtă de peste an, cînd 
începe iarna. Cum, însă, aceste ’mpărţiri ale anului au de fie-care 
cîte po de zile tocmai, cuprind, în totul, 360 de zile din an. După 
cîte se vede, rămîn 5 zile ’n anii obicinuiţi şi 6 zile ’n anii mari, 
lăsate pe din’afara anului. Aceste zile prisoselnice le sărbătoresc 
Arimanii, ca zile de bucurie şi petrecere, c’au ajuns să-şi închee un 
an mai mult din viaţă. S’ar potrivi, măcar pe departe, cu sărbătorile 
anului nou si bobotează de la noi. 

Fie-care lună e ’mpărţită ’n cîte trei decade , înumărînd cîte 
zece zile o decadă. Fie-care-a zecea zi dintr’o decadă este zi de 
odihnă şi petrecere. Asemenea mai şi-au făcut zi de petrecere 
si odihnă Arimanii si din fiecare zi ’ntîi a lunilor. Ca atare au 

tot patru zile slobode, ca şi noi peste lună, cu osebirea că două 
urmează una după alta, la sfîrşitul şi ’nceputul fie-cării luni. 
Asta le dă prilegiul, să se bucure de libertate’ a două zile, ca 
să-şi prelungiască petrecerile, în preumblări mai depărtate ’n 
împrejurimi şi ’n ţară. 

Am mai pomenit, că fie-care muncitor şi muncitoare, ariman 
şi arimană, au slobod, pe fie-care an cîte-o lună, de la treburile 
obşteşti, să şi-o petreacă după voe. 

După sfîrşitul sărbătorilor de ’nchinare de an, în curgerea 
decadei ’ntîia ce urmează cu începerea anului nou, se ţine întîia 
adunare a “Marelui Sfat al Ţării”. Cu prilegiul acesta se ’nşiruesc 
alte petreceri, la care sînt trimişi să ia parte oameni din toate 
comunile, care să-şi întreacă isteţimea, agerimea şi destoinicia, 
cu toti veniţii din tară. Totodată se fac desvăluirile noilor 

născociri ale muncii, ştiinţii şi-ale mărturiilor propăşirilor şi 
desăvîrşirilor dobîndite ’n ramura tuturor întreprinderilor de 
muncă şi petrecere, în curgerea anului încheeat de Arimani. 

în vremea acestui Mare Sfat al Ţării, Arimanii sărbătoresc, 
în toată ţara, începutul semănatului de primăvară şi cununile 
noilor însoţiri, săvîrsite în lunile din urmă. 

într’adevăr, sărbătorirea nunţilor în Arimania se face numai 
de două ori pe an: cu prilegiul Marelui Sfat alŢării, deprimăvară 
şi cu prilegiul ţinerii Mareului Sfat al Ţării, din toamnă. 

în decada ’ntîi a toamnei se urmează a doua adunare a Marelui 
Sfat al Tării. în vremea acestui sfat, Arimanii sărbătoresc 
începutul semănatului de toamnă, culesul viilor şi-al grădinilor, 
împreunînd acestor petreceri şi pe-ale nunţilor perechilor 
însoţite de la sfatul de primă-vară, pînă acum. 

Sfaturile Comunale obicinuit se ’ntrunesc în zilele de odihnă, 
de la ’nceputul şi sfîrşitul lunilor, ce le arătarăm mai sus. în felul 
acesta ni se ’nfăţişează sfaturile de căpitenie ale ’nchegării vieţii 
arimane, pururea ’ncununate cu veselia petrecerilor, anume, 
parcă, să le ’ndulcească cît mai mult cuvîntul şi hotărîrile lor. 

Odată cu ’nceperea ’ntîei decade a verii, Arimanii petrec 
sărbătoarea florilor , care se deosibeşte prin nespusa risipă a 
felurimilor de flori, ce se face atunci. Deşi muncile obşteşti nu-s 
oprite, totuşi în toată vreme’acestii decade toată lumea dela mic, 
la mare, umblă ’mpodobită în fel şi chip cu flori. în atare vreme, 
trecînd prin ori-ce parte a ţării arimane, vei socoti, cititorule, 
că-i toată o grădină de flori mişcătoare. Nu numai oamenii, dar 
şi uneltele şi maşinile lor, cad de podoaba florilor. Ţi se ’ntîmplă 
să vezi trenurile, venind din părţile grădinilor, ce-alăturează 
cursul apelor, să le vezi aşa de ’ncărcate de mîndreţea florilor, 
în cît să crezi, c’au trecut prin potopul vre-unor viscole de flori. 
O altă sărbătoare mare la Arimani se tine’n decada ’ntîi a 

începutului de iarnă. 

Această serbătoare se chiamă la ei, zile de ’mpăcare ’titre vii 
şi de pomenirea morţilor. într’adevăr, toţi cîţi în cursul anului, 
întîmplatu-li-s’au veri o supărare ’ntre ei, cată să se ’mpace 
’n zilele acestea. Cei din apropiere, din aceeaşi Comună, sau 
din comunile ’nvecinate se ’mpacă ’n vremea meselor obşteşti, 
asezîndu-se alături la masă si sărutîndu-se ’n bucuria celor de 

faţă, mai ’nainte să guste ceva din mîncări. Supăraţii, ce n’ar 



putea, să vie a se ’ntîlni în zilele acestea, îşi trimit scrisori 
frăţeşti şi de ertare, unii altora. Cine-ar rămîne ne ’mpăcaţi, 
după zilele-acestea, ar fi de hula celorlalţi Arimani. 

Cu prilegiul acestor sărbători, am mai văzut şi alt fapt, anumit 
acestui popor. Dacă cine-va în vremea anului a lucrat cîte-ceva, 
afară de cele obşteşti, se simte dator, să aducă tot ce si-ar socoti 
de prisos, să le dăruiască, cu prilejul ospeţelor obşteşti, celor 
cărora le va fi cu plăcere. Obicinuit asemenea daruri se fac către 
călătorii în trecere pe la dînşii, sau, dacă cu prilejiul acestor 
zile, vor fi ei în călătorie pe la alţii. Prin aceasta se ’mpiedică 
alcătuirea unor prisoase fără folos, împletindu-se dragostea şi 
frăţia ’ntre toti mai cu ’nclestare. 

Am zis, că totodată se prăsnueşte pomenirea morţilor. 

Cu drept cuvînt, nu se află colţ de lume, unde să se ţie aşa de 
multă seamă de amintirea morţilor, ca’n Arimania. Nu numai 
că urmaşii fie-cărora din ei se simt îndatoraţi, să le aşeze chipul, 
fie zugrăvit pe pînză, fie cioplit pe piatră, ori turnat în fier, în 
sălile anumit hărăzite întru asta, de prin casele de locuit, dar prin 
ajutorul cinematografelor, ajunse la desăvîrşirea, ce-am arătat-o, 
morţii sînt treziţi cîteva clipe la viaţă. închipueşte-ţi, cititorule, 
că ţi se iveşte în faţă, îţi vorbeşte, îl vezi rîzînd şi petrecînd cu 
tine, sau cu alţii de-aproape, părintele tău, copilul sau muma 
ta, ori prietenul sau prietena, care-ţi murise de ani de zile ’n 
urmă. Fireşte, se poate bucurie omenească mai mare, ştiind 
că nu vei fi sters din amintirea alor tăi, că ’n sfîrsit tot, măcar 
odată pe an, te vor vedea, te vor auzi, cei cărora le-ai închinat 
dragostea sufletului tău? îţi mai închipui, cititorule, că ’n 
atare împrejurări de privelişte-a morţilor, treziţi printre vii, se 
’ntîmplă şi deslănţuiri duioase de dureri înăbuşite. De-aceea, 
vedenia morţilor se face’n clădirile anumite, în criptele cărora 
li se păstrează si cenuşa. Aceste locaşuri alcătuesc cimitirele si 
totodată altarele înălţate spre pomenirea morţilor. Ca atare, sînt 
lucrate ’ntr’o măestrie deosebită, îngemănînd, în priveliştea lor, 



trecutul, ce leagănă ’n braţele vremii de faţă, viitorul. 

în toată decada de prăsnuire-a pomenirii celor morţi, 
încetează ori-ce alt soi de petrecere, pentru ca mai vîrtos cugetul 
celor vii, să trăiască ’n zilele-acestea cu amintirea acelora. în 
schimb, altarele, despre care vorbiam, stau zi şi noapte deschise, 
ca să ’nfăţişeze prin cinematografele lor, privelişti din viaţa 
morţilor din comună, învrîstindu-le cu vedeniile mucenicilor, 
ce luptară ’n vremurile trecute, spre dezrobirea poporului 
ariman, din cătuşile unii stări, ce nu se deosebia, se zice, de 
chipul civilizaţiei noastre. 



14. Temeiul înţelepciunii Arimanilor, 
călăuză de Bună ’ntelegere 

j 

’ntre toti oamenii 

D acă ne-aruncăm o privire ’n zbor asupra celor ce ştim 
acum, cititorule, despre tara Arimanilor, ni se ’nfăţişează, 
în întreaga ei orîndă, ca un singur trup, înzestrat cu multe 
şi numeroase mădulare, răspunzînd nenumăratelor lor trebuind 
de viaţă şi petrecere, în chip nedespărţit ţesute între ele. 

Mai întîi, ni se ’nfatisează acele mari Frăţii de meserie, sau 
de breaslă, ale căror cete se ’nvrîstesc în nenumăratele tovărăşii 
de muncă, ce-alcătuesc ţesătura Federaţiilor, care-si cu felul lor 
de întreprindere, urmărind într’olaltă desăvîrşirea vieţii marelui 
trup al poporului ariman, prin muncile, ce săvîrşesc, precum 
mădularele unui trup omenesc, alergînd şi strădănuind, fie-care 
’n felul său, mijlocesc toate cu atît mai vîrtos, să desăvîrşească 
viaţa acestui trup. 

Pe de-altă parte, precum între mădularele trupului omenesc 
se tes vinele înmînunchiate ’n acelas mădular al inimii, cu 
menirea să ducă hrana sîngelui, agonisită prin strădania tuturor 
celorlalte mădulare, fie-cării părticele sau celule, ce le-alcătuesc 
pe-acestea, întocmai astfel găsim în Arimania ţesătura de 
rînduială a tuturor cooperativelor lor, înmînuchindu-şi fiinţa ’n 
Marea Federaţie a Cooperativelor, cu aceeaşi menire să poarte 
bielşugul, agonisit prin munca celorlalte Federaţii, fie-cărui ins, 
din cetele ce le alcătuesc. 

Şi iarăşi, precum mai presus şi totodată ca o neapărată 
trebuinţă de ’nchegare şi călăuzire a tuturor mădularelor, ce 
alcătuesc trupul omenesc, se află creerul, către care se ’ndreaptă 
fiorii tuturor nervilor, ce urzesc ţesătura întregului trup, 
deaşijderi, în Arimania, ni se ’nfăţişează “Marele Sfat al Ţării”, 

către care se ’ndreaptă şi ’n care se ’noadă toate şoaptele şi 
chibzuelile furnicarului de sfaturi, ce ’ncheagă şi ’ndrumează 
toate mişcările vieţii arimane. 

Şi dacă trupul omenesc, nu-şi poartă cu sine podoabele 
năzuinţilor sale de bine, frumos, dragoste şi veselie, de cît 
ascunse ’n tainele simţămintelor şi-ale cugetului său, acestea se 
vădesc întruchipate ’n Arimania, cu risipă presărate, în icoana 
tuturor aşezămintelor şi lucrărilor lor, ce par să fie măestrite, nu 
de mîini de oameni, ci de adierile cugetului şi tremurul inimii. 

Cum ajuns-au Arimanii la atîta desăvîrşire a vieţii lor? 

Din toate cîte puturăm zugrăvi pîn’aci, prin slabele destoinicii 
ale condeiului nostru, credem că putuşi pricepe, cititorule, că 
toate acestea fost-au vrednici, să şi le-ajungă Arimanii, pe măsura 
’n care ştiut-au, să se scuture de toată negura deşărtăciunilor, 
ce-i împedicau să-şi vază chezăşia desăvîrşirii fie-căruia, în 
desăvîrsirea celuilalt; să clădească din stăruinţa tuturora, însă-si 
pavăza şi ’nălţarea fie-căruia ’mparte. 

Scuturaţi de povara mohorîtă a deşărtăciunilor, ce fac din 
oameni fiare vrăjmaşe ’ntre ei, pizmătareţe şi făţarnice, Arimanii 
şi-au îndreptat toată agerimea isteţimii cugetului lor, către 
pătrunderea ’nţelesului tuturor tainelor faptelor fireşti, de la 
cele mai mici şi ne ’nsemnate socotite şi pînă la cele mai uriaşe 
şi grozave, ce cu toatele, prin amestecul şi frămîntările lor, din 
toată clipa, stărue şi ’nrîuresc asupra vieţii omului, care nu-i în 
sine decît unul din cele mai slabe dintre-aceste fapte, cu toată 
măestria alcătuirii trupului omenesc, acestă desăvîrşită oglindire 
a orîndei ’ntregii Firi. 

Pricepînd apoi înţelesul tainelor, în care se desfăşură 
nemărginita urzială a ’ntregii Firi, Arimanii căutară de-atunci, 
să-şi protrivească stăruitor viaţa fiecăruia dintr’înşii, pe măsura 
cerintilor firii lui, într’o veşnică întovărăşire ’ntre ei, ca mai 
vîrtos, înferbîntaţi de străşnicia unor puteri unite, să poată ţine 
piept asprimei nimicitoare a ’mprejurărilor, ce-i înconjurau. 



3°i 


Astfel ajuns-au să potoliască, să ’nfrîngă, cînd nu-şi putură însuşi, 
prin îmblînzire, împrejurările în care trăit-au şi trăesc, vecinie 
chitind să-şi preschimbe tăriile Firii în scule şi unelte, prin care 
să-şi poată chezăşui, tot mai mult plinul desfăşurării vieţii lor. 

Călăuziţi de această ’nţelepciune ’n lumina cugetului lor, 
Arimanii au înţeles, că nu poate fi trup sănătos, pînă ce nu 
vor fi pe deplin mulţumite, toate pînă la una, celulele, adică 
părticelele, ce alcătuesc, prin învrîstarea lor, însă-şi mădularele 
trupului. 

Care-i celula orîndei, sau trupului unui popor? 

Fireşte, insul omenesc. 

Care sînt mădularele trupului acesta? 

Fireşte, asezămintele orîndii lui. 

Cine ’nviorează aceste aşezăminte? 

Negreşit, inşii, cări mişună şi se strădue ’n cuprinsul lor. 

Atunci, cum s’ar putea, să fie acestea chezăşuite, desăvîrşite 
si bine ’ntocmite, dacă celulele, inşii ce le dau viată, nu vor fii cu 
toţii, pînă la unul, chezăşuiţi şi ’ndestulaţi în plinul trebuinţilor 
firii lor? 

Oasele trupului omenesc, bunăoară, sprijină ’ntocmirea 
mădularelor, ce-1 alcătuesc, dar viaţa lui i-o dă celulele vii 
ale acestora. Asezămintele obşteşti ale oamenilor, sprijină şi 
chezăsuesc viata acestora. Dar, ce s’ar face toată măestria unor 
atare aşezăminte, lipsindu-le viaţa oamenilor? Oare, ce casă 
pustie nu se nărue şi ruinează? 

Mai curînd vor putea trăi oamenii fără aşezăminte, de cît 
acestea fără oameni şi iată dar, pentru care cuvînt, asezămintele 
trebuesc date după cerinţile vieţii oamenilor, ci nu oamenii 
după chipul aşezămintelor. Arimanii nu-şi scapă nici-o dată 
din vedere, că viaţa oamenilor nu-i stătătoare, dimpotrivă ea 
urmează vecinica şi neobosita cale a tuturor faptelor fireşti, 
ce curg fără ’ncetare din vecinicia Nemărginirii, în vecinicia 
Nemărginirii. Oare nu-şi schimbă sălbăticiunile părul după 





mersul vremii? Oare nu-şi potriveşte omul vejmintele, după 
mersul vîrstei? Şi dacă opreşti copacul din creşterea lui, nu se 
ofileşte? Şi cîte alte toate ’nţelepciuni nu-şi treziră în cugetul, 
ce- i călăuzeşte, Arimanii, de cum pricepură, să citească învăţătura 
vieţii, ’n cunoaşterea felului de-a fi si de-a se desfăşura al tuturor 
faptelor înconjurătoare... De aceea, legea ocîrmuitoare a vieţii 
lor se oglindeşte’n destoinicia, ce-o mărturisesc în sfaturile lor, 
destoinicie prin care ştiu să-şi potrivească mereu trebuinţile, 
în deaproape legătură, cu însă-şi mersul întregului cuprins al 
Firii. Iată de ce, viaţa Arimanilor este o ne’ncetată propăşire şi 
primenire, totodată. 

Pe acelaş cuvînt, Arimanii nu ’nţeleg să-şi dea, sau să-şi îngădue 
’ntre dînşii nici un soi de stăpînire, ori stăpînitori. învegheaţi, 
că’n desfăşurarea evenimentelor, toate faptele fireşti, de-acelaşi 
fel, îşi cumpănesc mersul de-opotrivă ’ntre ele, fără să proptească 
unul mersul celuilalt, dimpotrivă veşnic înmănunchindu-se, 
ca să poată răzbate stavila ce-ar întîlni-o, din partea faptelor 
de alt soi, înveghiaţi de-această lumină, citită ’n pătrunderea 
desfăşurării întregii Firi, Arimanii au înţeles, că firesc este, ca 
oamenii, - nu să-şi poruncească -, ci să-şi potrivească ’ntre dînşii 
voile, întru cît sînt unii şi aceiaşi, deopotrivă ’n faţa celorlalte 
fapte şi împrejurări ale lumii întregi. 

“într’adevăr, şi-au zis Arimanii: oare nu se plămădeşte ’n 
acelaş chip în sadul mamei lor oamenii, unul, ca şi altul? Şi nu 
se nasc cu toţii de-opotrivă, ’n aceleaşi dureri? Apoi, nu sînt toţi, 
pînă la unul, ursiţi morţii? Şi ’n cursul vieţii lor, nu sînt primejduiţi 
de-aceleaşi boli, de pildă, sau nu le priesc deopotrivă bunurile şi 
bucuriile vieţii? Pe lîng’ asta, cercetîndu-le mădularele omeneşti, 
în toate amănuntele lor, nu se află om căruia, să-i deosebiască 
măcar un crîmpei din măruntaele lui, faţă de alţi semeni ai săi. 
Toate astea nu dovedesc, în chipul cel mai vădit, că oamenii 
purced dintr’un acelaşi sad, deosebit de toate celelalte făpturi 
ale Firii. Avînd o obîrsie obştească, ceea-ce-a zămislit si-a 

pricinuit deosebirile din viaţa oamenilor, nu-i baştina, nici 
sîngele, sau altă meteahnă năuntrică a lor. Aceste deosebiri le-au 
pricinuit felurimea împrejurărilor, mai puternice de cît firea lor, 
în mijlocul cărora au fost nevoiţi, să trăiască, în răspîndirea lor 
pe faţa Pămîntului şi mai ales din pricina deosebitelor înlesniri, 
ce şi le putea însuşi, mai cu greu sau mai uşor, ca să poată 
răzbate vitregia acelor împrejurări. în ceea-ce priveşte, însă, 
deosebirea de stare ’ntre oameni, pe acolo pe unde n’au ajuns, 
să-şi orînduiască viaţa ca’n Arimania, apoi această deosebire 
vine din aceea, că ’n loc să lupte omul deadreptul cu vitregia 
Firii, i-a venit mai uşor să rupă bucăţica de la gura semenului 
său, să-i fure vejmintele, să-i cuprinză casa şi avutul, cînd 
acesta nici bănuia vre-o năvălire a vecinului, ceea-ce dădu 
naştere începutului duşmăniei dintre oameni. Amăgiţi de-o 
atare rîvnă si duşmănie, era firesc ca oamenii să orbăcăiască, 
într’o deşănţare de patimi ’ntre ei, veacuri dearîndul. Aceasta 
cu atît mai vîrtos, cu cît neputînd pricepe trainele faptelor 
şi ’mprejurărilor fireşti, nu puteau citi ’n desfăşurarea lor 
înţelepciunea cuvenită. în vremurile de-acum, însă, cînd 
pretutindeni cercetările stiintilor si strădania muncii omeneşti 
pot împreună, să desvălue toate tainele Firii, înfrînîndu-i, 
măcar ogoindu-i împrejurările, spre folosul oamenilor, cînd, în 
sfîrşit, maşinile şi alte toate iscusinţi omeneşti, ne pot îngădui 
să ne-agonisim şi să ne chezăşuim toate trebuinţile vieţii, mai 
uşor şi mai fără primejdie, răsbătîndu-ne numai cu Firea, decît 
să ne mai cotropim unii pe alţii, oare nu-i o curată nebunie, să 
mai stărue cine-va ’n apucăturile unor vremuri de nenorocită 
oribire-a cugetului şi de nevolnică putinţă a oamenilor?...” 

Iată pe scurt, ceea ce-i face pe Arimani, să-şi caute împlinirea 
cerinţilor celor de trebuinţă vieţii, pînă la desăvîrşirea ei, nu 
răsboindu-se ’ntre dinşii, ci ’ntrajutorîndu-se, să ţie piept şi să 
răpue toate tăriile Firii, acest isvor nesecat, din care-şi pot suge 
oamenii ori-ce le-ar fi cu plăcere, numai să vrea să-şi îndrepte 



braţele către el. După cîte văzurăm, în desfăşurarea acestii 
cărţi, Arimanii aşa şi fac, înfăptuind în totul cea mai desăvîrşită 
frăţie ’ntre dînsii. 

în această privinţă, Arimanii, nu numai că nu-şi socotesc 
stingherită libertatea, prin faptul că’n toate mişcările lor caută, 
să ţie socoteală fie-care de fiinţa celuilalt, dar dimpotrivă, 
fiecare-şi vede, întregindu-i-se libertatea lui, prin libertatea 
celuilalt. întra’adevăr, dacă fie-care ar căuta să-si desfăsure 
libertatea fiinţii sale, înghesuindu-şi-o peste a celorlalţi, ar 
ajunge, fireşte, să-şi năbuşe unul altuia toată libertatea, sau 
cei mai dîrji, ori mai cruzi, ar izbîndi, să-i sugrume pe cei mai 
plăpînzi şi mai moi de inimă. Dar atunci, unii ca aceia ar fi 
mereu, la rîndu-le îngrijiţi, cum să tot strîngă şi să ’ntocmiască 
cătuşile supuşilor lor, cari nu vor înceta nici-odată să nu năzue 
a-şi dobîndi libertatea cotropită. Atare viteji, s’ar bucura numai 
de multămirea, ce-o simte fiara ascunsă ’n lăstăriş, ce se ’nfioară 
la tot freamătul frunzelor. Si iarăşi, omenirea s’ar înfăţişa ca 
o haită de cîini, vecinie încăeraţi... Oare, cititorule, nu ni se 
’nfătisează omenirea, din stările noastre, întocmai astfel? 

Dar, mai spun Arimanii. Cînd două cursuri de apă se ’ntîlnesc, 
ce se întîmplă? Caută a-şi afla lărgimea, împingîndu-se, hăţiş, 
unul asupra altuia? Au nu-şi împreună undele, ca mai vîrtos 
astfel, să sape ţărmurile şi stavilele, ce le-ar propi desfăşurarea? 
Şi cum fac undele apelor, cînd se’mpreună, deaşijderea fac 
toate faptele Firii, de-o aceeaşi asemănare. Largul desfăşurării 
libertăţii fiecăruia, Arimanii înţeleg, să şi-l afle’n cîmpul tuturor 
celorlalte fapte ale Firii, tocmai printr’o deplină într’ajutorare 
între dînşii, precum arătarăm, că fac undele apelor, ce-şi 
încrucişează cursurile. 

Adunaţi într’olaltă, fiecare avînd acelaş scop, întruchipat 
pentru toţi în scopul obştesc al desăvîrşirii vieţii tuturora, purced 
într’o neturburată ’nţelegere, să-şi lărgească cîmpul libertăţii, 
adică al plinului vieţii lor, măcinînd în juru-le împrejurările, ce 

li-s potrivnice, sau prin doborîrea cărora, putea-vor să calce o 
treaptă mai sus, mai în plin şi’n mai spre largul vieţii. 

Iată, cititorule, tot temeiul înţelepciunii arimane. El nu purcede 
din vorbăriile, sau năzăririle sterpe ale unor creeri aprinşi ca toate 
“filosofiile” stărilor noastre, ci din cunoaşterea de-aproape a vieţii 
întregului cuprins al Firii, din care viaţa omenească nu-i decît o 
biată umbră, ce va să-i urmeze mersul aceleea. De aceea, Arimanii 
înţeles-au, că numai printr’o astfel de alcătuire obştească, care să le 
chezăşue viaţa, prin viaţa chezăşuită a fie-cărui ins, numai o atare 
orîndă răspunde însă-şi orîndei tuturor lucrurilor din cuprinsul 
Nemărginirii, ce-şi potriveşte mersul prin dreapta cumpănire a 
tuturor firisoarelor, ce-i alcătuesc felurimea fetelor ei, văzute si 
nevăzute de ochii noştri. 

Am ajuns, cititorule, la ’ncheerea lucrării noastre. Acum, cînd 
vei închide această carte, întoarce-ţi privirile ’n adîncul cugetului 
tău, judecă şi alege. Şi de vei fi omul îndurerat de zădărnicia zavistiei 
omeneşti, ce ’ntunecă şi zăboveşte toată viaţa de-aproapelor tăi, 
atunci nu vei pregeta nici-o clipă întru a le arăta calea desăvîrşirii, 
libertăţii şi-a ’ntregii lor vieţi, calea cea minunată, aşa de cuminte 
măestrită de ’nţelepciunea Arimanilor. Şi cînd, toţi din toate 
părţile, oamenii se vor îndruma pe-această luminoasă cale, 
omenirea ’ntreagă alcătui-va o Arimania, cît ţi-i Pămîntul de 
mare, iar popoarele lumii îşi vor oglindi înţelepciunea bunei lor 
înţelegeri în icoana unui aceluiaşi Mare Sfat al Omenirii , ce va 
închega “Pacea şi Bunăvoirea între oameni”, precum strălucirea 
Soarelui zămisleşte viaţa ’ntregului Pămînt. 

/. Mirescu, Bucureşti, caro a ştiut să-i strecoare manus¬ 
criptul printre spângile Vâcăreştilor. 

Dumitru Aricescu-Moreni, care ne fu de mare sprijin moral 
în tainiţa Vâcăreştilor, şi apoi tot astfel material, în musul tipăririi. 

Apoi: 

Gherasim Lefcaditis, şeful lecnic şi han Ghenrghin, conîa- 
bilul tipogragrafiei Romîneşti, Brăila, cari proţuindu-ne lucrarea, 
fără multă precupeţire, şi-au luat sarcina s’o tipărească. 

Precum şi următorii, fieştecare, după puterea bunei lor vointi: 

Dumitra Vasiliu, Brăila. 

Gh■ Vast te, Braiia 

Vasile Antohi, Brăila. 

Nicu Constantinesca, Brăila. 

Nae S. Varilesai . 

M. Ackefman „ 

/. Dumitrescu-Bâtrînu, „ 

L Morgheastern, Galaţi 

Petre Panteli, „ 

Gh. Costescu, „ 

Gh. Floresctt, Ploeşti. 

N. Bontilă „ 

Const. Minescu „ 

Iar pe de-aaupra tuturora, însă-şi umbrei neuitatei mele 
mame Maria, născută Ilie Popa-Preda, din satul Mctcleii-Bu/âu. 
prin micul dar, ce s’a Îngrijit a lăsa odraslelor sale. 


I. N.-N 

